
PIEMUO IR DANGAUS MERGELĖ 


Piemuo ganė karaliaus rūmų karves. Viena iš tų karvių, vos tik 
bandą į laukus išginus, atsiskyrusi vis bėgdavo į mišką. Piemuo jau 
buvo nuvargęs, kasdien jos ieškodamas. 

Vieną dieną karvė pasislėpė giliai miške, ir piemuo niekaip nega- 
lėjo jos rasti. Visur ieškodamas, jis pasiklydo tarp tankių medžių. Kuo 
labiau jis ieškojo kelio iš miško, tuo gilyn klydo. Galiausiai priėjo 
tokią vietą, kur niekad dar nebuvo žengusi žmogaus koja. Čia, miško 
tankynėje, plytėjo didelis nuostabaus grožio tvenkinys. Jo vanduo 
buvo skaidrus kaip varno akis, vandenyje nardė daug didelių žuvų, 
gulbės plaukiojo paviršiuje, o pakrantėje vaikščiojo garniai. Žydėjo 
gausybė lotosų ir vandens lelijų. 

Piemuo, šen ir ten bėgiodamas, labai ištroško, tad pagėrė vandens 
iš savo rieškučių ir pasijuto tikrai atsigavęs. Diena jau buvo pasibai- 
gusi, stojo naktis. Piemuo įkopė į medį, ketindamas jame prabūti naktį. 
Bet čia piemuo nuostabų išvydo dalyką. 

Rytinėje dangaus skliauto pusėje pasirodė milžiniškas auksinis vo- 
ras. Be atvangos jis sukosi ir greitais mostais nunėrė aukso tinklą per 
visą dangų. Lyg kopėčių skersiniai nusidriekė auksinis tinklas iki pat 
tvenkinio krašto. Vos tik tos aukso kopėčios buvo baigtos, didelis dan- 
gaus šokėjų būrys nulipo jomis prie tvenkinio. Visos auksinės buvo šios 

dangaus mergelės, švytėjo nelyginant mėnulis, kaip vėjo dvelksmas bu- 
vo jų drabužis, nuo jų sklido švelniausias gėlių kvapas. Ant galvų jos 
dėvėjo žvaigždžių karūnas su gražia mėlyna žvaigžde per vidurį; mels- 
va jos šviesa nutvieskė mišką. 

Labai suglumęs, pakerėtas žiūrėjo piemuo į tą reginį. Šokėjos nu- 
lipo laipteliais prie pat vandens, nusiėmė karūnas, viena paskui kitą 
subrido į vandenį ir ėmė plaukioti. Paskutinė atėjo jauniausioji šokė- 
ja, greit numetė savo karūną ir, drąsiai taškydama purslus, įšoko į van- 
denį. Karūna pririedėjo prie pat medžio, į kurį piemuo buvo įkopęs. 

Piemuo greitai išlipo iš medžio, nepastebėtas pasiėmė karūną ir vėl 
užsiropštė į viršų. Netrukus mergelės išbrido iš vandens ir ėmė aukso 
kopėčiomis kopti atgal į dangaus lankas, o drauge tirpo ir aukso vo- 
ratinklis. 

Jauniausioji šokėja, jos vardas buvo Čitralekha, irgi išlipo iš van- 
dens ir pradėjo ieškoti savo karūnos. Tačiau negalėjo rasti ir turėjo 
likti. Labai nuliūdusi, ji ėmė aimanuoti dėl tokios nedalios. 

Piemuo paslėpė karūną medyje ir nulipo žemėn. Jis paklausė: 

— Ko tu verki, dangaus mergele? 

Žmogų išvydusi, Čitralekha puolė bėgti, tačiau, nebeturėdama karū- 
nos, greit nebeteko ir jėgų. ir tegalėjo pro ašaras sušukti: 


— Buvau dangaus fėja ligi šios valandos, 
Tapau menka moterim žemės juodos. 
Karūnoje slypi visa mūsų galia didi, 
Duota amžiams. O staiga tu ją prarandi! 


Piemuo maloniai tarė: 

— Nurimk, ką tau padės aimanos. Būk mano nuotaka, ir eime į mano 
namus. 

— Mes žvaigždžių moterys, kaip mes galime šioje žemėje gyventi? 
Jei tu man čia pastatytum rūmą, tada tekėčiau už tavęs. 

Piemuo tarė: 

— Gerai, tegu bus taip, kaip tu sakai. Dabar eime, antai senas fig- 
medis, jo kamiene yra didelė drevė. Tegul ji bus mūsų santuokos liu- 


dytoja. 

Tada jiedu susituokė, o tas medis buvo jiems liudytojas. Paskui pie- 
muo tarė: 

— Tu likis šioje drevėje, aš eisiu statyti rūmo. 

Pasakęs tuos žodžius, nusigavo jis į tą vietą, kur buvo karūna, ir 
ėmė prašyti, kad ji išpildytų jo norą: 

— Jei tu iš tikrųjų esi dievų karūna, pastatyk man per naktį šioje 
vietoje rūmą, kuriame galėtų gyventi fėja. 

Per naktį ir atsirado toje vietoje nuostabus rūmas. Tačiau Čitralekhai 
sukilo abejonės. Kaip galėjo per vieną naktį būti pastatytas rūmas ir 
kaip galėjo piemuo, kuris pats savo nieko neturi, niekieno nepadeda- 
mas tokį darbą padaryti? Ji pradėjo manyti, jog piemuo bus paslėpęs 
karūną, kaipgi kitaip jam tas būtų pavykę! 

Laikas bėgo, Čitralekha susilaukė sūnaus ir dviejų dukterų, ir die- 
nas ji leido labai laimingai. Karūnos dėka ir piemeniui nebereikėjo gin- 
ti karvių į laukus; kartais jis vis išeidavo savo tėvų aplankyti. Ir jis 
buvo laimingas su Čitralekha, sūnumi ir abiem dukterimis. Taip praėjo 
dvylika metų. 

O ką pamatė dangaus šokėjos, kai pasimaudžiusios sugrįžo į dan- 
gų? Jauniausiosios sesers Čitralekhos tarp jų nebebuvo! Ką ji padarė, 
kas atsitiko? Jau buvo atėjęs laikas mergelėms šokti Indro dvare, jos 
nebegalėjo trukti, sesers besižvalgydamos. Tad jos nusprendė: „Kai ry- 
toj vėl nusileisime į žemės pasaulį, tai ją ir rasime.“ Tačiau žinoma, 
jog dvylika žemės metų — danguje ne ilgiau kaip viena diena. Kai 
sutemo kitos dienos naktis, atropojo aukso voras ir nunėrė auksinį tink- 
lą, mergelės nukopė auksinėmis kopėčiomis žemyn ir sustojo prie mau- 
dyklės. Jos dairėsi šen ir ten, tačiau sesers niekur nebuvo matyti. Vie- 
na jų tarė: 

— Žiūrėkit, niekad anksčiau čia „nebuvo jokio rūmo, iš kur jis da- 
bar atsirado? Eikim pasižvalgyti! 

Jos apsisupo oru, pačios pasidarė kaip oras ir nuskriejo ligi pat 
namo durų; ir ką jos išvydo? Ten sėdėjo jų sesuo! Ją sunku buvo be- 
atpažinti. Grožis buvo išblėsęs, akys giliai įdubusios, visa išsekusi. Že- 
mės oras buvo ją visą išsiurbęs kaip kad ir kitus mirtinguosius. Sustojo 
dangiškas mergelių choras ir ėmė giedoti: 


— Čitralekha, kam iš dangaus tu pasitraukei 
į žemę nykią? 


Kur tavo puikūs rūbai, kur nuostabusis 
grožis pranykęs? 

Nejau užmiršai savo seseris fėjas, 
jų šokį džiaugsmingą? 

Nejau purvinais šios žemės keliais 
tau eiti patinka? 

Kelkis iš dulkių! Ant tavo galvos karūna 
geriau pritinka! 


Tai išgirdusi, atsistojo Čitralekha ant slenksčio ir ėmė raudoti: 


— O brangiosios seserys, aš pamečiau savo karūną ir užtat taip 
kenčiu. Aš turiu sūnų, ir dvi dukterys man auga. Kaipgi dabar, viską 
pametusi, galėčiau išeiti? Mano vyras proto netektų. Argi tai būtų 
dora? 

Dangaus šokėjos jai atsakė nauja giesme: 


— Ar ilgai dar tu vilksi aukso grandinę tvirtą? 

Negalios bei ligos, senatvė ir tau bus dabar 
jau skirta! 

Jeigu nori sugrįžti, tai pertrauk tą Iyšį, 
kur čia tave laiko, 

Juk iš džiaugsmo į vargą įpuolei per savo 
elgesį paiką! 

Bet jei tu renkiesi žemę dulkėtą, 
niekingus jos pančius, 

Taip ir tebūnie! Tegul ašaros liesis tau 
ir aimanos karčios! 


— Ne, ne, sesutės! Nepykite ant manęs. Jei nerasiu karūnos, nega- 
lėsiu iš čia išeiti; rytoj vėl ateikit, aš bandysiu ją surasti. 

Dabar šokėjos pasirodydavo kiekvieną dieną ir kalbėdavosi su ja, 
tik Čitralekha vis negalėjo rasti savo karūnos ir išeiti drauge. Bet 
vieną dieną numirė piemens tėvas, o motina labai apsirgo; ir jos gy- 
vybei pavojus grėsė. Piemuo paslėpė karūną viename kambaryje ir rak- 
tą padavė sūnui, sakydamas: 

— Sūneli, aš einu namo ir galiu užtrukti ilgai. Tu saugokis, neati- 
daryk šitų durų ir rakto niekam neduok, antraip mus visus ištiks didelė 
nelaimė, tavęs niekados daugiau nebematysiu. 

Vyrui iškeliavus, Čitralekha truputį palinksmėjo. Ji pasiėmė raktų 
ryšulį, ketindama išvaikščioti visą namą. Atsirakino vieną kambarį ir 
gerai apžiūrėjo, išieškojo kitą, galiausiai priėjo prie dar vienų durų... 
ir kaip keista! Joks raktas netiko šitoms durims! Tai ar ji turi visus 
raktus, ar vieno trūksta? Čitralekha dar kartą visur apieškojo, tačiau 
veltui. Dabar ji žinojo: karūna yra šiame kambaryje. Žūt būt jai rei- 
kėjo patekti į tą kambarį. Praėjo dar keletas dienų, Čitralekhai dar 
vis nepavyko į tą kambarį įsigauti. Bet kartą — jos sūnus miegojo — 
ji pastebėjo jam prie šono kabantį nematytą raktą. Čitralekha pamanė: 
„Kaip čia dabar? Juk aš visus raktus turiu, koks čia galėtų būti rak- 
tas?“ 

Kai sūnus nubudo, Čitralekha paklausė: 

— Koks ten raktas, parodyk man! 

Sūnus atsiminė tėvo prisakymą, atsitraukė į šalį ir sušuko: 

— Aš jo negaliu duoti, tėvas man neleido, antraip mus ištiks ne- 
laimė, ir niekas nebegalės padėti. 

Tai išgirdusi, ČCitralekha viską suprato. Kai tą vakarą vėl atėjo jos 
seserys, ji padavė joms savo miegančią dukrelę, sakydama: 

— Sesutės, šiandien paimkite ją, rytoj jums duosiu kitą. Taip aš 
sutraukysiu švelnaus prisirišimo pančius. Tiktai negaliu visko iš karto 
padaryti. 

Mergelės su savo sesers jauniausiąja dukrele sugrįžo į dangaus val- 
das. Tada pasišaukė Čitralekha sūnų ir tarė jam: 

— Mielas vaikeli! Duok man raktą! 

Sūnus atsakė: | 

— Ne, mama, negaliu, aš turiu klausyti tėvo. 

— Ak tu, nedoras vaike! Tėvas tai tau viskas, o savo motinos visai 
nepaisai? Argi čia ne nuodėmė, kad tu manęs neklausai? 

— Argi tėvas ir motina nėra lygūs — jiedu abu man mokytojai, aš 
nė vieno jų negaliu neklausyti. Maldauju, neprašyk manęs rakto; nega- 
lėdamas tau jo duoti, aš esu labai nelaimingas. 

Čitralekha į tai nieko nebeatsakė. Bet kai atėjo seserys, ji padavė 
savo vyresniąją dukterį, kad jos ir ją nusivestų į dangų. Ir pridūrė: 

— Sesės, rytoj drauge eisime ir mudu su sūnumi. 

Nebebuvo mažosios sesers, ir vyresnioji kažin kur dingo, ir brolis 
visai susikrimto, jų netekęs. Trečią dieną jis tarė pro ašaras: 

— O motin, pasakyk man, kur dingo mano seserys viena paskui 
kitą? Tėvas iškeliavęs. Ką aš jam atsakysiu, kai jis paklaus mane? Aš 
negaliu be jų gyventi. Maldauju tave, motin, pasakyk! 

— Ko tu bijai, kvaileli? Tavo seserims gerai sekasi. Aš ir tave pas 
jas nuvesiu, ir tau bus taip pat gera, tik turi man pirma duoti raktą. 

— Ak, tu tik taip sakai. Matau, tėvo žodžiai jau pradeda pildytis. 
Mes visko netekom. 

Sūnus pravirko, nebesitverdamas skausmu. Motina jį apkabino ir ėmė 
guosti: 

— Ne, mes nieko nepraradom. Viskas kuo puikiausiai sekasi. Tu jas 
vėl pamatysi. Neverk! Duok tik man raktą, aš ir tave ten nusivesiu, aš 
juk tavo motina, negi imčiau apgaudinėti? 

— Bet aš niekur neisiu iš čia, nepaliksiu tėvo. Tu turi man šven- 
tai prisiekti, kad nepaliksi jo, tik tada duosiu raktą, kitaip ne. 

Ką daugiau galėjo Čitralekha daryti? Ji ir prisiekė: 

— Aš vesiuos ir tavo tėvą, duok man raktą! 


Nusiraminęs sūnus atidavė jai raktą. Čitralekha paėmė raktą, įkišo 
į slaptųjų durų užraktą, ir jis tiko, tik trakšt, durys atsivėrė, ir ČCit- 
ralekha užsidėjo karūną. Neapsakomai nustebęs, žvelgė sūnus į ją: tą 
patį mirksnį motina visa pasikeitė — ant galvos diadema, sparnai kaip 
fėjos, o veidas ir akys švietė dangaus šviesa. 

Tuo metu pasigirdo švelni muzika ir nusitiesė auksinės kopėtėlės — 
per dangų aukso voras buvo nunėręs auksinį tinklą. Miško rūmas iš- 
tirpo ore. Dangaus mergelė paėmė savo sūnų už rankos ir šypsodama 
ėmė kilti kopėčiomis į dangų. 

Tuo tarpu piemens motina taip pat jau buvo mirusi, baigėsi ir lai- 
dotuvių apeigos. Po kelių dienų sugrįžęs piemuo apstulbo, išvydęs, kas 
čia jo laukia. Sūnaus jis neberado, taip pat ir dukterų, o ir dangaus 
mergelė buvo dingusi, miškas likęs toks pat neįžengiamas ir svetimas, 
kaip čia jam pirmąkart atėjus! Nebetekęs jėgų, susmuko piemuo po 
medžiu, o jo širdis plyšo iš skausmo. Baigėsi diena, užėjo naktis, pie- 
muo buvo iš toli keliavęs, o vandens negėręs nė lašo. Tačiau jis nejau- 

tė alkio nei troškulio, tik sėdėjo ten vienas, pasirėmęs galvą rankomis, 
ir tylėdamas mąstė. 

Taip rymodamas, piemuo nejučiomis užmigo. Jis pats nežinojo, kiek 
ilgai buvo miegojęs, tik staiga nubudo ir mato, kaip dangų užtraukia 
aukso voro auksinis tinklas, o juo leidžiasi žemyn pulkas dangaus mer- 
gelių. Tame pulke buvo ir Čitralekha, jo žmona. Ant rankų ji nešė 
abi dukreles, o sūnų vedėsi šalia; ji prisiartino ir tarė, atsistojusi jo 
galvūgalyje:. 


— Pilnas pasaulis miegančių — sumigę visi, 
sumigę, sumigę! 

Nubusk, nugalėk savo sielos tamsumą, pasiek 
dangaus ramybę! 

Neleisk, kad tavo atsidavimas ir meilė 
pavirsių grandinėm, 

Grandinės sunkėja ir slegia, tavęs nepaleidžia, 
prie žemės rakina. 

Savo norus labui kitų, aukštesnių, žinojimo kardu 
perkirsk ūmai, 

Savo norus pamesk, išpildyk anuos — suprasi, jog 
dangus — tavo namai. 

Per dangaus skliautą driekiasi voro 
auksinis tinklas. 

Žvelk — tai pakopos! Kilk jom į dangų, 
būk nemirtingas! 


Tai pasakiusi, paėmė ČCitralekha piemenį už rankos ir užsivedė aukš- 
tyn į dangų. 
Čia ir baigiasi pasaka. 

MALANCHAMALA 


Gyveno toks karalius. Jis neturėjo vaikų. Vildamasis susilaukti sū- 
naus, jis liepė sušaukti daugybę asketų, astrologų, mokytų brahmanų, 
atsiskyrėlių, kitokių šventų vyrų ir drauge su jais aukojo auką. Apei- 
goms pasibaigus, buvo paskelbta tokia ištartis: 


— Tris dienas, tris naktis pasninkauk, o karaliau. 
Stojus ketvirtajai dienai, keliauk į savo sodą. 

Du auksinius mango medžio vaisius tenai rasi, 

Ir tada tavo pasninkas baigsis, karaliau. 
Karalienė tegu kairįjį vaisių suvalgys, 

O karalius — kuris dešinėj buvo pusėj. 


Prie visų ketverių pilies vartų paliovė skambėjusi muzika. Karalius 
nieko nebepriiminėjo, uždarė didžiūnų posėdį. Pats užsisklendė savo me- 
nėje ir ten pasninkavo tris dienas ir tris naktis. Praaušus ketvirtosios 
dienos rytui, prie vartų sustojo pokhiradžas, sparnuotas karališkas Žir- 
gas. Karalius atsikėlė, nusimaudė, pasimeldė ir pasitepė kaktą dulkė- 

mis, jas paėmęs nuo dievams skirtų suolelių. Tada sėdo ant savo žirgo 
ir nujojo į sodą. Prisidengęs rankomis akis, valgių ir gėrimų paaukojo 
visiems dievams. 

Tarp žalių lapų jis išvydo tviskant du auksinius vaisius, kybančius 
ant vieno kotelio. Karalius paleido į juos strėlę, tačiau vaisiai nenu- 
puolė. Jis pabandė juos nutraukti su kabliu, tačiau vaisiai neatsiskyrė 
nuo šakos. 

Karalius sušuko savo palydai: 

— Keista! Aš negaliu nuskinti. Jeigu kas iš jūsų įstengs, tegu nu- 
skina tuos vaisius! Tik žiūrėkite, nesužalokite jų nei kotelio. 

Visa palyda, ministrai ir rūmininkai, paklausė raginimo. Tačiau strė- 
lės lėkė pro šalį, kabliai lūžo, o tie keletas drąsiųjų, kurie bandė kopti 
į medį, nusprūdo žemėn. Vieni nusilaužė rankas, kiti kojas. Žaizdoti, 
susidaužę, jie turėdavo eiti šalin. 

Tada nusisegė karalius perlų vėrinį nuo kaklo, numetė žemėn ka- 
rūną ir buvo pats į medį belipąs. Bet kelią jam pastojo kotvalas * ir, 
susidėjęs ant krūtinės rankas, taip tarė: 

— Šlovė maharadžai! Man tebūnie atleistos mano nuodėmės. Tik tas, 
kas pats apdovanotas dorybėmis, gali kito dorybes matyti. Jeigu ma- 
haradža leistų, aš norėčiau pabandyti. 


Jau prigėrė žirgai ir drambliai. 
Tik žiogas dar klausia: „Ar gilus ten vanduo?“ 


Visi ėmė jį tildyti ir šaukti: 

— Šalin! Šalin! 

Tačiau karalius pasakė: 

— Nutilkite! Klausyk, kotvale! Jei tau pasiseks, gausi iš manęs bran- 
"gų šalį. Jei neįstengsi, būsi pasmeigtas ant mieto! 

Kotvalas žemai nusilenkė, palietė kakta žemę ir tarė: 

— O maharadža! Nukauk dramblį, paskui atverk savo lobyną! 

Taip taręs, jis paėmė žemės grumstą, pasakė šventus burtų žodžius 
ir smarkiai sviedė grumstą į vaisius. Vos paliesti, vaisiai tuojau ir nu- 
puolė — karaliui stačiai į rankas. Visi, kurie plūdo kotvalą, susigėdę 
dabar nuleido galvas. 


* Kotvalas — žemesnysis policijos tarnautojas. 

Prie visų dvaro vartų staiga vėl suskambo muzika, sužvingo žirgai 
arklidėse, o karalienė moterų pusėje krūptelėjo savo patale. 

Karalius numetė kotvalui savo paties šalį ir, laikydamas vaisius, pa- 
suko žirgą į rūmus. 

Grįžtant nulūžo mango vaisių kotelis, ir nebebuvo galima vaisių at- 
skirti, kur kuris. Ir taip atsitiko, kad karalius suvalgė kairįjį vaisių, o 
karalienė dešinįjį. 

Praėjo keletas mėnesių. Karalienė jau laukėsi. Karaliaus džiaugsmui 
nebuvo galo. Jis sušaukė palydą ir išdalijo savo papuošalus, sušaukė 
visus žmones ir atidarė jiems savo lobyną. Netruko prabėgti laikas. 
Karalius atsivadino į rūmus iš miestų būgnininkus mušti didžiųjų ir ma- 
žųjų būgnų. Dešimt dienų skambėjo įvairiausia muzika, net visi Žemės 
ir oro gyvūnai traukėsi kuo toliau iš baimės. Dešimtosios dienos naktį 
nušvito visas karaliaus dvaras. Argi galėjo mėnulio pilnatis lygintis su 
ką tik gimusio princo šviesumu? O, tūkstančiai mėnulių tviskėjo dievų 
nektaru šviečiančiose jo akyse! 


Dailus jo kūnas — tai buvo vieta ridinėtis mėnuliui. 
Savo lopšelyje princas gulėjo, spindėdamas šviesiai. 


Visa karalystė džiūgavo. Karalius įsakė aukoti dievams ir pusdie- 
viams valgių, vaišino ir turtuolius, ir vargšus, net žvėris ir paukščius. 
Jo įsakymu buvo grindžiamos turgavietės, tiesiami keliai, kasami dideli 
ir maži tvenkiniai. Visur skambėjo giesmės, šlovinančios karalių. 

Tačiau greitai atėjo šeštoji naktis — deivės Šašthės * naktis. Moterų 
pusės kiemas karaliaus įsakymu buvo apdengtas baldakimais. Po jais 
jis liepė sužiebti lempas, pripiltas brangaus iš pieno pagaminto aliejaus. 
Be atvangos aidėjo muzika. Neatsikvėpdami giedojo šimtas vienas gies- 
mininkas. Į visas keturias dangaus puses švietė liepsnojantys fakelai. 
Karalius įsakė žygūnams, sargybai ir kareiviams ištisą naktį budėti. 

Visi keliai takeliai į naujagimio kambarį buvo nubarstyti gėlėmis. 
Durų staktos išpuoštos žiedų girliandomis. Sandalmedžiu ir raudonais da- 
žais buvo nužymėtas kelias, kuriuo turėjo ateiti Dharas ir Taras, likimo 
dievai, ir užrašyti karalaičiui kaktoje jo likimą. 


* Šašthė — kūdikių likimo lėmėja. 

Kaip stygos stovėjo sargybiniai savo postuose. Keičiantis nakties 
sargybai, užgrojo muzikantai savo instrumentais. Senoji auklė, pagarbiai 
atsisėdusi prie naujagimio kambario slenksčio, sekė karalienei pasakas 
apie karalius ir karalaites, apie jų meilės nuotykius. Karalienė tuo tarpu 
užmigo; palenkė miegas ir auklę, nuvargintą pasakojimo. 

Net ir sargybiniai buvo prisnūdę, kai priartėjo skirtasis laikas ir gė- 
lėmis nubertu, sandalu prikvėpintu, raudona spalva išpuoštu taku atėjo 
Dharas ir Taras, likimo dievai, nešdamiesi rankose ryšulėlį rašomųjų 
plunksnų. Jie norėjau jau žengti į kambarį, bet išvydo auklę, kniūb- 
sančią ant slenksčio. Likimo dievai jau buvo bekelią koją toliau eiti, 
bet ir vėl nuleido. Sutartinai jie švilptelėjo, tačiau miegančioji nesu- 
krutėjo. 

Laikas bėgo. Ką reikėjo daryti? Jie pasikvietė tris žvaigždes už liu- 
dytojas ir, peržengę miegančią auklę, suėjo į vidų. Ten Dharas įrašė 
kūdikiui protą ir išmintį, turtus, galią ir šlovę. Jam ant delniuko jis 
nupiešė vėliavą, ant pado lotosą, ir per visą ilgą naktinės pamainos 
laiką tiek prirašė, jog suvartojo visas plunksnas. 

Tada Taras paėmė plunksną ir palytėjo jos smaigaliu kūdikio kaktą. 
"Tačiau, vos palietęs, metė plunksną į šalį ir atsistojo. 

— Ką tu pamatei? — paklausė Dharas. 

Taras atsisuko ir atsakė: 

— Čia nebuvo ko matyti. Eime. Princas tik dvylika dienų gyvens! 

— Tik dvylika dienų? Leisk, aš pažiūrėsiu. 

Dharas paėmė plunksną ir ėmė skaičiuoti. Tačiau kiek tik jis rašė, 
išeidavo dvylika. Dvylikos dešinėje Dharas prirašė nulį, tačiau nulis 
išnyko kaip nebuvęs. Tada Dharas metė plunksną šalin, ir abu dievai 
pravirko. Jeigu jų ašaros būtų nukritusios žemėn, visi žmonės būtų tu- 
rėję verkti ir tapę nelaimingi. Todėl jie leido ašaroms byrėti į savo 
„šalius ir buvo beišeiną. 

Tačiau ant slenksčio miegojo auklė. Dievai vėl pasišaukė tris Žvaigž- 
des liudytojomis ir norėjo peržengti auklę. Dharui tas gerai pavyko, o 
Taras užkliudė ją su pėda. Auklė nubudo ir jį sučiupo. 

— Kas tu toks? — paklausė ji— Dievas? Ar dvasiaė Ar plėšikas, ar 
dar kas nors? 


Visas karaliaus džiaugsmas, mažytis princas, miega. 
Saldūs mažo sapnai. 

Aš budžiu prie jo slenksčio. Būk nors pati mirtis — 
neleisiu tavęs tenai! 


Taras atsakė: 

— Aukle, aš esu likimo dievas. Paleisk man kojas! 

— Tai pasakyk man, ką parašei princui ant kaktos? 

Likimo dievas sunerimo. Jis tarė: 

— O aukle! Kam tau tai žinoti? Paleisk man kojas! 

Tačiau auklė drabužio kraštu kojas dar tvirčiau vieną prie kitos 
privyniojo. Tada dievas įlašino ilgai slėptą savo ašarą auklei į akis ir 
tarė: 

— Aukle, princas tik dvylika dienų gyvens. Daugiau nieko negaliu 
pasakyti. 

— Dvylika dienų?! — perverta skausmo, sušuko auklė. 

Pertrūko būgnai. Pašoko iš snaudulio sargybiniai, lyg ieties smaigalį 
pajutę prie savo krūtinės, suvirpėjo iš baimės karalienė: 

— Kas atsitiko? 


Atbėgo karalius: 

— Kas čia yra? 

Tarnai, visi rūmininkai subėgo šaukdami: 

— Kas pasidarė? Kas pasidarė? 

Auklė daužė galvą į akmenį ir neviltingai raudojo: 

— O karaliau, kiek aukų tu priaukojai, kad šiuose namuose užtekė- 
tų mėnulis?! Bet jis mums nė pusės mėnesio nešvies! Po dvylikos dienų 
jis turi užgesti. O dieve, argi tai teisinga?! 

Karalius, viziris ir palyda krito apalpę, ir karalienė gulėjo be jokio 
gyvybės ženklo. 

Nusitraukė nuo grandinių tvartuose drambliai, krito negyvi žirgai, o 
pokhiradžas nebepalietė pašaro. Visi drebėdami, susirinko karaliaus šei- 
mynykščiai ir giminės po auksiniu mango medžiu ir ėmė pasninkauti. 

Dharas ir Taras, likimo dievai, nuėjo pas kitus dievus ir taip kal- 
bėjo: 

— O jūs, dangaus dievai! Gimęs po tiekos maldų ir aukų, nejaugi 
šis princas galės tik dvylika dienų gyventiį Visa karalystė ant pražū- 
ties slenksčio, žemę semia ašarų tvanas! 

— Leiskite man pažiūrėti! — tarė vienas dievų, pasivertė senu brah- 
manu ir nuėjo prie auksinio mango medžio. Brahmano kūnas buvo ap- 
juostas spindulių lanko, ir žmonės apspito jį. 

— Tėve, auksinis tavo stuomuo šviesos apsiaustas, — sakė jie jam.— 
Kas tu esi? Princas miršta savo kambarėlyje. Kad ir kas tu būtum, išdil- 
dyk nuosprendį nuo jo kaktos, išgelbėk jį! 

Brahmanas tarė: 

— Saulė ir mėnulis bus Rahaus* praryti. Kas gali likimo ištarmę 
pakeisti? Tačiau, vaiką pamatęs, galėčiau daugiau pasakyti. 

Karalius, viziris, palyda ir visi susirinkusieji apsupo brahmaną ratu 


perskaitė, kas įrašyta jo delnuose ir kaktoje, ir tarė: 

— Gerai, maharadža! Princo gyvybė būtų išgelbėta, jei jis septintą 
savo gyvenimo dieną vestų dvylikos metų mergaitę. Maharadža, man 
jau metas. 

Karalius įsakė gražiausias brangenybes iš jo lobyno sudėti prie brah- 
mano kojų. Bet kam gi dievui lobiai? Jis paėmė tik vieną spindintį dei- 
mantą ir, grįždamas atgal, ties kotvalo trobele numetė žemėn; tada ir 
pats pranyko. Baigėsi naktis, gėlės sode atvėrė žiedlapius, paukščiai už- 
traukė savo giesmes. Po visą kraštą karalius paleido pasiuntinius ieškoti 
dvylikametės princesės. Tačiau jie vienas po kito grįžo, nei arti, nei 
toli nesuradę dvylikametės princesės. Nusiminę vėl visi susirinko po 
auksiniu mango medžiu pasninkauti. 

Netoli buvo tvenkinys; kitame jo krante stovėjo Malanchamala, kot- 
valo duktė, dvylikos metų mergaitė. Ji buvo atėjusi nuplauti deimanto, 
kurį dievas buvo numetęs, o ji atrado prie savo trobelės purvyne. Ji 
nešėsi kibirą, atrėmusi į klubą, ir skambėjo varpeliai ant jos kojų, kai 
ji Žengė laipteliais žemyn prie vandens. 

— Paklausykite, kas tai? Gal čia deivė ar brahmanė, ir jos kojų 
varpeliai tilindžiuoja? 

Atsistojo keletas muzikantų. 

— O gal čia bitės, dūzgiančios po sodo gėles? 

Atsistojo ir viziris. 

— O gal čia laukinė antis atskrenda į ežerą? 


* Rahus — dievybė, užtemimo personifikacija. 

Ne, ir ne tai. Tad kas čia galėtų būti? Ir tada jie visi — palyda, šei- 
mynykščiai, viziris — išvydo ant ežero kranto stovinčią dvylikos metų 
mergaitę, kurios kojų varpeliai ir buvo skambėję. 

— Mergaitė! Mergaitė! Kas ji tokia? Kotvalo duktė! — ėmė šaukti 
visi susirinkusieji. 

— Kotvalo duktė? — nusistebėjo karalius.— Kai ji žengia, atrodo, jog 
tai bitės dūzgia. Gėlės žiedus išskleidžia jai praeinant, jos rankos tary- 
tum gulbės kaklas, plaukai tartum bangos, o veidas it mėnuo, ji pati 
tviska nelyginant auksakalio kūrinys. Ji-— kotvalo duktė? — Karalius 
buvo labai nustebęs. 

Ta žinia buvo nunešta karalienei. Ji tarė: 

— Ši mergaitė yra ieškomoji nuotaka, tebūnie ji kotvalo duktė ar 
kas tik nori. Atveskite ją, apvesdinkite su mano sūnumi, o kotvalą pa- 
kelkite į karališką rangą. 

„Ką man dabar daryti?" — pamanė karalius, ilgai mąstė atsisėdęs, pas- 
kui stojosi ir paliepė: 

— Na gerai. Praneškite viską kotvalui! 

Ir pasiuntiniai išskubėjo. 

„Kotvalas užsigobė karaliaus dovanotąjį šalį, į ranką pasiėmė ietį ir 
geležinę lazdą, patraukė pas kaimynus ir taip jiems sušuko: 


— Ar girdit, kaimynai, ar girdit! Tai aš nuskyniau vaisių. 
O mano duktė dabar teka už princo, 

Aš būsiu karaliaus svainis! 

Apdovanokit mane! 


Kotvalas nuardė tvoros galą, praplatindamas vartus, iškėlė duris, kad 
būtų kur įrengti prieangį. Ir nebeišmanė, ką dar reikėtų padaryti. Jo 
pati tarė: 

— Mes pasistatėme trobą ir niekam nekliūdami čia gyvenome, o da- 
bar staiga parūpome karaliui. Ar turėčiau atiduoti savo dukterį už žmo- 
ną kūdikiui, kuris dvylika dienų teišgyvens? Pasakyk karaliui, kad aš 
neleidžiu dukters! 

Tačiau Malanchamala atsakė: 

— Motin! Tėve! Leiskite man eiti, jei karalius manęs reikalauja! 
Bet ir karalius, tėve, savo ruožtu turi tau pasižadėti. 

— Ką pasižadėti? 

— Kad mano šešuras ir anyta leis į kotvalo namus jo žentui ateiti. 

Kotvalas atsakė: 

— Gerai, aš paprašysiu. 

Malanchamala toliau kalbėjo: 

— Kad šešuras ir anyta priims virtus ryžius iš kotvalo dukters 
rankų. 

— Gerai gerai, taip turi būti. 

— Ir paskutinis noras. Kad šešuras ir anyta man įteiks, kaip pri- 
prasta, vestuvių nakties dovanas. 

— Na... gerai jau. 

Ir kotvalas nuskubėjo pas karalių. 

Malanchamala tarė: 

— Motin, padėk man apsirengti! 

Ką turėjo kotvalo pati daryti? Ji atvožė nendrinę skrynią, kurioje 
laikomi moterų apdarai ir papuošalai ir verkdama padėjo dukteriai ap- 
sirengti. 

Stojęs prieš karalių, kotvalas tarė: 

— O karalių karaliau, saldžiausias valdove! Viena linija išdžiūvusi, 
antroji bevaikė. Šiandien ar rytoj aš galėsiu tave broliu vadinti, nes tu 
nori mano dukters. Ji juk tikrai bus tavo, bet ar leisi savo sūnų į uošvio 
namus? 

Karalius pašnairavo į jį, persibraukė pirštais plaukus ir atsakė: 

— Pirmiau mergaitė turi ateiti į jaunavedžių kambarį. 

— Na gerai. Ar jūsų didenybė, taip pat ir karalienė priims virtus 
ryžius iš mano dukters rankų? 

— Kotvalai, būk atsargesnis. Pirmiausia mergaitė turi ateiti į jau- 
navedžių kambarį. 

— Ir dar, karaliau. Ar gaus mūsų duktė įprastinį kraitį ir vestuvių 
nakties dovanas? 

— Tegul bus kaip turi būti, kotvalai. Mergaitė tegul pirmiau į jau- 
navedžių kambarį ateis. 

Kotvalas grįžo namo ir viską papasakojo. Malanchamala jau buvo ap- 
sirengusi; ji paėmė dulkių nuo motinos kojų, paėmė dulkių nuo tėvo 
kojų, atsisveikino su motina ir tarė: 

— Motin, leiski man eiti. Tėve, palydėk mane. 
Tėve, prašyki karalių, prašyk karalienę, 

Kad jie neatimtų iš manęs mano vyro, 

Jeigu jis man ant rankų numirtų. 


Kotvalas vėl stojo prieš karalių ir tarė: 

— Maharadža, pranešu savo dukters norą. 

— Kaip? Tam kotvalui galvoje negerai. Prasto kotvalo duktė drįsta 
man kelti vis naujas sąlygas? Ji vis daugiau reikalauja, ir dar tokiais 
nelaimę pranašaujančiais žodžiais! Ei, kas ten esate? Meskite kotvalą 
į kalėjimą, atitempkit čia man jo dukterį ir apvesdinkit! 

Ką padarysi, toks karaliaus įsakymas. Tarnai tuoj puolė jo vykdyti, 
prie bambuko karčių pritaisė sėdynę, užsodino Malanchą ir nugabeno 
į IŪMUS. 

Kokios tai vestuvės! — nei aliejaus, nei kvapniųjų šaknų, nei pas- 
ninko prieš sutuoktuves! Tik vienui viena fleita grojo rūmuose. Brah- 
manai ištarė šventuosius žodžius, naujagimis princas ėmė rėkti, ir ka- 
ralienė priėjusi pamaitino jį. Kad nebūtų girdėti jaunikio klyksmo, būg- 
nininkai mušė būgnus ir būgnelius. Kur dingo gėlės ir girliandos? Ir 
jaunikio vestuvinis drabužis sušlapo! Tačiau Malanchamala septyniskart 
apėjo kūdikį princą, pasiėmė jį ant rankų ir nusinešė į jaunavedžių 
kambarį. 

Vos ji peržengė slenkstį, staiga siūbtelėjo baisus vėjas, prapliupo 
lietus. Sugriuvo rūmų vartai, užsiplieskė gaisro ugnis. Kūdikis princas 
atpylė išgertąjį pieną ir numirė ant savo žmonos rankų! 

Visuose rūmuose kilo baisus raudojimas. Karalienė nualpo, o kara- 
lius vos neišėjo iš proto. Subėgo rūmininkai ir apgulė Malanchą jauna- 
vedžių kambaryje. Karalius ėmė šaukti: 

— Tai ragana! Kotvalo duktė tikriausia ragana! Vilkite ją už plau- 
kų iš kambario, išbadykit jai akis, sudeginkit ją! 

— O 0, ū ū! — kaukė visi rūmininkai ir bandė laužti jaunavedžių 
kambario duris. 

Tačiau Malancha tarė auklėms ir tarnaitėms: 

— Paklauskite mano šešurą ir anytą, ar jie ketina pildyti savo pa- 
žadą. 

— Kokį pažadą? 

— Jie prižadėjo žentą leisti į uošvio namus. Ar jie laikysis Žžo- 
džio? 

— O ko dar prisimanys?!|— sušuko karalius.— Atgabenkite man kot- 
valą ir pasiųskite į tą pačią vietą, kur dabar mano sūnus! 

Ir vienu trumpu kirčiu nukirsta, kotvalo galva nusirito ant žemės. 
Bet Malancha tarė: 

— Gerai, aš pamačiau! Paklauskit karalių ir karalienę, ar jie žada 
antrąjį pažadą pildyti. 

— Kokį pažadą? 

— Kad šešuras ir anyta priims virtus ryžius iš marčios rankų. 

— Auklės ir tarnaitės, nupjaukite kotvalo dukteriai rankas! 

Su vestuvių apeigų peiliu jos nupjovė jai rankas. Bet Malancha 
tarė: 

— Aš supratau. O kaip bus su kitais pažadais? 

— Kokiais kitais pažadais? 

— Tarnaitės, pasakykite karaliui ir karalienei, kad aš norėčiau mel- 
žiamos karvės, jaunavedžių kambariui penkių lempų, pripiltų iš buivo- 
lės pieno pagaminto aliejaus, sandalo medžio, auksinės krosnies, perlų 
šaukštelio kūdikiui penėti, deimantinio šaukšto, puodukų iš aukso ir si- 
dabro, garstyčių sėklų pagalvėlės, gausiai prisiuvinėto užtiesalo, vestu- 
vinio peilio, sidabrinės lazdelės akims dažyti. Jeigu jie man duotų šias 
dovanas, galėtų vartus palikti nesaugomus ir dvylika metų nieko ne- 
klausinėti apie savo sūnų ir marčią. 

— Reikia klausyti kotvalo dukters žodžių! Išlaužkite kambario duris! 

Durys buvo išlaužtos ir jaunajai atiduotas kraitis, tik asilas vietoj 
karvės, smėlis vietoj sandalmedžio, krepšys skalbiniams vietoj krosnies, 
suverti kokoso kevalai vietoj kūdikio šaukštelio, šaukšto ir puodukų. 
Ją pačią pasodino į neštuvus iš skudurais suraišiotų kaulų, pririnktų de- 
-ginimo vietoje, ant nugaros pririšo karviamėšlių, dar įdavė kirvį ir veid- 
rodį ir taip nešė per miestą. Paskui plikai nukirpo jai galvą, apliejo 
išrūgomis, o budeliui įsakė: 

— Kotvalo duktė ragana. Nuvesk į mišką ir palik! 

Bet dar prieš tai dviem geležiniais smaigais jai išdūrė abi akis. 

Malancha tarė: 

— Paklauskite šešurą ir anytą, kaip bus su kitais pažadais, kuriuos 
jie davė! 

— Kokiais pažadais? 

— Jaunavedžių kambaryje guli mano vyras. Jie ketino man jį pa- 
likti kaip dovaną. 

— Dovaną? Na gerai, ruoškite laužą deginimui! 

Laužas buvo suruoštas, malkos uždegtos, pakilo liepsnos liežuviai! 
Karaliaus tarnai paguldė mirusį princą Malanchai į glėbį, nupjovė 
jai nosį ir ausis, o ją pačią užkėlė ant degančios rietuvės. Bet koks 
»rapliupo lietus, oje oje! Laužas užgeso. Šiurpiai kvatodamos, pasirodė 
šmėklos ir dvasios. Pokhiradžas pašėlo iš baimės, ir karalius, viziris ir 
visi rūmininkai, gelbėdami savo gyvybę, kuo skubiausiai pabėgo ir už- 
sisklendė už rūmų vartų. 

Viduryje laužo sėdėjo Malanchamala, laikydama mažytį mirusį prin- 
cą ant kelių. Ji tarė: 

— O mano vyre, ar tu miegi, ar esi mirusių karalystėje? 

— Mirusių karalystėje! 

Ji antrą kartą paklausė: 

— Ar tu miegi, ar esi mirusių karalystėje? 

— Mirusių karalystėje! 

ir trečią kartą paklausė: 

— Ar tu miegi, ar esi mirusių karalystėje? 

Šį kartą jai jau buvo atsakyta: 

— Miegu! 

Tada ji nusišypsojo ir priglaudė kūdikį prie savo krūtinės. 

— Ei Malancha, ar tu čia? — pašaukė ją dvasios ir šmėklos. 

— O taip! 

— Ką tu veiksi su savo vyru? Atiduok mums jo kūnelį! 

— O ne! 

Siūbavo lingavo laužo rąstai ir girgždėjo: girgžt girgžt, brakšt 
forakšt. 

— Ei Malancha, ar tu čia? 


— O taip! 

— Malancha, mes visos laukiam. Atiduok mums savo nebegyvą vyrą! 
— O ne! 

Praėjo kiek laiko. Liepsnos vėl ėmė lyžčioti traškantį braškantį 


laužą. 
— Ei Malancha, ar tu čia? 

— O taip. Ko norit iš manęs? 

— Atiduok mums savo vyrą, ir mes užpūsime ugnį! 

— Ne, aš jo neduosiu. 

— Tu nenori jo atiduoti? 

— O nel 

Iš vienos pusės atsirado senė ir užkaukė: 

— Uhū ūhū! O Malancha, tu mirsi, tu mirsi. Atiduok man savo ne- 
gyvą vyrą! 

Iš kitos pusės atsirado senis ir suriko: 

— Aū aul O Malancha, tau galas, tau galas! Mesk šalin nebegyvą 
vyrą! 

Nuo upės kranto sklido rajų ir krokodilų balsai: 

— O Malancha! Duokš, duokš! Numesk mums suėsti naujagimį! 

Be perstojo kliokė lietus, dangų kapojo žaibai. Oro dvasios, čiau- 
dėdamos ir žiovaudamos, šūkčiojo: 

— Girdi, Malancha, atiduok mums princą! 

Malancha jų nė nepaisė. Ji tik sėdėjo, glausdama nebegyvą savo 
vyrą. 

Daug laiko praėjo! Upės krantai, anksčiau pliki stovėję, dabar ap- 
augo aukštu mišku. Kaldutas ir Šaldutas, mirties dievo pasiuntinio Jam- 
duto broliai, ėjo artyn prie jos, sakydami: 

— Malancha! Mirties dievo paliepimu: atiduok princą! 

Malancha atsakė: 

— Kas jūs tokie? Atimkit, jei jums užteks jėgų! 

Kaldutas ir Šaldutas ištirpo ore. Malancha liko kaip buvusi. Ji sėdėjo 
nužerta mėnulio šviesos. 

Tada pasirodė skaistaus veido, dailiai nuaugusi nuostabaus grožio 
mergelė ir tarė: 

— Čia tu, Malancha? Mes buvome geros draugės, kai buvome ma- 
žos, bet tu, matyt, jau viską esi pamiršusi. O dangau aukščiausias! Ko- 
kia tu dabar pasidarei! Kaip tu atrodai, ir koks tavo drabužis! Fui fui! 
Kam tu laikai ant kelių šitą negyvėlį? Mesk jį šalin! Mesk jį šalin! 

Malancha tarė: 

— Kas tu esi, mano jaunystės drauge? Ar tu, sese, dar nesi patyrusi, 
ką reiškia Žmonai vyras? 

Mergelė atsakė: 

— Ką sakai, Malancha! Nejau čia tavo vyras? Duok man jį palai- 
kyti ir atsinešk vandens iš upės! 

— Nėra upėje vandens! 

— Upėje nėra vandens? 

— Ne, argi būtų taip atsitikę, jei būtų buvę vandens? 

— Tai atnešk vaistingųjų žolių! 

— Nėra jokių žolių nei vaistažolių! 

— O Malancha, pažiūrėk į dangų. Renkasi debesys, bus lietaus! Kilk, 
kilk! Štai mano ranka, guldyk savo vyrą man ant kelių. Greitai stokis 
ir duokš jį man! 

Bet Malancha atsakė, savo vyrą dar stipriau prie krūtinės spaus- 
dama: 

— O teisingumo dieve Dharmai, būk man liudytojas! Aš laikau sa- 
vo vyrą ant rankų. Jeigu aš skaisti žmona, tai tu, palytėjusi mano vy- 
rą, tikrai pateksi į požeminį mirusiųjų pasaulį. Dulkė buvusi, vėl dulke 
virsi. Aš esu Malancha, savo vyro žmona, ir niekas daugiau! Traukis 
iš kelio, žmogėdra! O naktie! Vėjau! Dharmai! Sadanai, namų židinio 
globėjau! Savo kūdikį vyrą, kurio rankos negyvos ir lūpos išdžiūvusios, 
laikau ant kelių! Jeigu naktis nesibaigs, jei nebepasirodys aušra, aš pa- 
versiu žvaigždes gėlėmis, o gėles žvaigždėmis padarysiu! 

Virpėdama iš baimės, naktis užleido vietą rytui. Mergelė paskutinį 
kartą prabilo: 

— Sesuo Malancha, pažvelk į kūdikį! 

Malancha žvilgtelėjo į kūdikį, ir pranyko visos baidyklės. Princas 
ant jos kelių judino rankeles ir kojeles. Ji vėl praregėjo! Dešinėje sto- 
vėjo indas su pienu. Ji pasisiekė jo — taigi ir rankas vėl atgavo! Ji 
vėl girdėjo! Ji kvėpavo per nosį! Jos plaukai sviro tankiomis sruo- 
gomis! 

Malanchamala garsiai sušuko: 

— O mano jaunų dienų bičiule! Tu, kuri gimusi būti laiminga žmo- 
na! Kur tu dabar? Aš plūdau tave, plūdau piktais žodžiais, atleisk man 
šią septyneriopą nuodėmę, dovanok, juk matei, kokia nelaiminga buvau. 

Auksinė krosnis, baltos sandalo malkos, baltų garstyčių sėklų pri- 
berta pagalvėlė, perlais inkrustuotas šaukštelis, deimantinis šaukštas, vi- 
sos vestuvinės dovanos, kurios Malanchai buvo atsakytos, dabar stovėjo 
šalia jos. Malancha pakūrė krosnį sandalmedžiu, pašildė pieną sidabro 

puodelyje ir papenėjo savo vyrą perlų šaukšteliu ir deimantų šaukštu. 
"Tada nušluostė kūdikio veidą ir kaklą šilkine skepeta, apeiginį peilį pa- 
kišo po pagalve, o pagalvėlę su garstyčių sėklomis kūdikiui po galva, 
siuvinėtu apdangalu užklojo savo vyrą. Pati atsisėdo kojūgalyje nugara 
į saulę ir, kaitindama penkiomis aliejinėmis lempomis, paruošė dažus, 
tada, paėmusi sidabrinę lazdelę, jais apvedžiojo kūdikio akis. 

Taip ji ir gyveno su savo mažutėliu vyru. Pati nevalgė nieko, visai 
užmiršo save. Ji buvo nelyginant atleista lanko templė. Pieno kū- 
dikiui nestokojo, o ir viskas buvo čia pat po ranka. Ji penėjo ir žiūrėjo 
savo vyrą, pagražindavo jo akis juodais dažais, apvalydavo jį savo 
sario kraštu ir, sergėdama kūdikį, tylutėliai sėdėjo visą laiką prie jo. 
Jei princas juokdavosi, nusišypsodavo ir ji, jei rėkdavo, pravirkdavo 
ir ji. Kai jis išmoko tarti pirmuosius žodžius, ji jam atsakydavo. Kai jis 
judindavo rankeles ir kojeles, ji pažaisdavo su juo. Ji maudydavo jį 
savo ašaromis, savo plaukais nušluostydavo dulkes, nusausindavo jo 
veiduką, pūsdama savo kvapą, apklodavo jį savo sario kraštu. Ir vėl 
tyli sėdėdavo, prisispaudusi prie krūtinės savo vyrą. 

Ėjo dienos, mėnesiai, metai. Dievai, sudėję lūpas, vieną kartą išsiur- 
bė visą pieną. Tada Malancha, paėmusi ant rankų vyrą, iškeliavo iš 
ten. „„Aš norėčiau žmonių būstą turėti! Norėčiau turėti ką tik atsivedu- 
sios karvės pieno!" — galvojo ji. 

Malancha ėjo akiplotu, be jokio aiškaus tikslo, kur kojos nešė. Kai 
jos mažutėliam vyrui šviesdavo saulė į veidą, jį pridengdavo nuo peties 
nusvirusiu sario kraštu. Jeigu užklupdavo lietus, paslėpdavo jį prie 
savo krūtinės, nuo dulkių ir nešvaros saugojo savo plaukais. Jei būdavo 
karšta, vėduodavo jį savo plaukų sruogomis. Taip vieną dieną jie pa- 
siekė tankų mišką. Kurgi trobesiai, kurgi šviežias karvės pienas? Vietoj 
to visko ji pamatė didžiausią tigrą, kuris išalkęs artinosi prie jos, riau- 
modamas: 

— Uhū ūhū hūhū! Urrr! Aš senas ir silpnas, ir daug dienų, kaip nie- 
ko neėdęs, mergaite! Aš šitą berniuką suėsiu! 

— Klausyk, tigre, čia mano vyras. Juo tu nepasisotinsi. Neliesk jo, 
geriau mane suėsk! 

Tigras atsakė: 

— Jis tavo vyras? Ak štai kodėl, motin *,. tu su savo kūdikiu vyru 


* Šiuo kreipiniu moteriai reiškiama didelė pagarba. 

eini į šį mišką! Na, aš nė vieno jūsų neėsiu. Likis čia, motin, o aš judu 
abu sergėsiu. 

Malancha tarė: 

— Ak dėde tigre, o kuo gi aš valgydinsiu savo vyrą? Iš kur gausiu 
pieno? 

Tigras atsakė: 

— Pieno? Teisybė, žmogaus vaikui reikia pieno. Bet kaip mes šiame 
miške pieno gausim? Einu pažiūrėti gal kur netoli lauke karvę 
rasiu. 

Tigras nubėgo, o Malanchamala pravirko: 

— Kurgi jūs dingote, dievai? Kad gaučiau šlakelį pieno, sutinku net 
gyvybę savo atiduoti, nes mano vyras rėkia iš alkio! 

Tuo tarpu grįžo namo tigrė su savo tigriukais. Ji paklausė Malan- 
chamalą: 

— Kas tu tokia, motin, kad, miške būdama, pieno geidauji? Jeigu 
tigrės pienas tiktų, aš tau jo duočiau. 

— Taip, tiktų. 

Tigras sugrįžo, neradęs karvės. Bet išvydęs, kas čia dedasi, pagyrė 
tigrę. 

Princas Čandramanikas gėrė tigrės pieną ir augo. Tigras ir tigrė su 
tigriukais juodu abu sergėjo. Malanchamala neišleido savo vyro iš 
akių, nė per žingsnį nesitraukė, kartu su juo eidavo gėlių ir vaisių 
skinti, migdydama supdavo ir dainuodavo, žaisdavo kartu su juo, ir 
taip praėjo penkeri metai. 

Pilnomis ašarų akimis Malanchamala vieną dieną tarė: 

— O dėde, o teta! Dabar jau turiu eiti iš miško. 

— Iš kur tokie žodžiai, motin? Kodėl? Ne, tu turi čia likti! Pasakyk 
mums, kas atsitiko. Kam sprandą reikia nusukti, tam mes ir nusuksime. 
Ką reikia sudraskyti, tą sudraskysime! 

— Ne, dėde, teta, nieko panašaus. Jūs dar nežinote, kad mano vyras 
yra karaliaus sūnus. Jis jau baigia penktuosius metus, aš negaliu ilgiau 
jo be mokslo laikyti. Jis turi išmokti karališkosios abėcėlės. 

— Ak štai kas. Ką čia mums reiškia jį tos abėcėlės išmokyti! Jau 
nuo ankstyvo ryto pamatysi traukiant mokslo vyrus, dažnai palydimus 
šakalų kauksmo. Gal mums pagauti bent vieną jų? 


26 


— Dėde, teta, to nebūtų gana. Aš turiu skirtis su jumis. Mums rei- 
kia netoli miesto gyventi. Aplankykite mus kada nors. 

Vos sulaikydama ašaras, Malancha atsisveikino. Tigras ir tigrė ly- 
dėjo ją per mišką, keturias dienas ir keturias naktis, nieko į burną ne- 
imdami, palikę tigriukus lakstyti be priežiūros. 

Toliau Malancha keliavo viena su Čandramaniku ir galiausiai priėjo 
sodininkės namus. Tvenkinys sode buvo sausas, o gėlės jau dvylika metų 
kaip nežydėjo. Sodas buvo virtęs dyglių ir gyvačių karalyste. Buvo 
karšta diena, ir nuvargusi Malancha atsisėdo pailsėti. Staiga visas so- 
das suūžė. Suskrido spiečiai bičių ir paukščių, sužaliavo medžiai, ėmė 
aukštyn kilti vijokliai, ir pasirodė sodininkė, išviliota gėlių kvepėjimo. 

— Dvylika metų sodas nežydėjo,— tarė ji.— Šiandien viskas aplinkui 
pražydo. Dvylika metų tvenkinys stovėjo sausas, šiandien jame plūdu- 
riuoja lotoso žiedai. Ar tik nebus laimė mane aplankiusi? Kodėl čia taip 
atsitiko? 

Sodininkė ėmė dairytis ir pamatė po žydinčiu medžiu, kuriame kuka- 
vo gegutė, sėdinčią deivę su kūdikiu, šviečiančiu it mėnuo, ant kelių. 
Sodininkė prisiartinusi tarė: 

— Motin, iš kokio dangaus tu nusileidai, kad vien nuo tavo buvimo 
čia sodas apsipylė žiedais? Motin, kas tu tokia? 

Malancha atsakė: 

— Motin, aš esu tik paprastas žemės kūdikis, noriu truputį pailsėti 
tavo sode. 

— Eikš gi į vidų, motin! Koks tavo veidas, tavo rankos, tavo Žvilgs- 
nis, odos spalva! Aš turėjau dukterėčią, motin, ji buvo tokia pat! Ji 
mirė. prieš dvylika metų, ir nuo tada aš verkiu dieną naktį. O gal tu 
mano dukterėčia! : 

— Aš nežinau, teta. Šiandien aš pirmą kartą tavo sode. 

— Vis tiek, motin, ateik į mano namus. 

Sodininkė labai džiaugėsi, kad ji ir vėl kasdien galės nešioti į rūmus 
gėlių, o Malancha tikėjosi, kad jai teta papasakos miesto naujienų. Taip 
jos ir suėjo į trobelę. 

— Motin, tu atrodai esanti alkana ir ištroškusi. Nors kiek užvalgyk. 

Malancha tarė: 

— Duok truputėlį pieno. 

Malancha pagirdė vaiką ir paguldė miego. Ji iššvarino trobelės grin- 
dis, prisidėjusi į sarį, parnešė gėlių iš sodo ir išpuošė iš visų keturių 
pusių lovą, kurioje miegojo jos vyras. Tada tarė sodininkei: 

— Teta, man negalima valgyti nieko, kas kito rankos pataisyta. At- 
nešk produktų, aš pati virsiuosi. 

Sodininkė buvo labai patenkinta tais žodžiais; bet Malanchamala ne- 
pasisakė, kad berniukas yra jos vyras. 

Sodininkės trobelė buvo apgriuvusi. Malancha tarė: 

— Teta, ši troba nebetinkama gyventi; suprašyk keletą vyrų, kad 
mums naują pastatytų. 

Pastatė naują namą; senasis buvo tik vieno kambario, o šis jau net 
trijų. Viename apsigyveno Malancha su vaikų, antrajame — sodininkė, 
o trečias liko tuščias. 

Vieną dieną Malanchamala paklausė sodininkę: 

— Teta, o kur šiame mieste yra mokykla? 

— O kam jos? Rūmuose yra išminčius, jis turi daug mokinių. Jis 
moko kuprotus, kreivašonius, kurčius, nevispročius. Be to, jis dar moko 
karaliaus vaikus. Diena naktis ten netyla triukšmas, toks raritas kaip 
turgavietės vidury, kur susirinkusios visos varnos ir gervės. 

— Tai imk, teta, smulkių pinigėlių, nupirk plunksnų, rašalo ir nu- 
vesk vaiką pas išminčių! 

Čandramanikas eidavo į mokyklą, o kai sugrįždavo, visas jo veidas 
būdavo rašaluotas ir purvinas. Tuščiasis kambarys dabar jam pravers- 
davo mokytis. Malanchamala paprašė sodininkę, kad jį maudytų, praustų, 
O pati virdavo ryžius ir kitus patiekalus, padengdavo valgyti ir išeidavo. 
Sodininkė sušukdavo: 

— Anūkėli, eik valgyti, širdele! 

O kai jis valgydavo, šalia sėdėdavo sodininkė. Malanchamala tuo 
tarpu saugodavosi, kad nebepatektų Čandramanikui į akis. Juk jis galėjo 
ją Mama pavadinti! Ji būdavo savo kambaryje ir iš teni galėdavo prisi- 
žiūrėti į jį kiek širdis geidžia. Bet ji visada atsitraukdavo, artėjant ber- 
niukui, laikydavosi iš tolo. Taip praėjo dar septyneri metai. 

Tos šalies karalius buvo vardu Dudhbarnas. Septyni jo sūnūs ir viena 
duktė ėjo mokslus pas išminčių. Tačiau princesei labai sunkiai sekėsi 
mokytis. Broliai ją klausdavo: 

— Kanče, tu taip daug skaitai ir rašai. Kaip čia yra, kad visai neda- 
rai pažangos? Tai ką tu ten rašai ir skaitai? 

Kančimala atsakė: 

— Broliai, kaip aš galiu rašyti, kaip galiu skaityti? 


Mėnuo šviečia delne, ir mėnuo ant pado, ir mėnuo jo kaktoje, 
O kiek šviesių mėnesių spindi tauriam jo veide! 

Tik sodininko sūnum jį žmonės vadina. 

Iš jo veido skaitau aš ir vedas šventąsias, ir šventąsias puranas. 


O, kaip Žmogus gali būti toks gražus! 

Tai girdėdami, septyni princai nieko daugiau jai nebesakė. Tik tarp 
savęs kalbėjo: 

— Turime pasirūpinti, kad tas sodininko sūnus į mokyklą daugiau 
kojos nebekeltų. 

Jie priėjo prie jo ir ėmė šaukti: 

— Ei tu, išsirašalavęs sodininke! Jeigu vėl ateisi į mokyklą su savo 
purvinais drabužiais, mes tau galvą nurisime nuo pečių, galą pada- 
rysime! 

Jie manė, kad sodininko sūnus neturės geresnių drabužių ir nebesi- 
rodys mokykloje. Čandramanikas pastūmė knygas į šalį ir verkdamas 
parbėgo namo. 

Malancha tarė: 

— Teta, eik ir išklausk, ko jis verkia. 

— Jis sako, kad rytoj princai jam galvą nuris nuo pečių. 

— Kodėl jie nori jam galvą nuo pečių nuristi? 

— Kodėl? Štai kas yra, štai kas yra... 

— Tik tiekė — paklausė Malancha.— Teta, aš duosiu tau pinigų, nu- 
pirk jam puikius drabužius, kokių nė patys princai neturi! 

Ir Malancha, turėjusi deimantų, pribėrė jai visą sterblę rupijų. 

Kitą dieną princai mokykloje labai nustebo. 

— Matot, kokie drabužiai? — kalbėjo jie— Tokių net ir mes neturi- 
me. Iš kur juos galėjo sodininko sūnus gauti? 

Kančė tarė: 

— Septyni mano broliai, kur jūs taip žiūrite? Ak! Negi tai sodinin- 
ko sūnus? 

Bet princai norėjo viską aiškiai žinoti: 

— Ei sodininke! Tu išdrįsai taip apsirengti. Bet tu vien taip dėvėti 
gali, o vaikštai pėsčias. Jeigu rytoj nebūsi atneštas su neštuvais, savo 
galvą padėsi! 

Jie manė, kad sodininkas bus vien drabužius dovanų gavęs, bet iš 
kur jis paims neštuvus? Jis liks be jų ir nebeateis į mokyklą. 

Vėl Čandramanikas parbėgo verkdamas raudodamas namo. Nusimetė 
drabužius ir ėmė raičiotis kiemo dulkėse. Malancha tarė: 

— Teta, aš parūpinau jam drabužius ir galvos apdangalą, ko gi jis 
vartosi po dulkes? 

— Baigsis ši diena, praeis naktis, ir tada princai nuris man galvą. 

— Kodėl jie nori nuristi tau galvą? 

— Turi puošnius drabužius ir galvos apdangalą, bet vaikštai pės- 
čias,— taip jie šaukė ant manęs! 

— Vaikštai pėsčias, štai kas yra! Teta, aš tau duosiu pinigų, suva- 
dink visus nešikus su neštuvais! 

Tačiau kurį nešiką sodininkė tik prašė, nė vienas nenorėjo sutikti 
nešti sodininko sūnaus. 

Malancha tarė: 

— Pasiūlyk kiekvienam po dešimtį aukso monetų, tada ir eis. 

Ji davė sodininkei pilną krepšį aukso monetų, ir susirinko visi neši- 
kai su neštuvais. Iš visų neštuvų tik karališkieji buvo su baldakimu. 
Jais ir nukeliavo Čandramanikas į mokyklą. Praeiviai sustodavo stebė- 
damiesi, mokiniai išpūtė akis. Ką dabar bereiškė princai, ką visi kitiė 
O Kančė sušuko, užversdama knygas ir dėdama į šalį plunksną: 

— Septyni mano broliai, tik pažiūrėkite į mokyklą! Tartum Indras 
čia būtų nužengęs! Jis tviska nelyginant deimantas auksinėje antkak- 
lėje! Žiūrėkit, žiūrėkit, septyni mano broliai, aš — vienintelė jūsų sesuo, 
ir jeigu negalėsiu tekėti už Čandramaniko, tai ir gyventi nebenoriu. 

Septyni broliai nebežinojo ko griebtis. Jie tarė: 

— Ei sodininke! Tu viską padarai, ką mes liepiame. Bet dabar tau 
reikės arklį gauti. Dabar mes raiti lenktyniausime. Mes užjosime į priekį, 
o tu tik per septynių pusvalandžių nuotolį galėsi savo arklį paleisti. 
Jeigu tu lenktynes laimėsi, gerai, tai būsi laimėjęs. Jeigu ne, padėsi 
galvą. 

Ir princai juokėsi, nes kaipgi sodininkas jos? Jis gi nukris nuo arklio 
ir užsimuš. 

Čandramanikas sugrįžo namo verkdamas raudodamas. Malancha tarė: 

— Teta, pasižiūrėk, kas šiandien atsitiko! 

Viską išklausiusi, Malancha tarė: 

— Na gerai, teta, imk pinigų ir padenk mūsų išlaidas. O aš einu pa- 
sidairyti tinkamo arklio. Ilgai neužtruksiu. Nebus praėjusios nė trys 
naktys, kai aš grįšiu su arkliu. 

Malancha ieškojo ir ieškojo, dvylika karalysčių ir karalių dvarų iš- 
vaikščiojo; pasiekusi tryliktą karalystę, išvydo, jog ten visos rūmų ir 
namų durys užsklęstos, visas miestas atrodė ištuštėjęs. Pokhiradžas, ka- 
raliaus žirgas, visai buvo pašėlęs ir kiekvieną sutiktą gatvėje sutrypda- 
vo. Tai sužinojusi, Malancha sušuko: 

— Kur tu esi, pokhiradžai? Kokiuose namuose gyveni? Ar dar atsi- 
meni, karališkasis žirge, Čandramaniko vardą? 

Iš kažkur šuoliais atidundėjo žirgas, ausis suskliautęs. 

— Kas tu tokia, mergele? Iš kur žinai Čandramaniko vardą? Argi 
aš atgausiu savo Čandramaniką po tokio ilgo laiko? 

Malancha tarė: 


— Harikali, sek paskui mane! 

Ir leidosi Malancha bėgti, žirgas risnojo paskui ją. O tos karalys- 
tės gyventojai pasijuto it Žaibo trenkti. 

— Kiek jau laiko praėjo, kaip Čandramanikas miręs, o ji mini jo 
vardą! Pasigauna pašėlusį žirgą. Greičiausiai ji kokia ragana! 

Ir visi ėmė drebėti, o karališkoji pora taip pasakė: 

— Kas ji tokia, kas? Eikite ir sužinokite, kas ji tokia! 

Malancha tuo tarpu dainavo: 


— Tas žirgas, didysis karaliau, kuriuo tu į sodą nujojai, 
Ir vaisius tu gavai, maharadža, kad galėtum sūnum 
pasidžiaugti, 
Skraidino ir kotvalo dukrą per orą, 
tą nuotaką jauną. 
Dar dvylika metų nebaigę praeiti, karaliau, 
man liko dar kelios dienelės, 

O kai baigsis šie dvylika metų, karaliau, 
tada vėl tu mane atpažinsi. 


Ir Malancha bėgo toliau. Karalius sušuko: 

— Ak, ak, kas gi čia? Kas? Malancha? Malancha išgelbėjo karalys- 
tę? Malancha sugavo žirgą? Ta pati Malancha, kuriai aš liepiau nupjau- 
ti rankas ir nosį, kurią aš taip nubaudžiau? Tai šita Malancha atėjo! 
Žmonės, atsidarykite duris! 

Ta žinia pasiekė motiną; dabar ir karalius su karaliene aiškiai žinojo: 
čia ta pati Malanchamala! Tą dieną Malanchos nosis ir ausys buvo ly- 
ginamos su gėlėmis, pirštai su čampako žiedais, jos žvilgsnis esąs švie- 
sesnis už saulę ir mėnesį. Visi šaukė „„Malancha! Malancha!“ ir iš savo 
namų bėgo prie jos, bet Malancha su pokhiradžu jau būdavo toli. Ka- 
ralius visur išsiuntinėjo pasiuntinius Malanchos ieškoti. Jis svetingai 
sutiko kotvalo žmoną ir maloniai pakvietė ją vaišintis drauge su ka- 
raliene. 

Ėjo dienos ir naktys. O, kada žinia apie Malanchą pasieks karaliaus 
dvarą? 

Tuo tarpu karaliaus Dudhbarno mieste, kaip visada, pučiamų kriauk- 
lių garsai paskelbė prasidedant dieną. Kėlėsi mokiniai ir ėmė traukti 
į mokyklą. Skaisčios moters lūpų ištartas pažadas buvo įvykdytas: Ma- 
lancha sugrįžo su žirgu. Ji tarė: 

— Teta, arklys pabalnotas. 

Sodininkė išėjo pasižiūrėti. Tai bent buvo arklys! Ten stovėjo pokhi- 
radžas degančiomis akimis, karpydamas ausimis, kanopomis kasdamas 
žemę. Sodininkė tarė: 

— Ką aš turėčiau daryti, motin? 

— Teta, imk už pavadžio arklį ir vesk! 

— Motin, užduok man kokį lengvesnį darbą. Aš negaliu tokio ark- 
lio vesti. | 

— Jis tavo žodžio klausys, teta, imk pavadį! 

— Ne, motin, aš negaliu, neimsiu, net jei reikėtų gyvybe užmo- 
kėti! 

Malancha nuleido galvą ir ėmė svarstyti. Ji kramtė lūpas, braukėsi 
prakaitą nuo veido, bet ką ji galėjo padaryti? Pačiai teko vesti žirgą. 

Malancha uždėjo Harikaliui naują balną ir, nuleidusi galvą, užkėlė ant jo 
savo vyrą. Tada primezgė ant savo sario krašto mazgų ir tarė: 

— Harikali, žirge! Ar supranti — tu turi mano vyrą, šitą berniu- 
ką, kurį užkėliau tau ant nugaros, atgal man parnešti, kol aš dar ne- 
būsiu atmezgusi šitų aštuonių mazgų. 

Perduodama pavadį savo vyrui, ji pažvelgė jam į veidą, o paskui 
pasilenkė nušluostyti dulkių nuo jo kojų. Čandramanikas paklausė: 

— Kas tu tokia esi? Sukiojiesi tai čia, tai ten netoli manęs, bet 
niekad nepratari nė žodžio! Tu verdi, taisai valgį, bet niekad man ne- 
paduodi. Šiandien pamačiau tavo veidą, pamačiau tavo rankas, ir tu pa- 
matei mano veidą ir nušluostei dulkes man nuo kojų. Kas tu man 
esi? 

— Kas aš esu, prince? Aš... aš... aš esu kotvalo duktė! 

Ji paslėpė savo veidą, tartum tvarkydamasi plaukus, ir šlapiomis nuo 
ašarų rankomis įpiėšė sario kraštą. Vieną jo siūlelį įrišo į antkaklį ir 
suragino žirgą. Pokhiradžas nuskrido. O Malancha, priėjusi tvenkinį, 
puolė ant žemės. 

Mokykloje princai, išvydę tokį žirgą, labai stebėjosi. 

— Čia ne paprastas arklys, čia tikriausiai pokhiradžas! Tokį žirgą 
net ir karaliaus arklidėse ne visada rasi. Iš kur jis pas sodininką? 

Princas Čandramanikas ant žirgo nugaros jautėsi it paukštis ore ir 
norėjo greičiau pradėti lenktynes. Jis truktelėjo pavadį, per žirgo nu- 
garą perbėgo virpulys, ir pasigirdo visų keturių jc pasagų kaukšėjimas. 
Princai nebeišmanė, kaip jiems elgtis. Jie ėmė šnekėtis tarpusavyje: 
„Klausykite, broliai karalaičiai, kad mes jau sutarėme lenktynes, tai ir 
turime lenktyniauti. Net jeigu jis ir laimės. Bet čia mūsų karalystė, ir 
kas mums uždraus jam galvą nuręsti?" 

Jie sušuko: 

— Ei sodininke! Dabar gelbėk savo galvą! Tik neužmiršk padaryti 
septynių pusvalandžių tarpą! 

Prasidėjo lenktynės. Septyni žirgai sustojo priekyje, o už jų, nutolęs 
per septynis pusvalandžius, stovėjo pokhiradžas. Čandramanikas su- 
šuko: 

— Alio, princai! Ar jau paleidote sav0 žirgus? 


3. Miegantis miestas 33 


O princų jau seniai ten nebebuvo. Nesulaukęs atsakymo, paragino 
ir CČandramanikas savo žirgą. Pokhiradžas skrisdamas aplenkė kitus žir- 
gus. Pasiekę baigmę, princai tarė: 

— Ne, čia rytų pusė; jokime geriau į šiaurę! 

Čandramanikas nusišypsojo; jis taip pat lengvai laimėjo ir lenktynes 
į šiaurės pusę. 

— Dabar į vakarus! 

Jis laimėjo ir lenktynes į vakarus. 

— Į pietus! 

Ir į pietus jis nujojo pirmas! 

Princai sušuko: 

— Užteks, broli! O, kokį puikų tu turi žirgą! Užsuk bent kartą į rū- 
mus! Visi norės į jį pasižiūrėti. 

Tuo tarpu patys manė, kad jeigu jis eis į rūmus, bus arba įmestas 
į kalėjimą, arba turės padėti galvą. Čandramanikas tarė: 

— Na gerai, jokime! | 

Tačiau pokhiradžas sustojo. Čandramanikas norėjo užkirsti žirgui ir 
nutraukė jo antkaklį. Bet traukdamas pertraukė ir siūlą iš sario, ir Ma- 
lanchamalos ašaros, visi jos geri darbai nukrito į dulkes. Pokhiradžas 
atsiduso ir ėmė nenorom eiti. Kai raiteliai pasiekė rūmų vartus, pasi- 
girdo daugybė balsų: „Kas laimėjo nugalėtojo girliandą? Kam ją už- 
dės?" | 


Kur rūmų kuorai aukšti paauksuoti 
ir aukso indai stovi, 
Ten stovi ir Kančė, graži 
kaip auksinis paveikslas. 
Pamačiusi Čandramaniką kieme 
ir papuošią auksu jo galvą, 
Kančė neta girliandą žemyn, 
ir ji tyliai nusklendžia. 


Girlianda nusklendė žemyn, nuslydo per Čandramaniko galvą ir pa- 
kibo jam ant kaklo. Minia ėmė šaukti: „Ką tai reiškia? Ką tai reiškia?" 
Nes princesė Čandramanikui girliandą ant kaklo uždėjo, o tai ženklas, 
kad ji išsirinko jį vyru. Kas dabar bus? Visi laukdami tylėjo. Princai 

su apsimestiniu draugiškumu nulydėjo Čandramaniką pas karalių. Ka- 
ralius paklausė savo patarėjų: 

— Ar gali karaliaus duktė tekėti už sodininko sūnaus? 

Jie atsakė: 

— Gali, jeigu sodininko sūnus išbus dvylika metų kalėjime. 

Nebebuvo kas daryti. Reikėjo ruoštis vestuvėms. Tris dienas ir tris 
naktis truko šventė rūmuose. O ketvirtą dieną broliai princai uždėjo 
ant Čandramaniko kaklo geležines grandines ir įmetė sodininko sūnų 
į kalėjimą. 

Tuo tarpu pokhiradžas nubėgo ten, kur gražioji Malancha ant tven- 
kinio kranto kniūbsojo dulkėse. Tai buvo panašu į mėnulį, užstotą de- 
besų! 

— Vargas man, kodėl aš jam nepasakiau visko? Kodėl neprisipaži- 
žinau, kad aš jo žmona! 

Staiga Malancha išvydo pokhiradžą! 

— Pokhiradžai! Kaip tu čia atsiradai? O kur mano vyras? 

Malanchos akys svaidė žaibus. Ji atsistojo iš dulkių. 

— Laimė apleido mane, ką aš padariau, ko susilaukiau! 

Malancha vėl puolė ant žemės. Žirgas tarė: 


— Ką aš galėčiau atsakyt, mergele? 
Auksiniam rūmų kuore sūpavosi 
girlianda. 
Tai ji pagavo tavo mylimąjį, 
miela mano. 
Ak motin, be reikalo tu raudi! 


Tai išgirdusi, Malancha atsistojo. Ji nebeverkė. Ir tarė: 

— Tai gerai, pokhiradžai. Šiandien sukanka dvylika metų, kaip aš 
saugau savo šeimos židinį, bus gana! Nežinau, gal aš tau daug siel- 
varto suteikiau. Atleisk viską, nes aš tik vargšė nelaiminga mergelė. Aš 
duosiu tau laišką. Nunešk jį maharadžai, mano šešurui. 

Malancha iuojau pat parašė: „Maharadža, mano šešure! Gyvenimo 
tarpsnis tebuvo skirtas dvylikos dienų. Šiandien jau praėję dvylika me- 
tų. Čandramanikas yra karaliaus Dudhbarno žentas. Jis vedė daugeliu do- 
rybių apdovanotą Kančimalė, ir visos nelaimės baigėsi. Kai šis laiškas 

pasieks tavo rūmus, o maharadža, mano šešure, trumpai valandėlei įmerk 
savo kojų pirštų galelius į vandenį tvenkinio, prie kurio tu mane pirmą 
kartą pamatei, ir atsimink mane, kotvalo dukterį.“ 

Ji idėjo laišką pokhiradžui, davė jam žolės, vandens ir palinkėjo 
laimingos kloties. Pati, dulkėtais drabužiais, dulkėtomis kojomis, nebėjo 
apsukui per sodą, o grįžo į namus tiesiu keiiu, kuriuo niekad nevaikš- 
čiodavo. Namie susitvarkė visus savo daiktus, nuėjo pas sodininkę ir 
jai tarė: 

— Teta sodininke, aš esu tau kai ką nutylėjus. Šiandien jau pasa- 
kysiu: tas, kurį tu išauginai, yra mano vyras. Aš palieku tau viską, ką 
turiu. Teta sodininke, prašau tave, nesibark ir nesmerk manęs, aš visada 
minėsiu, kaip labai esu tau skolinga. O dabar — išeinu. 

Sodininkei aptemo akys, ir ji parpuolė ant žemės. O Malancha išėjo 
iš namų, ketindama nusiskandinti savo tėvo tvenkinyje. 


Tas tvenkinys, kur plovidu aš deimantą, toji šalis, 
kur netekau savo tėvo! 

Šito tvenkinio tyras vanduo skaudų liūdesį 
nuskalaus man nuo širdies. 

Karalaitės girlianda — kaip laimingai ji ilsisi 
ant mano vyro kaklo. 

O! Laiminga ir aš jau ilsėsiuos po skaidriu 
savo tvenkinio vandeniu! 


Malancha galvojo: „Ak, mano vyras mane paklausė, kas aš tokia, 
tačiau ak, koks skaudus likimas, kad aš — kotvalo duktė! Kas galėtų 
mano vyrui ką prikišti? Aš juk nuslėpiau nuo jo, kad esu jo žmona!“ 

Toli jau liko sodas, tvenkinys pranyko iš akių. Dygliuoti krūmai 
braižė Malanchos odą, tačiau ji greitai ėjo į priekį keliais, kurių Žmonės 
vengė, palei kuriuos niekas negyveno. Taip eidama, sutiko tigrą ir tig- 
rę. Malancha tarė: 

— Teta tigre, suėsk šiandien mane, dėde tigrai, sudraskyk mane! 
Jūs, jaunikliai tigriukai, dabar jau užaugę, draskykite mane! 

— Ar čia tu, mMotin? Tu čia? Ak, kodėl tu taip sakai? Kur tu visą 
laiką buvai, motin? 

— Sodininkės gėiyne. 


— Motin, o kurgi tas, kurį tu ant rankų nešiojai ir kurį aš savo 
pienu girdžiau, kur tas brangakmenis? 

— Karaliaus duktė, princesė, uždėjo girliandą jam ant kaklo! Su- 
ėskite mane šitą mano laimės dieną! 

Tigras ir tigrė prašė Malanchą viską išpasakoti. Tada jie visi Ma- 
lanchą apstojo ratu. | 

— Iš to, ką tu papasakojai, aiškų, jog tai ne girlianda, o gran- 
dinės! 

— Grandinės? Kaipgi taip! 

— Karalaitės ir sodininko vedybos šiame krašte reiškia dvylika me- 
tų grandinių! 

Malancha ėmė kramtytis lūpas ir atsistojo. Tigras ir tigrė tarė: 

— Motin, imk stebuklingą utį iš mūsų kailio. Įleisk ją į savo gal- 
vą ir eik su mumis. Mes dabar imsimės darbo. 

Malancha neprieštaravo. Vos tik įleido tigro utį į savo galvą, pasi- 
darė nematoma. Ir nuėjo su tigrais. 

O pokhiradžas Harikalis? Jis nunešė laišką į Malanchamalos šešuro 
šalį. Visa karalystė drebėjo iš baimės, drebėjo karalius, drebėjo kara- 
lienė. Ar suėdęs Malanchą pargrįžo pokhiradžas? 

Pokhiradžas tarė: 

— Nebijok, o maharadža. Turiu tau laišką! 

— Ką ką, laišką? Duokš, bet tik pasmeiges ilga lazda, kaip kad vai- 
siams skinti. 

Paėmęs ir perskaitęs laišką, karalius pasileido bėgti lyg galvą pa- 
metęs, šaukdamas: 

— Klausykite, klausykite! Kas tik esate! Klausykite, ką pasakysiu! 
Aš vėl atgavau Čandramaniką. 

— Kur jis, kur? 

— Karaliaus Dudhbarno šalyje! 

Negaišuodamas karalius atšaukė visus pasiuntinius, ieškojusius Ma- 
lanchos, ir su didžiausia kariuomene, stovyklavusia rytuose, vakaruose, 
šiaurėje ir pietuose, pasileido ieškoti karaliaus Dudhbarno šalies. Be 
atokvėpio jie traukė į priekį, kol galiausiai prižygiavo sodą, kuriame 
sodininkė baigė išskinti gėles. Ji išlaužė šakas ir gėlių stiebus, užpylė 
tvenkinį žemėmis, balsu raudodama: ,„Anūkėli, anūkėli! Dukterėčia, 
miela mano dukterėčia!“ 

Karalius sukaustė mielą Candramaniką 
grandinėmis, 

Skaisti jo žmona, palūžus iš sielvarto, 
išėjo į girią! 

Tvenkinyje šiame ji, miela dukterėčia, 
rytas vakaras maudės, 

Šiuo takeliu eidavo ji, miela dukterėčia, 
vandens pasisemti. 

Čandramanikas, mano anūkas, sėdėdavo 
ant šito suolelio, 

Čia jis skaitė ir rašė, ir mokėsi, 
mielas anūkas! 


Karalius įsakė: 

— Sustokite! Čia rengsime stovyklą! 

Karaliui Dudhbarnui jis nusiuntė tokį laišką: 

„Karalius Čandras iš Čandrapuro siunčia Tau šį laišką. Ar mano 
sūnus yra Tavo rūmuose — taip ar ne? Klausykis, karaliau Dudhbarnai, 
gerai klausykis! Kaip mano sūnus pateko į Tavo rūmus? Mano sūnaus 
vardas Čandramanikas, jis mokėsi mokykloje. Ar tavo duktė papuošė 
mano sūnų girlianda? Grąžink man mano sūnų ir marčią kuo greičiau 
ir nuimk grandines, karaliau, jeigu nori, kad viskas gerai baigtųsi!" 

Dudhbarnas atsakė: „Jeigu tai Tavo sūnus, karaliau, tai laimėk jį 
kovoje!“ Tada karalius įsakė savo kariams: 

— Eikite ir nukariaukite karaliaus Dudhbarno karalystę! 

Prasidėjo mūšis. Tačiau Dudhbarno kariuomenė buvo gausesnė, ir 
karalius neįstengė kovos laimėti. Jis buvo nugalėtas ir paimtas į ne- 
laisvę. 

Atėjus vakarui, Malancha su tigro utim galvoje nusigavo nematoma 
į tą vietą, kur buvo jos vyras. Išvydusi Čandramaniką, ji net išsi- 
gando. Sunkių grandinių gniuždomas, jis buvo perpus sumažėjęs ir 
gulėjo dulkėse. Malancha nusišluostė ašaras ir griebė geležines gran- 
dines dantimis, nes neturėjo jokio kito įnagio. Ar gali dantys gele- 
žies grandines perkrimsti? Ji išsėdėjo visą naktį, stengdamasi nuimti 
jam grandines. Kas trys valandos ji netekdavo po aštuonis dantis, bet 
pergraužė tik vieną keturgubos grandinės grandį. Praėjo keturiskart 

po tris valandas, ji nebeturėjo nė vieno danties, tačiau ir grandinė 
buvo perkrimsta. Žvangėdama ji nukrito žemėn. Iš Malanchamalos 
burnos sruvo kraujas upeliais, ir ji susmuko, dar pabandžiusi nusišyp- 
soti. 

Staiga pabudo Čandramanikas. Jis negalėjo Malanchos matyti, ta- 
čiau pastebėjo, kad grandinės pertrauktos. Galingai kaip tigras — ne 
veltui buvo augintas tigrės pienu — jis išręžė krūtinę ir išėjo į laisvę, 
lauždamas duris ir vartus. 

Mėnuo apšvietė Čandramaniką. Tigras ir tigrė, buvę netoli, jį kaip- 
mat pažino ir sušuko: 

— Valio! Mūsų Čandramanikas vėl čia! Dabar Dudhbarno rūmuose 
viską švariai suėsime! 

Tigrai būrių būriais supuolė į Dudhbarno rūmus. Jie suėdė dramb- 
lius, arklius, žmones, kates, septynis princesės brolius, karalių Dudh- 
barną. Tigrai rijo viska iš eilės ir jau buvo bečiumpą princesę, tačiau 
atskubėjo atsigavusi Malancha ir, iškėlusi abi rankas, ėmė šaukti: 

— Ką jūs darote, ką jūs darote? Jūs viską niokojate. Jūs net ne- 
bepaliekate, kas vakarais lempą uždegtų, ak, jūs visus suėdėte! Ne- 
ėskite uošvio ir uošvės — mano vyro uošvių, neėskite princesės Kan- 
čimalos, mano vyro širdies turto! 

Tigrė tarė: 

— Sakai, ką mes padarėmėi Mes surijome karalių, prarijome kara- 
lienę, sudraskėme princus, išgaudėme visus žmones ir suėdėme net 
ir karaliaus baldakimą. Mes norime ir princesę suėsti, ji tokia gležna 
ir gardi, o tu mus sulaikei, kaip dabar jos atsisakysime? 

Malancha sudavė sau per galvą ir tarė: 

— Dangaus vardu prašau, teta ir dėde tigrai, imkit mano galvą! 
Neėskite princesės, ateikit ir suėskite mane! 

Malancha puolė į priekį ir pargriuvo. Ką turėjo tigrai daryti? Jie 
paleido princesę. Tigrai visi apstojo Malanchą ir pasakė: 

— Motin, tu davei mums puikiai papuotauti, prisiėdėme kiek širdis 
geidė. Bet dabar mes ištroškę, norime gerti! 

Ilgai ieškojusi, Malancha surado didžiulį ąsotį ir nuėjo į tvenkinį 
atnešti tigrams vandens. 

Tigrai nuniokojo Dudhbarno karalystę! O kas toliau buvo? Į. ne- 
laisvę paimtasis karalius, Čandramaniko tėvas, dabar tapo laisvas. 

Savo kariuomenės stovykloje jis pamatė sūnų! Karalius įsakė mušti 
būgnus ir iškeliavo su sūnumi ir marčia Kančimala atgal į savo šalį. 
Pakeliui jie priėjo tvenkinį. Karalius nusileido prie vandens mazgotis 
rankų ir kojų. O ten buvo Malancha. Ji prisisėmė ąsotį vandens, per- 
dėjo per jį du šventos žolės stiebelius ir, prisiartinusi prie karaliaus 
iš kairės, pagarbiai pasveikino jį atvykusį. Karalius paklausė: 

— Kas tu tokia? 

Malancha tarė: 


— Ak, kokia dabar aš laiminga, nelaimėms užgimusi! 

Po dvylikos metų išvydau savo šešuro kojas. 

Šiandien iškeliauja mano šešuras į tėviškę savo. 

Visom moterų dorybėmis šviečia šeima mano šešuro, 
kurio namų židinys man užgintas. 


Ak šešure, kaip tu paguosi mane nelaimingą? 

Karalius atsakė: 

— Ai ai, čiagi kotvalo duktė! Ne, žmonės, nesustosime čia ilsėtis! 
Mes jau turime marčią — princesę. Laikykite kotvalo dukterį atstu! 

Tačiau kareiviai ir palyda sušuko: 

— Maharadža, kotvalo duktė sugavo žirgą! 

— Na ir kas iš to? 

— Maharadža, kotvalo duktė atvedė tigrus! 

— Na ir gerai, kad.atvedė! 

— Maharadža, princas už savo gyvybę jai turi būti dėkingas! 

— Gana, žmonės! Dar vienas žodis, ir neteksite galvų! Kad ir ką ji 
būtų padariusi, bet ji buvo ir liks kotvalo duktė. Ar gali elgeta būti 
karaliene? Jeigu ji nori būti išklausyta, tegul atkeliauja su neštuvais 
į rūmus audiencijos, karališkais drabužiais apsirengusi! 

Karalius nužygiavo toliau. Malancha parbėgo pas .tigrus, atnešė 
jiems vandens ir tuojau išėjo susiskolinti neštuvų ir karališkų drabu- 
žių. Kai jau viską turėjo, apsirengė karališkais drabužiais ir ėmė ka- 
ralių vytis, tigrų lydima. 

Tigras užėjo į priekį ir sustabdė karalių: 

— Maharadža, ji atvyko su neštuvais ir karališkai apsirengusi. Ma- 
lancha jūsų marti. Imkitės Malanchą drauge! 


40 


Karalius atšovė aštriais žodžiais nelyginant strėlėmis. Tigras ir tig- 
zė tarė: 

„— Malancha, negi turime ir tai nukęsti? Tik pratark žodį, ir mes 
nušluosime visą lauką, nebeliks nei karaliaus, nei jo palydos, suėsi- 
me ir jo marčią princesę, o tau sugrąžinsime Čandramaniką! 

Malancha paprieštaravo: 

— Taip nekalbėkit, tigrai! Argi jūs ketintumėt suėsti mano šešuro 
kariuomenę? Tai geriau imkite ir suėskite mane! 


Aš kelią nušluosiu garbanom savo, 

Tą kelią, kurį mins mano šešuro kojos. 
Aš pakele brausiuos per dyglių brūzgynus, 
Bet šešurą prie savo šalies jausdama. 


Mieli tigrai! Nepykite ant manęs. Palikite mane vieną! 

Tačiau tigras ir tigrė nenorėjo jos palikti. Karalius keliavo toliau 
su savo kariuomene ir palyda. Ir Malancha neatsiliko, skverbėsi pro 
dygliuotus krūmynus, o su ja ir tigrų vora. 

Gaudžiant dundant būgnams, į rūmus įžengė karalius su sūnumi ir 
marčia. O Malancha liko už vartų. Ir tigrai liko su ja. Praėjo septy- 
nios dienos ir septynios naktys. Malancha verkė. 


— Čia mano šešuro rūmai, mano dangus! 

Koks liūdnas, apverktinas moters likimas! 

Tenai mano vyras. Ten mane sutuokė, ak! 

Namai mano šešuro! Nelyginant deimantas 
žėrit jūs man akyse! 


„Aš lieku čia! Dėde, teta, tigrai visi, eikite nuo manęs! 
Tigras ir tigrė atsakė: 
— Tik ištark žodį, ir mes nušluosime nuo žemės rūmus ir visą ka- 
ralystę, suėsime karalių ir princesę, o tau sugrąžinsime Čandramaniką. 
Malancha tarė: 
— Ne! 


Koks pasibjaurėtinas jums skirtas likimas, 
tigrai ir tigre, 

Ir kaip jūs nejaučiate gėdos! Kaip galite 
tokius žodžius man šnekėti! 
Ar ne geriau jums mane pačią praryti? 
Aš čia būsiu tarnaitė, vergė čia būsiu, 
čia tvartus valysiu. 
Tik dėl to dar norėčiau gyventi ir amžiams čia likti. 


Leiskite paliesti jūsų kojas, dėde ir teta tigrai, paimti dulkių nuo jų. 
O tada palikite mane vieną! | 

Tikras ir tigrė atsakė: 

— Na gerai, jeigų Malencha nenori mūsų paklausyti, mes neilgam 
pasišaliname. 

Kai tigrų nebebuvo, kas begalėjo ginti Malanchą? Net ir takai iš- 
mirko nuo jos ašarų. 

Penkiais savo šlepetės smūgiais karalius išginė kotvalo pačią, o kot- 
valo dukterį nuvarė šalin, pasitelkęs sargybinius ir kareivius! Verk- 
damos klaidžiojo motina ir duktė. Motina tarė: 

— Miela mano! Ko mums bevertas gyvenimas? Eime, nusiskandin- 
kim ežere! 

Motina nusiskandino ežere. O duktė verkdama dainavo: 


— Mama, nemirk, nemirk, nes man 
negalima mirti! 

Kaip aš mirsiu, nepažiūrėjus 
į saldų šešuro veidą, 

Į mylimą veidą brangaus savo vyro 
Čandramaniko? 

Ak, kieno džiaugsmui turėčiau numirti 
aš, apleista laimės? 


Vis dėlto ji bandė skandintis, tačiau jos šešuras buvo liepęs visus 
tvenkinius primesti dygių šakų arba užberti žemėmis, arba nuolat lai- 
kydavo prie jų pastatytą sargybą. Nors ir labai liūdėdama, Malancha 
dėl to linksmai nusišypsodavo: ,Šešuras neleidžia man nusimesti siel- 
varto naštos, net ir dabar ne! Tai ir gerai, kad jis neleidžia! Ak, argi 
dar kas nors pasaulyje galėtų suteikti man skausmo?" 

Naktimis rūmuose būdavo kas trys valandos mušami būgnai, žy- 
mint nakties ketvirčius. Jų gausmas nuslopino Malanchos žingsnius, 
kai ji tyliai, atsargiai artinosi prie jaunavedžių kambario. Pamažėle 
pIravėrusi duris, ji išvydo it skaisčią mėnesieną šviečiant. Degė aštuo- 
nios aliejinės lempos, ir visoje patalpoje buvo šviesu. Auksinėje lovo- 
je, pastatytoje ant gausiai išpjaustinėto pamato, saldžiai miegojo princas 
ir princesė, panašūs į gėles mėnesienos naktį. 

Nuo durų Malancha metė greitą žvilgsnį į kambarį, o paskui ge-- 
Iiau įsižiūrėjo, pasukusi lempų dagčius, kad būtų šviesiau. Ji tyliai 
ėjo iš vieno kambario krašto į kitą, pastovėjo prie lovos galvūgalio, 
paskui prie kojūgalio. Visą naktį Malancha gerte gėrė princo ir prin- 
cesės vaizdą, nė atilsio akims neduodama. „Ak, kokia grožybė! Argi 
galima teisingu vadinti likimo lėmėją, jeigu šitokiam princui jis buvo 
skyręs niekinamą kotvalo dukterį!" 

Malancha neatitraukė akių nuo miegančiųjų; dailiai krito jos pa- 
čios garbanos, nuo jos kvėpavimo dar gaivesni darėsi lotoso žiedai, 
jos džiaugsmo ašaros buvo it perlai. Ėmė kranksėti rytmečio varnos. 
Malancha sujudo, paėmė ryžių ir žolės iš švento dubens, nutraukė savo 
plaukų dvi garbanėles ir visa sudėjo Kančei ant galvos ir savo vyrui 
ant kojų. Skaisti žmona tyliai uždainavo: 


— Būki laimingas, būk laimingas, prince, būk laiminga, 
princese! 

Tegu jau šį rytą ims pildytis skaisčiosios žmonos 
šilie žodžiai! 

Tegul šimtams jūsų kartų neužges šviesi vestuvių 
lempa! 

Tegul tūkstančius jūsų kartų užstos karališkasis 
baldakimas! 

Tegul per amžius plytės kaip plytėję laukai ir vandens, 
miškai ir sodai! 

Tegul karališkasis jūsų herbas niekados nebus 
nugalėtas! 

Tegul saulė ir mėnuo per amžinus amžius savo aukso šviesa 
apšvies šią karalystę! 

Tegul namai mano šešuro, mano vyro pastogė, 

bus amžini, nemirtingi! 

Tegul princesė savo siela ir kūnu patirs, kas yra moteis 
ir motinos laimė! 

Toks mano linkėjimas. Te jis išsipildys! 

Savo vyrą pati auginau, ant rankų 
nešiojau, | 

O dabar pamačiusi būsiu ir jaunąją porą. 

Laimė telydi visą šešuro mano šeimyną. 

Žeme ar vandeniu virtusi, vis tiek 
aš jais džiaugsiuosi, 

Paukščiu ar žvėrim laukiniu sugrįžusi vėl į pasaulį, 
aš būsiu laiminga! 


Taip prabėgo naktis. Paskui antra, trečia. Ketvirtąjį rytą, Malan- 
chai tyliu balsu dainuojant šią dainą, staiga pabudo princas. 

— Kas gi čia? Kas tu tokia, kad mūsų, jaunavedžių, kambaryje 
dainuoji rytmečio dainą? 

Malancha jam sušnibždėjo: 

— Prince, aš turiu teisę ateiti į šį kambarį. Atleisk, prince, kad 
išbudinau tave iš miego, nepyk ant manęs. Aš —rūmų tarnaitė. Nesi- 
baimink, miegok toliau, prince! 

— Tarnaitė? Sakyk man teisybę arba pajusi, kokie aštrūs mano 
kardo ašmenys! 


Rūmų tarnaitė? Negali būti! Ar čia ne tas 
veidas, 

Kurį andai išvydau ant tako netoli nuo 
močiutės gėlyno? 

Ko ėmė virpėti man kūnas, karšta kraujo banga 
man širdį užplūdo? 

Ar ne šios švelnios rankos kadaise 
mažą mane globojo? 


Tu — tarnaitė? Sakyk tam, kuris neišmano. Liepk tokiam šnekėti, ku- 
ris žodžio neprataria. Aš gi matau, kokia tu. Bet pasakyk — kas man 
tu esi? 

— Žvelk, prince! Jau saulės spinduliai žiūri pro langą. Šiandien 
aš nebegaliu nieko pasakyti. 

Bet kai Malancha pasisuko eiti, princas ją sugriebė už sario krašto: 

— Nepaleisiu, kol nepasakysi! 

Malancha nuleido galvą ir tarė: 

— Prince, tu man padarei didelę skriaudą! 

— Kokią? Kada? 

Tą akimirką į vidų prigužėjo sargybinių, pribėgo kareivių, atėjo 
net karalius, 

— Kas toks įėjo į jaunavedžių kambarį? Kieno pėdos liko kieme? 

Kiekvieną rytą Malancha grįždama užbraukdavo savo pėdas. 
O šiandien pėdos buvo pastebėtos. Kai žmonės atidarė jaunavedžių 
kambario duris, skaisti šviesa neleido jiems nieko įžiūrėti. Ir karalių 
ta šviesa akino, jis užsidengė akis ir paklausė: 

— Kas atsitiko? 

Princas atsakė: 

— Tėve! Tai kotvalo duktė. 

— Kotvalo duktė? 

— Tėve! Jeigu jau ji kotvalo duktė, tai kas tada ne kotvalo duktė? 

— Sūnau mano, liepk jai niekada nebeateiti į rūmus. 

Malancha nebegalėjo nieko papasakoti. Ir išėjo tuo pačiu keliu, 
kuriuo buvo atėjusi. 

Nuo tos dienos nelaimės užgriuvo rūmus. Vieni po kitų išvirto var- 
tai, nugriuvo kuorai. Vieną dieną nutikdavo tas, kitą dieną kitkas. 
Praėjo dvylika metų. Princui buvo septyni sūnūs gimę. Ir visi septyni 
mirė. 

"Karalius pasakė: 

— Čia tos raganos darbas! 

Praėjus septynioms ar aštuonioms dienoms po šių jo žodžių, visur 
pražysdavo gėlės po karaliaus kojų, kur tik jis žingsnį žengdavo. Vos 
tik sustodavo, užgirsdavo švelniausią muziką. Rūmų vartai atsistatė 
patys savaime. Net ir septyni kilmingi sūnūs sugrįžo! Karalius tarė: 

— Kaip čia galėjo būti? 

Princas jam atsakė: 

— Čia kotvalo dukters darbas! 


— Tai kotvalo duktė gali subirusių vartų skeveldras vėl draugėn 
sudėti ir mirusius prikelti? 

— Ji gali! 

— Netiesa? Jeigu ji gali prikelti iš numirusių, tai kodėl gi neprike- 
lia savo tėvo ir motinos? 

Vos tik karalius pasuko į menę, priėjo prie jo kotvalas ir tarė: 

— O karalių karaliau! Viena linija išdžiūvusi, antroji — bevaikė. 
Priimk mano pasveikinimą, maharadža! 

Karalienė buvo savo miegamajame, kai pasirodė kotvalo pati ir 
tarė: 

— Sese! Kaip seniai mes gyvename kaimynystėje. Šiandien aš atėjau 
tavęs aplankyti! 

Karalius tarė: 

— Aš čia nieko nesuprantu. Geriau josiu medžioti. 

Karalius išjojo medžioti, tačiau kelyje užpuolė tigrai ir suėdė ka- 
reivius ir palydą. Karalius išklydo iš kelio, atsidūrė tankioje neįžen- 
giamoje girioje. Ten jis klaidžiojo ratų ratais, kol visai nebeteko kva- 
po ir labai ištroško. Tačiau niekur nebuvo vandens! 


mergelę, laikančią didelį ąsotį, atremtą į klubą. 

Karalius tarė: 

— Motin, kas tu tokia? Jeigu tavo ąsotyje yra vandens, gelbėk 
mane, duok atsigerti. 

Gražioji Malancha atsakė: 

— Maharadža, tai ne vanduo. Tai pienas! 

— Pienas? Ak motin, pienas nenumalšins troškulio! Ar neturi tru- 
putėlio vandens? 

Gražuolė juokdamasi įpylė vandens iš savo ąsočio. Karalius pagėrė 
kiek jo širdis geidė ir tarė: 

— Motin! Kad ir kas tu būtum, tu savo šešuro namų puošmena! 
Kaip tu mane atgaivinai, taip tegul nepraeina tavo grožis ir jaunystė! 

Malancha pastatė ąsotį ant žemės, palietė karaliaus kojų dulkes ir. 
tarė: 


— Šiandien aplankė mane atgaiva, o maharadža, 
šešure mano! 

Mano siela, mano širdis atsigavo! 
Aš išgirdau malonius žodžius, tavo lūpos 
juos tarė. 
Nusišypsojo laimė man šiandien, nusišypsojo. 
Nuo šitos dienos lig mirties valandos Malancha 
bus laiminga! 
Leiski man, tėve, dulkių nuo tavo kojų 
paimti! 


— Kas tu esi, motin? Ar tu kotvalo duktė? Taip, tikrai tu Malancha! 


Tris kartus palietė žemę karalius savo rankomis, paskui tris kar- 
tus palietė kakta. Tada tarė: 


— Ateik, motin, ateik į mano namus! 
Malancha ėmė dainuoti: 


— Čia mano namai, židinys mano čia, kur tokius žodžius 
išgirdau aš. 

Šioj girioje šiandien namus įgijau. 

Kas prieš juos rūmai dabar, maharadža, 
šešure mano! 

Čia tavo kojų dulkės nukrito, čia aš gyvensiu 
lūšnelėj, 

Kitur neieškosiu sau vietos! 


Karaliaus akys pritvino ašarų. 

— O kūdiki, aš tiek tau skausmo suteikiau, nenorėdamas matyti tavo 
dorybių. Atleisk man ir išklausyk mano prašymą, sugrįžk į mano na- 
mus! 


— Sugrįšiu vėlei, vėlei sugrįšiu, šešure, netruks 
tos dienos prabėgti. 

Nors jau skaudu bus man mišką palikti, 
kur šitiek malonių žodžių 
iš tavo lūpų girdėta! 

Karalius tarė: 
— Motin! Kaip tu gali šiame miške gyventi? Juk visa karalystė tau 
priklauso. Atleisk man, motin, eime į mano namus. 


— Nekalbėk taip, maharadža, šešure mano, nekalbėk! 

Malancha palietė savo šešuro kojas ir pasitepė tomis dulkėmis galvą. 

— Tėve, čia aš liksiu tik keletui dienų. Aš tik noriu patirti, kaip 
sekasi mano tigrams, noriu aplankyti tetą sodininkę, o tada jau ateisiu 
į rūmus. 

Karalius atsakė: 

— Tai leisk, motin, ir vėl iškasti tvenkinį, naujai įrengti jo krantus. 
Ir atsivesk tigrus šituo keliu. 

Kai tik sugrįžo karalius į rūmus, iškėlė visas savo brangenybes ir 
rūpinosi pilti pylimus, tiesti kelius, kasti tvenkinius ir ežerus, įrengti 
poilsio vietas. Jis liepė kelią išbarstyti raudonais dažais, o abipus kelio 
prižerti mažų kriauklelių — monetų. Skambėjo muzika, septyni karaliaus 
anūkai ir visi karalystės gyventojai stovėjo laukdami prie vartų, o su 
jais ir karalius pats. 


Tuo tarpu Malancha nuėjo per mišką, susirado savo globėjus tigrus, 
kurie džiaugsmingai atbėgo jos pasitikti. Su jais ji patraukė pas sodi- 
ninkę. Sodininkė šūktelėjo iš džiaugsmo ir pravirko, ėmė kandžioti sau 
lūpas, bet Malancha nušluostė jai ašaras. Tada jie visi nuėjo į kara- 
liaus Dudhbarno rūmus, tik ten rado nykią dykynę. Ten nebebuvo kam 
nė lempos karaliaus namų garbei uždegti. Malancha nuplėšė savo aša- 
romis vilgytą sario kraštelį ir, šviečiant mėnulio pilnačiai, pati užžiebė 
septynias aliejines lempas maldos patalpoje priešais vartus ir liko ten 
klūpoti. Trečią dieną atsidarė rūmų vartai, ir visi, kurie buvo tigrų 
suėsti, dabar vėl gyvi išėjo pro juos. Su karaliumi Dudhbarnu ir sep- 
tyniais jo sūnumis grįžo Malancha atgal. Pakeliui ji apsimokėjo skolas, 
kurių buvo pasidariusi, kai turėjo įsigyti prabangius neštuvus. Kareivius, 
rūmininkus, visus, kas tik buvo žuvęs, ji atgaivino, užlašinusi aliejaus 
iš septynių lempų, ir visus vedėsi paskui save. Tos žygiuojančios minios 
keliamas triukšmas net per septynių žygio dienų nuotolį skelbė, jog 
artinasi Malancha. Kai Malancha pasiekė rūmus, ten skambėjo muzika. 
Tvenkinių ir ežerų vanduo bangavo iš džiaugsmo, pražydo lotosai. Sar- 
gybiniai ir kareiviai, viziriai ir teisėjai, žmonės, visi valdiniai, karalius 

ir karalienė — visi jai sušuko „Šlovė!“ Tai buvo diena, kai kotvalo duk- 
tė atėjo į savo šešuro namus. 

Tača pasirodė ir kotvalas su savo pačia; suėjo likimo dievai Dharas 
ir Taras ir visi kiti dievai, o dangus skaisčiai nušvito. Motina ir tėvas, 
anyta ir šešuras, paprasti žmonės ir ministrai, paukščiai ir miško žvėrys, 
visi laimino Malanchą — vieni dėjo jai ant galvos šventos žolės stie- 
belius, kiti ėmė dulkes nuo jos kojų. Visi rūmai skambėjo vienu balsu: 
„Garbė ir šlovė!“ 

Atbėgo pokhiradžas ir tarė: 

— Aš atgaivinau visus kritusius karalystės arklius. 

Malancha paglostė Harikalį. Nesitverdamas džiaugsmu, jis sužvengė: 
„Ihaha! Ihaha!“ Ir apskriejo visą karalystę. Tada pasakė: 

— Maharadža, kas per šiuos dvylika metų numirė, visi dabar vėl 
atgijo! 

Karalius tarė: 

— Malanchamalos garbei muškite karališkąjį būgną! 

Ir Malanchamalos garbei ėmė dundėti karališkasis būgnas. 

Per visą karalystę nuaidėjo: „Garbė ir šlovė! Garbė ir šlovė!“ 

Malancha nuėjo pas Kančę ir tarė: 

— Sese, pink iš naujo girliandą! 

Kančė nupynė. Savo pačios rankomis Malancha uždėjo tą girliandą 
Čandramanikui ant kaklo, priglaudė Kančę prie savo krūtinės ir pa- 
bučiavo. 

Karaliaus rūmai buvo pilni džiaugsmo ir juoko. Septynias dienas ir 
naktis šventė Žmonės šaunią puotą, gardžiuodamiesi rinktiniais valgiais. 
Tigrai sočiai prisiėdė priešiškų šalių gyventojų, bet sugrįžo čia atsi- 
gerti vandens iš aukso dubenų; jie nusišluostė snukius džiuto skepeto- 
mis, pakramtė betelio lapų ir tabako ir išsitiesė pailsėti ant aukso 
guolių. 

Karalius apkabino kotvalą, apdovanojo jį karališkomis gėrybėmis 
ir suteikė jam valdovo rangą. Karalius paglostė tigrus ir atisisveikinant 
juos apdovanojo. Sodininkė liko rūmuose ir užveisė gražų gėlyną. Pa- 
tenkintas ir laimingas sugrįžo Dudhbarnas į savo karalystę. 

Malancha paskyrė Kančę pirmąja karaliene. O žmonės Malanchą 
paskyrė namų židinio globėja. Dievai, žmonės, gyvūnai — net paukščiai 
ir vabzdžiai, — visi džiaugėsi. Dievai dosniai laimino dangų ir žemę. 


4. Miegantis miestas 40 


Auksiniai saulės ir mėnulio spinduliai nutvieskė karaliaus herbą. 
Džiaugsmas karalystėje ėmė lietis per kraštus. Karalius Čandras iš Čand- 
rapuro, princas Čandramanikas ir karaliaus anūkai kelią, vedantį į kot- 
valo namus, nuo pat Mango medžio išpuošė auksu ir brangakmeniais. 
Per šį darbą jie tapo nemirtingi ir laimingai sau karaliavo. 


BETELIO LAPŲ MERGELĖ 


Gyveno toks princas, jis sapnavo saldų sapną. Jis sapnavo prince- 
sę — jinai jį šaukė. Princesė buvo neapsakomo grožio. Ji buvo iš kaž- 
kur atsiradusi ir kvietė jį eiti su ja, bet nesakė kur. Princas nubudo, 
ir ji pradingo, o jis ėmė krimstis, nebeteko ramybės, visas gyvenimas 
jam ėmė atrodyti tuščias. Liūdnas princas nuėjo į savo kambarį ir 
užsidarė. 

Sunerimo, suūžė visas karaliaus dvaras. Tarnai atbėgdavo ir vėl 
turėdavo grįžti, valgių nešiotojai veltui bandė laimę. Karalaičio kam- 
bario durys neatsivėrė. Ta žinia pasiekė ir vyriausiąją karalienę. Ji 
bėgte atbėgo prie karalaičio kambario. Tačiau princas nenorėjo girdėti 
net karalienės rūpesčio pilno balso. Ji visaip suko galvą ir bandė įvai- 
rias gudrybes, bet niekas nepadėjo. Galiausiai siuntė pasiuntinį pas ka- 
ralių. 

Karalius tuo metu buvo sušaukęs šalies didžiūnų susirinkimą. Tačiau 
jis viską metė, gavęs savo Žmonos žinią, ir negaišdamas nuskubėjo pas 
princą. Bet ir jo žodžiams bei patarimams princas liko kurčias. Jis ne- 
norėjo nei durų atidaryti, nei valgio bei gėrimo priimti. Tačiau pro 
lango grotas išpasakojo karaliui visą savo rūpestį. Jis būtinai norėjo 
surasti tą princesę ir prašė karalių leidimo. 

Nusigandęs karalius bandė maloniais žodžiais jį guosti, prikalbinėjo 
imtis Žygio tik itin gerai prisirengus. 

— Ne, ne, tėve, aš negaliu laukti nė valandėlės. Tu išvysi nebe- 
gyvą savo sūnaus veidą, jei bandysi man kliudyti. 

Vargšas tėvas! Kas gi jam beliko, jei ne sūnaus įgeidį patenkinti? 
Ir davė jis įsakymą savo raitininkams ruoštis, taip pat ir pėstininkai 
gavo įsakymą žygiuoti su princu. Žvangėjo kardai, skambčiojo penti- 
nai, žvengė arkliai, ir visa kariuomenė jau buvo pasirengusi žygiui. 

— Ne, tėve, ne, paleisk juos visus namo. Aš eisiu pats vienas. Jei 
tu man drausi, badausiu, kolei mirsiu! 

Karalius nebeišmanė ką daryti. Kaip gali jis, tėvas, vienatinį savo 
vaiką, savo įpėdinį princą atiduoti likimo valiai, atsiskirti nuo jo? Ta- 
čiau princo ryžto niekas negalėjo palenkti, ir karalius turėjo nusileisti. 
Su ašaromis akyse karalius ir vyriausioji karalienė turėjo pareikšti su- 
tinką su sūnaus sprendimu. Ir vos tik išgirdęs, kad karalius sutinka, 
paliko princas savo kambarį, skubiai nusimaudė, užvalgė truputį ir lei- 
dosi į nuotykingą kelionę. Ė 

Jis keliavo iš krašto į kraštą, kol vieną dieną prieš pat saulėlydį 
pasiekė tokį nepažįstamą miestą. Palei pat miestą stūksojo tankus miš- 
kas, čia ir užklupo princą naktis. Princas teturėjo vieną mintį — kaip 
galėtų atsekti savo sapno mergelės pėdas. Nusilpęs, netekęs jėgų, visą 
dieną nevalgęs ir negėręs, princas atsigulė ir kietai užmigo. Atrodė, 
kad ir miškas jau minga. Tik staiga princui prie pat ausies pasigirdo 
malonus balsas: „Kas gi tu esi, vaikeli, kad miegi čia vidury miško?“ 

Princas pabudo nuo to kuždesio ir išvydo raukšlėtą senutėlę sniego 
baltumo plaukais ir bedante burna. Ji paglostė princą ir paklausė šyp- 
sodama: 

— Kas čia tave atvedė, vaike? 

— Aš ieškau princesės, kuri per sapną mane šaukė. 

Senutė išsigando. 

— Ko tu ieškai? Gal betelio lapų mergelės? Bet, vaikeli, ji gyvena 
labai toli nuo čia! | 

— Tolumas man ne kliūtis. Jeigu net ir kitame žemės krašte gy- 
ventų, vis vien ją surasčiau. Aš būtinai turiu ją rasti! 

— O jergutėliau! Kelias pas ją pavojingas. Ten miškas tankus ir 
gūdus. Ir visas saugomas ginkluotų vyrų. Tame miške auga betelis. 
O tarp jo susisukusių lapų guli pasislėpusi mergelė, skaistesnė už rožę, 
saldesnė už dangišką nektarą. Žmogaus akis jos negali matyti. Tik kar- 

tą per penkiasdešimt metų išeina ji iš savo slėptuvės ir maudosi netoli 
esančiame tvenkinyje. Tik vieną kartą panyra į krištolo skaidrumo van- 
denį ir vėl grįžta į savo slėptuvę. Kaipgi tu ją rasi, vaikeli? 

— Gali būti kaip tik nori, —atsakė princas,—bet aš ten eisiu ir 
jos ieškosiu. 

— Liaukis, jaunikaiti, tai beprasmiška! Šimtą metų turėsi eiti, kol 
ten nusigausi. Kaipgi tu ją pasieksi? 

Princas nusiminė. Senutei staiga labai pagailo princo, ir ji tarė: 

— Aš tau duodu tokį laivą, imk jį. Lipk į vidų ir paprašyk tave 
nugabenti ten, kur tiktai nori, ir nespėsi nė apsidairyti, o jau būsi trokš- 
tamoj vietoj. 

Princas taip apsidžiaugė senutės gerumu, kad vos teįstengė sušukti: 

— Tai ir nebegaišiu laiko, geroji močiute! 

— Lipk į laivą ir sakyk: | 


„Mano mielas medini laiveli, 
Nunešk mane ten, kur gyvena betelio lapų mergelė!“ 


Princas tiesiog nebesitvėrė džiaugsmu. Jis įšoko į medinį laivą ir 
garsiai sušuko: 


— Mano mielas medini laiveli, 
Nunešk mane ten, kur gyvena betelio lapų mergelė! 


Vos jis ištarė tuos žodžius, ir laivas kaip žaibas ėmė skrieti per upes 
ir miškus, per lygumas ir kalvas, per miestus ir kaimus. Laivas skriejo 
ir skriejo. Naktys virsdavo dienomis, dienos naktimis, o kelionei vis 
galo nebuvo. Staiga laivas sustojo vidury tamsaus miško. Miškas buvo 
-toks tankus, jog pro jį neprasiskverbė nė saulės spindulys. 

Pažvelgęs per laivo kraštą, princas visur išvydo sargybinius, kairėje 
ir dešinėje, visose pusėse matė juos stovint. Atsargiai princas išlipo iš 
laivo ir pasislėpė už krūmo. Ten jis pragulėjo visą dieną, o kai atėjo 
naktis, išlindo iš už krūmo ir nuėjo ieškoti betelio. 

Taip ieškant, slinko dienos. Tačiau princas neprarado vilties. Jis vis 
ieškojo, ieškojo, ir vieną naktį, kai jau norėjo gultis miego, atsitiko 
nuostabus dalykas. Pačiam vidurnakty miškas pritvino neregėtos šviesos, 

tokios švelnios ir malonios, kokios princas niekados dar nebuvo matęs. 
Švelnesnis už mėnesieną, tačiau šviesesnis, labiau sidabriškas buvo tas 
spindesys. Princas nusėlino pirštų galais į tą pusę, iš kur sklido šviesa, 
ir negalėjo savo akimis patikėti Ant medžiais apaugusio tvenkinio 
kranto stovėjo betelio lapų mergelė. Ji buvo be menkiausio drabužėlio. 
Sidabrinė mėnesiena nublanko prieš jos odos švytėjimą. Tai nuo jos 
grožio buvo nutviskęs visas miškas. Princas atidžiai nužvelgė mergelę ir 
jau nė kiek nebeabejojo, kad jis ja, o ne kurią kitą regėjo sapne. Jau- 
nikaitis buvo it apkerėtas. 

Iš savo slėptuvės jis galėjo matyti kiekvieną jos judesį. Matė, kaip 
ji maudėsi ir kaip, nėmaž nenujausdama, jog čia pat jis yra, taškėsi 
sau po vandeni. Paskui išlipo iš vandens ir dailiais žingsneliais nuėjo 
prie betelio, įkopė į jį ir pasislėpė tarp lapų. Princas atsargiai priėjo 
prie betelio. Skubiu judesiu išrovė jį iš šaknų, pasikišo po apsiaustu ir, 
kiek galėdamas greičiau nubėgęs prie savo laivo, sušuko: 


— Mano mielas medini laiveli, 
Parnešk mane namo į mano paties šalį! 


Vos jis taip pasakė, ir nuplaukė laivas virš miško, aukštai viršum 
sargybinių galvų. Tarytum strėlė jis prašvilpė per debesų karalyste, 
per upes, per kalnus tiesiai į princo rūmus. Buvo naktis, ir princas mie- 
gojo savo laive. 

Jau švito rytas, kai rūmų sargyba pajuto princą parvykus. Kaip gais- 
ro ugnis išplito žinia, jog sugrįžo sosto paveldėtojas. Karalius su kara- 
liene buvo tiek pralieję ašarų, jog jau bemaž apako. Kai pasiuntinys 
pranešė džiugią žinią, nuskubėjo karalienė pas princą ir stipriai jį ap- 
kabino. Tuojau pat paskui ją atsekė ir karalius, jis taip pat labai malo- 
niai sutiko sūnų. Vėl atgijo visas karaliaus dvaras. 

— O kurgi princesė? Parodyk mums princesę! —iš visų pusių gir- 
dėjo princas. Jis paliepė tarnams pastatyti jo kambaryje nedidelį ži- 
dinį. Pats paslėpė betelį viename miegamojo kampe. Kai atėjusi kara- 
lienė klausė princesės, jis tik atsakė: 

— Princesė būna pasislėpusi. Netrukus tau ją parodysiu. 

Likęs vienas, princas nulaužė betelio lapą, užmetė jį ant savo lovos, 
o pats pasislėpė už durų. Vidurnakty prasiskleidė betelio lapai, ir Žžiū- 

rėk —1š jų į kambarį įžengė mergelė. Kambarys kaipmat nušvito nuo 
jos grožio. Vos ji paėjo kelis žingsnius, princas pagriebė betelį ir įmetė 
į ugnį. Princesė liko kaip stovi. Labai nusiminusi, ji tarė: 

— Kas gi tu toks? Kodėl mane nuskriaudeiė Ką aš tau pikta pa- 
dariau? 

Princas maloniai nusišypsojo, apkabino ią ir tarė: 

— Tu nežinai, mergele, kaip ilgai aš tavęs laukiau. Dabar atradau, 
ir turėsi sutikti būti mano žmona! 

— Ne, ne, tai neįmanoma! Aš negaliu tekėti už Žmogaus, — atsakė 
princesė ir bandė išsilaisvinti iš princo rankų. Tačiau princas taip ją 
maldavo. Suminkštėjo kieta mergelės širdis, ir ji galiausiai sutiko. Kitą 
dieną nušvito visas dvaras, ir visi džiaugėsi princo ir betelio lapų mer- 
gelės vedybomis. Užteko vieno nuotakos prisilietimo, o karaliui su ka- 
reliene akys vėl praskaidrėjo, ir jiedu iš visos širdies palaimino jau- 
navedžius. 


PRINCESĖ KALABATĖ 


Gyveno toks karalius, jis turėjo septynias karalienes: Badoranę — 
vyriausiąją, Medžoranę — antrąją, Sedžoranę — trečiąją, Nauranę — ket- 
virtąją, Konejranę — naująją, Duoranę — liūdnąją ir Čhotoranę — jau- 
niausiąją. Karalius valdė daugybę žemių ir turėjo prabangius rūmus. Savo 
tvartuose jis turėjo dramblių ir žirgų, lobynus pilnus rubinų ir aukso 
monetų. Karalius viską valdė. Jam tarnavo ministrai, patarėjai, sargy- 

Ir vis tiek karalius nebuvo laimingas, nes nė viena septynių jo ka- 
ralienių neturėjo vaikų. Taigi ir karalių, ir visus jo karalystės gyven- 
tojus graužė didelis rūpestis. 

Vieną dieną nuėjo karalienės maudytis prie upės. Ten stovėjo atsi- 
skyrėlis, jis davė vyriausiajai karalienei tokią šaknį ir tarė: 

— Sutrinkite tą šaknį, kad būtų tyrė, ir visos septynios ją suval- 
gykit. Tada susilauksite po vaiką, gražų kaip aukso mėnulis. 

Linksmos baigė karalienės maudytis, persirengė, nusišluostė ir suėjo 
į virtuvę. Badoranė ketino virti ryžius, Medžoranė ruošti daržoves, Sed- 
žoranė padažą, Nauranė turėjo atnešti iš šulinio vandens, Konejranė 
viską padavinėti, Duoranė susmulkinti prieskonius, o (Čhotoranė su- 
pjaustyti žuvį. Tokia buvo tvarka. Penkios karalienės liko virtuvėje. 

Nauranė nuėjo prie šulinio, o Čhotoranė atsisėdo prie atmatų krūvos 
žuvies valyti. 

Badoranė laikė rankoje tą šaknį. Ji pasišaukė Duoranę ir tarė: 

— Sese, tavo darbas smulkinti prieskonius. Gal pirmiau sutrinkime 
šaknį? Tada jau galėtume jos paragauti! 

Duoranė sutrynė šaknį su grūstuvu ant plokščio akmens ir tuoj pa- 
sikabino tyrės, kurią iš tos šaknies padarė. Tada tyrę sidabriniame du- 
benyje po aukso gaubtu ji padavė vyriausiajai, Badoranei. Badoranė 
paėmė savo dalį ir perdavė dubenį Medžoranei. Ir ji padarė tą pati, 
o kas liko, padavė Sedžoranei. Sedžoranė, suvalgiusi savo dalį, perdavė 
dubenį toliau — Konejranei, ji ir baigė suvalgyti tyrę. Sugrįžo Nauranė, 
jai beliko iš dubens išgramdyti paskutinius likučius. Vargšei Čhotoranei 
nebeliko nieko. 

Čhotoranė supjaustė žuvį ir, grįždama į virtuvę, sutiko Nauranę. 
Nauranė sušuko: | 

— O nelaimingoji! Tu dar nė kiek negavai sutrintos šaknies. Bėk 
greičiau! 

Čhotoranė nubėgo į virtuvę, tačiau šaknies nebebuvo likę nė tru- 
putėlio. Labai nusiminusi, Čhotoranė susmuko ant grindų. Penkios ka- 
ralienės sukėlė daug triukšmo, išmetinėdamos viena kitai. Už durų, prie- 
angyje, gulėjo numesta žemėn žuvis. Čhotoranės ašarų pritvino net ligi 
slenksčio. Atėjo ir Nauranė. Ji sušuko: 

— Kokia gėda! Jūs nieko jai nepalikote! Eikš, miela mano sese Čho- 
torane. Pasižiūrėkim, ar nė kiek nebėra ant grūstuvo ir ant akmens, ir 
jei nors kiek ten bus likę, tu tą ir gausi. 

Kitos karalienės ėmė kalbėti: 

— O, iš tikrųjų. Gal bent trupinėlis ant akmens dar bus prikibęs. 
Nuplauk akmenį ir duok jai! 

O tarpusavyje jos taip šnekėjo: „Tegul išgeria ji akmens paplavas, 
gal bent susilauks gražuolio beždžioniuko!"“ 

Čhotoranė verkdama išgėrė paplavas. Tada išėjo su Naurane vandens 
parnešti, o kitos karalienės toliau kalbėjosi. 

Netruko prabėgti laikas. Penkios karalienės pagimdė po sūnų. Ir 
kiekvienos kūdikis buvo gražus it aukso mėnulis. O kaip buvo su Nau- 
rane ir Čhotorane? Nauranė pagimdė pelėdą, o Čhotoranė beždžionę. 

Būgnai visokiausiais balsais gaudė priešais penkių vyresniųjų kara- 
lienių kambarius. O iš Nauranės ir Čhotoranės kambarių sklido vien 
raudojimas. 

Pasirodė ir karalius su palyda. Penkios karalienės buvo nuvestos at- 
gal į jų kambarius. Skardeno trimitai. Bet niekas nė žodžiu nepaminėjo 
Nauranės ir Čhotoranės. Po kelių dienų Nauranė tapo žvėryno verge, 
o Čhotoranė kaip prasčiausia tarnaitė turėjo rinkti karvių mėšlą kurui. 

Princai augo: paūgėjo ir pelėdžiukas su beždžioniuku. Princų buvo 
tokie vardai: Hiraradžputra — deimantų princas; Manikradžputra — ru- 
binų princas; Motiradžputra — perlų princas; Šankharadžputra — kriauk- 
lių princas ir Kančanradžputra — aukso princas. O pelėdos vardas buvo 
Bhutumas, beždžionės — Budhus. 

Penki princai jodinėjo sparnuotais karališkais žirgais. Juos lydėjo: 
kariai ir sargyba. O Bhutumas su Budhum žaisdavo tarp nedidelio me- 
džio šakų netoli savo motinų lūšnelių. 

Penki princai, aplink jodinėdami, kapodavo visa ir užkapodavo vi- 
sus, kas kelyje pasitaikydavo. Žmonės dėl to ėmė murmėti. Bhutumas 
ir Budhus abu žaisdavo ir padėdavo savo motinoms. Budhus padėdavo. 
motinai rinkti karvių mėšlus, o Bhutumas lesindavo mažus paukštelius. 
žvėryne. Dažnai jie eidavo ir į mišką, kurio kraštas siekė dvarą. Ka- 
dangi Bhutumo motina buvo vergė žvėryne, o Budhaus motina tarnaitė, 
renkanti karvių mėšlus, dažnai jie nelabai turėdavo ką valgyti arba ir 
visai neturėdavo, ir jiems tekdavo badauti. Budhus abiem motinoms. 
parnešdavo iš miško vaisių, o Bhutumas paskindavo betelio riešutų. 
Taip jie ir leido savo dienas — Bhutumas, Bhutumo motina, Budhus ir 
Budhaus motina. 

Vieną dieną jojo penki princai savo sparnuotais žirgais į Žvėryną. 
Pakeliui jie pastebėjo medyje pelėdą ir beždžionę. Princai paliepė tar- 
nams: | 

— Eikite ir sugaukite pelėdą ir beždžionę. Mes juos -prisijaukinsime! 

Tarnai užmetė tinklą ant medžio. Bhutumas ir Budhus neįstengė pra- 
plėšti tinklo; jiedu buvo sugauti ir narve nugabenti į rūmus. 

Nauranė, atėjusi valyti žvėryno, nerado Bhutumo. Čhotoranė buvo. 
paskleidusi karvių mėšlus džiovinti, ir kai parėjo, Budhus buvo dingęs. 
Bhutumo motina metė į šalį šluotą ir atsisėdo. Budhaus motina paleido. 
iš rankų pintinę su mėšlais ir krito ant žemės. 

Bhutumas ir Budhus dvare stebėjosi visokiausiomis grožybėmis. Ten 
buvo dideli kiemai, daug dramblių, žirgų, karvių, tarnų ir daugybė kito- 
kių dalykų. Jie galvojo: „Kaip puiku visa tai. Bet kodėl mes gyve- 
name medyje? Kodėl mūšų motinos gyvena lūšnose?“ Ir pasakė: 

— Princai, ar girdite! Jūs mus čia atgabenote. Kodėl neatgabenote 
ir mūsų motinų? 

Princai, užgirdę juos kalbant kaip žmones, nustebo ir apsidžiaugė. 
Jie atsakė: 

— Gerai, o kur jūsų motinos gyvena? Mes ir jas pasigausime ir par- 
sigabensime į savo Žvėryną. 

Budhus tarė: | 

— Mano motina ta tarnaitė, kuri renka karvių mėšlą. 

Bhutumas tarė: 

— Mano motina — Žvėryno vergė. 

Princai ėmė juoktis: 

— Ar gali moteris turėti vaiką beždžionę? Argi gali moteris turėti 
vaiką pelėdą? 

Jie nieko nebuvo girdėję apie išvarytąsias karalienes. Tačiau ten 
buvo toks sargybinis, jis pasakė: 

— Kodėl negalėtų taip būti? Mes turėjome dvi karalienės, kurių 
viena pelėdą, o antra beždžionę pagimdė. Karalius jas išvarė, o šie- 
„du — tai jų sūnūs. 

Princai ėmė šaukti: 

— Gėda! 

Jie ėmė daužyti narvą ir suriko sargybai: 

— Meskite juos lauk! 

O patys išjojo savo sparnuotais žirgais. Taip Budhus su Bhutumu 
sužinojo, jog jiedu princai. Dabar jie suprato, jog Bhutumo motina vi- 
sai ne vergė, o Budhaus ne tarnaitė. Tada Budhus tarė: 

— Broli, eikime pas tėvą. 

Bhutumas atsakė: 

— Gerai, eikime. 

Tuo tarpu rūmuose sėdėjo penkios karalienės aukso lovose, užsikė- 
lusios kojas ant sidabro suolelių, ir šukavosi plaukus. Staiga įėjo tar- 
naitė su žinia, jog prieplaukoje, netoli maudyklės, sustojo gražus lai- 
vas Jo pirmagalis papūgos pavidalo, irklai sidabro, o vairas deimantų. 

Laive sėdinti kuncho spalvos princesė — jos oda raudona kaip kuncho 
augalo sėklos. Jos plaukai debesų spalvos, ir šnekučiuojasi ji su auksi- 
ne savo papūga. 

Nedelsiant buvo nusiųsti kariai budėti prie prieplaukos. Karalienės 
nuskubėjo pažiūrėti kuncho spalvos princesės laive su papūgos ženklu. 
Bet kai jos aibėgo prie upės, laivas jau buvo pakėlęs burę ir plaukė 
tolyn. 

Karalienės garsiai uždainavo: 


— O tu, kuncho spalvos princese debesiaplauke, 
Sugrįžk, mes tau turime perlų gėlę! 


Kuncho spalvos mergelė atsakė: 


— Tegul jūsų sūnūs perlų gėlės ieško patys 

Tolimoj šalyje pas princesę Kalabatę. 

Dundės būgnas aikštėje, nusvirs šakos, pilnos vaisių, 

Jei kas perplauks raudonąją upę, kur trys senės sėdi baisios. 


Laivas greitai atsitolino. Karalienės sušuko įkandin: 


— Puikioji princese, kur tavo namai? 
Mūsų sūnūs tavo rankos trokšta labai. 


Laivas su papūga pirmagalyje jau buvo nuplaukęs nemažą galą. 
Kuncho spalvos mergelė atsišaukė iš tolo: 


— Debesiaplaukė princesė Kalabatė praneša jums: 
Į jos karalystę teks plaukti jūsų sūnums. 

Jeigu jie perlų gėlę ir būgną laimės, 

Ji klusniausia jų vergė būti norės. 


Laivas su papūgos ženklu dingo iš akių. Karalienės viską papasakojo 
sūnums, parjojusiems su savo sparnuotais žirgais. Karalius įsakė statyti 
laivus su povo galva pirmagalyje, o pats sugrįžo į menę. 

Karalius sėdėjo soste. Tuo tarpu Bhutumas ir Budhus prašėsi įlei- 
džiami į rūmus. Vartų sargas paklausė: 

— Kas jūs tokie? 

Budhus tarė: 

— Aš esu princas beždžionė. 

Bhutumas tarė: 

— O aš princas pelėda. 

Tada vartų sargas juos įleido. 

Budhus vienu šuoliu užšoko karaliui ant kelių. Bhutumas užskrido 
karaliui ant peties. Karalius nusigando, rūmininkai sumišo. Budhus su- 
šuko: „Tėve!“, Bhutumas sušuko: „Tėve!“ Rūmininkai nuščiuvo, kara- 
liaus skruostais ėmė riedėti ašaros. Karalius pabučiavo Bhutumą, o Bud- 
hų prisiglaudė prie krūtinės. Tada atleido palydą ir išėjo su Budhum 
ir Bhutumu. 

Prieplaukoje stovėjo penki laivai su povo ženklu, penkiuose stiebuose 
pleveno vėliavos. Princai sulipo į laivus. Atsisveikindamos ir linkėda- 
mos laimės kelionėje į Kalabatės šalį, šūkčiojo karalienės. Tuo metu 
į prieplauką atėjo karalius su Bhutumu ir Budhum. Budhus paklausė: 

— Tėve, kokie čia laivai? 

Karalius atsakė: 

— Tai laivai su povo ženklu. 

Budhus sušuko: 

— Tėve, ir mes norime plaukti laivu su povo ženklu. Parūpink mums 
tokį laivą! | 

Ir Bhutumas tarė: 

— Tėve, parūpink mums tokį laivą! 

Tada penkios karalienės pakėlė didžiausią triukšmą: 

— Kas čia toks? Kas čia toks? Ar čia ne vergės sūnus? Kas čia toks? 
Kas čia toks? Ar čia ne tarnaitės sūnus? Tos tarnaitės, kur renka kar- 
viamėšliusį O, kokia gėda! 

Karalienės skėlė po antausį Budhui ir numetė jį žemėn. Ir Bhutumą 
jos žemėn numušė. Karalius nepratarė nė žodžio. Jis stovėjo ir tylėjo. 
Labai supykusios, karalienės nusivedė jį namo. Bucdhus tarė: 

— Broli! 

Bhutumas atsakė: 

— Kas yra, broli? 

Budhus tarė: 

— Eikime pas dailidę ir prašykime, kad mums laivą su povo ženklų 
pastatytų. Tada ir mes plauksime į princesės karalystę. 

Bhutumas atsakė: 

— Gerai, eikime. 

Bhutumo motina ir Budhaus motina verkė dieną ir naktį. Ir jos nu- 
girdo, jog princai išplaukė į Kalabatės šalį. Ir verkė apsikabinusios dar 
smarkiau. Paskui nuėjo į prieplauką ir iš betelio riešutų pastatė po lai- 
velį, įdėjo į vidų kriauklelių, neišlukštentų ryžių, žolių, o laivų šo- 
nuose su raudona spalva išpiešė laimingus ženklus. Viską padariusios, 
susėdo prie vandens. Budhaus motina tarė: 


— Budhau, mano vaikeli, kuo aš esu 
nusidėjus? 
Kokia mano kaltė tave nuo manęs 
atitraukė? 
Laivas su povo ženklu seka papūgos laivą. 
Būtum, vaikeli, čia, sėstum į savo motinos laivą 
ir plauktum. 
Kad ir kur tu, dieve, esi, aukoju tau šias žoles 
ir šiuos ryžius, pagelbėk 
mano vaikeliui. 


Bhutumo motina tarė: 


— Bhuiumai, mano vaikeli, kuo aš esu 
nusidėjus? 

Kokia mano kaltė tave nuo manęs 
atitraukė? 

Laivas su povo ženklu seka papūgos laivą. 

Būtum, vaikeli, čia, sėstum į savo motinos laivą 
ir plauktum. 

Kad ir kur tu, dieve, esi, aukoju iau šias žoles 
ir šiuos ryžius, pagelbėk 
mano vaikeliui. 

Eidami pas dailidę, Bhutumas ir Budhus pamatė upe plaukiant abų 
Detelio riešutų laivus. Budhus tarė: 

— Broli, tai mūsų laivai. Pasiimkime juos. 

Bhutumas sutiko, ir jiedu sulipo į laivus. Laivai plaukė toliau, o 
Žmonės stebėjosi: 

— Kokia čia keistenybė? Kas čia tokie? 

Budhus ir Bhutumas jiems sušukdavo: 

— Čia mes, Budhus ir Bhutumas! 

Ir plaukė toliau. 

O kaip sekėsi princams? Jų laivai su povo ženklu priplaukė trijų 
senių šalį. Trys seni šių trijų senių sargybiniai princus sustabdė. Jie 
juos visus — kartu su jūreiviais ir kareiviais — sukišo į didelį maišą ir 
nunešė trims senėms. O trys senės iš jų pasitiekė skanius pusryčius ir, 
tris dienas valgiusios, nuėjo gulti. 

Vėlai naktį ėmė kalbėtis princai trijų senių pilve. Jie šnekėjo taip: 

—- Broliai, dabar mes amžinai pražuvome. Niekad nebepamatysime 
savo tėvo. Niekad nebepamatysime savo motinų. 

Tačiau tą patį mirksnį pasigirdo kuždantys balsai: 

— Broliai, broliai! 

Princai jiems pašnibždomis atsakė: 

— Kas jūs tokie? Kas jūs tokie? Mes čia sėdime uždaryti trijų se- 
nių pilvuose. 

Tie patys balsai vėl atsiliepė: 

— Tverkitės už mano uodegos! Tverkitės už mano plunksnų! 

Ir princai buvo ištraukti per trijų senių šnerves. Išlindę jie pamatė 
Budhų ir Bhutumą. Budhus tarė: 

— Tik tyliai! Greitai perpjaukit senėms gerkles! 

Princai padarė, kaip buvo liepta, ir iš senių pilvų išlindo jūrininkai 
ir kareiviai. 

Dabar visi plaukė toliau laivais su povo ženklu. Tik Budhus su Bhu- 
tumu liko. Princai nepanoro jiems nė menkiausio žodžio tarti. 

Laivai su povo ženklu plaukė visą naktį ir pateko į raudonosios 
upės vandenis, o niekas negalėjo pamatyti nė vieno jos kranto. Ap- 
linkui plytėjo tik raudonas vanduo. Jūrininkams ėmė painiotis pasaulio 
šalys, ir penki laivai su povo ženklu klydinėjo šen ir ten, suko ratus 
ir atsidūrė atviroje jūroje. Princai ir jūrininkai nusiminę ėmė aimanuoti. 

Septynias dienas ir septynias naktis blaškė didžiulės bangos bejėgius 
laivus, ir staiga visiems pasirodė, jog jie pradeda skęsti. Princai ėmė 
šaukti: 

— O varge varge! Jeigu čia būtų mūsų brolis Budhus, jis mus iš- 
gelbėtų! Jeigu čia būtų mūsų brolis Bhutumas, jis mus išgelbėtų! 

— Broliai, broliai, ko taip aimanuojate? Ko taip aimanuojate? 

Budhus ir Bhutumas jau buvo čia. Jie suprato, kas princus ištiko, 
ir sušuko jūrininkams: 

— Pakreipkite bures į šiaurę! 

Ir laivai su povo ženklu iš jūros įplaukė į upę. Upės krante augo 
tūkstančiai mango medžių ir kokoso palmių, ir princai galėjo jų vai- 
siais pasisotinti. Paskum princai tarė: 

— Kam reikalingi mūsų laivuose beždžionė ir pelėda? Meskite juos 
į vandenį! 

Jūrininkai sumetė Bhutumą ir Budhų į vandenį, o įkandin ir jų lai- 
velius. Laivai su povo ženklu ėmė plaukti sau tolyn, kol priplaukė to- 
kią vietą, kur su princais ir visais jūrininkais nuskendo. Ir viso laivyno 
nebeliko nė ženklo. 

Budhus ir Bhutumas su savo laiveliais irgi priplaukė tą vietą. Budhus 
tarė: 

— Broli! 

Bhutumas atklausė: 

— Kas yra, broliė 

Budhus tarė: | 

— Aš jaučiu, čia atsitiko nelaimė. Čia kažkas nebe taip. Atplauk, 
nirkime gilyn ir pasižiūrėkime. 

Bhutumas tarė: 

— Ak, jeigu ten žmonės nuskendo, tai tegul jie sau miršta. Aš ne- 
nersiu. 

Budhus tarė: | 

— Gėdykis! Negalima taip kalbėti. Žiūrėk, aš apsijuosiau virve. Už- 
trauk mane į viršų, kai už jos patampysiu. 

Bhutumas sutiko. Budhus ėmė leistis gilyn, o Bhutumas ėmė laukti, 
laikydamas virvės galą. 

Budhus nėrė vis gilyn, gilyn, kol galiausiai pasiekė tunelį. Jis per- 
ėjo tunelį ir ką tada pamatė? Ten stovėjo rūmai, beveik tokio gražumo 

kaip Indro. Bet niekur nebuvo matyti nė gyvos dvasios, tik viena gal 
šimto metų senumo moterėlė siuvinėjo užtiesalą. Vos pamačiusi Budhų, 
senė užmetė ant jo užtiesalą. Kaipmat supuolė tūkstančiai sargybinių, 
surišo Budhų virvėmis ir nutempė į rūmus. Ten jį įmetė į tamsų kam- 
barėlį ir užrakino. Kambarėlyje staiga pasigirdo balsai: 

— Broli Budhau, broli Budhau, tu jau čia, tu jau čia? 

Jį apstojo daug vyrų. Budhus pažino, jog čia princai ir jūrininkai. 
Jis tarė: 

— Tai čia jūs! Na pagalvokime, kaip išsigelbėti. 

Kitą dieną Budhus apsimetė nebegyvas. Tarnaitė, kuri kas rytas at- 
eidavo ir atnešdavo princams valgyti, pamatė nugaišusią beždžionę gu- 
lint ir išmetė lauk. 

O ką darė Budhus? Jis pavartė akis ir atsimerkė. Pasižiūrėjo į vie- 
ną pusę, į kitą. Tada atsistojo ir pamatė kuncho spalvos princesę de- 
besų spalvos plaukais, sėdinčią terasoje trečiame rūmų aukšte. Ji kal- 
bėjosi su savo auksine papūga. 

Budhus įšoko į medį, peršoko nuo šakos ant šakos, paskui nuo te- 
rasos į terasą, kol pasiekė princesę ir atsistojo jai už nugaros. Nieko 
nepajutusi, ji dainavo: 


— O mano mielas aukso paukšti, mano papūga, 
Velitui mes būsim tą kelią keliavę 

Laivu su sidabro irklais ir deimantiniu vairu. 
Niekas o niekas akių neparodo. 


Princesės plaukuose sublizgo perlų gėlė. Budhus atsargiai ją ištrau- 
kė. Tada papūga tarė: 


— O kuncho spalvos mergele debesiaplauke, 
Kurgi, mergele, tavo perlų gėlė? 


Princesė palietė savo garbanas ir gėlės neberado. Papūga tarė: 


— Ak princese Kalabate, nebeieškoki, nebeieškoki, 
Tik atsigręžus pasižiūrėki — čia tavo jaunikis! 

Kalabatė pasižiūrėjo atsigręžusi ir išvydo — beždžionę. Princesė nu- 
leido galvą iš gėdos, numetė žemėn savo aukso apyrankes, paleido 
debesų spalvos plaukus. Netrukus pati susmuko ant žemės. 

Bet ką princesė galėjo daryti? Ji buvo prisiekusi, kad tas, kuris per- 
kirs trijų senių karalystę, kuris raudonosios upės vandenis perskros, ne- 
pasiduos pagaunamas senutės su užtiesalu ir pasieks jos rūmus, pavogs 
perlų gėlę, tas bus jos vyras. Tai kas dabar jai beliko: tik uždėti bež- 
džionei girliandą. | 

Budhus paklausė šypsodamasis: 

— Princese, kieno jūs dabar? 

Princesė atsakė: 

— Seniau aš buvau savo tėvų. Paskui priklausiau pati sau. O dabar 
tavo! 

Budhus tarė: 

— Tai išlaisvink mano brolius ir eik su manim. Mūsų motinos dirba 
sunkius darbus. Tu galėsi joms padėti. 

Princesė tarė: 

— Aš klausysiu, ką tik man liepsi. Galim eiti. Bet tu taip papras- 
tai manęs neišsivesi. Aš gyvenu šioje pintinėje, kur čia stovi. Turi 
mane imti su visa pintine. 

Budhus atsakė: 

— Gerai. 

Princesė sėdo į pintinę. Papūga tuojau trenkė į būgną, ir rūmai pa- 
virto turgaus aikšte. Pintinė su princese atsidūrė po prekiautojų pinti- 
nėmis ir dingo iš akių. 

Dabar į būgną trenkė Budhus. Jis trenkė iš dešinės, ir užvirė pre- 
kymetis. Trenkė iš kairės, ir prekymetis baigėsi. Budhus užsimerkė ir 
toliau mušė būgną. Pardavėjai išdėliodavo savo prekes, o kitą akimirką 
vėl turėdavo viską susikrauti. Ir tolei taip truko, kol Jie labai pavar- 
go. Tada jie ėmė šaukti: 


— Jau liaukis! Imk pintinę su princese ir duok mums ramybę. Mums 
jau per akis šito beprotiško turgaus! 

Budhus sudavė į būgną iš kairės pusės: turgus kaipmat baigėsi. Te- 
liko stovėti vienui viena pintinė su princese. Budhus priėjo artyn, užsi- 
kabino ant peties būgną ir tarė: 

— Princese, princese, ar nemiegi? 
Aš turiu tavo būgną. Eikš ir pati! 


Princesė išlipo iš pintinės ir tarė: 

— Aš noriu valgyti. Atnešk man vaisių, kurie auga iš lapų. 

Budhus prižadėjo atnešti, ir princesė įlipo atgal į pintinę. Pasi- 
kabinęs ant peties būgną, rankose nešdamas pintinę, Budhus patraukė 
ieškoti iš lapų augančių vaisių. Kai sustojo prie medžio, nuo kurio 
lapų karojo vaisiai, ant jo sušnypštė milžiniška gyvatė. Budhus atsar- 
giai apėjo medį ir puolė bėgti. Virvė, kuria jis vis dar tebebuvo apsi- 
juosęs, priveržė prie medžio gyvatę ir perpjovė pusiau. Tada Budhus 
įkopė į medį, prisiskynė vaisių nuo lapų ir pašaukė princesę. 

Princesė tarė: 

— Tu jau padarei visus darbus. Dabar jau einu su tavimi. 

Budhus tarė: 

— Vieną darbą dar reikia padaryti: princese, mes turime vyresniuo- 
sius mano brolius išsivesti ir paimti senutės užtiesalą. 

Princesė atsakė: 

— Gerai, tebūnie taip! 

Budhus užsikabino ant peties būgną, paėmė pintinę, perlų gėlę už- 
sikišo už ausies, įsisupo į senutės užtiesalą ir, valgydamas vaisius, su- 
sirado visus penkis princus, jūrininkus ir laivus su povo ženklu ir 
truktelėjo virvę, kuria buvo apsirišęs. 

Bhutumas pajuto, jog Budhus nori sugrįžti. Jis ėmė traukti virvę, 
ir į paviršių iškilo Budhus su penkiais princais, kariais, jūrininkais ir 
laivais su povo ženklu. Jūrininkai iškėlė bures, Budhus įsitaisė vieno 
laivo denyje, o pelėda užskrido ant stiebo. Princai ėmė plaukti savo 
tėvynės link. 

Budhus sėdėjo denyje, mirkčiojo akimis, atidarinėjo pintinę ir su 
kažkuo joje kalbėjosi. Buvę vairagalyje jūrininkai tai pastebėjo, pranešė 
princams, o tie net žado neteko. Atėjo naktis, visi sumigo. Užmigo ir 
Budhus su Bhutumu, tiktai princai ne. Atsargiai prislinkę, jie pavogė 
pintinę. Tada įstūmė Budhų į vandenį. Budhus nugrimzdo su visu būgnu, 
kurį buvo pasidėjęs vietoj pagalvės, ir su senutės užtiesalu, kuriuo buvo 
apsiklojęs. Bhutumui, miegojusiam aukštai stiebe, princai paleido strėlę 
į krūtinę, ir jis taip pat nupuolė į vandenį. 

Buvo atidaryta pintinė, ir iš jos išlipo kuncho spalvos debesiaplaukė 
princesė. Princai paklausė: 

— Princese, kieno tu? 

Princesė atsakė: 

— Aš esu to, kas turi mano būgną. 

Princai tarė: 

— Jeigu taip, tai suimkite princesę! 

Ir tapo princesė uždaryta viename laivo kambarėlyje. Ji tolei pra- 
buvo tame kambarėlyje, kol laivas sustojo prieplaukoje. Visas kraštas 
džiūgavo. Atėjo karalius, atėjo karalienės, visi kas gyvas suėjo ant 
upės kranto. Juk princai sugrįžo, parsivežė debesiaplaukę, kuncho spal- 
vos nuotaką. Skambant pučiamų kriauklių muzikai, karalienės pasitiko 
princesę su nekultų ryžių šluotelėmis, javų varpomis, žolėmis — tai tu- 
rėjo atnešti laimę, — su penkiomis aliejinėmis lempomis, įstatytomis į 
pastovą. Karalienės paklausė: 

— Princese, kieno tu? 

Princesė atsakė: 

— To, kuris turi mano būgną. 

— Kuris turi būgną? Ar tai Hiraradžputra? 

— Nel 

— Kuris turi būgną? Ar tai Manikradžputra? 

— Nel 

— Kuris turi būgną? Ar tai Motiradžputra? 

— Ne! 

— Kuris turi būgną? Ar tai Šankharadžputra? 

— Ne! 

— Kuris turi būgną? Ar tai Kančanradžputra? 

— Ne! 

Karalienės tarė: 

— Tai mes tave į gabalėlius sukaposime. 

Princesė atsakė: 

— Dar leiskite man mėnesį atgailauti. O kai mėnuo bus praėjęs, tada 
darykite ką norite. 

Karalienės sutiko. 

Visą šį laiką Bhutumo motina ir Budhaus motina buvo praverkusios. 
Galiausiai jos nuėjo prie upės skandintis. Bet čia Budhus sušuko: 

— Mama! 

Ir Bhutumas sušuko: 

— Mamai 

Daug iškentėjusios motinos apsidairė ir pamatė, kad atsirado Budhus, 
bangakmenis, iškritęs iš savo motinos širdies, kad atsirado ir Bhutumas, 
bangakmenis, iškritęs iš savo motinos širdies. Abi motinos puolė apka- 
binti mylimų vaikų. Ir visa žemė paplūdo jų pralietomis ašaromis, ir 
Budhaus ašaromis, ir Bhutumo ašaromis, jų visų ašaromis. Budhus ir 
Bhutumas su motinomis parėjo į savo trobeles. 

Kitą dieną sudundėjo stebuklingasis būgnas, ir prie Žvėryno valytojos 
bei karviamėšlių rinkėjos trobelių atsirado didžiausia turgaus aikštė. 
Žmonės negalėjo patikėti savo akimis. Kitą dieną atsirado šimtai tūkstan- 
čių karių ir ėmė eiti sargybą prie Žvėryno valytojos ir karviamėšlių 
rinkėjos trobelių. Žmonės stebėjosi. 

Tai sužinojo ir karalius. O princesė tarė: 

— Jūsų didenybe, mano atgailos laikas baigėsi. Jeigu norite, žudy- 
kite mane. Jeigu ketinate sukapoti mane į gabalėlius, kapokite. 

Karalius suprato. Jis tarė: 

— Miela mano, aš viską supratau. Kas palaiko mano pusę ir mane 
myli, tegul muša būgnus ir su didžiausia iškilme tegul sugrąžina į rū- 
mus Nauranę ir Čhotoranę. 

Rūmus sudrebino būgnų dundėjimas. Princesė Kalabatė nusimaudė 
tyrame vandenyje, apsirengė naujais drabužiais, užsidėjo ant galvos 
nekultų ryžių ir nuėjo pasveikinti abiejų karalienių. Viską sužinoju- 
sios, penkios karalienės užsisklendė savo kambariuose. Ir penki princai 
užsisklendė savo kambariuose. Princesė Kalabatė, lydima šimto tūks- 
tančių karių, gaudžiant būgnams, parėjo su Naurane ir Čhotorane į rū- 
mus. Budhus ir Bhutumas nusilenkė karaliui ir palietė jo kojas. 

Kitą dieną debesiaplaukė kuncho spalvos princesė Kalabatė labai iš- 
kilmingai buvo sutuokta su Budhum. O Bhutumas vedė Hirabatę, kitos 
šalies princesę. 

Penkios karalienės ir penki princai nekėlė kojos iš savo kambarių. 
Užtat karalius liepė apie jų būstus supilti pylimą ir apsodinti dagiais. 

Vieną naktį Budhus miegojo savo kambaryje, Bhutumas savo, prin- 
cesė Kalabatė savo, o princesė Hirabatė savo. Tačiau vidurnaktį pabudu- 
sios Kalabatė ir Hirabatė pastebėjo, kad nei Hirabatės vyro nebėra savo 

kambaryje, nei Kalabatės vyro — savo. Kas atsitiko? Jos rado ant vie- 
nos lovos gulint beždžionės kailį, ant antros — pelėdos plunksnas. Ir 
ėmė sakyti viena kitai: 

— Žiūrėk! Jis visai ne beždžionė! Jis visai ne pelėda! 

Jos pagalvojo, pažvelgė pro langą ir išvydo abu princus raitus ser- 
gėjančius rūmus. Princai buvo dailūs kaip tikri dievų sūnūs. 

Abi princesės susitarė beždžionės kailį ir pelėdos plunksnas sude- 
ginti aliejinių lempų liepsnoje. Deginant pasklido dvokas, jis pasiekė ir 
princus. Nušokę nuo žirgų, jie puolė į savo kambarius. Abu princai, 
dievų sūnūs, sušuko: 

— O, ką jūs padarėte! Mes buvome atsiskyrėlio užburti, gyvenome 
persirengę. Mes bendraudavome su dievais ir sugrįždavome saugoti ka- 
raliaus rūmų. Dabar to daryti nebegalėsime. Nebegalėsime įgyti bež- 
džionės ir pelėdos pavidalo. Dabar viskas iškilo į aikštę! 

Abi princesės pradžioje truputį sutriko. O paskui nusijuokė: 

— Na o kas čia bloga? Negi jums malonu buvo būti beždžione ir 
pelėda? Tai juk gėdinga! Kaip dar galite taip kalbėti! 

Abi princesės savo kambariuose šventė tikrą laimės ir džiaugsmo 
naktį. Kitą dieną atėję žmonės rado abu princus, gražius kaip dievai- 
čiai, gražius kaip aukso mėnuliai, sėdint šalia karaliaus. Kiekvienas, 
pažvelgęs į juos, negalėjo atsigėrėti. 

Princesė Kalabatė tarė: 

— Jis vaikščiojo apsivilkęs beždžionės kailiu. Praėjusią naktį aš jį 
sudeginau. 

Hirabatė, kitos šalies princesė, tarė: 

— Jis vaikščiojo apsidaręs pelėdos plunksnomis. Praėjusią naktį aš 
sudeginau tas plunksnas. 

Tai girdėdami, žmonės stebėjosi. O kas toliau? 

Budhus gavo naują vardą — Budhkumaras *. Ir Bhutumas gavo nau- 
ją vardą — Rupkumaras. Visas kraštas džiūgavo. 

O karalius laimingai gyveno su Naurane, Čhotorane, su Budhkumaru, 
Rupkumaru ir princesėmis Kalabate ir Hirabate. 


* Kumaras— princas, karalaitis. 


KARALIUS IR KARVIŲ PIEMUO 


Princas ir piemenėlis buvo geri draugai. Princas prižadėjo — kai jis 
tapsiąs karalium, piemenėlį padarysiąs pirmuoju savo ministru. Pieme- 
nėlis atsakė: 

— Tegu bus taip. 

Abu draugai laimingai leido kartu laiką. Piemenėlis išgindavo karves 
į lauką, paleisdavo jas ganytis ir, sėdęs po medžiu, grodavo savo bičiu- 
liui fleita. Taip ėjo metai. 

Princas tapo karaliumi. Jis vedė princesę, vardu Kančanmala. Jis 
labai didžiavosi savo karaliene ir savo turtais. O piemenėlisė Be abejo- 
nės, jis buvo vertas, kad ir toliau būtų laikomas draugu. Tačiau ka- 
ralius jau buvo užmiršęs jį, piemenėlį. 

Vieną dieną nuėjo piemuo prie karaliaus rūmų vartų ir tarė: 

— Mano draugas man dar neparodė karalienės. 

Vartų sargas paklausė: 

— O kas tavo draugas yra? 

— Karalius, — atsakė piemuo. 

Vartų sargą paėmė didžiausias apmaudas dėi piemens įžūlumo. Kaip 
kokį raupsuotąjį jis nuginė jį šalin. Vargšas jaunikaitis tokią skriaudą 
giliai paėmė į širdį ir iškeliavo — niekas nežinojo kur. 

Kai kitą rytą karalius pabudo, niekaip nebegalėjo atsimerkti. Kas 
čia atsitiko, kas čia atsitiko? Karalienė jį apžiūrėjo ir pamatė, kad visas 
jo kūnas pilnas prismigęs adatų, nuo galvos ligi kojų. Vargšas kara- 
lius! Jis nebegalėjo sėdėti, nebegalėjo stovėti, nei vaikščioti, nei valgyti, 
nei gerti, nei miegoti. Karalius ėmė galvoti, už ką užsitraukė tokią ne- 
laimę. Staiga jis atsiminė, kad sulaužė pažadą, duotą piemenėliui. Jis 
galvojo: „Ak, ak! Aš daviau žodį ir jo nelaikiau. Todėl dabar esu nu- 
baustas.“ Bet niekam nieko apie tai nesakė. Tiktai nuleido galvą ir 
tylėjo. Karalienė Kančanmala valdė karalystę, kaip tik geriau begalėjo 
su savo skaudama širdimi. 

Vieną dieną karalienė prie upės sutiko jauną malonią mergelę. Mer- 
gelė tarė karalienei: 

— Jei jūsų didenybei reikia tarnaitės, galėtumėt mane imti. 

Karalienė atsakė: 

— Imčiau tave už tarnaitę, jei ištrauktum adatas iš karaliaus kūno! 

Mergelė pažadėjo. Karalienė ir pasamdė mergelę, atidavė jai,, nusi- 
ėmusi nuo savo rankos, kankanus, brangakmenių apyrankes. Mergelė 
tarė: 

— Aš matau, kad jūsų didenybė labai pasilpusi. Sulysęs kūnas, iš- 
vargęs žvilgsnis, neprižiūrėti plaukai man sako, kad jau ilgas laikas, 
kaip jūs nesate kaip reikiant valgiusi, nesate gerai išsimaudžiusi nei pa- 
ilsėjusi. Leiskite nuimti jūsų papuošalus, aš noriu jus, savo ponią, nu- 
maudyti, ištrinti jūsų kūną pelenais su aliejaus išspaudomis, kad geriau 
nusiplautų. 

Karalienė atsakė: 

— Ne, motin, kam gi mane maudyti? Nesivargink! 

Tačiau tarnaitė taip prisispyrusi prašė, kad ji galiausiai nusileido. 
Tarnaitė nusagstė karalienės papuošalus, ištrynė jos kūną pelenų, iš- 
spaudų ir vandens mišiniu ir tarė: 

— Brisk dabar į vandenį, motin. 

Karalienė įbrido taip giliai, kad iš vandens buvo matyti tik jos gal- 
va. Tada panėrė. Tuo tarpu tarnaitė, likusi ant kranto, apsidarė kara- 
lienės drabužiais ir papuošalais ir garsiai sušuko: 


— Ei tu, tarnaite, menka dulke, 
Pažvelk į Kankanmalą, karalienę puikią! 

Man metas eiti, savo vieton stoti. 
O tu — gal amžinai žadi vandenyje stypsoti? 


Karalienė iškišo galvą iš vandens ir labai nustebo pamačiusi, kad ji, 
karalienė, pavirto į tarnaitę, o tarnaitė — į karalienę. Dabar karalienė, 
anksčiau buvusi Kankanmala, patraukė į rūmus, o tarnaitė, buvusi kara- 
lienė Kančanmala, sekė paskui savo ponią. Šlapiais plaukais ir šlapiais 
drabužiais, vargšė moteris visa virpėjo iš šalčio. 

Karalienė įėjo į rūmus ir ėmė barti tarnus. Ji liepė pašaukti pirmąjį 
ministrą ir, kai tik jis pasirodė, užsipuolė tokiais šiurkščiais žodžiais: 

— Ei, ar tu nežinojai, kad aš ėjau prie upės maudytis? Kodėl ne- 
pasiuntei dramblių ir arklių? 

O tarnams ji taip sakė: 

— Kodėl aš nusimaudžiusi nerandu paruošto palankino, sau neštuvų? 

Pirmasis ministras ir tarnai buvo nubausti mirtimi. Visi drebėjo iš 
baimės. Bet ką buvo galima padaryti? Niekas nedrįso nė žodžio pra- 
tarti. Kankanmala gyveno ir valdė kaip tikra karalienė, o Kančanmala 
buvo stumdoma kaip tarnaitė. Karalius nieko apie tai nežinojo. 

Kančanmala sėdėjo už namo ant šiukšlių krūvos, pjaustė Žuvį ir 
raudojo: 


— Už savo brangenybes nusisamdžiau tarnaut mergaitę. 
Dabar ji karalienė, aš — tik jos klusni tarnaitė. 

Tai kokia ta kaltė, kur taip skaudžiai karalių kankina? 
Tai kokia ta kaltė, kad sudužo ir mano likimas? 


Buvusioji karalienė verkė, ašaros riedėjo jos skruostais. Karaliaus 
kančioms nebuvo matyti galo. Jis dieną naktį vaitojo nuo siaubingų 
dūrių visame kūne. Tačiau niekas jo nežiūrėjo. 

Vieną dieną nuėjo Kančanmala vandens iš upės parsinešti. Ten ji 
pamatė vyriškį, sėdintį po medžiu ir rankoje laikantį lustelį siūlų. Jis 
pats sau dainavo: 


— Tūkstantį adatų jeigu turėčiau, 
Gardų arbūzą pirkti galėčiau! 

Jeigu penkis tūkstančius gaučiau, 
Turgaus gardėsius visus išragaučiau! 

Jei kas šimtą tūkstančių man dovanos, ta 
Pasodinsiu į karališką sostą! 


Karalienė priėjo prie jo ir paklausė: 

— Kas tu toks, kad geidauji tiek adatų? Aš adatų parūpinčiau, kiek 
tik tu nori. Bet ar galėtum jas išsitraukyti iš žmogaus kūno? 

Išgirdęs jos žodžius, Žmogus gražiai susidėjo siūlus ir tylėdamas 
nusekė paskui. 

Eidama išliejo Kančanmala vyriškiui savo širdgėlą. Jis tarė: 

— Tegul jau bus gana! 

Kai jie atėjo į rūmus, vyriškis tarė apsišaukėlei karalienei: 

— Jūsų didenybe, šiandien šventė, reikės žmonėms dalyti ryžių ban- 
deles. Aš paruošiu raudonų ir mėlynų siūlų. Gal jūsų didenybė iškeptų 
keletą bandučių. Tarnaitė tada eitų į kiemą, bandutes papuoštų ir išda- 
lytų svečiams. 

Karalienė atsakė: 

— Kodėl aš viena turiu vargti, bandutes kepti? Tegul man tarnaitė 
padeda. 

Tada stojo ponia ir tarnaitė prie darbo, kepti ryžių bandučių. Bet 
kas galėjo pamanyti — visos karalienės iškeptos bandutės buvo papras- 
čiausios. O tuo tarpu tarnaitės iškeptosios bandutės visos buvo retos 
ir rinktinės. Žmogus iš karto suprato, kuri jų tikra karalienė. 

Paskui karalienė ir tarnaitė išėjo į kiemą išpuošti jo šventiniais raš- 
tais, piešiamais tyrele iš sumaltų ryžių ir vandens. Kankanmala į 5ep- 
tynis didelius ąsočius vandens įmaišė daugybę miltų ir ta koše ištepliojo 
visas grindis, vietoj teptuko paėmusi saują linų. Didelės baltos dėmės 
ir klanai subjaurojo kiemą. 
šepetėliu ir, sudėjusi pirštus, išpiešė puikius lotoso žiedus, lapus, stie- 
bus, o šalia — septynis auksinius indus. Juos išmargino raštais, o šalia 
kiekvieno dar nupiešė po ryžių kūlelį, povą, lėlę ir Lakšmės pėdas. 
Žmogus vėl aiškiai pamatė, koks čia didelis skirtumas. Jis pasišaukė 
Kankanmalą ir tarė jai: 

— Sakyk, prasta verge, kaip tapai karaliene? Karalienė savo ranka 
nusisegė brangenybes ir tapo tarnaite. Tarnaitė pasidarė karaliene — tai 

aš suprantu. Sakyk man teisybę, ką tu tuo norėjai laimėti, — jeigu pati 
žinai? 

Kankanmala nuraudonavo iš pykčio, sužaibavo jos akys. Ji sušuko: 

— Ką? Valkata šitaip kalba su karaliene? Dink kuo greičiau iš akių, 
jei ne, aš pašauksiu budelį, jis tau nukirs galvą! 

Bet vyriškis nė nekrustelėjo, ir karalienė pasišaukė budelį ir liepė 
tam vyriškiui ir jos tarnaitei nukirsti galvas. Ji pasakė: 

— Nuręsk jiems galvas, o man atnešk dubenį jų kraujo. Aš nusi- 
maudysiu šviežiame šiltame jų kraujyje, gal tada numalšinsiu baisią 
pykčio liepsną savo širdyje. Tada, tik tada galėsiu tikrai vadintis Kan- 
kanmala. 

Budelis jau buvo begriebiąs vyriškį ir tarnaitę. Tačiau vyras išsiėmė 
savo siūlų lustelį, atleido ir tarė: 


— O siūlai, siūlai! Ar šis bjaurybė 
Nedrumsčia visos karalystės ramybės? 
Duokite, siūlai, šiam išperai velnio, 
Šiam budeliui, ko jis tikrai nusipelnė! 


Siūlas akies mirksniu išsivyniojo ir surišo budeliui rankas ir kojas. 
Vyriškis vėl tarė: 

— Siūle, kieno tu esi? 

Siūlas atsakė: 

— Aš esu to, kas turi visą ryšelį. 

Vyriškis tarė: 


— O siūle, jei nori man geras būti, 
Turi Kankanmalos nosį užsiūti. 


Iš ryšelio skriste išskrido du siūlų kamuoliukai, puolė į apsišaukėlės 
karalienės nosį ir pervėrė šnerves. Kankanmala iš kiemo nubėgo į kam- 
barį, užsidarė duris ir pro nosį sušuko: 

— Greičiau uždarykit visas duris ir langus! Mano tarnaitė beprotį 
atsivedė į rūmus, beprotį! 

O tas, kuris buvo pavadintas bepročiu, toliau kalbėjo: 

— Siūle, ploniausias siūle, kur tavo vieta būna? 
Greičiau išrankiok adatas iš mūsų karaliaus kūno! 


Šimtas tūkstančių siūlų kaip žaibas pranėrė pro skylelės adatų, sty- 
rančių iš karaliaus kūno. Tada adatos sušuko: 


— Siūlams reikia siūti, mes nenorime be darbo būti! 


Vyriškis atsakė: 

— Užsiūkit vergei Kankanmalai akis ir burną! 

Tą pačią akimirką iššoko šimtas tūkstančių adatų iš karaliaus kūno, 
puolė Kankanmalą ir ėmė badyti jai akis ir burną. Kankanmala raitėsi 
iš skausmo. 

Karalius pravėrė akis ir išvydo savo draugą, piemenį. Greitai pri- 
bėgo artyn ir priglaudė prie savo krūtinės. Abu jie verkė iš džiaugsmo, 
o ašaros liejosi taip gausiai, jog net grindys sušlapo. 

Karalius tarė piemeniui: 

— Atleisk man, bičiuli, visas skriaudas, kurias esu tau padaręs. Ir 
griežčiausiai asketų pavyzdžiu gyvendamas net ir šimtą gyvenimų, 
neįstengčiau sau įgyti tokio draugo kaip tu. Nuo šiandien tu būsi mano 
pirmasis ministras. Man teko daug iškentėti, kad buvau tave ir savo 
pažadą užmiršęs. Mes niekad daugiau nebesiskirsime. 

Piemuo atsakė: 

— Sutinku ir labai džiaugiuosi. Tik nebeturiu savo senosios ileitos. 
Padovanok man naują. 

Karalius tuojau įsakė atnešti draugui auksinę fleitą. 

Kankanmala greit mirė, kankinama didžiausių skausmų. O Kančan- 
malai nebereikėjo daugiau sielotis. 

Pirmasis ministras nuo ryto iki vakaro dorai, išmintingai darbavosi 
valstybės labui. Kai baigdavo dienos darbus, eidavo su savo draugu ka- 
raliumi prie upės ir sėsdavo ant kranto. Pirmasis ministras grodavo ka- 
raliui fleita švelniausias melodijas. O karalius klausydavosi. 

Taip ir gyveno visi trys laimingai — karalius, piemuo ir Kančanmala. 


NARAHARIDASAS 


Didžiulės pievos pakraštyje prasidėjo miškas. O kitapus miško sto- 
vėjo aukšta kalva. Kalvos šlaite buvo urvas, jame gyveno ožiukas. Ožiu- 
kas kiauras dienas prabūdavo tame urve ir niekur neidavo, nes jo 
motina buvo pripasakojusi, jog lauke liūtai, tigrai ir kiti plėšrūs Žvėrys 
tik ir laukia, kol galės suėsti ožiuką, stirniuką ar ėriuką. Todėl ir neiš- 
drįsdavo ožiukas iš savo urvo išlįsti. 

Keliskart per dieną pareidavo motina, pažindydavo savo vaiką ir 
vėl ištraukdavo maisto ieškotis. Ožiukas, likęs vienas tamsiame urve, 
galvodavo: „Ir kur ta mama visada dingsta?“ 

Kai jis paūgėjo, nustojo taip smarkiai bijojęs ir vis labiau norėjo 
pamatyti platųjį pasaulį už savo urvo. Ir vieną dieną atsitiko, jog, 
motinos nesant namie, išlindo ožiukas iš savo slėptuvės ir atsidūrė skais- 
čios vidurdienio saulės šviesoje. Priešais jį driekėsi platus laukas, o 
jame ganėsi jautis. Iš savo motinos ožiukas daug buvo girdėjęs apie 
liūtus, tigrus, vilkus, lokius ir kitus žvėris, o apie jautį jis nežinojo 
nieko. Taigi ožiukas nė nesuprato, kad čia, prieš jį, jautis. Greičiau 
jis pamanė, jog čia bus didelis ožys, kuris kasdien po vešlią pievą ga- 
nosi, užtat toks riebus ir storas. Taip manydamas, priėjo ožiukas prie 
jaučio ir klausia: | 


77 


— Sveiki, pone, kuo jūs čia mintate? 

Jautis atsakė: 

— Kam dar klausi? Aš ėdu žole! 

Ožiukas vėl paklausė: 

— O kur jūs žolės randate? 

Jautis atsakė: 

— Geros žolės čia negali rasti. Tačiau ten, aname miške, būna. 

Tada ožiukas tarė: 

— Tai nuveskite mane tenai. 

Ir jautis sutiko. 

Kai jie įėjo į mišką, ožiukas prisikirto kiek telpa sultingos žolės. 
Tik jis buvo pripratęs gerti pienelį, todėl žolė jam nebuvo skanu. Ta- 
čiau ožiukui atrodė, kad jeigu jis visada stengsis ir ės daug žolės, 
pasidarys toks didelis kaip jautis. Ir jis pešė vešlią drėgną žolę, kol 
taip prisikimšo pilvą, jog nebegalėjo pakrutėti. 

Atėjo vakaras, ir jautis jau manė, kad ožiukui būtų laikas su juo 
grįžti namo. Bet kaip ožiukas eis namo, kad nebegali pakrutėtit Užtat 
jis tarė: 

— Nelaukite manęs, pone. Aš rytoj namo eisiu. 

Tai jautis ir sugrįžo vienas. 

Netoliese buvo šakalo urvas, ten ožiukas įlindo — įlindo ir atsigulė. 

Šakalo urve nebuvo, jis buvo iškilęs į puotą pas tigrą, savo dėdę 
iš motinos pusės. Vidurnaktį jis parėjo namo ir išvydo kažin kokį žvėrį 
savo guolyje. Juodas ožiukas, kurio tamsiame urve negalėjai gerai 
įžiūrėti, pasirodė šakalui nepaprasto didumo. Jis visas ėmė drebėti iš 
baimės, ir pirmoji mintis buvo — bėgti. Tačiau tuoj pagalvojo, jog rei- 
kėtų iš pradžių nors sužinoti, kas gi yra tas įsibrovėlis, ir drebančiu 
balsu paklausė: 

— Kas ten lindi mano urve? 

Ožiukas sušuko: 


— Ilga barzda žemę šluoju, 
Ragus kraiau smarkiai. 

Esu liūto dėdė iš motinos pusės, 
Mano vardas Naraharidasas. 

Penkiasdešimt baisių tigrų 
Man tik vienas kąsnis! 


Tai išgirdęs, šakalas ilgiau nebegalvojo. Greitai kaip žaibas nėrė 
jis iš čia ir bėgo nesustodamas, kol pasiekė tigro namus. Kai tigras 
pamatė jį taip greitai sugrįžtantį, paklausė: 

— Kas tau nutiko, sūnėne? Ko taip greitai grįžti ir kodėl esi toks 
susijaudinęs? 

Šakalas atsakė, dar neatgaudamas kvapo: 

— O dėde, aš prapuoliau! Pats Naraharidasas lindi mano urve. Tas 
smarkuolis toks įžūlus, jog net sakosi galįs penkiasdešimt tigrų vienu 
kąsniu praryti! 

Šakalo žodžiai supykdė tigrą, ir jis įtūžęs garsiai sustaugė. 

— Iš tikrųjų, koks begėdiškumas! Eime abu, sūnėne. Mes pažiūrė- 
sim, kaip dabar šitas narsuolis prarys penkiasdešimt tigrų vienu kąsniu! 

Šakalas tarė: 

— Ne, ne, dėde. Mus pamatęs, jis iššoks iš urvo ir ims vytis, pla- 
čiai išžiojęs baisius savo nasrus. Tau šuolis ar du, ir jau būsi pasislėpęs, 
o aš negaliu taip greit bėgti, tada jis mane sučiups ir prarys. 

Tigras tarė: 

— Na ką tu kalbi! Aš nenubėgsiu, nepaliksiu tavęs. 

Tačiau šakalas atsakė: 

— Ne, ne, dėde. Aš tik tada išdrįsčiau, jei tu mane prisirištum prie 
savo uodegos. 

Tigras sutiko, ir jiedu tvirtai pririšo šakalo uodegą prie tigro uo- 
degos. Šakalas pasijuto drąsiau ir pagalvojo: „Dabar man nebėra ko 
bijoti. Jeigu pats neįstengsiu taip greitai bėgti, dėdė mane patemps.“ 

Iš pradžių tigras baisiai niršo. Bet kuo arčiau buvo šakalo urvas, 
"tuo jo drąsa mažėjo. Galiausiai jis jau pats nebežinojo, ar jam geriau 
kautis, ar sprukti. 

Ožiukas buvo bemingąs, kai urvo angoje pamatė tigrą ir šakalą. 
Vos šakalą išvydęs, jis sušuko: 

Ei tu sukčiaul Ar aš tau nedaviau pinigų penkiasdešimčiai tigrų? 
O tu man atvedei vieną vienintelį nusmurgusį tigrelį, prie uodegos 
prisirišęs! 

Kai tigras užgirdo tuos žodžius, net jo širdis apmirė iš baimės. Grei- 
tai greitai jis sumetė: „Oi, dabar man galas. Šitas prakeiktas šakalas 
išdavė mane baisiajam Naraharidasui! Spruksiu iš čia kol sveikas!" 

Ir tą patį mirksnį leidosi tigras bėgti kiek įkabindamas su šakalu, 
pririštu prie jo uodegos. Šakalas manė, kad tigras, jo dėdė, ir jį drauge 
temps. Bet, tigrui staigiai šoktelėjus, šakalas pargriuvo, ir tigras gal- 
votrūkčiais nubėgo, paskui save žeme vilkdamas šakalą. Iš skausmo 
šakalas ėmė garsiai kaukti: 

— Oi dėde, būk geras, nebėk taip greitai! 

Bet tigras jam atsakė: 

— Kaipgi aš nebėgsiu taip greitai, mielasis? Jeigu tik sumažinsiu 
greitį, Naraharidasas mane pačiups ir skaniai sušveis. 

Ir tigras bėgo per mišką, paskui aukštyn į kalvą, per aštrias uolas, 
tada nusileido šlaitu žemyn į plačią pievą. Paskui tigras bėgo per ryžių 
lauką, šakalą vis tebevilkdamas už uodegos. Jau visi šakalo kauleliai 
buvo perlūžę ir barškėjo, atsimušdami į žemę. Šiurpiai staugė iš skaus- 
mo šakalas, bet tigras nesiklausydamas dūmė vis toliau, greitai kaip 
vėjas. Visą naktį bėgo tigras, nė karto nesustojęs. 

Kitą rytą Naraharidasas sugrįžo į savo urvelį kalvos šlaite, ten jį 
pasitiko motina ir jam kailį išdirbo taip atsidėjusi, kad jis visas liko 
numargintas žaliomis ir mėlynomis dėmėmis. Užtat dabar Naraharidasas 
tikrai žinojo, jog reikia žolę ėsti, labai nesitikint pasidaryti tokiam 
dideliam kaip jautis. 


ILGABARZDĖ 


Viename miške gyveno didžiulis karališkas bengališkasis tigras. Nuo 
jo kauksmo „Ūhuhū!“ visiems pašiurpdavo kailis. Miško gyventojai 
visai nebeteko ramybės. Tigras netikėtai pasirodydavo, čiupdavo ką tik 
pamatęs ir nusukdavo sprandą. Svarstydami, kaip išsigelbėti iš tigro 
tironijos, susirinko vieną dieną visi miško žvėrys. Po ilgų ginčų, kalbų 
ir tarimųsi ožka, vardu Ilgabarzdė, tarė: 

— Nusiraminkite visi! Aš tą tigrą taip pamokysiu, kad jis daugiau 
vengs mūsų iš tolo. 

Visi žvėrys labai apsidžiaugė, išgirdę ožkos žodžius. 

Kitą dieną llgabarzdė stovėjo ant kalnelio netoli upės, o upe artyn 
plaukė tigras. Jis pamatė styrint ožkos ragus ir ilgą barzdą, bet neži- 
nojo, koks ten žvėris. Nedrąsiai jis paklausė: 


— Ilgą barzdą turi, smarkiai galvą kratai— 
Kas tu toks, broli? 


Ilgabarzdė atsakė: 
— Aš liūto dėdė iš motinos pusės, Bombaldasas. 


Jau sudraskiau penkias dešimtis tigrų, 
Pertrėškiau stuburą drambliui, 

Dabar noriu šlapią tigrą suėsti, 
Kuris prieglobsčio ieško miške. 


Kai tigras užgirdo šiuos žodžius, jį apėmė tokia baimė, jog net bur- 
na išdžiūvo. Kaip šiurpiai jis suriko ir kokį šuolį davė! Suriaumojęs per 
nosį, jis sušuko: 

— UŪhuhū! Dabar man galas! 

Ir nėrė kaip Žaibas tolyn. Nuo tos dienos tigro niekas nebematė. 


DĖDĖ TIGRAS IR SŪNĖNAS ŠAKALAS 


Šakalas niekaip negalėjo užmiršti to skausmo, kurį patyrė per dėdę 
tigrą dėl žaizdų ir sumušimų. Užtat jis nusprendė atsikeršyti. Bijodamas 
Naraharidaso, jis apleido savo senąjį urvą ir susirado kitą. Ir taip pa- 
sitaikė, kad prie jo buvo šulinys. Vieną dieną šakalas ant upės kranto 
rado seną demblį. Pasiėmė ir dailiai juo užtiesė šulinį. 

Tada nukako pas tigrą ir tarė: 

— Mielas dėde, ar nenorėtum aplankyti nauiojo mano būsto? 

Tigras sutikdamas linktelėjo, ir vieną dieną jiedu abu nuėjo į ša- 
kalo namus. Šakalas mostelėjo į demblio pusę ir tarė: 

— Prašom sėstis, dėde. Aš tau atnešiu truputėlį užkąsti! 

Tigrui linksma buvo girdėti tuos žodžius. Jis šokte užšoko ant demb- 
lio, ketindamas atsisėsti. Tačiau bemat įkrito į šulinį. Šakalas apsidžiau- 
gęs sušuko: 

— Ak dėde, gerk dabar vandenį, kiek tik širdis geidžia. Gali nė lašo 
nepalikti! 

Laimė, šulinyje vandens nebebuvo daug, ir tigras liko neprigėręs. 
Iš pradžių jis baisiai nusigando, tačiau baimę greitai nugalėjo ir ėmė 
lipti iš šulinio. Vargais negalais jam tai pavyko. Vos tik atsistojo ant 
tvirtos Žemės ir nebejuto pavojaus, sustaugė taip šiurpiai, jog net visas 
miškas sudrebėjo, ir prisiekė šakalui amžinai keršyti. 

Tačiau šakalas pavojų iš anksto numatė, leidosi į kojas ir pasi- 
slėpė. Tigras ėmė šakalo tykoti iš pasalų, užlindęs už krūmo prie jo 
namų. Tačiau šakalas, bijodamas tigro, tik labai retai beišlįsdavo iš 
savo urvo. Bet jei kada įsidrąsinęs ir išlįsdavo pasiieškoti maisto, net 
jeigu vidurnaktį, tigras neduodavo jam ramybės. Gyvenimas šakalui 
pasidarė viena kančia, ir jis nusprendė su tigru vėl susidraugauti. 

Vieną dieną jis išlindo iš savo urvo. Pamatęs tigrą, žemai nusilenkė. 
Tačiau saugojosi, kad tas per daug nepriartėtų. Sudėjęs priekines lete- 
nas, šakalas taip prabilo į tigrą: 

— Dėde, dėde, o mano dėde, ką gi aš tau padariau, kad taip ant 
manęs pyksti? Neberūstauk, dėde! Jeigu bent truputėlį ramiai pagal- 
votum, tuoj suprastum, kad dėl anos dienos atsitikimo aš nekaltas. At- 
simink, dėde, kad tokiems galiūnams kaip tu, tokio milžiniško stoto, 
staiga pašokus, nuo jų svorio įlinksta žemė. Aš buvau tave paprašęs tik 
atsisėsti ant demblio, o tu, užuot sėdęs, šokte užšokai. Argi gali toks 
didelis padaras kaip tu taip lengvabūdiškai neatsižvelgti į savo svorį? 
Tu juk ne bet kas, ne koks menkas šakalas — esi tiesiog pats karališkas 
bengališkasis didžiulis tigras. Užtat ir žemė įdubo, atsivėrė skylė. Šiaip ar 
taip, aš vis tiek laimingas, kad išnešei sveiką kailį. Tik nedrįsau anks- 
čiau prieiti, nes tu vis tupi už krūmo, rodydamas labai rūstų veidą. 

Kvailas tigras pasijuto itin pamalonintas saldžių šakalo žodžių, ir 
jo veidas jau švietėsi šypsenai. Dabar šakalas pradrįso, prisiartino prie 
tigro ir nusilenkė jam iki žemės. 

Taip ir stojo taika; tačiau šakalui baimė buvo dar ne visai praėjusi, 
nes jis negalėjo tigru visiškai pasitikėti. Todėl jis nusprendė trūks pliš 
surasti būdą, kaip tigro visai nusikratyti. 

Vieną dieną pamatė šakalas paupy didžiulį krokodilą, besišildantį 
saulutėje ant smėlio prie pat vandens. Greit nuskuodė pas tigrą ir tarė: 

— Dėde, aš nusipirkau valtį. Kviečiu tave jos apžiūrėti. 

Kai jiedu priėjo prie upės, šakalas parodė krokodilą. Kvailas tigras 
krokodilą tikrai palaikė valtimi ir šoko ant jo. Tą patį mirksnį, kai tig- 
ras prisilietė krodokilo nugaros, krokodilas su visu kroviniu paniro giliai 
į vandenį. 

Tai išvydęs, šakalas sukrykštė iš džiaugsmo ir pasileido namo į savo 
urvą, visą kelią šokdamas. 


KVAILAS KROKODILAS 


Vienos upės krantai buvo apaugę tankiu mišku. Upėje gyveno kro- 
kodilas; jis mėgdavo drybsoti pakrantėje ant vandens suplauto balto 
smėlio ir šildytis skaisčioje saulutėje. O miške gyveno šakalas, kuris 
protarpiais ateidavo prie upės vandens atsigerti. Taip krokodilas ir ša- 
kalas artimai susibičiuliavo. 

Vieną dieną nusprendė abu bičiuliai bulvių pasisodinti. Jie susitarė, 
kad šakalas dirbs lauką, o krokodilas imsis prižiūrėti jau išdygusias 
bulves. 

Kai tik bulvės gražiai sulapojo, šakalas paklausė krokodilą: 

— Bičiuli, tu norėtum viršutinės dalies ar apatinės? 

Krokodilas nežinojo, kad bulvės žemėse auga. Jis manė, kad bul- 
vės auga kaip vaisiai ant šakų. Todėl atsakė: 

— Aš noriu viršutinės dalies. 

Kai atėjo laikas dalytis derlių, krokodilas gavo bulvienojus, o dide- 
lės apvalios bulvės atiteko šakalui. 

Šį kartą krokodilas apsikvailino, pasirinkęs viršutinę bulvių der- 
liaus dalį, ir išslinko iš lauko, tuo tarpu šakalas bulvėmis mito ne vieną 
mėnesį. 

Po kiek laiko bičiuliai susitarė auginti vėl kartu ryžius. Tačiau ka- 
dangi krokodilui teko taip apsivilti dėl savo derliaus dalies pasirinkimo, 
dabar jis tarė: 

— Bičiuli, tačiau aš turiu tokią sąlygą — kad apatinė derliaus dalis 
mano būtų. 

Šakalui niekas nekliudė su tuo sutikti. 

Kai ryžiai subrendo, šakalas susivalė gausų derlių ir parsigabeno 
į namus. Krokodilui liko tik sausi šiaudai. Krokodilas susigėdęs net vei- 
dą užsidengė. 

Vėliau jie sodino cukrašvendres. Krokodilas tarė: 

— Šį kartą renkuosi viršutinę šalį! 

Nebereikia nė aiškinti, kad ir šį kartą šakalas smaguriavo saldžio- 
mis cukrašvendrėmis, o krokodilas turėjo pasitenkinti nenaudingais li- 
kučiais. 


ŠAKALAS MOKYTOJAS 


Krokodilo ir šakalo bičiulystė net ir po ne kokių nuotykių su bul- 
vių, ryžių ir cukrašvendrių dalinimusi liko kaip buvusi; tik krokodilas 
ėmė svarstyti: 

— Aš juk kvailys, o tuo tarpų mano bičiulis šakalas labai protingas 
ir išsilavinęs. Čia ir bus priežastis, dėl ko jam pralaimėjau. Pabandysiu 
tuo pasinaudoti — padarysiu jį savo vaikų mokytoju. 

Kitą dieną patraukė krokodilas su septyniais savo vaikais į šakalo 
namus. Kai tas išgirdo krokodilo prašymą, taip tarė: 

— Visai nesirūpink, mano bičiuli. Per septynias dienas iš šių sep- 
tynių krokodiliukų aš padarysiu didelius mokslo vyrus. 

Taip ir paliko krokodilas savo vaikus globoti šakalui ir iškeliavo 
namo. 

Šakalas uždarė visus septynis krokodiliukus į urvą. Paskui pasišaukė 
vieną ir sako: 

— Skaityk, meiluti, skaityk: 


„A bė, cė dė, ė ef, gie haš“. 
Jei netinginiausi, užmokestį gausi! 


Taip sakydamas, ėmė staiga ir nusuko krokodiliukui sprandą. Šaka- 
las su savo pačia apsilaižydami sukirto mėsytę, o kiti krokodiliukai 
ničnieko nepajuto. 

Kai krokodilas atėjo vaikų aplankyti, šakalas pasakė: 

— Tu truputėlį trukdai. Vaikai ruošia pamokas. Aš tau juos atvesiu 
paeiliui. 

Ir gudrus šakalas septynis kartus atvedė tą patį krokodiliuką ir pa- 
Iodė tėveliui. Tas pamatė, jog visai nėra ko būgštauti, ir vėl nuėjo sau. 

O šakalas kiekvieną dieną išleisdavo iš urvo po krokodiliuką ir pa- 
liepdavo: 

— Skaityk, meiluti, skaityk: 


„A bė, cė dė, ė ef, gie haš“. 
Jei netinginiausi, užmokestį gausi! 


Ir taip vis atimdavo krokodiliukui gyvybę, nusukdamas sprandą. 
O šakalo šeima turėdavo puikius pietus. 

Kai atsilankydavo į svečius krokodilas, jam vėl būdavo septyniskart 
atvedamas vienas iš likusiųjų krokodiliukų. 

Bet priėjo diena, kai gyvo nebebuvo nė vieno krokodiliuko, ir ša- 
kalo pati tarė: 

— Ką dabar darysime? 

Šakalas atsakė: 

— Dabar mums nieko kito nebelieka, kaip bėgant gelbėti savo gal- 
vas. Kitapus upės miškas didelis ir tankus. Jei ten įsikursime, kroko- 
dilas nieko mums negalės padaryti. 

Ir jiedu abu iškeliavo, ketindami persikelti per upę. 

Atsilankęs pas šakalą, krokodilas nieko nebegalėjo prisišaukti. 

— Bičiuli, bičiuli! Mokytojau! Mokytojau! — rėkavo krokodilas, ta- 
čiau atsakymo jokio nesulaukė. Ir vaikus jis kiekvieną vardu pašaukė.. 
Bet vėl jokio atsakymo. Tada krokodilas įšliaužė į šakalo urvą, tačiau 
ten rado vien truputį krokodiliukų kaulelių, likusių nuo pietų. 

Dabar krokodilas suprato viską, kaip čia buvo buvę. Sielvartu ir 
ašarom nieko nebepakeisi, ir krokodilą apėmė tik viena mintis — keršyti. 

Bet kur jam rasti šakalą? Ampieškodamas krantą, pamatė šakalą ir 
jo pačią vandenyje, bandančius perplaukti upę. Jie buvo jau tris ket- 

virčius kelio įveikę ir iš paskutinių jėgų stengėsi pasiekti jau nebetoli 
esantį aną krantą, kad galėtų ten pasislėpti nuo krokodilo. 

Tačiau krokodilas šoko į vandenį ir kiek įkabindamas ėmė plaukti 
į juodu. Šakalė jau buvo išlipusi į krantą, o šakalo užpakalinės kojos 
dar likusios vandenyje, kai staiga jis pajuto, jog kažkas jį smarkiai 
už kojos patraukė. Tai krokodilas ją įsikando ir laikė suspaudęs savo 
stipriais žŽandikauliais. 

Kai šakalė pamatė, jog šakalas veltui stengiasi išsprūsti iš krokodilo 
dantų, sušuko: 

— Kas tau atsitiko, mano mielas, ko tu atsilikai? 

Gudrus šakalas atsakė: 

— Argi nematai, kad kažin koks nusmurgęs vagišius nori man lazdą 
atimti ir jau traukia už jos? Aš nežadu paleisti ir tvirtai ją laikau! 

Kvailas krokodilas pamanė, kad jis iš tikrųjų nučiupo už šakalo 
lazdos, ir atleido dantis, ketindamas griebti patį šakalą. Tą patį mirks- 
nį šoko šakalas ant kranto ir dingo su šakale tamsiame miške. 

Gyvendamas dabar tankiame miške, šakalas nebebijojo krokodilo. 
Tačiau jam reikėjo tarpais eiti prie upės vandens atsigerti. Krokodilas 
tykojo prie kranto ir tik laukė valandėlės, kai pasirodys šakalas. Vie- 
ną gražią dieną jis gulėjo, paniręs į vandenį, ir galvojo, kaip įsi- 
trauks šakalą, kai tas atėjęs bandys atsigerti. Tačiau iš tos vietos, kur 
krokodilas pasislėpęs tykojo, nusigandusios išlakstė visos žuvys. Prisi- 
artinęs prie upės, šakalas pastebėjo, kad vanduo ten nė truputėlio ne- 
juda, ir jam pasirodė įtartina. Jis nebesileido žemyn prie vandens, o 
sustojo ir tarė savo pačiai: 

— Negaliu suprasti, kodėl vanduo šioje vietoje šiandien toks skaid- 
rus it krištolas. Man vanduo tik tada skanus, kai jis judantis ir šiek 
tiek pasidrumstęs. Eikim gerti į kitą vietą. 

Krokodilas, išgirdęs tuos šakalo žodžius, norėjo pakelti truputį 
dumblo, kad šakalas čia liktų. Bet šakalas su pačia, pamatę, kaip kro- 
kodilas didžiule savo uodega maišo vandenį, Kuo greičiausiai spruko 
šalin. Ir nuo tos dienos niekad daugiau nebebuvo atėję į tą vietą. 

Tačiau krokodilui keršto troškimas nė kiek neatlėgo, ir jis negalėjo 
nurimti, kol šakalas nenubaustas už savo piktadarybę. Ilgai ieškojęs, 
rado pagaliau krokodilas vietelę, kur šakalas ateina vandens gerti. Ir 
vėl, panėręs po vandeniu, jis ėmė laukti, kol pasirodys šakalas. Šį kar- 

tą krokodilas jau iš anksto vandenį sudrumstė, kad šakalui nebekiltų 
jokių abejonių. Bet šakalas buvo per gudrus, kad jį galėtum apgauti 
tokiu darbu. Vos pamatęs drumzliną vandenį, tuojau suprato, jog kaž- 
kas čia nebegerai. Ir garsiai sušuko: 

— Aš atėjau vėžiauti. Bet nematyti nė vieno vėžio. Kur jie visi 
galėjo dingtiė Net menkiausios žnyplių porelės šiandien nepamatysi! 

Krokodilas nebežinojo, ką jam daryti. Iš kur jis dabar gaus vėžį? 
O šakalas žada nelipti į vandenį, jei nepasirodys nė vienas vėžys! Iš- 
kišo krokodilas uodegos galelį iš vandens, vildamasis, kad šakalas pa- 
laikys jį vėžio žnyplėmis. Tačiau šakalas atpažino priešą ir spruko nieko 
nelaukęs. 

Taip nuėjo niekais visi krokodilo bandymai įvilioti šakalą į vandenį, 
tačiau jis nenorėjo liautis ir nusprendė išbandyti paskutinę priemonę. 

Vieną dieną atsigulė krokodilas ant kranto ir gulėjo visai nejudėda- 
mas. Jis dėjosi esąs negyvas ir ketino čiupti šakalą, kai tas prieis lavono 
ėsti. Tada jis pats tikėjosi gardžiai paėsiąs. 

Iš tolo pamačiusi krokodilą, šakalė tarė: 

— Žiūrėk, mano mielas, ten guli tas vargšas nebegyvas. Skubėkim 
prie jo ir gerai pasivalgykim. 

Šakalas atsakė: 

— Kaip galėjo atsitikti, kad krokodilas taip greit nugaišo? Aš neti- 
kiu, jog jis nebegyvas. Atrodo, čia bus nauja apgaulė, kad mane galėtų 
pačiupti. 

Sakalo pati tarė: 

— Kodėl! truputė!į arčiau neprieiti?į Mums nereikėtų atsisakyti tokio 
riebaus kąsnio. 

Pačios patariamas, šakalas nusprendė įsitikinti, ar krokodilas tikrai 
negyvas. Aišku, jis nėjo perdaug arti. Stovėdamas gana atstu nuo kro- 
kodilo, šakalas tarė: 

— O, aš tikrai matau, jis nebegyvas. Betgi mes neėdame gyvulio, 
jei jis seniai nugaišęs. Jeigu jo kūnas dar truputėlį sujudėtų, vos vos 
truputėlį, tada jis mums kaip tik ir tiktų. 

Išgirdęs tuos žodžius, krokodilas truputį sukrutėjo. 

Tačiau šakalas ir šakalė, tai pamatę, ėmė juoktis ir spruko šalin. 


VARNA IR SLYVOS MEDIS 


Gyveno kartą varna. Vieną dieną skrido ji pro slyvos medį ir pa- 
matė, kad jis visas apkibęs prinokusiais vaisiais. Ir jai kilo noras sulesti 
vieną slyvą. Ji tarė medžiui: | 

— Bičiuli, kokie puikūs tavo vaisiai! Būk toks geras ir leisk man 
vieną sulesti. 

— O ne, — atsakė medis, — nepaliesk manęs. Tu dažnai lesi visokias 
atmatas. Jei tu mane paliesi, niekas nebeaukos mano vaisių dievams. 

Tai išgirdusi, varna labai nusiminė ir tarė: 

— Bičiuli, ką aš turiu padaryti, kad galėčiau ragauti tavo vaisių? 

— Skrisk ir nusiplauk savo snapą Gango vandenyse. Tada aš tau 
tiek vaisių duosiu, kiek tavo širdis geis,— atsakė medis. 

Nuskrido varna prie Gango. Jau buvo bekišanti savo snapą į van- 
denį, bet upė sušuko: 

— Ne, ne, nepaliesk manęs! Jei paliesi, niekas nebelaikys manęs 
šventa ir nebenorės maudytis mano vandenyse. Skrisk geriau šalin ir 
nusiplauk snapą kokiame nors tvenkinyje. 

Varna vėl labai nusiminė ir tarė: 

— Motina Gango upe, slyvos medis man liepė snapą nusiplauti tavo 
vandenyse. Jei aš to nepadarysiu, jis neleis man lesti savo vaisių. Sa- 
kyk, ką man daryti, kad galėčiau snapą nusiplauti tavo vandenyse. 

— Skrisk ir atsinešk molinį puodą, — atsakė upė. 

Nuskrido varna pas puodžių prašyti mažo puodelio. Tačiau žmogus 
tikino neturįs tokio puodo. 

— Ar negalėtum padaryti man tokio puodo?— pasiteiravo varna. 

— Gerai, — atsakė žmogus, — jei tik atneši man truputį molio. 

Varna atnešė truputį molio, ir Žmogus pradėjo lipdyti puodą. Kai 
puodas buvo padarytas, žmogus tarė varnai: 

— Bičiule, puodą dar reikia dėl stiprumo išdegti, tada tik galėsi jį 
vartoti. Būk gera, atnešk man ugnies. Nes mano namuose ugnies nėra. 

Taigi nuskrido varna pas netoliese gyvenantį Žmogų ugnies prašyti. 

— Kam gi tau, varnai, reikia ugnies? — paklausė žmogus. 

— Man jos reikia puodui išdegti — atsakė varna. 

— O ką tu, varna, veiksi su puodu? — vėl paklausė Žmogus. 

— Aš pasisemsiu juo Gango vandens — savo snapui nuplauti, — tarė 
varna. 

— Kam gi tau plautis snapą? — trečią kartą paklausė žmogus. 

— Man reikia snapą nusiplauti, kitaip slyvos medis neleidžia ragauti 
savo vaisių, — atsakė paukštis. 

— Mano miela varna, — tarė Žmogus, — būtų tau pačiai geriau, jeigu 
palauktum, kol keletas vaisių nukris žemėn. Tu žinai, kad godumas nuo- 
dėmė, o jos pėdomis seka mirtis. 

— Kodėl taip sakai? — paklausė varna. 

— Todėl, kad noriu tau gero, kad neištiktų tavęs bėda. Tu žinai ar 
bent turėtum žinoti, jog nei snape, nei ant sparnų negali ugnies nešti. 

— Negaliu?! — sušuko varna.— Duok tik man žariją, dėk ją ant 
mano nugaros. Ir pamatysime, kaip aš negaliu nešti! 

— Jeigu tu kitaip nesutinki, tegul bus kaip nori, — tarė žmogus. Ir 
uždėjo žariją varnai ant nugaros, o varna kaipmat pakilo. Tačiau greitai 
sparnus pagavo ugnis, ir iš varnos beliko plėnys. 


Raudona spalva išsigražino galvą kartą viena pelytė, 
O galvą įkišo į žalią krūmelį — ir baigėsi pasakytė. 


TITAS IR KARALIUS 


Mažas paukštelis, vardu Titas, tupėjo medyje netoli karaliaus sodo. 
Maloniai čiulbėjo paukštelis, bet iš tikrųjų jam išdaigos terūpėjo. Vie- 
ną dieną buvo išneštos vėdintis sidabrinės monetos iš geležinių karaliaus 
spintų ir paskleistos saulutėje. Vakare karaliaus sargybiniai vėl surinko 
monetas ir sugrąžino atgal į neišlaužiamas spintas. Vienos monetos nie- 
kas nepastebėjo, ir ji liko gulėti. Titas visai netyčia pamatė blizgantį 
sidabrinį pinigą. Jis greit priskrido, pačiupo snapeliu monetą ir parsi- 
nešė į lizdą. 

Labai išdidus, Titas mąstė: ,„(O, koks turtingas aš dabar! Savo na- 
muose turiu tiek pat turtų, kiek karalius savo.“ 

Kitą dieną tupėjo Titas ant šakelės ir čiulbėjo: 


Savo dideliais lobiais karalius girias, 
Tiek pat turi lizde ir Titas, šaunus vyras! 


Karalius girdėjo pagyrūnišką paukštelio giesmę. Tačiau jam dėl to 
buvo nei šilta, nei šalta. Tik nusijuokė, ir viskas. Tačiau paukštelis 
nesiliovė karaliaus erzinęs ir vis čiulbėjo tą patį posmelį. Galiausiai 
karaliui įkyrėjo, ir jis nusprendė nubausti įžūlų paukštelį. 

Jis įsakė sargybiniams atnešti jam Tito lizdą, kad pats galėtų įsiti- 
kinti, kokių brangenybių ten esama. Lizdelis buvo atneštas ir gerai iš- 
žiūrėtas, tačiau visi jo lobiai tebuvo vienas menkas sidabrinis pinigėlis! 

Tada karalius pratrūko garsiai juoktis: 

— O viešpatėliau! — sušuko jis.— Tai čia tas turtas, kuriuo kvaišas 
paukštis giriasi? 

Ir su visu pinigu lizdas buvo įmestas į pamazgų duobę. 

Titas žiūrėjo, kaip nuima jo lizdelį, o paskui išmeta. Nutūpęs aukštai 
ant šakelės, jis dabar dar karščiau traukė: 


Savo dideliais lobiais karalius girias, 
Tiek pat turi lizde ir Titas, šaunus vyras! 
Bet karalius iš skurdo išbristi nebegali, 
Užtai ėmė apiplėšė menką paukštelį. 


Karalius, išgirdęs tą kandžią dainelę, labai supyko. Jis įsakė valdi- 
niams sugauti netikšą paukštį ir atnešti jam. 

Bet Titas nesileido sugaunamas. Vikriai nardė paukštelis ore, ir ka- 
raliaus tarnai vis griebdavo pro šalį. 

Neiengvas buvo uždavinys gaudytojams pačiupti tokį mažą vikrų 
paukštelį. Jie lakstė kaip pašėlę, nes brangino savo galvas. Ne vienas 
suklupęs griuvo ant kietos Žemės, kiti susidraskė drabužius ir patys su- 
sibraižė į dygliuotus krūmus. 

Bet ilgai lakiojęs, Titas vis vien pagaliau turėjo nutūpti ant šakelės 
ir, įlindęs tarp lapų, tūnojo vos begyvas. Žmonės įlipo į medį ir Titą 
nuivėrė. 

Pamatęs paukštelį, karalius švilptelėjo iš džiaugsmo. Jis pats jį nu- 
nešė septynioms savo karalienėms, paliepė paukštelį išvirti 1r patiekti 
vakarienei. 

Tačiau jautrios širdys karalienių, išvydusių mažą gležną paukštelį, 
neįstengė tam ryžtis. Titas buvo perduodamas iš rankos į ranką, ir nė 
viena nenorėjo prieš jį pakilti. O Titas tik laukė patogaus mirksnio, 
kada galės sprukti. Jauniausioji, septintoji, karalienė buvo labai švel- 
nios širdies; laikydama rankoje Titą, glostydama ir myluodama, ji kal- 
bėjo: 

— Mielas mažytis paukšteli, jau greit išmuš paskutinė tavo valanda. 
kitų paukščių čirenimo medžiuose. Ir pasakyk viskam sudie! 

Vos ištarė karalienė tuos žodžius, paukštelis ir nuskrido. Visos kara- 
lienės iš baimės pametė galvas. 

— Dabar jau mums galas — ėmė jos šaukti. — Karalius už tai mus 
nužudys. 

Paskui jos ėmė kuždėtis ir tartis, kaip išvengti karaliaus bausmės. 
Galiausiai nusprendė sugauti varlę, išvirti ir patiekti karaliui vietoj Tito. 
Buvo apieškotos visos namų kertės, ar neatsiras varlės. Galiausiai kara- 
lienės varlę rado ir, pasitelkusios visą savo kulinarinį išmanymą, pa- 
Iuošė prašmatnų patiekalą. 

Skirtąją valandą sėdo karalius prie vakarienės stalo. Karalienės auk- 
siniame dubenyje atnešė su padažais ir prieskoniais paruoštą varlę. 

Karalius paniekino brangiausius valgius, saldumynus, nuo kurių lūžte 
lūžo stalas, ir godžiai puolė prie varlės. Pasiskonėdamas sukirto jis tą 
valgi, ir tą pačią valandėlę Titas nuo šakelės medžio, augančio už lango, 
sučiulbėjo tokią giesmelę: 


Savo dideliais lobicis karalius girias, 
Tiek pat turi lizde ir Titas, šaunus vyras! 
Bet karalius iš skurdo išbrist nebegali, 
Užtai ėmė apiplėšė menką paukšlelį. 

Ir kas pasakys, kad karalius protingas, — 
Godžiai rydamas varlę, kone užspringo! 


Karalienės tokiomis akimis žiūrėjo į medį, lyg ten būtų išvydusios 
vaiduoklį. Iš mirtinos baimės jos nubalo ir nebegalėjo nė pasijudinti. 
O karaliui pasidarė bloga, kai jis suprato, jog suvalgė varlę. Bet greit 
jis atsigavo ir skaniau užsivalgė. Tačiau į jo širdį įslinko pikta pagieža. 
Staiga jame it gaisras užsidegė baisus šėlas, jis čiupo kardą, puolė į ka- 
ralienių kambarius ir visoms rėkiančioms spiegiančioms karalienėms pa- 
eiliui nukapojo nosis. 

Tada karalius nuėjo į savo miegamąjį ir atsigulė kaip visada. Akis 
jam sumerkė pirmasis miegas, tik staiga prie jo lango atskrido mažas 
padykęs paukščiukas ir paleido savo balselį: | 

Savo dideliais lobiais karalius girias, 

Tiek pat turi lizde ir Titas, šaunus vyras! 
Bet karalius iš skurdo išbrist nebegali, 
Užtat ėmė apiplėšė menką paukštelį. 

Ir kas pasakys, kad karalius protingas, — 
Godžiai rydamas varlę, kone užspringo! 

O paskui nelabasis gal prie vargšo pristojo, 
Kad jis nosis visoms pačioms nukapojo. 


Kaip įgeltas pašoko karalius, išgirdęs paukštelio kaltinimus. 

— Pagaukit man šitą paukštį! — sudrebino jo balsas visus rūmus.— 
Mano dienas jis pragaru pavertė! 

Ir vėl puolė karaliaus tarnai paskui paukštį. Prasidėjo tikra medžiok- 
lė, slinko vailandcs. 

Galiausiai Titas taip nuilso, jog nebepaskrido. Nukritusį žemėn, tar- 
nai jį vėl pačiupo ir nunešė karaliui. Štai ir išmušė keršto valanda — 
įtūžęs karalius griebė mažąjį savo kankintoją. Greit prisisėmė į burną 
vandens ir prarijo Titą! Tačiau karaliaus viduriuose Titas pasirodė esąs 
didesnė kančia negu už lango. 


Karalius net apsirgo nuo skausmų, kuriuos jo pilve sukėlė prarytasis 
paukštis. Buvo pašauktas rūmų gydytojas, jis davė karaliui vimdomųjų 
vaistų, jie čia pat ėmė veikti, ir mažasis paukštelis vėl išvydo dienos 
šviesą. Tuo tarpu karalius buvo paliepęs sargybiniui stovėti šalia su iš- 
trauktu kardu ir nukirsti paukštelį, vos tik jis pasirodys. Bet sargybinis, 
per daug stengdamasis, nepataikė kur reikia — užuot nukirtęs Titą, čekšt 
ir nurentė žemėn karaliui nosį! 

Paukštelis purptelėjo į medį, ir garsiau negu visada pasigirdo jo 
giesmelė: | 


Savo dideliais lobiais karalius girias, 
Tiek pat turi lizde ir Titas, šaunus vyras! 
Bet karalius iš skurdo išbristi nebegali, 
Užtai ėmė apiplėšė menką paukštelį. 

Ir kas pasakys, kad karalius protingas, — 
Godžiai rydamas varlę, kone užspringo! 

O paskui nelabasis gal prie vargšo pristojo, 
Kad jis ncsis visoms pačioms nukapojo. 

Su manim susilyginti mat pasišovė, 

Dabar pats be nosies! Ką pasėjo, tą pjovė! 


Daugiau Tito niekas nebematė tame krašte. 


7. Miegantis miestas 


TIGRAS PADĖJĖJAS 


Tas kaimas vadinosi Sankšurnis. Brahmano vardas buvo Dharam- 
čandas, o jo žmonos — Sasvatė. Visuose namuose jiedu ir tebuvo, brah- 
manas ir jo žmona. 

Kiekviena diena suteikdavo jiedviem po svarą ryžių, truputį pupų 
ir keletą žalių banano lapų. Taip ir leido brahmanas ir jo Žmona savo 
dienas, visas vienodas, be džiaugsmo, be prabangos. 

Tačiau Dharamčandas namie nenusėdėdavo. Jis vis eidavo į kitus kai- 
mus ir ten garbindavo visas, kokios tik būna, namų dievybes. Jo žmona 
Sasvatė likdavo tada namie. Ji dėvėjo sarį su raštuotu apvadu. Riešai 
buvo apmaustyti apyrankėmis iš kriauklių ir geležies. Jos galva buvo 
patepta raudonais cinoberio dažais, o kaktoje aukos pelenų žymė. Jos 
odos spalva buvo gaiviai gelsva. | 

Vieną dieną brahmanas vė! buvo iškeliavęs į gretimą kaimą, o brah- 
manė likusi namie. Pro šalį ėjo Žuvies pardavinėtojas, garsiai šaukdamas: 

— Žuvys! Kas nori pirkti žuvų? 

Išeidavo žmonės ir pirko žuvis. Daugelis mokėjo čia pat grynais, o 
Sasvatė paėmė žuvį ir paprašė pardavinėtojo, kad pinigų užeitų griž- 

damas. Praėjo keletas valandų. „Keista, kodėl brahmanas vis neparei- 
na", — nerimavo moteriškė. Nerasdama sau vietos, ji vaikštinėjo po kam- 
barį, vis Žvilgčiojo į lauką, tačiau brahmano niekur nebuvo matyti. 
Staiga tarpduryje išdygo žuvų pardavinėtojas ir sušuko: 

— Sesuo, prašom sumokėti už žuvį! 

Žuvų pardavinėtojo balsas išblaškė jos mintis. Ji priėjo prie durų ir 
paprašė jį pailsėti ir truputį palaukti. Slinko valandos, jau ir saulė 
ketino slėptis už horizonto. Žuvų pardavinėtojas pavargo laukti, ir jį 
ėmė vis didesnis piktumas. Nebesusivaldydamas jis sušuko: 

— Kaip čia yra, geroji moterie, kad jūs, nieko namie neturėdama, 
norite tokios prabangos — žuvį valgyti? Tu tikra elgeta — ar tu nemoki 
padoriai elgtis? Gal tu ir iš geros šeimos kilusi, bet tavo būdas niekam 
tikes. 

Ir žuvų pardavinėtojas vis smarkiau koneveikė moteriškę. 

Sasvatė nebegaiėjo tverti. Ji išsmuko pro užpakalines duris, atsisėdo 
nalei tvenkinį ant laiptelių, vedančių prie vandens, ir ėmė verkti. Pa- 
leidusi savo ilgus juodus plaukus, ji įsikniaubė į šalį ir raudojo. 

Staiga Sasvatė nusigandusi krūptelėjo. Ji išvydo seną moteri, į ją 
žiūrinčią. Vieną ranką senutė buvo uždėjusi jai ant galvos. 

— Dukrele, ko tu čia verki prie tvenkinio? 

— O motin, miela mano, turiu didele bėdą. Mano vyro nėra namie, 
2š nupirkau skolon žuvies. O dabar atėjo Žuvų pardavinėtojas ir plūsta 
mane, kad negaliu užsimokėti. 

— Nurimk, dukrele, nebeverk. Stokis, eime į vidų, ir pamatysi, kaip 
čia bus. 

Sasvatė nebepratarė nė žodžio. Tik neatitraukdama akių žiūrėjo į se- 
nutės veidą. Toji tarė: 

— Nebeatsimeni manęs, mieloji? Tu nežinai, kad aš tavo anytos 
sesuo? 

Tada Sasvatė užsidengė veidą šaliu ir palietė senutės kojas savo 
kakta ir abiem rankomis. 

— Būk laiminga, mano vaike, aš laiminu tave! — Tai tarusi, senutė 
uždėjo ranką ant Sasvatės galvos, ir ta nusekė paskui ją į kambarį. 

Dharamčandas dar nebuvo grįžęs, ir žuvų pardavinėtojas tebelaukė 
pinigų. 'Senutė atmezgė savo šalį, išėmė iš mazgo keletą kriauklelių, 
vartojamų kaip pinigai, ir pasakė Sasvatei, kad užsimokėtų už žuvį. 

Žuvų pardavinėtojas paėmė pinigus ir išėjo, o Sasvatė sugrįžo prie 
senutės. Ji stovėjo nejudėdama priešais senutę, kol ta pasakė: 

— Ko taip siovi, dukrele? Eik, nusimaudyk ir taisyk valgį. Ar tavęs 
labai neapsunkinsiu, jei šiandien ir aš su tavimi čia pavalgysiu? 

Sasvatė pažvelgė į ją. Senutė buvo apsirengusi baltutėliu kaip vos 
pražydęs žiedas sariu be apvadų. Jos plaukai buvo nubalę it linai. Veido 
spalva buvo panaši į prinokusio, net truputį apvytusio guavos vaisiaus 
spalvą, visą jos odą buvo išvagojusios raukšlės. Tik rudos akys visai 
nerodė, kad ji jau sulaukusi tokios gilios senatvės. Ir švelni šypsena 
nenyko iš jos veido. Juodi didelių akių vyzdžiai panėšėjo į skaisčias 
žvaigždes. Galėiai manyti, jog žvelgi į skaidrius veidrodžius, ne į žmo- 
gaus akis. 

Tik trumpą mirksni susitiko senutėlės ir Sasvatės žvilgsniai, o tada 
ji išėjo — nusimaudyti tvenkinyje. 

Sugrįžusi ji pamatė, kad senutė laiko išskleistą naują sarį su Siu- 
vinėtais apvadais. Senutė padavė jai sarį, įsipylė truputį garstyčių alie- 
jaus į delno duobutę ir paruošė telsinduro tepalo, į jį įmaišydama ir 
truputėlį cinoberio. Telsinduru ji patepė Sasvatei galvą. Ir nuėjo Sasva- 
tė į virtuvę — telsinduru patepta galva, o į tepalą padažytu piršto ga- 
leliu ir kaktą pasitepusi, apsirengusi nauju apkraštuotu sariu. Ko tik ji 
siekėsi — viską rado savo vietoje. Negalėdama atsidžiaugti, ji virė vie- 
ną valgį po kito. Vos baigusi, tuojau atnešė medinę kėdelę, pastatė 
vandens atsigerti ir pašaukė senutę: 

— Teta, aš padėjau kėdutę tau atsisėsti. Malonėk ateiti, kad neat- 
auštų valgis. 

Bet senutė atsakė: 

— Ir tu ateik, pasiimk ir sau dubenį, abi valgysim. 

— Ne, teta, nepyk ant manęs, aš nenoriu valgyti, kol tavo sūnėno 
nėra. Jis vis dar nepareina. 

— Ne, kam gi, gana bus, jei Dharamčando valgį šalia pasistatysi. 

Tenkindama senutės norą, vyrui pataisytąjį valgį Sasvatė sukrovė 
į didelį dubenį ir pavakarieniavo drauge su senute. Pavalgiusios jos 
ištiesė ant grindų du demblius, sugulė ir greit užmigo. Sasvatė kietai 
miegojo ir nė negirdėjo, kaip senutė jai sušuko: 

— Marti, mano sūnėno žmona, pabusk, man metas namo! — taip 


100 


kietai buvo užmigusi Sasvatė. Dar kartą pabandžiusi prižadinti Sasvatę, 
senutė išėjo. 

Sasvatė pabudo tik tada, kai ją garsiai pašaukė Dharamčandas. Greit 
ji pašoko, skraiste užsidengė įkaitusį nuo miego veidą ir išbėgo į lauką. 
Ten stovėjo Dharamčandas. O senutės niekur nebebuvo matyti. Nei 
kambary, nei lauke. 

Įėjęs į vidų, Dharamčandas buvo nustebintas daugybės ten paskleis- 
tų turtų. Jis klausiamai žiūrėjo į Sasvatę. Sasvatės akys lakstė po kam- 
barį. Ji žvilgtelėjo į Dharamčandą, tada vėl nuleido akis. Po valandėlės 
Sasvatė tarė: 

— Čia buvo tavo teta. Tai vis jos dovanos. 

Dharamčandas labai stebėjosi, nes negalėjo atsiminti, jog jo motina 
būtų turėjusi seserį. Pats sau jis tarė: „Keista, aš niekada nesu turėjęs 
tetos." 

— Ko tu stovi? Sėsk, pavalgyk, o tada apžiūrėk, ko pridovanojo 
senutė. 

— Ak! Na gerai. Tai nešk valgius. Aš noriu rankas ir kojas nusi- 
mazgoti. 

Pavalgęs Dharamčandas patraukė iš namų ieškoti senutės. Ką tik su- 
tikdavo, tą ir klausdavo: 

— Klausyk, ar nematei senutės mano tetos? 

— Ji šituo keliu nuėjo, — atsakydavo jam žmonės, pirštu parodydami 
kelią, vedantį į mišką. Dharamčandas vis ėjo ir ėjo. Jis praėjo gyve- 
namas apylinkes ir įėjo giliai į mišką, vis šūkaudamas: 

— Teta-a! Teta-a-a! 

Iš miško tik aidas atsigirsdavo. Tačiau Dharamčandas vis šaukė: 

— Teta-a-a! 

Staiga iš už didelės akacijos išėjo sena moteris ir tarė: 

— Sveikas, Dharamčandai, tai atsiradai. Labai puiku. Aš užmiršau 
maIčiai atiduoti šitą skrynelę su telsinduro tepalu. Paimk ją, kad jau 
susitikom. Bet gerai klausykis. Pasakyk marčiai, kad ji visko galės turėti, 
ko tik nori, jei pasiteps šiuo tepalu. 

Sulig šiais žodžiais senutė dingo miško tankynėje. 

O Dharamčandas grįžo namo, rankoje nešdamasis skrynelę. Įsileidęs 
i mintis apie stebuklingas tepalo ypatybes, jis jau ėmė pinti gražiausias 
svajones, tik staiga užgirdo tigro balsą: ,,Uhū! Uhū! Ūhū!“ 

„Tigras niaumoja!' — Dharamčandui net plaukai pasišiaušė. Atsargiai 
jis slinko į priekį, ir staiga visai arti išvydo milžinišką tigrę su išžio- 
tais nasrais. Dharamčandas atsiklaupė ant kelių ir rankas susidėjęs ėmė 
melsti tigrę, kad ji dovanotų jam gyvybę: 


— O tigre, o tigre, nedraskyki manęs, 
Aš nešuosi telsinduro skrynelę! 


Tigrė susilaikė ir klausia: 

— O kam jis tinka? 

— Tu visko galėtum turėti, ko panorėjusi, jei tik pasiteptum juo 
kaktą. 

— Na gerai. Jau dvylika dienų, kaip nesu mačiusi tigro, savo vyro. 
Patepk man kaktą tuo tepalu. Jeigu sugrįš mano vyras, tu išgelbėtas, 
jei ne, ruoškis greitam galui. 

Drebančiomis rankomis užtepė Dharamčandas ant tigrės kaktos tel- 
sinduro. Vos jis taip padarė, vėl pasigirdo baisus riaumojimas ir iš už 
medžių išlindo didžiausias bengališkasis karališkas tigras. Tigrės džiaugs- 
mas buvo neapsakomas. Ji lyžtelėjo dulkių nuo brahmano kojų ir pa- 
sakė savo gyvenimo draugui: 

— Žiūrėk! Tai šitam vargšui brahmanui aš turiu būti dėkinga, kad 
tu dabar čia. Mes būtinai turime jam atsilyginti. 

— Reikės palaukti, kol ateis turgaus diena, — atsakė tigras ir pa- 
sitraukė su savo tigre. Dharamčandas parėjo namo, atidavė telsinduro 
skrynelę savo pačiai, ir tos skrynelės dėka greit baigėsi jų skurdo dienos. 

Per patį turgų kažkas staiga sušuko: „Tigras, tigras!“ Ir kas tik 
gyvas pasileido bėgti, pametę visą savo gerą. Tuo taipu tigrų pora 
surinko viską, kiek tik galėjo pakelti galingi jų pečiai, ir prie brah- 
mano durų sukrovė didžiausią kainą: drabužių, pinigų, daržovių ir dar 
daug ko kitko. Ir dar kartą suriaumojo. 

Nuo to riaumojimo sudrebėjo visa plačiausia apylinkė, net ir Dha- 
ramčandas su Sasvate užsimerkė nusigandę. 

Visą naktį jie pradrebėjo iš baimės. Kai brahmanas galiausiai atsi- 
kėlė ir priėjo prie durų, tigrai jau buvo dingę. Užtat tenai buvo pri- 
krauta visokiausių dovanų. Jie viską susirinko ir neatsidžiaugė savo 
laime. Dabar jie pasidarė turtingi, tokie turtingi, jog net sukėlė pa- 
vydą Uošvių namuose. 

Jiedu abu jau turėjo ir sūnų, tas greit augo. Kai jam sukako penkeri 
metai, jis, kaip dera, nuėjo aplankyti savo motinos brolių, ir vaiką 
nulydėjo Dharamčandas pats. O Dharamčando svainiai tik ir laukė šio 
apsilankymo. Jie buvo numatę užvaldyti visą savo svainio turtą. Jie 
sučiupo Dharamčandą, perpjovė į dvi dalis ir kūną bei galvą įmetė 
į tvenkinį. O berniuką pasiliko pas save. 

Sasvatė neilgai ištvėrė be Dharamčando. Ji nuėjo į brolių namus 
jo ieškoti. 

Broliai apsimetė, jog džiaugiasi jos apsilankymu, pakvietė nusimau- 
dyti ir pailsėti. Jie pamelavo, jog Dharamčandas išėjęs pasivaikščioti 
ir netrukus grįšiąs. 

Kai Sasvatė, nulipusi nuo laiptelių, įbrido į vandenį, jos kojos už- 
kliudė Dharamčando galvą ir kūną. Mirtinai nusigandusi, ji ištraukė 
savoną iš vandens ir pažino, jog tai jos vyras. 

Tada ji ėmė balsu raudoti, pasitepė telsinduru galvą ir sušuko: 

— Kad jis būtų gyvas! Kad jis būtų gyvas! 

Tą patį mirksnį Dharamčandas tartum iš kieto miego pabudo. Iš- 
girdęs iš savo Žmonos, kas čia buvo atsitikę, jis greit pasiėmė savo 
sūnų ir išėjo, ir niekad daugiau nebegrįžo į uošvio namus. 

Turėdami telsinduro skrynelę, toliau jiedu visą laiką gyveno linksmi 
ir laimingi. 


DUKHIRANAS 


Dukhiranas buvo neturtingų tėvų vaikas. Kai jam sukako dveji metai, 
tėvai mirė, ir Dukhiranas nieko daugiau nebeturėjo visame plačiajame 
pasaulyje, tiktai dėdę iš motinos pusės, Keštą. 

Tačiau vaikas nežinojo turįs dėdę, o tam sūnėnas irgi nerūpėjo. Taigi 
mažąjį Dukhiraną priglobė geri kaimynai. 

Nelengva neturtingų tėvų vaikui, valgyti gaunančiam du kartus per 
dieną, galvoti apie mokyklą. Tačiau Dukhiranas įstengė pasiekti šiokių 
tokių žinių, skaitydamas skiautes sudraskytų knygų, kurias kiti vaikai 
išmesdavo lauk. 

Žmonės apie jį kalbėjo: 

— Koks šitas berniukas sumanus! Jeigu jam kas duotų tinkamą 
mokslą, jis pasidarytų didelis žmogus. | 

Tačiau kadangi viskas klostėsi taip, Dukhiranas neturėjo nė mažiau- 
sios vilties netolimoje ateityje tapti dideliu žmogumi. Taigi jis tik skai- 
tė kitų vaikų išmestas knygas ir buvo žemesnis už žolę. 

Vieną dieną Dukhiranas užgirdo, kad jis dar turi dėdę iš motinos 
pusės, vardu Keštas. Vos jis tai sužinojo, tuojau ir nusprendė dėdę 

susirasti. Visur klausinėjęs, galiausiai rado dėdės namus. Jį pamatęs, 
Keštas tarė: 

— O, tu atėjai pas mane, Dukhiranai. Vargšas vaikas. Tikriausiai 
nė nežinai, kokias kančias čia reikia kentėti. Mes čia valgome vos 
kartą per du mėnesius. Ir lyg tyčia vakar pavalgėme, taigi kitas kartas 
bus tik po dviejų mėnesių. 

Dukhiranas atsakė: 

— Nesirūpink manimi, dėde! Aš valgysiu tada, kai ir tu valgysi. 

Į tuos žodžius Keštas nieko nebeatsakė, nutilo ir Dukhiranas. Ta šei- 
ma buvo tik iš dviejų žmonių — Kešto ir jo sūnaus Hario. 

Tą dieną Keštas ir Haris nieko nevalgė. Tai ir Dukhiranas turėjo likti 
be kąsnio burnoje. Tačiau Dukhiranas buvo pripratęs ištisas dienas alkį 
kęsti, užtat įam ir dabar nebuvo labai sunku. Vakare jis tarė Keštui: 

— Dėde, aš labai pavargęs, leisk man eiti gulti. 

Atrodė, jog Keštas labai tuo apsidžiaugė. Nebegaišdamas nė valan- 
dėlės, jis ištiesė demblį sūnėnui miegoti. Dukhiranas ir atsigulė ant demb- 
lio. Netrukus atėjo ir Keštas su Hariu ir sugulė šalia jo. 

Tačiau iš tikrųjų nemiegojo nei Keštas, nei jo sūnėnas. Dėdei rūpė- 
jo tik viena — ar jo sūnėnas jau miega, o Dukhiranas smalsavo, ką 
dabar dėdė veiks. 

Netrukus Haris ėmė šnarpšti, ir Dukhiramas iš to pažino, jog pus- 
brolis užmigo. Netrukus išgirdo šnaresį ir suprato, jog dėdė atsikėlė. 
Jis girdėjo puodų trinksėjimą virtuvėje, paskui vandens pliuškenimą 
puoduose, vėliau ugnies spragsėjimą krosnyje. Dukhiranui viskas buvo 
aišku. 

Jis greit pašoko nuo savo demblio, pirštų galeliais nuėjo virtuvės 
link ir ėmė žiūrėti pro plyšį sienoje. Ir pamatė, jog Keštas verda pie- 
niškus ryžius. 

Dukhiranas skubiai grįžo atgal ir vėl atsigulė ant demblio. Kelis 
kartus jis buvo dar pakilęs, pasižiūrėdavo ir vėl guldavo. Kai valgis 
jau buvo beveik išviręs, Dukhiranas ėmė baisiausiai šaukti. Užgirdęs 
triukšmą, iš virtuvės atėjo Keštas ir paklausė: 

— Kas nutiko, Dukhiranai? 

— Oi dėde, kol tu ruošeisi virtuvėje, vienas toks žiūrėjo pro plyšį 
sienoje! 

Dukhiranas turėjo galvoje save patį, o Keštas pamanė, kad čia bu- 
vęs vagis. Jis pasičiupo smagią lazdą ir puolė lauk nesamo vagies gau- 
dyti. Tada Dukhiranas kumštelėjo Harį, kad pabustų, ir tarė: 

— Pusbroli, greitai kelkis. Dėdė išbėgo iš namų, pasičiupęs lazdą! 

Harį apėmė didžiausia baimė. Užgirdęs, kad jo tėvas pasiėmė lazdą, 
jis pamanė, jog tas išsirengė į tolimą kelią. Už kokių penkių kilometrų 
gyveno ištekėjusi Hario sesuo. Gal ji staiga bus susirgusi, o tėvas, ga- 
vęs tą žinią, bus išskubėjęs pas ja. Vos taip pamanęs, Haris kuo grei- 
čiausiai išėjo pas seserį. 

Netrukus Keštas grįžo. Vagies jis negalėjęs pagauti. Ir nenuostabu, 
kad negalėjo. Lakstymas tamsoje jį labai išvargino. 

— Kur Haris? — paklausė jis Dukhiraną, pamatęs, jog sūnaus nėra. 
Dukhiranas atsakė: 

— Ak dėde, vos tu išėjai, kai tas, kuris žiūrėjo pro plyšį, prižadino 
pusbrolį ir kai ką jam pasakė. Tada pusbrolis ir išėjo. 

Dabar Keštas pamanė, jog Haris bus išsmukęs su pasileidusiais apy- 
linkės vaikėzais kortomis lošti. Jis labai supyko ir vėl išbėgo pro du- 
ris — Hario ir jo bendrų pamokyti. Dukhiranas, supratęs, kad praeis 
šiek tiek laiko, kol jo dėdė sugrįš, smuko į virtuvę ir nukėlė puodą 
su ryžiais nuo ugnies. Dukhiranas buvo alkanas kaip vilkas, be to, ir 
jo dėdė pasirodė esąs visai nepeiktinas virėjas. Taigi Dukhiranas bema- 
tant sutvarkė rinktinių pieniškų ryžių puodą. | 

Pasisotinęs Dukhiranas atsigulė ir užmigo. Haris, nuėjęs į sesers na- 
mus, pamatė, jog čia viskas tebėra kaip ir turi būti. Bet sesuo nebe- 
norėjo naktį jo leisti atgal. 

Keštas visur ieškojo Hario, tačiau negalėjo rasti. Dėl to jis dar smar- 
kiau įtūžo. 

Kitą rytą parėjusiam namo Hariui tėvas su didele lazda gerai iškaršė 
kailį. Po visų šių jaudinančių įvykių Keštas įėjo į virtuvę ir didžiai 
nusiminęs pamatė, jog ryžių puodas visai tuščias. Dabar Keštas viską 
suprato. O ir Dukhiranas rytą toks klastingas atrodė ir paslapčiom juo- 
kėsi. Dabar buvo aišku, kad visų nakties nuotykių priežastis Dukhiranas. 

Negaišdami tėvas ir sūnus nuėjo pas karalių skųstis. Karalius pa- 
liepė atvesti Dukhiraną ir paklausė: 

— Kas čia yra, nenaudėli, kodėl tu išvalgei jų pieniškus ryžius, o 
juos pačius visokiais melais klaidinai? 

Sudėjęs rankas, Dukhiranas atsakė: 

— Šitie žmonės valgo tik kartą per du mėnesius. Pavalgę jie buvo 
vos užvakar. Tai kam gi jie vakar vėl virėsi ryžius su pienu? Jūsų 
didenybė galite sužinoti, ar aš teisybę sakau. O dėl savo melų tai 
galiu pasakyti, kad aš tik gryniausią teisybę kalbėjau. Kad jie dėl to 
taip susijaudino, čia nebe mano kaltė! 

Kai karalius po tų žodžių išklausė visą istoriją nuo pradžios ligi galo, 
jis net ėmė raitytis iš juoko. Nuosprendžio paskelbta nebuvo. O kadangi 
karalius pamatė Dukhiraną esant labai išmintingą ir guvaus proto vai- 
kiną, jam paskyrė gerą vietą dvare. 

Dukhiranas savo pareigas ėjo taip puikiai, jog per keletą metų iš 
kuklaus savo rango išsitarnavo ligi ministro. Visi žmonės kalbėjo, jog 
jeigu kada bus laisva pirmojo ministro vieta, ji būtinai turinti atitekti 
Dukhiranui. 

Šalies pirmasis ministras buvo negeras žmogus. Jis pavydėjo Duk- 
hiranui ir vis suko galvą, kaip įstumti Dukhiraną į nemalonę. 


Pirmasis ministras buvo labai susidraugavęs su pirkliu, vardu Sulak- 
šanas, kuris turėjo sparnuotą žirgą. Šis žirgas mokėjo žmogaus balsu 
kalbėti ir taip lėkti oru, jog per dieną įveikdavo viso mėnesio kelią. 
Be to, žirgas dar galėjo pranašauti. Ilgą laiką ministras buvo bandęs 
sau atpirkti tą žirgą, tačiau pirklys už nieką pasaulyje nenorėjo su žirgu 
skirtis. Vieną dieną pirklys leidosi į tolimus kraštus, iš ten parsigabeno 
vpatingą mango vaisiaus kaulelį. Tas mango kaulelis turėjo stebuklin- 
gą savybę — vos įkištas į Žemę, tą pačią akimirką virsdavo daigeliu. 
Daigelis tuoj pat užaugdavo medžiu, o medis duodavo vaisius. Vaisius 
čia pat galėdavai valgyti, o kai jau esi pasisotinęs, gali mango kaulelį 
vėl pasiimti iš žemės ir laikyti skrynutėje ligi kito karto. 

Nedorėlis pirmasis ministras suviliojo pirklio tarną, kad tas mango 
kaulelį išvirtų. Vieną dieną pirmasis ministras, kalbėdamasis su pirkliu, 
pasiteiravo: 

—— Klausyk, bičiuli, aš girdėjau — tu turįs stebuklingą mango kauleli! 

Pirklys atsakė: 

— Taip, bičiuli, iš jo išauga medis, vos kaulelį pasodinus, ir bema- 
tant prinoksta vaisiai. Tada gali vaisius valgyti, o kaulelį vėl įsidėti 
į skrynutę. 

Pirmasis ministras suraukė nosį ir tarė: 

— Aš nepatikėsiu tokiais šnekalais. Tu šaipaisi iš manęs, bičiuli? 

Pirklys tarė: 

— Imkim ir susilažinkim. Ką tu žadi duoti, jeigu bus mano teisybė? 

Pirmasis ministras atsakė: 

— Jeigu ką tu sakai pasirodys tikra tiesa, aš tau atiduosiu tą daiktą. 
iš savo namų, ant kurio tu kitą dieną pirmiausia uždėsi ranką. Bet, — 
toliau kalbėjo pirmasis ministras, — jeigu nebus tavo teisybė, ką tu man 
duosi? 

Pirklys į tai atsakė: 

— Tokiu atveju aš tau duosiu tą daiktą iš savo namų, ant kurio tu 
kitą dieną pirmiausia savo ranką uždėsi. 

Ir jiedu susitarė, kad kitą dieną pirklio namuose patikrins stebuk- 
lingąją mango kaulelio savybę. Tačiau kadangi mango kaulelis jau buvo 
išvirtas, tai per suktojo ministro klastą stebuklingoji savybė buvo išny- 
kųsi. Pirklys nebeišmanė nė ką daryti. Jis matė, jog nieku gyvu nebe- 
galės išlaikyti savo sparnuotojo žirgo. Ilgai jis suko galvą, ieškodamas 
išeities, tačiau taip nieko ir nesugalvojo. 

Tada kreipėsi pirklys į aną ministrą, kuris buvo apdovanotas didele 
išmintimi, o be to, turėjo gerą širdį. Jis nusilenkė Dukhiranui ir su 
ašaromis akyse išpasakojo viską, kaip buvo. Dukhiranas, kuris visada 
mokėjo greitai spręsti, davė pirkliui gerą patarimą. Linksmas parėjo 
pirklys namo. Jis užsklendė arklidės duris, kur stovėjo sparnuotasis žir- 
gas, ir nuėjo gulti. 

Ankstų kitos dienos rytą pasirodė pirmasis ministras ir sušuko 
pirkliui: 

— Bičiuli, bičiuli, įsileisk mane! 

Pirklys greitai atsikėlė ir širdingai pasisveikino su savo bičiuliu. Ta- 
čiau pirmasis ministras buvo labai įtūžęs. Jis paklausė: 

— Tai kaip su lažybomis, bičiuli? 

Pirklys atsakė: 

— Aš pasirengęs. Rinkis, ką tik nori, uždėdamas savo ranką. 

Pirmasis ministras tuojau išskubėjo į arklidę, o pirklys nusekė pas- 
kui. Vartai į arklidę buvo kietai užrišti virve. Pirmasis ministras čiupo 
už virvės ir bandė atmegzti. Tada pirklys tarė: 

— Kas gi čia, bičiuli? Žmogus, užimąs tokią padėtį, įsigeidė menko 
virvagalio? Aš mielai būčiau tau ką nors vertesnio davęs! 

Dabar buvo ministro eilė suglumti. Niekaip jis nebuvo numatęs, kad 
jo planas taip greitai iširs. Ministrui neliko kas besaką, taigi jis apsi- 
suko ir murmėdamas patraukė namo. Eidamas mąstė: „Niekas kitas čia 
nebus buvęs, o tik ministras Dukhiranas, tai jis mano planą pavertė 
niekais." O kai dar paskui išgirdo, kad pirklys iš vakaro buvo atsilankęs 
pas Dukhiraną, jau buvo tikras, kad ne kas kitas, tiktai ministras kal- 
tas dėl jo nepasisekimo. 

Kitą dieną nuėjo pirmasis ministras pas karalių, kuris tuo metu dar 
miegojo, ir atsistojo prie jo lovos, sudėjęs rankas. Vos karalius tik at- 
merkė akis, pirmasis ministras tarė: 

— Karaliau! Pirklys Sulakšanas savo arklidėse laiko sparnuotą žir- 
gą, o jūsų didenybė tokio žirgo neturi. 

Karalius sušuko: 

— Tikrai? Tai man reikia tą žirgą turėti! 

Pirmasis ministras nuolankiai kalbėjo toliau: 

— Aš nuolat kiek įmanydamas rūpinuosi jūsų didenybės reikalais, 
bet jaunesnysis ministras visada pasistengia man sukliudyti. 

Karalius paklausė: 

— Kaip taip galėtų būti? 

Pirmasis ministras kalbėjo toliau: 

— Aš nuėjau į pirklio namus, norėdamas jūsų didenybei parūpinti 
sparnuotą žirgą, o jaunesnysis ministras jau Sulakšaną prikalbėjo ste- 
buklingojo gyvulio neatiduoti. 

Karalių apėmė baisus įtūžis. Karalius nesunkiai buvo palenkiamas, 
bet dar lengviau jis visai netekdavo kantrybės, jei kas būdavo daroma 
prieš jo valią. Jei jis būdavo gerai nusiteikęs, galėdavo lengva ranka 
pusę karalystės atiduoti. Bet jei supykdavo, bemat liepdavo žmogui 
nukirsti galvą. 

Ilgą laiką karalius buvo labai patenkintas Dukhiranu, net jį paskyrė 
jaunesniuoju ministru. Bet dabar, išgirdęs pikčiausius pirmojo ministro 
kaltinimus Dukhiranui, įsakė nedelsiant jį pristatyti surištomis ranko- 
mis ir kojomis. 

Dukhiranas visai nenujautė, koks jam gresia pavojus. Jis miegojo 
teisiojo miegu, kai pasirodė karaliaus sargybiniai, surišo jam rankas ir 


109 


kojas ir nuvilko pas karalių. Karalius paliepė jį nuskandinti jūroje. 
įkišus į maišą, tvirtai užrišus virvėmis ir prikabinus akmenį. Kaipmat 
buvo atneštas maišas, akmuo ir virvės. Karalius paliepė budeliams: 

— Meskite pasmerktąjį į jūrą! 

Žmonės mylėjo Dukhiraną, ir kai sužinojo, daugelis neslėpė savo. 
sielvarto. Net budeliai, ant savo pečių nešdami maišą su Dukhiranu, 
kalbėjosi, kad jie tokio gero žmogaus negalį jūroje skandinti. Jie atrišo- 
maišą ir paleido Dukhiraną į tankų mišką ant jūros kranto. Bet prieš. 
išsiskiriant davė jam kirvį, skarmalus ir tarė: 

— O ministre, nieko daugiau negalime jums duoti! Imkite šį kirvį 
ir šiuos skudurus. Pelnykitės duoną, kirsdamas miške malkas ir parda- 
vinėdamas turguje. Bet norime jus prisaikdinti, kad niekados nebepasi- 
rodytumėt mūsų valdovo šalyje. Nes jei jis jus užmatytų, būtumėt ir 
jūs, ir mes pražuvę. 

Nuo tada Dukhiranas ėmė vargti medkirčio vargą. Jis užsileido ilgus 
plaukus ir ilgą barzdą, o savo drabužius pakeitė dovanotaisiais skarma- 
lais. Jo oda patamsėio, nes jis kada ne kada begalėjo nusimaudyti, 
pats sulyso, pasidarė prakaulus, juk nereta buvo, kad vos kartą per 
dieną galėdavo sočiai pavalgyti. Niekas nebebūtų jo atpažinęs. Ir taip 
praleido Dukhiranas daug nelinksmų dienų. 

Kartą Dukhiranas, kirsdamas miške malkas, netikėtai užėjo senutę, 
gulinčią prie šaltinio po medžiu ir miegančią. Dukhiranas kaip tik žings- 
niavo pro pat šitą moterėlę, susmukusią, sukumpintą didžios senatvės, 
ir staiga pastebėjo baisiai nuodingą gyvatę, kuri pamažėle šliaužė į se- 
nutę. Su savo kirviu jis perkirto gyvatę pusiau ir įmetė į vandenį. 
Bet kaip keista — vos gyvatė panėrė į vandenį, vanduo ėmė šnypšti ir 
kunkuliuoti! Nuo to garso senutė pabudo ir atsistojo. Labai nustebusi, 
ji valandėlę žiūrėjo į šaltinio vandeni. Tada atsigręžė, pamatė Dukhi- 
raną ir paklausė: 

— Kas tu toks, sūneli? 

— Aš Dukhiranas, močiute, — atsakė jis. 

— O ko tu nori, sūnau? — vėl paklausė senutė. 

— Nieko man nereikia, močiute — tarė Dukhiranas.— Tik norėčiau: 
paklausti, kodėl jūs, sulaukusi šitokio amžiaus, viena gyvenate miške, 
pilname laukinių žvėrių? Kuo greičiau pasitraukit iš šitos vietos. 

Senutė atsakė: 

— Sūnau, tu išgelbėjai man gyvybę. Aš negaliu nueiti, tau nieko 
nedavusi. 

Tačiau Dukhiranas nieko nenorėjo iš jos imti. Ką daugiau senutė ga- 
lėjo veikti nėjusi. Tačiau toldama ji tyliu balsu sumurmėjo: „Tu nieko 
nenori iš manęs priimti. Bet aš tau suteiksiu tokią malonę: kad viskas, 
ko tiktai geisi, visada išsipildytų.“ 

Tuo tarpų Dukhiranas su savo kirviu jau žingsniavo tolyn ir nebeuž- 
girdo nė vieno žodžio, ką senutė ten šnekėjo. 

Ta diena jau beveik baigėsi. Malkų jis bespėjo tik truputį pasikirsti, 
nors tai buvo visas jo pragyvenimas. Jis pardavė jas turguje už keletą 
skatikų, kad galėtų nors kiek valgio nusipirkti. Liūdnas, nusiminęs 
žingsniavo Dukhiranas savo keliu. Siaurame miško takelyje jo koja už- 
kliuvo už šaknies, ir jis pargriuvo. Jau ir anksčiau jis buvo labai pri- 
slėgtas, o dabar, po tokio nelaimingo atsitikimo, tiesiog nebegalėjo pa- 
kelti savo dalios. Su didžiausiu apmaudu jis sušuko: 

— Tebūnie viskas prakeikta! Aš visai nenusiminčiau, jei čia nebe- 
liktų jokio medžio nei žolės! 

Tą patį mirksnį, vos jam sušukus tuos žodžius, pranyko visi me- 
džiai ir žolės tartum švelnus rūkas. Visur plytėjo smėlis, kur dar tik 
prieš valandėlę kilo tankus išlakus miškas. Kokia baisi nelaimė! Iš kur 
ims dabar Dukhiranas malkų, kaip jis dabar malšins savo alkį? Be galo 
nustebęs, išplėstomis akimis Dukhiranas žiūrėjo į šį nepaprastą reginį. 

Niekaip nesuprasdamas tokio pasikeitimo priežasties, jis vėl pa- 
traukė savo keliu, žemai nuleidęs galvą, varginamą rūpesčio dėl ryto- 
jaus dienos, nebeišmanydamas, kaip toliau galės pramisti. Diena buvo 
"seniai pasibaigusi. Dukhiranas išalko kaip vilkas. Jis klibinkščiavo to- 
liau, bet buvo toks nuvargęs, jog vos bepanešė savo kirvį. Jam atrodė, 
jog kirvis vis sunkėja, bet taip ir iš tikrųjų buvo. Juk jis nešėsi ne 
šiaip kokį, o budelio kirvį, su kuriuo jau daug galvų nukapota. 

Šiaip ar taip, tą dieną Dukhiranui kirvis atrodė dešimt kartų sun- 
kesnis negu visada. Jis nebegalėjo jo panešti. Tad metė kirvį žemėn 
ir sušuko: 

— Aš jo nebepanešu. Tokio sunkumo kirvis turėtų būti su rankomis 
ir kojomis, kad galėtų pats paskui Žmogų vaikščioti! 

Tą patį mirksnį išdygo kirviui ilgos kaip voro kojos, ir jis nusi- 
vijo Dukhiraną. Kai vargšas Dukhiranas tai išvydo, jau visai nebežinojo, 
ką ir manyti. Jis ėjo toliau, o kirvis sekė įkandin. Ir taip Dukhiranas 
priėjo savo kaimo turgaus aikštę. Kirvis ištikimai atlydėjo-jį visu keliu 
ligi pat šios vietos. Jis taip guviai žingsniavo, tartum visada būtų pats 
vaikščiojęs. 

Ką tu darytum, pamatęs kirvį, einantį dideliais žingsniais? Tai supranti 
dabar, ką pamanė žmonės turguje, tokį kirvį išvydę? 

Toje vietoje, kur takas įsilieja į turgaus aikštę, stovėjo pienininko 
krautuvėlė. Kaip tik tuo metu joje buvo turtuolio durininkas, atėjęs 
nusipirkti lydyto sviesto. Jis padavė pienininkui savo indą ir ketino 
užsirūkyti, pasuko į šalį galvą ir staiga, baisiai nusigandęs, pamatė kirvį, 
kuris, turėdamas rankas ir kojas, traukė paskui Dukhiraną. Sušukęs 
„Gelbėkit! Gelbėkit!“ milžinas durininkas davė didelį šuolį ir atsidūrė 
pienininkui ant sprando. Pienininkas, taip pat nusigandęs, nusipurtė du- 
rininką, įbloškė jį į sviesto indą ir užtrenkė duris. Paskui pasižiūrėjo pro 
plyšį sienoje ir pamatė, kad taip juos pergąsdinęs kirvis gražiai žings- 
niuoja tolyn, niekam nieko pikta nedarydamas. Tada pienininkas su- 
kaupė drąsą ir atidarė duris. Pienininkas ir durininkas išėjo iš krautu- 
vėlės ir nusekė paskui kirvį, norėdami matyti, kas bus toliau. Tą dieną 
visa prekyba turguje pairo. Žmonės, kurie čia buvo susirinkę ko nusi- 
pirkti, puolė paskui kirvį, jais pasekė ir prekiautojai. Sargybiniai, panak- 
tiniai, policininkai ir karininkai, visi stebėdamiesi, nesitverdami smal- 
sumu subėgo ir ėmė lydėti kirvį. Tą patį darė ir namų savininkai, atėję 
pasižiūrėti, ką čia veikia jų atsiųstieji tarnai. Ant kojų sukilo visi žmo- 
nės, išjudinti vaikštančio kirvio. Pasirodė ir Dukhirano dėdė iš motinos 
pusės bei pusbrolis — Keštas ir Haris. 

Iš pradžių Keštas ir Haris žiūrėjo vien į kirvį, o Dukhirano nema- 
tė. Tačiau netrukus jį atpažino, ir vien tik pažvelgus į Dukhiraną, jų šir- 
dys imdavo smarkiau plakti. Jie nenorėjo tikėti savo akimis. Tačiau be 
abejonės tai buvo Dukhiranas! 

Tada jie kuo skubiausiai puolė pas pirmąjį ministrą ir tarė jam: 

— Pone! Tas nenaudėlis Dukhiranas vėl čia atsirado! 

Pirmasis ministras negaišuodamas pranešė karaliui apie šį atsitikimą. 
Jis dar pridūrė: 

— Gerbiamas karaliau, argi gali kirvis vaikščioti? Visiškai neabe- 
jotina, kad šis nenaudėlis išmoko burti ir dabar pradės daryti viso- 
kias velniavas. 

Karalius tarė: 

— Tu teisus, mano pirmasis ministre. Pasiųsk dešimtį karių, tegul jį 
man pristato. 

Karaliaus paliepimu buvo išsiųsta dešimt didžiausio ūgio ir lokio 
jėgos karių Dukhirano suimti. 

Žmonės turgaus aikštėje visai nesuko galvos dėl Dukhirano, jiems 
tik rūpėjo keistasis kirvis. Visi iš paskutiniųjų stengėsi kirvį pačiupti 
ir nugabenti karaliui. Bet kiek jėgos turėjo tas kirvis! Nors visi su- 
puolę stūmė ir traukė kiek tik galėdami, kirvio nepajudino iš vietos 
mė per centimetrą. Net priešingai, per dešimtį minučių, kol jie trypinėjo 
įsikibę kirvio, šaukdami „Opa! Opa!“, kirvis tuos Žmonelius nutraukė 
paskui save beveik visą kilometrą. Bet čia jau pripuolė kareiviai ir 
ėmė Dukhiraną rišti. Visa tai Dukhiranui atrodė labai keista, ir jis tik 
laukė geros progos. Su kareiviais buvo ir pirmasis ministras, tas jiems 
liepė Dukhiraną labai tvirtai surišti. Dukhiranas atrodė labai nusiminęs. 
Jis tarė: 

— Ak, kaip lengva įsakinėti, kai kenčia svetimas kailis. Norėčiau 
matyti, kaip atrodytų, jei tave patį šitaip rištų. 

Vos jis ištarė tuos žodžius, tiesiog iš niekur atsirado keturi galiūnai, 
parvertė pirmąjį ministrą žemėn ir ėmė rišti, lygiai kaip neseniai Duk- 
hiraną. 

Iš pradžių ministras labai nustebo, paskui paraudo iš pykčio, kai stip- 
ruoliai jį užgriuvo. Tačiau jie visai to nepaisė. Tvirtai surišę pirmąjį 
ministrą, dar patikrino, ar surišimas lygiai toks pat kaip Dukhirano. 
O kai jau buvo patikrinę, patraukė keliu pas karalių, pirmąjį ministrą 
ant pečių nešdamiesi. 

Tačiau jų priekyje žingsniavo kariai su Dukhiranu. Dukhiranas buvo 
atgabentas karaliui surištomis rankomis ir kojomis. Karalius džiūgavo, 
žiūrėdamas į bejėgį Dukhiraną. Tačiau jo džiaugsmas greitai pavirto 
rūpesčiu, kai įkandin keturi stambūs vyrai atbogino ministrą ir brinkte- 
lėio prie pat sosto žemėn. Karalius baisiai supyko, nors negalima būtų 
pasakyti, kad jo širdyje nebuvo nė truputėlio baimės. 

Karalius skubiai puolė pats savo rankomis atraišioti ministro. Tada 
jie abu su ministru susėdo teisti Dukhirano. Stipruolius, kurie buvo 
surišę pirmąjį ministrą, suėmė ir nuteisė mirti pamaunant ant mietų. 
"Tačiau kadangi karalius išėjo valgyti, neužbaigęs Dukhirano reikalo, 
nuosprendis žadėjo būti paskelbtas tik karaliui pasisotinus. Tai ir laukė 
vargšas Dukhiranas surištomis rankomis ir kojomis, apstotas didžiausio 
pulko sargų. Prisirinko daug žiūrovų, norinčių išgirsti nuosprendį. O Duk- 
hiranas tiesiog mirė badu. Jis galvojo: „Ak, karalius ir pirmasis minist- 
ras nuėjo valgyti. Jie greitai sugrįš, kai bus suvalgę gardžią vakarienę: 
ryžius su pienu, ryžius su uždaru, ryžius su mėsa, kiaušinienę ir daug 
kitko, pagėrę šerbeto. Galėtų ir man kas nors šitų skanėstų patiekti!“ 

Karalius buvo ką tik sėdęs už stalo, o ant jo stovėjo šimtas auksi- 
nių dubenų su rinktiniais valgiais. Jis jau buvo bepradedąs valgyti, tik 
visi patiekalai pranyko jam iš akių. Užtat tie patys valgiai pasirodė 
prieš Dukhirano akis teismo salėje, dar karšti, tebegaruojantys. Dukhi- 
ranas tuo nebesistebėjo. Jis tik sielojosi, kad negalės šių gėrybių val- 
gyti, nes juk jam buvo surištos rankos ir kojos. Ir tik atsiduso: „Ak, 
jeigų man nebūtų rankos ir kojos surištos, parodyčiau šiems gardumy- 
nams, ką aš sugebu!" 

Vos jis taip pasakė, ir nukrito nuo jo virvės. Dukhiranas pašoko 
ant kojų ir, imdamas abiem rankomis, pradėjo šveisti kiaušinienę, ry- 
žius su uždaru, pieniškus ryžius ir saldumynus. Nuo šito vaizdo sar- 
gyba neteko žado. Kai jie šiaip taip atitoko, vienas sargybinis tarė: 

— Čiupkit jį! Antraip jis dar gali pabėgti! 

Kitas atsakė: 

— Ak, priešais vargšą vaikiną stovi tiek gerų dalykų. Leiskim jan 
pirmiau prisikimšti pilvą! 

Ir žiūrovai šaukė visi kaip vienas: 

— Nelieskit jo! Nelieskit jo! 

Išgirdęs tuos palankius žodžius, Dukhiranas susigraudino. Jis tarė: 

— Būkite visi karaliais, mieli bičiuliai! 

Teismo salėje testovėjo vienas sostas — karaliui. Tačiau tą pat aki- 
mirką, kai tik Dukhiranas ištarė šiuos žodžius, staiga atsirado tiek sostų, 
kiek žmonių ten buvo. Pasikeitė ir žmonių drabužiai. Jie visi dabar 
buvo su karalių apdarais ir sėdėjo kiekvienas savo soste. 

Sugrįžęs į teismo salę, karalius joje rado didžiausią pulką karalių. 
Jie visi drauge šaukė: 

— O karaliau, paleisk jį! 

Ką galėjo karalius daryti? Jis juk neprieštaraus tokios daugybės ka- 
ralių valiai! Taigi Dukhiranas buvo paleistas. 

Tačiau čia ir vėl pasirodė pirmasis ministras. Pamatęs tokią daugybę 
karalių, jis visai suglumo. Kur tik jis žvelgė, ten sėdėjo karalius, ir 
jam reikėjo lankstytis į visas puses. Šiandien jis buvo visai mažai val- 
gęs, o ir tas truputis greit ištirpo, jam iki žemės besilankstant prieš 
visus šiuos karalius, kur tik pažvelgsi sėdinčius sostuose. Tačiau žinia, 
jog Dukhiranas paleistas, pirmajam ministrui buvo ypatingai skaudi. 

Sudėjęs rankas, jis prašė visus karalius: 

— Visus jūsų didenybes aš maldauju teisingumo! Prašau, leiskite 
šį atsitikimą per nauja ištirti. Tokio piktadario nereikia taip lengvai pa- 
leisti. Jis gali daug bėdos pridaryti, jeigu sau vaikštinės nekliudomas. 

Į tai vienas karalių atsakė: 

— Aš visai nemanau, kad jis norėtų kam bloga. Aš buvau valytojas 
jūsų rūmuose, o dabar jis mane padarė karaliumi. Ką tik jūs, o pirmasis 
ministre, Žemai nusilenkėte mano sostui ir man, o aš dar šįryt valiau 
ir švarinau jūsų rūmus. 

Ir pirmasis ministras, didžiai nustebęs, pamatė, kad tai iš tikrųjų 
jo valytojas, dabar sėdįs prieš jį soste, apsidaręs prabangiais drabužiais 
ir žibančia auksine karaliaus karūna. Pamažėle jis ėmė atpažinti kitus 
karalius; visi jie, išskyrus vieną, ligi šiol buvo durininkai, valytojai, 
sargybiniai, pasiuntiniai, prekiautojai, dykaduoniai, elgetos ir visoki 
kitoki. Karalius ir jo ministras užsidengė plaštakomis veidus. 

Ir karalius paliepė: 

— Byla bus iš naujo nagrinėjama. Suimkite kaltinamąjį! 

Tačiau kadangi visi sėdėjo sostuose ir buvo karaliai, niekas nepa- 
rodė nė menkiausio noro vykdyti paliepimą. Užtat turėjo pasijudinti 
pirmasis ministras ir griebti kaltinamąjį. 

Išvydęs artėjant ministrą, Dukhiranas tarė: 

— O pirmasis ministre, ko tu taip varginiesiį Aš gi čia pat! Bet 
jeigu aš būsiu nuteistas mirti, kas vykdys nuosprendį? Gal nematai, kad 
budeliai visi pasidarė karaliais? Nuosprendis būtų įvykdomas tik tokiu 
atveju, jei jūs abu, tu ir karalius, virstumėt budeliais! 

Vos Dukhiranas tai ištarė, pranyko brangūs karaliaus ir pirmojo mi- 
nistro apdarai, o ten, kur jie patys buvo, dabar stovėjo du plačiapečiai 
tamsiais it juodmedis veidais galiūnai su kirviais rankose, apsisupę 
raudonais apsiaustais, ir laukė įsakymo. Bet kas dabar galėjo jiems ta 
įsakymą duoti? 

Dukhiranas seniai jau buvo pastebėjęs, jog viskas, ko jis tik panori, 
kaipmat išsipildo, tik negalėjo suprasti priežasties. Tiktai jis žinojo, jog 
turi šiurpią galią pasiekti visko, ko panorėjęs. Tačiau jo krūtinėje pla- 
kė dora širdis. Todėl jis tarė karaliui: 

— Aš esu iš jūsų didenybės daug gera patyręs. Nenorėčiau būti 
nedėkingas. Tegul jūsų karalystė jums ir lieka, tik leiskite man kur 
nors iškeliauti. 

Susigėdęs karalius nunėrė galvą ir ilgai nesurado tinkamų žodžių. 
O ir ką jis galėjo atsakyti Dukhiranui? 

Galiausiai karalius tarė: 

— Tu būtum galėjęs pasiglemžti visą karalystę, jeigu tik panorėjęs. 
"Tu būtum galėjęs ir mane nužudyti, jeigu būtum to troškęs. Iš tavo kal- 
bos aš pamačiau, jog turi aukso širdį. Aš atiduodu tau pusę savo kara- 
lystės ir priedo savo dukters ranką. 

Ir Dukhiranas vedė karalaitę ir karaliavo išmintingai ir teisingai. 
O kaip toliau buvo kitiems? Dukhiranas nieko nebepasakė pirmajam 
ministrui, ir tas liko budeliu, į kurį buvo pavirtęs. 

Tačiau iškilo sunkumas, ką daryti su tais visais, kurie buvo pavirtę 
į karalius. Ar jie turėjo ir po naują karalystę gautiė Jie visi pradėjo 
niurnėti: „Dabar aš karalius, tai kodėl turėčiau dirbti?“ 

— Mielieji Žmonės, — tarė Dukhiranas,— jums nebereikia būti kara- 
liais. Grįžkite į savo namus ir toliau dirbkite savo darbus, kaip kad esate 
įpratę. Dievas tikriausiai laimins dorą jūsų gyvenimą, kad galėtumėt 
ramiai ir laimingai leisti savo dienas. 

KAIP BUVO SURASTAS SAPNAS 


Kartą gyveno karalius, jis turėjo dvi karalienes, Duranę ir Suranę. 
Jį slėgė didelis rūpestis, nes nė viena jo žmonų jam nepagimdė sūnaus. 
Karalius meldėsi dievui Šivui, ir tas jį išklausė. Pirmoji sūnų pagimdė 
Suranė, ir jis per deivės Šašthės ceremoniją gavo Čandro vardą. Paskui 
ir Duranė pagimdė sūnų, ir šis per savo Šašthės ceremoniją buvo pava- 
dintas Šivadasu. Tačiau dar prieš Šivadasui gimstant, pasirodė žynys ir, 
atlikęs keletą magiškų skaičiavimų, išpranašavo, jog karalius apaks, kai 
tik išvys kūdikį, kurį nešioja Duranė. Vos kūdikis gimė, karalius įsakė 
Duranę ir jos sūnų perkelti iš moterų pusės rūmuose į namelį, kurį buvo 
liepęs atskirai pastatyti. Jis nebegalėjo pakęsti, kad kas jam girdint 
paminėtų Duranės ar jos sūnaus vardą. Kai Šivadasas jau buvo dešim- 
ties—dvylikos metų, jie su motina įpuolė i didelį vargą, jiems labai sto- 
kodavo maisto. Jie net buvo priversti elgetauti, bet įstengdavo susirinkti 
tik tiek, kiek būtiniausiai reikia. Šivadasas buvo karštas Šivo garbin- 
tojas, jis niekad nevalgydavo ir negerdavo jam nepasimeldęs. Šivas 
buvo labai juo patenkintas. Vieną dieną jis persirengė šventuoju atsi- 
skyrėliu ir nuėjo aplankyti jo į namus. Šivadasas jį pasveikino vos pa- 
matęs, apsivyniojo drabužiu kaklą ir tarė, sudėjęs rankas: 

— O ponas brahmane, kokia laiminga man ši diena, kad galėjau 
išvysti jūsų garbingiausias kojas. 

Tada nuėjo pas motiną pranešti, kad reikės priimti svečią, ir pa- 
klausė, ar yra namie ko valgomo. Ji atsakė: 

— Vaike, mes visai nieko neturime. Kiek per dieną prisielgetavome, 
vargiai užteks vienam kartui pavalgyti mums abiem, tau ir man. Ant- 
ram kartui niekaip nebeišsiteksim. Kas labiau skursta kaip mes? 

Tai išgirdęs, Šivadasas pravirko ir vis galvojo, ką galėtų svečiui 
duoti valgyti. Išgirdusi sūnų verkiant, Duranė įėjo į vidų ir ėmė kraus- 
tyti puodus ir keptuves, ir galiausiai padėklo kampe viename puode rado 
truputėlį grūstų ryžių. Ji pamanė, jog bus jų nepastebėjusi, nes jau anks- 
čiau ten žiūrėjo. Ryžių buvo beveik pilnos rieškučios, ji nunešė juos 
atsiskyrėliui ir tarė: 

— Tai viskas, ką turiu, malonėk priimti. 

Tas paėmė ryžius, išsivirė ir pavalgė, ir Šivadasas su motina valgė, 
kas buvo likę. Atsiskyrėliui patiko Šivadasas, ir jis jam tarė: 

— Aš tau duosiu tokį kardą, tu jį visur nešiokis. Jis turi daug 
gerų savybių: jeigu jam pasakysi: ,„Karde, Šivo duotas, nunešk mane 
ten ir ten“, — jis kaipmat ir nuskraidins tave, tu su juo ir mūšyje nu- 
galėsi. Kol jį turėsi, nemirsi. 

Tai pasakęs, jis padavė kardą ir išėjo. Šivadasas niekada su kardu 
nebesiskyrė. 

Tuo tarpu Suranės sūnus Čandras jau buvo sukakęs šešiolika sep- 
tyniolika metų, mokėjo puikiai skaityti ir rašyti. Vieną naktį karalius 
sapnavo nuostabų sapną, dėl to jis pabudo ir ligi pat ryto, vis apie 
sapną galvodamas, nebegalėjo užmigti. Kai keitėsi pirmoji dienos sar- 
gyba, jis vis dar tebegulėjo, skendėdamas mintyse, ir nors tarnai ir tar- 
naitės, net princas, sudėjęs rankas, meldė jį keltis, jis visai jų nepaisė 
ir tik galvojo apie savo sapną. Tuo tarpu pirmasis ministras, divanas 
ir kiti aukšti valdininkai, susirinkę į rūmus, stebėjosi, kodėl karalius taip 
ilgai nepasirodo — jie nusprendė, jog kuris jų bus karalių užrūstinęs. 
Tada pirmasis ministras pasakė norįs eiti ir pašaukti karalių. Jis įžengė 
į rūmus ir pasiteiravo karaliaus, kodėl tas nesikelia, ir prašė maloningai 
jam pasisakyti, kas jį taip sujaudino. Karalius atsakė galvojąs apie la- 
bai gražų sapną, kurį praėjusią naktį sapnavęs, ir papasakojo: 

— Aš sapnavau didelį triaukštį namą, iš visų pusių apsuptą įvai- 
riausių gėlių. Viename kambaryje gulėjo labai graži moteris — ji buvo 
tokio nepaprasto grožio, jog nuo jos buvo visas namas nutviskęs. Ji 

miegojo; su kiekvienu iškvėpimu iš jos šnervės pasirodydavo liepsnelė 
it gėlė, o įkvepiant vėl sugrįždavo atgal. Dabar aš vis ir galvoju apie 
ši sapną. Aš tau geru atlyginsiu, jei tu man jį paversi tikrove, bet jeigu 
ne — liepsiu tave nužudyti. 

Ministras atsakė, jog tai, ką karalius sapnavo, kur nors turėjo būti 
i5 tikrųjų, ir kad jis norįs prašyti princą drauge su juo leistis į kelionę 
ir ieškoti. O dabar karalius galįs keltis ir eiti į menę. Tada karalius 
atsikėlė, nusimazgojo rankas ir veidą ir išėjo į menę; bet per visą 
dieną jis nieko daugiau neveikė, kaip tik kalbėjo apie savo sapną, tai- 
gi ir visi karaliaus darbai liko nepadaryti. 

Paskui karalius paskyrė dieną, ir pirmasis ministras su Čandru iš- 
keliavo ieškoti sapno. Jie pasiėmė gausiai maisto, dramblių, žirgų, si- 
dabro lazdų, vėliavų, ginklų ir karių. Jie keliavo šešis mėnesius į pietus, 
kol pasiekė gūdžią girią, pro kurią nebegalėjo prasiskverbti. Ji buvo 
pilna žmogėdrų, ir nebuvo jokio kelio per ją. Kelio prasikirsti stojo 
daugybė vyrų, bet kuo daugiau džiunglių jie išguldydavo, tuo smarkiau 
jos vėl žėlė. 

Tuo tarpu ir Šivadasas, Duranės sūnus, išgirdo minint sapną ir pasi- 
klausė apie jį motiną; ji žinojo, ką karalius susapnavo ir kad pirmasis 
ministras su Čandru iškeliavo to sapno ieškoti. Šivadasas taip menė: nors 
karalius nebenori jo nė akyse matyti, vis dėlto jis jo tėvas, o jeigu 
Čandras išvyko sapno ieškoti, tai jis taip pat norėtų. Duranė atsakė: 

— Mano vaike, tu esi vienintelis turtas, man dar likęs šiame skurde. 
Jeigu tu iškeliausi, aš nebegalėsiu viena, be tavęs, gyventi. O be to, kaip 
tu apsirūpinsi? Niekur tu neik! 

Tačiau Šivadasas nepaklausė motinos žodžių, o nusprendė karalių, 
savo tėvą, priprašyti, kad ir jam leistų vykti sapno ieškoti. Jis ir nuėjo 
į rūmus; bet kadangi neturėjo drąsos artintis prie karaliaus, perdavė 
"savo prašymą per patarnautoją. Karalius atsakė: 

— Ko pas mane ieško Duranės sūnus? Jis gali eiti kur tiktai nori. 
Aš nenuliūsiu, jei jis net numirtų. Tai ne mano vaikas. 


Šivadasas pasitenkino ir tuo ir sugrįžo pas motiną, norėdamas ją 
palenkti; jis pasakė, jog tėvas jam leidęs keliauti. Iš pradžių ji niekaip 
nenorėjo sutikti, tačiau galiausiai nusileido. Jis pasiėmė kardą, nužings- 
niavo į lauką, sėdo ant kardo ir tarė: 

— Karde, Šivo duotas, nunešk mane ten, kur dabar yra Čandras ir 
pirmasis ministras! 

Kardas kaipmat pakilo ir jį nuskraidino į prašytąją vietą, šešių mė- 
nesių kelią įveikęs per vieną dieną. Šivadasas nuėjo pas Čandrą, pa- 
sveikino jį ir pasiteiravo, ar jis jau surado sapną. Čandras jam atsakė, 
jog jie įstrigę šiose džiunglėse, neberandą iš jų kelio ir todėl jie nieko 
apie sapną nesužinoję, ir dar, kad džiunglės pilnos žmogėdrų, kad 
džiunglės augančios greičiau, negu jie išgalį jas kirsti. 

Šivadasas tarė, jog jis norįs paeiti į vakarus ir pažiūrėti, ar ten ne- 
bus kelio per džiungles. Jis paėjėjo galelį, bet nieko daugiau negalėjo 
pamatyti, kaip tik džiungles iš visų šalių. Tada jis prasiskynė su kardu 
kelią į kitą pusę, bet džiunglės jam įkandin vėl užželdavo taip pat 
greitai, kaip jis jas buvo iškirtęs. Per visą tą laiką Čandras nė trupu- 
tėlio nebuvo pasistūmęs į priekį, nors ir stengėsi iškapoti džiungles. 

Kai Šivadasas išsigavo iš džiunglių, niekur nepamatė jokio kaimo nė 
žmogaus; jis penkias dienas keliavo į vakarus, kol pasiekė gyvenamą 
vietą. Ten pasiteiravo, koks karalius valdąs šį kraštą ir ar čia esanti 
prekyvietė. Jis nuėjo į prekyvietę, kuri jam buvo nurodyta, ir nusipir- 
ko namą, o pavalgęs dar nusipirko skydą ir perlų antkaklę ir apsivilko 
kalniečio drabužiais. Tada patraukė į karaliaus rūmus, pasiėmęs kardą 
ir skydą, ir sargybos viršininkui prie vartų pasisakė esąs kalnietis, ieš- 
kąs tarnybos ir galįs nuveikti tokius darbus, kurių niekas nesiryžtų. 
Sargybos viršininkas tai pranešė karaliui, ir šis liepė jį įleisti. Šivadasas 
prisiartino prie karaliaus labai pagarbiai. Karalius buvo patenkintas jo 
elgesiu ir jam pavedė sergėti rūmų kiemą. 

Taigi Šivadasas liko rūmuose; jam nebereikėjo rūpintis maistu nei 
pasioge. Karalių jau seniai kamavo tokia liga, kartą ar du per mėnesį 
jį ištikdavo priepuoliai, tada karalius apalpdavo. Daugybė visokių dak- 
tarų plušėjo, bet nė vienas neįstengė šios karaliaus ligos išgydyti. Tada 
pirmasis ministras liepė pašaukti naujai priimtąjį į tarnybą, kuris buvo 
prižadėjęs padaryti, ko kiti negali, ir papasakojo apie karaliaus ligą. 
Šivadasas pasiteiravo, ką negera ligonis jaučiąs, ir karalius pats jam 
ispasakojo, jog jis iš šiaurės išgirstąs verksmą, ir vos tas garsas jo 
ausis pasiekiąs, jis apsergąs ir nualpstąs. 

Šivadasas atidžiai klausėsi karaliaus žodžių, tada palaukė vidurnakčio, 
pasiėmė kardą ir skydą ir nuėjo keliu keturiasdešimt mylių į šiaurę, 

priėjo aukštą kalną ir užkopė ant jo. Kalno viršūnėje jis rado gražią 
mergelę, verkiančią ir aimanuojančią. Iš tikrųjų čia buvo ragana, tai 
jos šauksmai apsargdindavo karalių, jo ausis pasiekę. Šivadasas pa- 
klausė, ko ji verkianti, ir mandagiai paaiškino, kad jai reikėsią pasi- 
traukti iš šios vietos. Kai ji nesutiko pasitraukti, jis pagrasino sukapo- 
siąs ją į gabalus. Tada ji labai įtūžo, atgavo savo tikrąjį pavidalą ir 
puolė ant jo. Jie abu ilgai galynėjosi, kol jis jai nukirto vieną ranką, 
o ta buvo penkiasdešimties metrų ilgio. 

Taip nugalėta, ragana visai pabėgo iš ten, ir karalius beregint pa- 
sveiko. Šivadasas nusprendė, jog ranką reikia pasiimti ir parodyti dva- 
re, antraip gal juo niekas nepatikėtų. Jis pasiėmė ranką, atsisėdo ant 
kaido ir tarė: 

— Karde, Šivo duotas, nuskraidink mane ir ranką į karaliaus dvarą! 

Kaipmat jis pakilo aukštyn, o dvare nusileido. Kitą rytą visi ste- 
bėjosi, žiūrėdami į raganos ranką, o karalius buvo labai patenkintas 
Šivadasu ir norėjo daugiau ką apie jį sužinoti. Karalius paklausė, kieno 
jis sūnus ir kur ligi šiol buvo gyvenęs. Šivadasas išpasakojo apie save 
visą teisybę, ir karalius jam atidavė savo dukterį už žmoną. Šivadasas 
dar pabuvo po vestuvių keletą dienų, o paskui nusprendė toliau keliau- 
siąs sapno ieškoti. Jis atsisveikino su karalium ir kokį mėnesį žings- 
niavo keliu, paskui sėdo ant savo kardo ir nuskrido per jūrą į žmo- 
gėdrų šalį. 

Jam artėjant į krantą, jūroje kaip tik maudėsi du žmogėdros, ir 
vienas jų tarė: 

— Aš puikiausiai užuodžiu žmogaus kvapą. 

Tą patį mirksnį Šivadasas prie pat jų nusileido; jie jį pačiupo ir ėmė 
ucstinėti ir laižyti. Vienas jų tarė: 

— Aš noriu Žžmogienos! 

Tačiau kitas prieštaravo: 

— Ne, broli, nevalgyk jo. Vis tiek sotus nebūsi. Geriau jį pasilai- 
kykime ir nuneškime dovanų karaliui. Jis labai apsidžiaugs. 

Pirmasis sutiko, ir jie jo nebepaleido, nusinešė pas karalių ir tarė: 

— Žiūrėk, mes šitą žmogų labai iš toli tau atgabenome. Prašom pri- 
imti! 

Žmogėdrų karalius labai apsidžiaugė, gavęs Šivadasą; bet kadangi 
šis jam labai patiko, nusprendė jo nevalgyti, o savo pirmajam minist- 
rui tarė: | 

— Aš nevalgysiu šito Žmonių kūdikio. Jis toks gražus, tikriausiai 
yra kokio karaliaus sūnus. Užtat jo nežudysiu, o apvesdinsiu su savo 
dukterimi. 

Pirmasis ministras atsakė, jog karalius tegul darąs kaip jam patinka, 
ir taip tas reikalas buvo išspręstas; neilgai trukus, Šivadasas vedė žmo- 
gėdros dukterį. Tačiau keletas dienų prieš vestuves Šivadasas dar pasa- 
kė karaliui: 

— Tu žadi už manęs duoti savo dukterį; bet aš bijau, kad ji mane 
nužudys ir suris! 

Karalius atsakė: 

— Čia teisybė, mes esame žmogėdros, bet savo sutuoktinių nežu- 
dome, nes tuo sukeltume našlystės kančias. Mes negalime taip baisiai 
nusidėti. 

Tai išgirdęs, Šivadasas buvo labai patenkintas; jis laimingas gyveno 
su savo žmona žmogėdra, o kad ją tikrai mylėjo, vis būdavo su ja. 

Vieną dieną jis papasakojo karaliui sapną, kurį sapnavo jo tėvas, 
ir kad jis buvo iškeliavęs sapno ieškoti, ir paklausė, ar karalius žinąs, 
kur galima jį rasti. Karalius atsakė esąs girdėjęs, kad tas sapnas iš tik- 
rųjų yra, tačiau jis nežinąs, kur jį būtų galima rasti. Jis žinąs vieną 
tokį atsiskyrėlį, kuris gyvenąs miške trys dienos kelionės į pietus nuo 
čia, tai jis galėtų pasakyti, kur ir kaip tą sapną rasti. Šivadasas pasi- 
teiravo, kaip jis galėtų prie atsiskyrėlio prisiartinti, ir karalius jam pa- 
tarė tokiu metu, kai atsiskyrėlis išeinąs prie upės apsiplovimo apeigų 
atlikti, įeiti į jo trobelę ir ją atsidėjus išvalyti, o pačiam netoli pasi- 
slėpti. Kai atsiskyrėlis pareisiąs ir atrasiąs savo namus apkuoptus, jis. 
labai stebėsiąsis, kas tai padarė, o paskui atspėsiąs ir pašauksiąs vardu. 
Tada jis turįs pasirodyti, pulti ant žemės ir klausiamas išpasakoti visą 
tiesą. 

Šivadasas paklausė žmogėdros patarimo ir patraukė pas atsiskyrėlį, 
bet šio nebuvo namie. Šivadasas išvalė trobelę ir pasislėpė netoliese. 
Atsiskyrėlis parėjęs ėmė stebėtis, kas toks jam trobą sutvarkė. Truputį 
pagalvojęs, jis staiga atsigodo, kad tai bus padaręs karaliaus sūnus 
Šivadasas, ir pašaukė jį vardu. Šivadasas pasirodė, stojo jam priešais 

ir jį pasveikino. Atsiskyrėlis paprašė jį sėstis ir pasiteiravo, ko jis at- 
vyko. Šivadasas viską išpasakojo apie sapną, kurio ieško, ir pasisakė 
atkeliavęs, nes esąs girdėjęs, kad iš jo galėsiąs sužinoti kas reikalinga. 
Senelis atsakė: 

— Toks sapnas tikrai yra, bet bus sunku jį pasiekti. Jeigu tu lik- 
tum čia keletą dienų, aš galėčiau tau pasakyti, kaip jį surasti. 

Šivadasas pabuvo pas atsiskyrėlį kokį laiką, mito vaisiais ir šakne- 
lėmis ir vėl pasiteiravo, ar negalįs jam pasakyti, kaip būtų galima rasti 
sapną. 

Atsiskyrėlis atsakė: 

— Netoli nuo čia yra tvenkinys, šiauriniame jo krašte yra maudyklė 
ir Šivo šventykla. Šviečiant mėnulio pilnačiai, ten atvažiuoja penkios 
dangaus mergelės, iš jų viena vardu Tilotama, ir maudosi. Jos išlipa iš 
savo vežimo, nusirengia ir palieka drabužius ant tvenkinio kranto. Tada 
brenda į vandenį. Tu paimk jų drabužius ir pasislėpk. Viena jų yra ta 
mergelė, kuriai iš šnervės pasirodo liepsnelė it gėlė. 

Kai patekėjo pilnatis, išminčius tarė: 

— Šivadasai, eik šiąnakt prie tvenkinio, nes atvažiuos dangaus mer- 
gelės. Aš tau duosiu truputį švento vandens, antraip jos tave pelenais 
paleis. Būk labai atsargus. 

Šivadasas paėmė švento vandens ir nuėjo prie Šivo šventyklos ant 
tvenkinio kranto. Tuo tarpu ir mergelės nusileido iš dangaus ir subrido 
į vandenį. Visa aplinkui nušvito nuo jų grožio, o Šivadasas taip susi- 
žavėjo, jog ir šventojo vandens nebeatsiminė. Jis tik paėmė penkių 
mergelių drabužius ir vėl pasislėpė. Baigusios maudytis, dangaus mer- 
gelės išlipo į krantą ir neberado drabužių. Jos tuojau pat užkeikė tą 
žmogų, kuris paėmė drabužius, kad pavirstų į pelenus, o kadangi Ši- 
vadasas neturėjo prie savęs atsiskyrėlio duoto šventojo vandens, tai ir 
pavirto į pelenus. 

Tai pamates, atsiskyrėlis sušuko atkeikimą. Taip jis vėl jį aigaivino 
ir pasakė, jog Šivadasas būtų amžinai pražuvęs, jei jis nebūtų pamatęs 
jo pelenų. Šivadasas liko pas senelį ligi kitos pilnaties, o kai šis jam 
vėl davė švento vandens, gerai paslėpė indelį savo drabužiuose. Atsi- 
skyrėlis jam patarė paimti dangaus mergelių drabužius ir nunešti į Šivo 
šventyklą. Kai mergelės pamatysiančios, kad dingę jų drabužiai, ban- 
dysiančios jį užkeikti, tačiau šį kartą jam nieko pikta neatsitiksią. O kai 

jos prašysiančios atiduoti drabužius, jis turįs nesutikti, tada jos pr1- 
sispvrusios maldausiančios ir prižadėsiančios, kad jeigu jis sutinkąs, 
galėsiąs vesti iš jų tą, kurią pats išsirinksiąs. Ir tegul jis išsirenkąs tą, 
kurios nosis turinti stebuklingąją ypatybę ir kurios vardas Tilotama, 
tada jis ir turėsiąs sapną. Ir tegul jis nenusigąstąs, jei ji būsianti labai 
bjauri, ir vedąs ją to visai nepaisydamas. 

Tai išgirdusiam Šivadasui sugrįžo pasitikėjimas savimi, ir jis nuėjo 
į šventyklą; kai pasirodžiusios mergelės subrido maudytis kaip ir aną 
kartą, jis paėmė drabužius, sugrįžo atgal į šventyklą ir įsikibo dievo 
atvaizdo. Išbridusios iš vandens, mergelės vėl pasigedo krante savo dra- 
bužių ir ištarė tą patį užkeikimą, kaip ir tada, tačiau Šivadasas turėjo 
šventojo vandens, ir jam nieko neatsitiko. Mergelės ėmė klausti, kas 
jis toks esąs, ir prašė savo drabužių, bet jis neatidavė. Taip jos ir sto- 
vėjo nuogutėlės, bet nebegalėjo ilgiau gaišti, nes turėjo šokti Indro. 
Čvare, užtat jam pasižadėjo, jog jei atiduosiąs joms drabužius, galėsiąs 
vesti, kuri jam geriausiai patiksianti. Tai išgirdęs, jis drabužius ati- 
davė, o jos sustojo į eilutę priešais jį ir paprašė išsirinkti tą, kuri jam 
geriausiai patiksianti. Tarp jų buvo ir Tilotama, bet ji atrodė labai bjauri. 
Sivadasas žvilgtelėjo į ją ir buvo taip sužavėtas, jog nebegalėjo apie 
nieka kitą galvoti. Atsiminęs atsiskyrėlio žodžius, jis ją vedė. Kitos. 
mergelės jam sakė: 

— Mes kur kas gražesnės; bet tu vedi bjauriausiąją iš mūsų. Gėdy- 
kis, prince! 

Tačiau Tilotama atgavo buvusį grožį, ir jiedu su -Šivadasu pasitrau- 
kė iš ten ir dieną kitą pabuvo kartu. Norėdama atgal į savo kraštą. 
grįžti, ji davė jam fleitą ir prižadėjo tuoj pasirodyti, vos tik jis ja 
užgros. Šivadasas paėmė fleitą, parkeliavo į atsiskyrėlio trobelę ir pa- 
pasakojo, kaip jis rado sapną. Atsiskyrėlis jam patarė ilgiau nebegai- 
šuoti ir keliauti atgal į savo šalį. Jis dar šiek tiek palaukė ir vieną die- 
ną nusprendė išbandyti sapną. Jis troško Tilotamą vėl pamatyti, be to, 
norėjo sužinoti, ar fleita tikrai tokia, kaip jam buvo sakyta. Jis užgrojo, 
ir zaipmat prieš jį atsirado Tilotama ir tarė: 

— Ak tu bedievi, tu nenumanai tikrojo laiko. Dabar, šiomis valando- 
mis, aš turiu Indro dvare šokti! 


Tačiau vis tiek pabuvo su juo, o paskui dingo. 

Kitą dieną Šivadasas vėl panoro susitikti su sapnu. Fleitą jis jau 
buvo išbandęs, todėl tarė vidurnaktį kardui: 

— Karde, Šivo duotas, nugabenk mane į tą vietą danguje, kur miega 
"Tilotama! 

Kardas nunešė Šivadasą į dangų, ir jis rado Tilotamą miegančią; 
visa patalpa buvo nutvieksta jos grožio tartum žaibų, kai iš jos šnervės 
iškildavo ugnies gėlė ir vėl atgal įsitraukdavo. 

Šivadasas buvo taip sužavėtas to reginio, jog net čiupo gėlę, ir 
"Tilotama tuoj nubudo, apsidžiaugė jį pamačiusi, bet paskui tarė: 

— Artinasi tavo paskutinė valanda. Jeigu sutiksi kurį dievą akis 
akin, pavirsi į pelenus, o mane padarysi našlę. Tu turi greit pasitrauk- 
ti iš čia. 

Šivadasas vėl nusileido į žemę pas atsiskyrėlį, atsisveikino su juo 
ir nukeliavo į žmogėdrų šalį. Jo pati ir jos motina labai apsidžiaugė, 
ji vėl išvydusios, ir pritiekė jam valgių ir gėrimų. 

Žmogėdrų karalius turėjo jauną dukterėčią, dar netekėjusią, ją ir 
atidavė Šivadasui per pačią. Jis pabuvo kiek laiko su ja labai laimin- 
gas, bet galiausiai atsiminė turįs grįžti į savo šalį. Tada nuėjo pas ka- 
ralių ir pasakė, jog esąs atradęs sapną ir norįs grįžti, nebegaišuoti. 
Karalius atsakė negalįs prieštarauti, tad Šivadasas išsirinko laimingą 
Čieną kelionės pradžiai ir ėmė ruoštis. Drauge su žmogėdromis jis pri- 
sidėjo daug daiktų į kelionkrepšį. Šivadasas buvo ketinęs palankinu 
keliauti, tačiau žmogėdrų karalius atsakė, jog jie niekados į palankiną 
nesėdą, o iriąsi oru. Savo dukteriai jis davė brangių papuošalų ir pa- 
linkėjo jai ir žentui laimingo kelio. Drauge su karaliaus dukterėčia, 
kuri irgi buvo su juo sutuokta, visi jie patraukė padange, o galiausiai 
pasiekė miestą, kurio karaliui Šivadasas buvo tarnavęs ir kurio dukterį 
buvo vedęs. Šivadasas turguje nusipirko namą ir nuėjo pas karalių. Jis 
buvo su didele pagarba priimtas ir liko rūmuose dvi dienas. Karaliui pasi- 
pasakojo radęs sapną ir norįs grįžti į tėvynę. Karalius sutiko ir leido 
išsivesti savo dukterį. Dukteriai davė daug papuošalų ir liepė eiti 
su Šivadasu. Ir išskrido jis su ja ir abiem žmogėdromis, skrido, kol pa- 
siekė vietą, kur Čandras, Suranės sūnus, ir ministras vis dar tebebandė 
prasiskinti kelią per džiungles. 

Čandras pasiteiravo, ar jis suradęs sapną ir kas tos trys moterys, ir 
Šivadasas jam atsakė, jog sapnas esąs rastas, 0 šios trys moterys jo 

pačios. Čandras spėjo vieną šių moterų ir esant sapną, ir jiedu su mi- 
nistru ėmė sukti galvas, kaip Šivadasą nužudyti, o visas tris moteris 
nugabenti karaliui ir pranešti, jog sapną esą jie atradę. Jiedviem susi- 
tarus, vieną dieną Čandras pakvietė Šivadasą pažaisti kauleliais ant šuli- 
nio krašto. Šivadasas buvo protingas, užtat tarė savo pačioms: 

— Jeigu Čandras mane įstumtų į šulinį, sumeskite man ten visus 
savo drabužius ir papuošalus ir keliaukite su Čandru. Jei jis bandytų 
jūsų siekti, sakykite, jog esate davusios įžadus, ir kol nepasibaigs prie- 
saikos laikas, joks vyras negalįs jūsų liesti. 

Jis ėmė su Čandru ir ministru lošti kauleliais, ir lošiant vienas jų 
taip pastūmė Šivadasą, jog tas įkrito į šulinį. Kardą ir fleitą jis turėjo 
prie savęs, ir tik pasakė: 

— Karde, Šivo duotas, saugok mane! 

Vos jis ištarė tuos žodžius, nors jau buvo iki pusės šulinio įkritęs, vėl 
iškilo iš vandens. Netrukus atėjo pačios ir sumetė papuošalus bei drabu- 
žius į šulinį, o jis viską ir pasiėmė. Tuo tarpu Čandras ir ministras iške- 
liavo su trimis moterimis atgal į savo šalį. Pakeliui Čandras bandė mei- 
lintis moterims, bet jos atsakė, kaip Šivadasas buvo joms liepęs, ir Čand- 
ras jų daugiau nebesiekė. 

Karalius labai apsidžiaugė, išgirdęs, jog sugrįžo Suranės sūnus su sap- 
nu, ir paliepė groti ir šokti. Paskui prisikvietė daug kitų karalių, kad 
ir jie pasižiūrėtų atidengiamo sapno. Tačiau Čandras dar nė nebuvo par- 
keliavęs, o Šivadasas išlipo iš šulinio, parlėkė į savo namus ir pasislėpė. 
Tuo tarpu Suranė pamanė, jog Čandras bus tris pačias vedęs, ir pasitiko 
jas kaip anyta. Ji nusiuntė tarną ir Duranės pakviesti. Tačiau Duranė 
pasiuntiniui tarė: 

— Aš esu tik vargeta moteriškė, kaipgi galėčiau eiti? 

Tačiau sugrįžęs Šivadasas tarė: 

— Motin, būtų geriau, jeigu eitum. Joks žmogus niekad nėra -matęs 
tokių papuošalų, kokių aš parsigabenau iš žmogėdrų šalies, joks žmogus 
ir padaryti tokių negalėtų. 

Jis liepė motinai jais pasipuošti ir nusiuntė į karaliaus rūmus. 

Ten ji rado jaunikį ir tris nuotakas, Tačiau kai jos pastebėjo, jog 
atėjusioji dėvi drabužius ir papuošalus, kurie kadaise ių buvo, jos viena 
kitai ženklais parodė, jog ši moteris esanti tikroji jų anyta. Papuošalai — 

to įrodymas. Jos stengėsi būti šalia viešnios ir visur sekė, kur tik ši 
ėjo. 

Suranė palinkėjo jaunikiui ir jaunosioms laimės, tačiau pamačiusi, kad 
šios nenori eiti į jos namus, ėmė plūsti Duranę, išvadino ją ragana, nuo- 
dyto'a, juodakakte ir ėmė šaukti: 

Tu pasirodei mano namuose ir užbūrei šias tris moteris. Tu negali 
pakęsti kitų laimės. Geriau pati numirtum, elgeta nelaiminga! Dėl tavo 
kaltės ir karalius apako! 

Duranė tarė toms trims nuotakoms: 

— Aš esu tik vargšė moteriškė, nesekiokite manęs. Man tikrai jūsų 
nereikia. 

Tačiau jos visos atsakė: 

— Tu esi mūsų anyta. 

Duranė tarė: 

— Ne, jūs dabar turite eiti į šios antrosios anytos namus. Argi nema- 
tote, kaip ji mane plūsta? 

Tad visos trys moterys atstojo nuo jos ir nuėjo į Suranės namus. 

Tuo tarpu Suranės sūnus ketino parodyti karaliui sapną, jau bu- 
vo ir kitų karalių daugybė prisirinkusi jo pažiūrėti. Karalius tarė: 

— (Čandrai, mūsų kiemas jau pilnas žmonių, rodyk mums sapną! 

Čandras nuėjo pas tris atsivežtąsias moteris ir tarė: 

— Kuri iš jūsų turi sapną? Parodykit man)! 

Moterys atsakė: 

— Kas tai yra? Mes nieko nežinome apie jokį sapną. 

Tada Čandras pabėgo pro užpakalines duris. 

Karalius, pajutęs, jog Čandras nebegrįžta, paliepė jo ieškoti ir suži- 
nojo, kad Čandras pabėgęs. Kai jis galiausiai ir trijų moterų istoriją 1š- 
cirdo, ištrėmė Suranę ir jos sūnų iš dvaro, liepė pašaukti Šivadasą ir jam 
tarė: 

— Ką tu Žinai apie sapną? 

Šivadasas išpasakojo visus savo nuotykius nuo pačios pradžios, taip 
pat ir tai, kaip buvo atrastas sapnas. Karalius jį pamilo ir labai juo 
džiaugėsi; tada jis ir Duranę susigrąžino į rūmus 17 jos vardą pakeitė 
į Suranę. Šivadasas paprašė tėvą, kad jam pastatytų trijų aukštų namą 
ir apsodintų iš visų pusių gražiausiomis gėlėmis, o iš vidaus papuoštų 

raižytu akmeniu. Karalius įsakė tuojau pat pradėti statyti namą ir per 
savaitę užbaigti. Kai namas buvo įrengtas, karalius tarė: 

— Namas gatavas, dabar man rodyk sapną! 

Bet Šivadasas atsakė: 

— Susikviesk kitus karalius, kaip kad anksčiau. 

Kai jau visi buvo atvykę, jis išsirinko tinkamą valandą, įėjo į namą, 
sėdo ant išpuoštos lovos ir užgrojo fleita. Tilotama atsirado tą patį mirks- 
ni, ir abu neapsakomai džiaugėsi pasimatymu. Jos grožis nušvietė visą 
kambarį, ir netrukus jau buvo matyti, kaip iš jos šnervės pasirodo gėlė 
ir vėl vidun įsitraukia. Šivadasas sušaukė svečius karalius, ir, išvydę tą 
reginį, visi sušuko: 

— Kokiu nuostabiu vaizdu mes galime gėrėtis! 

Ir liaupsino Šivadasą. O karalius, jo tėvas, atidavė Šivadasui kara- 
lysię, ir tas dabar su keturiomis savo žmonomis gyveno didžiausioje 
laimėie. 


GUDRUS VALSTIETIS 


Gyveno kartą valstietė, ji turėjo prijaukintą paukštį. Kai jos vyras 
išeidavo lauko arti, žmona pririšdavo paukščiui ant nugaros vandens 
pypkę, krapštuką, tabako, butelį pypkei, titnagą ir plieno, ir paukštis 
skrisdavo į lauką, kur tas žmogus dirba. Tas viską nusirišdavo ir galė- 
davo rūkyti savo pypkę. Vieną dieną pro šalį keliu ėjo šeši vyrai į teis- 
mo namus; jie pamatė paukštį su nešuliu, lekiantį į lauką, ir pasiūlė 
valstiečiui už jį tris šimtus rupijų. Valstietis sutiko ir pardavė. Šešetas 
vyrų paėmė paukštį, užrišo jam ant nugaros tris šimtus rupijų ir tarė: 

— Imk, paukšti, šiuos tris šimtus rupijų ir nunešk į teismo namus. 

Tačiau paukštis, užuot skridęs į teismą, nuskrido į valstiečio namus, 
o tas visus pinigus pasiėmė sau. O paskui šimtą rupijų sušėrė karvei. 

Tuo tarpu vyrai nuėjo į teismo namus ir, neradę paukščio, grįžo 
atgal pas valstietį. Ten jie pamatė, kaip karvė suprantamiausiu būdu 
išmetė tas rupijas, kurias buvo suėdusi, ir visiškai tą paukštį užmiršo. 
Valstietis vandeniu išplovė monetas iš mėšlo. Šeši vyrai, pamatę tokią 
nepaprastą karvę, valstiečiui už ją pasiūlė penkis tūkstančius rupijų. 
Tas sutiko, ir jie išsivedė karvę. Valstietis juos dar galelį palydėjo ir 
įkandin sušuko: 

— Gerai ją šerkit, tada duos daug rupijų! 

Karvę vyrai gerai šėrė, tačiau ne tik rupijos — nė menkiausio pini- 
gėlio iš jos negavo. Užtat jie sutarė karvę valstiečiui grąžinti ir leidosi 
i kelią. Atėję nupasakojo karvės elgesį, o valstietis atsakė: 

— Ką darysi, sėskit dabar užkąsti. 

Šie kviečiami ir susėdo. Valstietis valgė drauge su jais, bet šalimais 
pasidėjo lazdą, kuria ardamas ragina jaučius; kai jo žmona ėjo iš kam- 
bario daugiau valgių atnešti, jis ėmė ją mušti lazda, šaukdamas: 

— Pavirsk į mergaitę ir atnešk ryžių su prieskoniais! 

Taip ir įvyko. Ir dar pasikartojo keletą sykių. Žiūrėdami į šitą nuo- 
stabų dalyką, vyrai visiškai užmiršo karvę. O iš tikrųjų buvo taip — 
valstietis turėjo dukrelę, ji ir įeidavo su valgiu. 

Vyrai pasiūlė valstiečiui už lazdą šimtą penkiasdešimt rupijų, ir tas 
mielai pardavė. Dar jiems pasakė, kad šie savo žmonas, kai jos paduo- 
siančios valgyti, gerai aptvatintų, tada tos atgausiančios buvusią jau- 
nystę ir grožį. | 

Sugrįžę namo, vyrai ėmė ginčytis, kuris lazdą pirmasis išbandys. 
Galiausiai vienas parsinešė lazdą mamo ir, kai jo Žmona atnešė val- 
gyti, taip ją primušė, kad ta mirė; bet jis niekam to nesakė. Tas pat 
atsitiko ir kitam, ir visi šitaip neteko savo žmonų. Tada jie vėl nuėjo 
pas valstietį ir sudegino jo namus. O tas prisisėmė daugybę pelenų, su- 
bėrė į maišus ir pririšo jaučiui ant nugaros. Ir iškeliavo. Netrukus 
prisivijo Keletą vyrų, varančių rupijomis apkrautus jaučius, ir paklausė, 
kur jie traukia, — norėtų ir jis prie jų dėtis. Jie atsakė keliaują į vieno 
bankininko namus Rangpure, o jis pasakė ir savo jautį tenai genąs. Jie 
pakeliavo visi kartu galelį, tada susėdo po medžiu pasistiprinti, pavalgė 
ir atsigulė miegoti. O valstietis paėmė du rupijų maišus ir apkeitė su 
dviem maišais nuo savo jaučio nugaros. Ir leidosi bėgti. 

Grįžęs jis pasiuntė vieną iš vyrų šešeto, kad nuneštų maišus namo 
jo žmonai; tačiau į vieno maišo dugną įklijavo lipnios gumos, kad ke- 
letas rupijų liktų prikibę ir tas vyras sužinotų, kas maiše buvo. 

Neilgai trukus, atskubėjo tie šeši vyrai pas valstietį ir ėmė teirautis, 
kaip jis gavo tiek pinigų. Tas jiems atsakė, jog surinkęs už parduotus 
pelenus; jeigu ir jie norį taip pinigų gauti, tegul sudeginą savo namus, 
susiberią pelenus į maišus, turguje atidarą krautuvėlę, ir visi pirksią 
jų pelenus. 

Vyrai sugrįžę sudegino savo namus. Laimėjo jie tik tiek, kad juos 
apipuolė daugybė žmonių, apstumdė ir pripliekė savo kurpėmis. Už tai 
jie baisiai supyko, nuėjo vėl pas valstietį, surišo jam rankas ir kojas 
ir įkišo į maišą, o maišą įmetė į Ghoradubos upę. Ir nubėgo šalin, ma- 
nydami, kad dabar jau tikrai jam galas. 

Tačiau valstietis, maiše lindėdamas, plaukė pasroviui, kol užkliuvo 
už poliaus. Kaip tik tuo metu pro šalį keliavo Žmogus su arkliu, ir vals- 
tietis jam sušuko: 

— Jeigu išleisi mane iš maišo, aš pjausiu žolę tavo arkliui, neprašy- 
damas užmokesčio. 

Žmogus priėjo, atrišo maišą, valstietis išlindo ir sako: 

— Duok man arklį, aš jį truputį pamankštinsiu. 

Žmogus davė jam arklį ir nuėjo namo. Valstietis pabėgėjo šalia 
arklio tik trumpą kelio galelį, paskui užsėdo raitas ir prajojo pro tuos 
šešis vyrus, kad jie aiškiai matytų. Tas reginys juos didžiai nustebino, 
ir jie paklausė, kur arklį gavo. Šis atsakė gavęs arklį Ghoradubos upėje 
ir dar pridūrė: 

— Aš buvau tik vienas ir teįstengiau šitą mažytį arklį susigauti, nes 
esu negreitas. Bet ten arklių yra daugybė, ir dar gražesnių, ir jeigu pa- 
skubėtumėt, galėtumėt prisigaudyti. 

Tai išgirdę, vyrai paklausė, ką jie turėtų pasiimti, o valstietis atsakė, 
jog kiekvienam reikia turėti po maišą ir tvirtą virvę. Kai kiekvienas 
atsinešė po maišą ir virvę, valstietis tarė, kad jam jau laikas namo. Bet 
jie prikalbėjo palaukti. Tada jis pasakė, kad jie turį lįsti į maišus. 
Vieną tokį pilną maišą jis įmetė į upę, pažiūrėjęs, kad ties ta vieta 
nebūtų polių. Kai visi išgirdo burbuliavimą, kylantį iš skęstančio maišo, 
valstietis tarė, jog dabar šis gaudąs arklį. Kiti, tai girdėdami, supuolė 
prie jo ginčydamiesi ir šaukdami: 

— Mane pirmiau įmesk! Mane pirmiau įmesk!| 

Taip jis ir sumetė juos visus, vieną paskui kitą, ir visi nuburbuliavo 
į dugną. O valstietis toliau sau gyveno laimingai, niekieno netrukdomas. 


PUŠPAMAJA 


Vieną šalį valdė toks karalius, jo karalystė buvo didelė, o turtai 
nesuskaičiuojami. Jis buvo tikras tėvas savo valdiniams, ir žmonės 
toje šalyje gyveno taikiai ir labai laimingai. 

Karalienė neturėjo vaikų. Vieną dieną ji ėjo per vidinius rūmų 
sodus ir pajuto švelnų vėjelio dvelktelėjimą, atnešusį visokiausių gėlių 
kvapus. Medžiuose čiulbėjo paukščiai, pažadinti magiško rausvų aušros 
spindulių prisilietimo. Kur tik karalienė žvelgė, matė įvairiausių spalvų 
gėles, sodo papuošalą. Ji nusiskynė vieną gėlę, prisiglaudė prie veido, 
gėrėdamasi jos grožiu ir svaigindamasi kvapu. Ir pamanė: „Ak, kad 
turėčiau kūdikį, tokį gražų kaip ši gėlė!" 

Vos praėjo metai, ir karalienė susilaukė dukters. Ji buvo iš tikrųjų 
tokia pat graži kaip ir ana gėlė. Kas tik pažvelgdavo į vaiką, to širdį 
jis pavergdavo. 

Karalienė savo dukrelę pavadino Pušpamaja. Skaistus Pušpamajos 
grožis ir malonūs jos bruožai džiugino motinos širdį. Bėgo laimingi 
metai. Bet čia karalienė susirgo ir ėmė kas diena eiti menkyn. Galiausiai 
atėjo valanda, kai ji visiems laikams turėjo skirtis su savo mylimu kū- 
dikiu. Ji uždėjo savo išsekusią ranką dukteriai ant peties ir amžinai 
užmerkė akis. 

Po karalienės mirties karalius ir vėl vedė. Antroji karalienė buvo 
rūmuose kuo prašmatniausiai priimta. Tačiau neilgai trukus ji užsidegė 
karštu pavydu, nes rūmuose visi Pušpamajai rodė didžiausią švelnumą. 
Taigi karalienė dieną naktį vieną mintį teturėjo, kaip nugaluoti savo 
podukrą. 

Iš tėvų namų ji turėjo atsigabenusi veidrodį, kurį jai buvo dovano- 
jusi pikta burtininkė. Tas veidrodis gebėjo aiškiai atsakyti į kiekvieną 
jam užduotą klausimą. Šį veidrodį karalienė saugojo tvirtoje skrynioje. 

Karalienė buvo įsitikinusi, jog niekas nėra tokio gražumo kaip ji. 
Savo grožį ji buvo be jokio saiko įsimylėjusi. Jei kas jos grožiu su- 
abejodavo, ji iš pykčio visai pašėldavo. O jeigu kam ji patikdavo, ne- 
besitverdavo džiaugsmu. 

Vieną dieną karalienė, pasipuošusi visomis brangenybėmis, išsi- 
kėlė iš skrynios stebuklingąjį veidrodį. Tikėdamasi išgirsti liaupsę savo 
grožiui, ji paklausė veidrodį: 

— Pasakyk man, stebuklingas veidrodi, kas gražiausia moteris visa- 
me pasaulyje? 

Veidrodis atsakė: 

— O prakilnioji! Pušpamaja, pirmosios karalienės duktė. Ji gražiau- 
sia šioje Žemėje. 

Toks veidrodžio atsakymas pavydžiąją karalienę net susargdino. Da- 
bar ji turėjo vieną tikslą — pašalinti Pušpamają iš kelio. 

Netrukus karalius iškilo į medžioklę. Pušpamają paliko globoti ka- 
ralienei, tik dar kartą pabučiavo savo mylimą dukrelę ir iškeliavo su 
daugybe arklių, dramblių ir pėstijos. Dabar karalienei atsirado gera 
proga. Ji nusprendė pasinaudoti tuo, kad nėra karaliaus, ir atsikratyti 
Pušpamaja. Karalienė pasišaukė du budelius ir jiems paliepė nusivesti 
-Pušpamają į girią už miesto ir nužudyti. Jie turį labai atsargūs būti, kad 
niekas nieko nesužinotų. 

Budeliai iš pradžių apie tokį baisų darbą nė girdėti nenorėjo. Tačiau 
karalienė jiems davė daug pinigų ir prižadėjo, kai bus baigę savo darbą, 
dar gausiau atlyginti. Budeliai sutiko ir, sutemus nakčiai, griebė Puš- 
pamają ir išsivedė. Tačiau eidami jie pamatė neprilygstamą Pušpamajos 
grožį ir nekaltą veidelį, ir jiems pasidarė jos gaila. Vienas jų tarė 
kitam: 

— Prisiekiu savo galva, aš negaliu tokios meilios mergelės žudyti. 
Žudyk tu, jeigu gali. 

Tas atsakė: 

— Ir aš negalėčiau ryžtis tokiam nedoram darbui. 


Tiedu budeliai nuvedė Pušpamają į didžiulę girią už miesto. Aname 
girios krašte prasidėjo jau kito karaliaus žemė. Girioje jie ir paliko 
mergelę vieną. Grįždami nudobė šunį ir jo kraują parodė karalienei. 
Karalienė pagalvojo: „Štai ir nebėra tos, kuri man buvo kaip skaudi 
rakštis. Dabar galiu sau laiminga gyventi.“ Ir gausiai apdovanojo bu- 
delius. 

Po kelių dienų sugrįžo į rūmus iš medžioklės karalius. Tačiau šį 
kartą nebeatbėgo jo pasitikti gražioji dukrelė ir nebeapkabino savo 
švelniomis rankomis. 


Karalių ėmė graužti nuojauta, jog bus atsitikę kas negera. Jis nu- 
skubėjo į vidinius kambarius. Tenai karalienė, verkdama netikromis 
ašaromis, papasakojo, jog Pušpamaja mirė, įgelta gyvatės. Ir pridūrė, 
jog Pušpamajos kūnas buvęs įmestas į upę. Gavęs tokią baisią Žinią, 
karalius nebesitvėrė sielvartu. Jis balsu raudojo savo dukters, kuri jam 
buvo kaip akies vyzdys. 

Tuo tarpu Pušpamaja vienui viena klaidžiojo po girią. Nors ir kiek 
ieškojo, niekur nerado jokio Žmogaus būsto. Ji nebeišmanė ką daryti 
ir be atvangos vaikščiojo po girią. Galiausiai tarp aukštų medžių išvydo 
menkutę trobelę. Įėjusi į vidų, pamatė septynias mažas loveles greta 
kita kitos. Septyniose mažose lėkštelėse buvo padėta septyniems žmo- 
nėms valgyti, po septynis buvo ir kitų kasdieninių rakandų. Pušpamaja 
atsigulė į vieną lovelę ir, kadangi ilgai klaidžiodama labai buvo pail- 
susi, tuojau pat užmigo, vos tiktai ištiesė savo nuvargusius sąnarius. 

Toje trobelėje gyveno septyni nykštukai, kurie valdė aukso kasyklą 
girioje. Jie kasdavo auksą ir pardavinėdavo, iš to ir gyveno. Visą 
dieną išdirbę kasykloje, jie vakare grįžo namo ir vienoje lovelėje rado 
miegančią neapsakomo dailumo mergelę. „Tai tikriausiai bus fėja“, nu- 
sprendė jie. Kai Pušpamaja nubudo, jie iš jos pačios lūpų patyrė, kas 
jai atsitiko, ir buvo to pasakojimo labai sugraudinti. 

— Likis pas mus, mergele, būk mūsų sesuo,— sušuko jie.— Niekur 
daugiau nebeik! 

Nykštukai mylėjo Pušpamają, tartum ji būtų buvusi tikra jų sesuo. 
Kasdien jie parnešdavo jai iš girios saldžių vaisių ir gražių gėlių. Kaip 
ir anksčiau, rytais jie išeidavo į girią, o pavakariais sugrįždavo. Išei- 
dami prigrasindavo Pušpamają, kad niekam svetimam neatvertų durų. 

Taip slinko dienos. Karalienei dažnai pasisapnuodavo, kad Pušpamaja 
tebėra gyva. Vieną kartą ji išsitraukė iš skrynios stebuklingąjį veidrodį 
ir tarė, laikydama jį prieš save: 

— Pasakyk man, veidrodi, kas gražiausia moteris žemėje? 

Veidrodis atsakė: 

— O prakilnioji! Pušpamaja, pirmosios karalienės duktė. Tai ji. gra- 
žiausia šioje Žemėje. 

Karalienė be galo nustebo. Kaip čia galėtų būti? Pušpamajos jau 
seniai nebėra gyvos! Ji valandėlę pagalvojo. Tada vėl paklausė veid- 
rOdį: 

— Pasakyk man, veidrodi, kur Pušpamaja yra? 

Veidrodis atsakė: 

— Ten, kur gyvena septyni nykštukai, ten yra ir Pušpamaja, miela 
mergelė. : | 

Tada karalienė pasiklausė, kur tie septyni nykštukai gyvena, ir su- 
žinojo, kad jie už miesto girioje turi trobelę. Vieną dieną karalienė 
persirengė sendaikčių pardavinėtoja fr išėjo į girią. Ji susirado sep- 
tynių nykštukų trobelę, prislinko prie jos iš priekio ir ėmė šaukti: 

— Dailios šukos! 

Tai išgirdusi, Pušpamaja visai užmiršo nykštukų perspėjimą ir išėjo 
iš trobelės. Nepažinusi persirengusios karalienės, ji paklausė: 

— Ar tikrai turi dailių šukų? 

Karalienė padavė Pušpamajai dailiausias šukas, kokios tik buvo jos 
krepšyje, ir kuo skubiausiai atsitolino. 

O tos šukos buvo įtrintos mirtinais nuodais. Vos Pušpamaja ėmė 
jomis šukuotis plaukus, tą patį mirksnį krito be žado. Netrukus parėjo 
namo nykštukai ir rado ją gulinčią kaip nebegyvą. Jie visais įmano- 
mais būdais bandė ją atgaivinti, tačiau veltui. Bet vienas nykštukas 
pastebėjo šukas jos plaukuose. Vos tik jas ištraukė, Pušpamaja vėl 
atsigavo iš alpulio. Dabar nykštukai Pušpamają dar labiau įgrasino 
laikyti duris užrakintas ir niekam neatidaryti, kol jų nebus grįžusių. 

O karalienė manė, kad šį kartą Pušpamaja tikrai mirė, ir nedora 
jos širdis džiūgavo, vien pagalvojus apie tai. Po kelių dienų ji apsivilko 
brangiausiais drabužiais, apsisagstė įvairiausiomis spalvomis žėrinčiais 
papuošalais ir vėl išsiėmė iš skrynios veidrodį, sakydama: 

— Pasakyk, veidrodi, kas šiandien gražiausia visame pasaulyje? 

Veidrodis atsakė: 

— O prakilnioji! Pušpamaja, pirmosios karalienės duktė. Ji gražiau- 
sia visoje žemėje. 

Tai išgirdusi, karalienė nebesitvėrė pykčiu. Dar tą pačią dieną ji 
pasirūpino vaisių pintinę ir išėjo į girią, persirengusi vaisių pardavinė- 
toja. Priėjusi nykštukų trobelę, ji ėmė šaukti: 

— Skanūs vaisiai! 

Pušpamaja vėl užmiršo nykštukų perspėjimą. Ji atidarė duris ir pa- 
klausė: 

— Kokių vaisių tu turi? 

Karalienė atidengė pintinę ir parodė Pušpamajai vaisius. Pušpamaja 
išsirinko butelinio medžio vaisių, ir karalienė, jai jį padavusi, kuo sku- 
biausiai dingo girioje. 

Dabar nedoroji karalienė buvo nuodais įtrynusi vaisių, ir vos Puš- 
pamaja atsikando gerą kąsnį, kaipmat nualpo ir griuvo ant žemės. Pa- 
rėję nykštukai rado ją gulinčią kaip nebegyvą. Ji atrodė tartum gėlė, 
nuvytusi karštoje saulėje. Dabar niekas Pušpamajos nebegalėjo išgelbėti. 
Visą naktį nykštukai ją gaivino, tačiau jų pastangos buvo veltui. 

Rytą nykštukai gabeno Pušpamajos kūną į deginimo aikštelę. Tuo 
metu per girią traukė karalius, išėjęs medžioti. Jo karalystė siekėsi su 
Pušpamajos tėvo žemėmis. Išvydęs septynis mažus žmogučius, nešančius 
neštuvuose paguldytą į fėją panašią mergelę, įsigeidė viską sužinoti. 
Karalius sušuko nykštukams, kad sustotų, ir tie padėjo ant žemės savo 
naštą. Karalius, kuris buvo ir geras gydytojas, apžiūrėjo mergelę ir 
suprato, jog jos gyvybė dar ne visai išblėsusi. Ji tik apsinuodijusi nu- 
alpo. Karalius nusiskynė keletą lapų, sutrynė delnais ir įlašino truputį 
sulčių Pušpamajai į burną. Ji pamažėle atmerkė akis, o netrukus visai 
atsigavo. 

Karalius susidomėjęs klausėsi, kai Pušpamaja jam viską pasakojo. 
Jis panoro Pušpamają paimti į savo rūmus. Tai nudžiugino nykštukus, 
tačiau drauge jie ir nuliūdo. Nykštukai šnekėjo: 

— O kokia vieniša turėjo jaustis Pušpamaja mūsų menkoje trobe- 
lėje! Dabar ji vėl bus laiminga. Tačiau nuo šios dienos nyku pasidarys 
mūsų trobelėje, nes ji buvo namų šviesa, o dabar amžinai iškeliauja! 

Karalius jiems atsakė: 

— Mieli mano mažieji bičiuliai, ir jūs keliausite su manimi. Visi jūs 
gyvensite mano rūmuose kaip garbingiausi svečiai. 

Nykštukai dabar nebesitvėrė džiaugsmu. Ir visi drauge patraukė 
į IrūmMUS. 

Netrukus, aidint džiaugsmingiems šūksniams, tuokėsi Pušpamaja su 
princu. Į vestuves prisirinko daugybė karalių ir karalienių iš arti ir iš 
toli. Tarp svečių buvo ir Pušpamajos tėvas su pamote. Baigiantis ves- 
tuvėms, nedoroji karalienė, Pušpamajos pamotė, praskleidė jaunosios 
šydą, norėdama pažiūrėti į jos veidą ir, nepaprastai nustebusi, pažino, 
jog čia ne kas kitas, o tik Pušpamaja. Šėldama iš pykčio, ji puolė pro 
duris. Prie slenksčio gulėjo gyvatė, ir karalienė, bėgdama iš kambario, 
ją užmynė. Gyvatė piktai sušnypštė, pakėlė galvą ir įgėlė nedorėlei 
karalienei į koją. Nuodai ėmė greit veikti, ir karalienė mirė, o jos dva- 
sia jau seniai buvo suėsta neapykantos ir pavydo. 


SEPTYNIOS NEDOROS BROLIENĖS 


Viename kaime kadaise gyveno turtingas žmogus. Jis turėjo septy- 
nis sūnus ir dukterį. O septyni sūnūs turėjo septynias pačias. 

Vienintelė septynių brolių sesuo buvo labai išlepinta. Ji buvo vardu 
Benabatė. Tik reikėdavo jai ko panorėti, broliai ir tėvai kaipmat pa- 
Iūpindavo. 

O brolienės be galo piktinosi moša. Tačiau, savo vyrų bijodamos, 
nedrįsdavo nė prasižioti ir visą piktumą tyliai nurydavo. 

Atsitiko, kad vieną dieną Benabatė sušuko tėvui: 

— Tėve, ei tėve! 

— Kas pasidarė, mano dukrele? — atsakė tėvas. 

— Nukelk man sidabrinį mėnulį! — ir parodė ranka į mėnesį, žibanti 
aukštai danguje. | 

— Na kur tavo galva, dukrele! Kas gi gali mėnulį nukelti? 

— Ak tėveli, gauk man mėnulį, labai prašau! 

Čia juk buvo lepinamos dukrelės įgeidis! Ir tėvas išėjo mėnulio 
parnešti. Namuose liko Benabatė, Benabatės motina, septyni broliai ir 
septynios brolienės. 

Ėjo valandos, dienos, savaitės, mėnesiai, metai. 

O tėvas su mėnuliu vis negrįžo. 

Motina verkė, septyni broliai verkė, žiūrėdama į juos, verkė ir Be- 
nabatė. Septynios brolienės pasitrynė akis raudonaisiais pipirais ir taip 
pat verkė. 

Benabatė raudojo tokiais žodžiais: 

— O mylimiausia mano motute, negrįžta mūsų tėvelis ir neparneša 
mėnulio! 

Motina nusišluostė ašaras ir tarė: 

— Tavo tėvas niekada nebesugrįš! 

— Kodėl gi, motute? 

— Tavo tėvą mėnulis prisitraukė. 

— O kas toliau, mama? 

— Jisai, tavo tėvas, dabar mėnuliui džiuto virves veja. 

Bėnabatė daugiau nieko nebeklausinėjo, o dienos vis bėgo. 

Kartą Benabatė atsikėlė ankstų rytą. Ji parodė ranka į raudoną saulę 
ir tarė motinai: 

— Motute mylimiausia, gauk man saulę! 

— Kokie niekai! Kas gi gali saulę paliesti? 

— Motute širdele mylimiausia, parnešk man saulę! 

Čia juk buvo lepinamos dukrelės įgeidis! Motina norom nenorom 
turėjo ruoštis į kelią. Bet išeidama dar susišaukė septynis savo sūnus ir 
tarė jiems: 


— Jeigu aš nebesugrįžčiau, 
Prikraukit septynis vežimus ryžių 
Ir patraukit už septynių girių. 

Ten rasit tūkstančius žmonių, 
Kurie badu miršta! 


Vos tik motina iškeliavo saulės parnešti, saulė ją ir sudegino karš- 
tais savo spinduliais, liko tik kaupelis pelenų. 

— Broliai jūs mano, — rūpinosi Benabatė, — kas nutiko mūsų motinai? 
Tuoj pat pasakykit man, broliai! 

— Mūsų motina susidegino kaip visos ištikimos našlės, štai kas nu- 
tiko! 

Ir septyni broliai pravirko. Benabatė irgi nebenulaikė ašarų, maty- 
dama brolius verkiant. Septynios brolienės pasitrynė akis juodaisiais 
pipirais ir taip pat verkė. 

Tada atsiminė septyni broliai paskutinius savo motinos žodžius ir 
iškeliavo, prisikrovę septynis vežimus ryžių, o Benabatę paliko globoti 
savo pačioms, 

Septynios moterys aižė ryžius, o Benabatė joms padėjo. Staiga vie- 
na brolienė įstūmė Benabatę į geldą, kurioje jos su sunkiais grūstuvais 
ryžius nugrūdo. Kitos šešios moterys ėmė iš visų jėgų grūsti. Benabatė 
pasruvo krauju. Moterys greit išnešė kruvinus Tyžius ir pakasė po 
šiukšlių krūva. 

Visos septynios moterys nebesitvėrė džiaugsmu. Dabar jos pačios 
vienos šeimininkavo ir nė pirštelio galėjo nebejudinti kieno kito labui. 

Atsitiko, kad iš šiukšlių krūvoje pakastų ryžių išdygo trąši moliūgo 
virkščia ir užsirangė ant virtuvės stogo. Netrukus ant jos išaugo pui- 
kus moliūgas. 

Vieną dieną atėjo Benabatės senelė aplankyti savo anūkės. Jos ne- 
radusi, ėmė klausinėti marčias: 

— Sakykit, marčios, kurgi mano mylima Benabatė? 

— Benabatė išėjo pas savo gimines, senele. Sėskis pailsėti, senele! 

— (O kada ji pareis? 

Septynios marčios atsakė, jog jos po vieną eisiančios į savo tėvų 
namus, ir kiekviena ten būsianti po septynias dienas. Tik tada Benabatė 
sugrįšianti. 

Senelė daugiau nieko neatsakė. Jos akys užmatė puikų moliūgą ant 
virtuvės stogo. Nebesusilaikiusi ji sušuko: 

— Koks sultingas moliūgas, kaip jis gardžiai kvepia! Gal nupjau- 
tumėt jį, marčios? 

— Kas gi lips taip aukštai jo skinti? Jeigu taip labai nori, pati 
nusikelk! | 

Senutė pasiėmė nuo židinio lenktą peilį ir siekė moliūgo. Jai prisi- 
artinus, moliūgas sujudėjo, o kai buvo bepaliečianti, staiga prabilo: 


— Nelieski manęs, nelieski manęs, močiute, 
Aš juk tavo Benabatė. 
Mano tėvas veja virvę mėnuly, 

Iš motinos tik pelenų liko sauja, 
Septyni mano broliai toli iškeliavo, 
Užtat ir bėda mane ištiko. 


— Ar girdite, marčios? Ką čia tas moliūgas šneka! 

— Senele, tau iš senatvės galvoj pasimaišė. Kas gi girdėjo, kad 
moliūgas Žmogaus balsu šnekėtų? Eik ir nutrauk jį žemėn! 

Marčių paraginta piktais žodžiais, senutė jėga nutraukė moliūgą 
nuo virkščios. Godžiai jį griebė visos septynios, ketindamos tuojau pat 
supjaustyti. Tačiau vos įpjovė, ėmė švirkšti kraujas. Tada jos viską 
suprato ir kuo skubiausiai moliūgą įmetė į ten pat buvusį tvenkinį. 

— Mieloji močiute,— tarė jos, — kokį tu čia moliūgą nuskynei? Jis 
visas išpuvęs. Turėjome į tvenkinį įmesti! 

Senelė nieko nebeatsakė ir išėjo. 

O iš moliūgo išaugo daili pelėvirkštė su daugybe atžalų. 

Kai po kelių dienų senelė vėl atėjo pasiteirauti apie Benabatę, iš- 
vydo, jog visas tvenkinys prikerojęs pelėvirkščių, net žalia. Ji negalėjo 
atsistebėti tokiu vešliu jų augimu ir sušuko: 

— Oi, kokios puikios daržovės! Kodėl jų neverdate, marčios? 

— O kas gi jas pasieks, senele, kas dėl jų mes darbą? Jei taip jų 
įsigeidei, eik ir pati prisirauk! 

Pasiėmusi peilį ir krepšį, senelė įbrido į tvenkinį ligi krūtinės, no- 
rėdama pelėvirkščių pasipjauti. Tačiau vos priėjo prie augalo, tas 
sušuko: 


— Nelieski manęs, nelieski manęs, močiute, 
Aš juk tavo Benabatė. 

Mano tėvas veja virvę mėnuly, 

Iš motinos tik pelenų liko sauja, 

Septyni mano broliai toli iškeliavo, 

Užtat ir bėda mane ištiko. 


— Ei, kas gi čia dabar? — sušuko nusigandusi senelė ir puolė lauk 
iš tvenkinio. | 

— Na jau! — apšaukė marčios senelę — kur tai girdėta, kad pelė- 
virkštė žmogaus balsu kalbėtų? O jergutėliau, turėk kantrybės, mes ją 
nupjausime. 

Senelė ir vėl, paveikta marčių šnekos, leidosi įkalbama, kad reikia 
pelėvirkštę nupjauti. 

Tačiau vos marčios, paėmusios pelėvirkštę, bandė pjaustyti, iš jos 
vėl pasruvo kraujas. Vėl jos viską suprato ir augalą įmetė į griovį 
netoli namų. O senelei pasakė: 

— Ak močiute, pelėvirkštė buvo taip kirmėlių suvarpyta, kad ją 
reikėjo išmesti. 

O iš pelėvirkštės išaugo tame griovyje nuostabus lotosas. 

Atėjo laikas, kai septyni broliai grįžo su savo septyniais vežimais iš 
kelionės. Artėdami prie namų, jie išvydo griovyje puikų lotosą. Jau- 
niausias brolis Benabatę mylėjo labiausiai. Jis norėjo lotoso žiedą nu- 
skynęs mylimai sesutei parvežti. Bet vos siekė žiedo, išgirdo gailų 
skundą: 


— Nelieski manęs, nelieski manęs, 
Aš juk tavo Benabatė. 

Mano tėvas veja virvę mėnuly, 

Iš motinos tik pelenų liko sauja, 
Septyni mano broliai toli iškeliavo, 
Užtat ir bėda mane ištiko. 


Jauniausias brolis išsigandęs pagalvojo: „Ką čia dabar šitas lotosas 
šneka?“ Tačiau kitiems broliams nieko nesakęs, atsargiai nuskynė glež- 
ną žiedą... 

— Atiduok mums šitą gražų lotosą, broli] Parsivežkime jį pusry- 
čiams,— sakė kiti broliai. 

— O ne, — atsakė jauniausias,— aš kitką esu sumanęs. 

Ir nė vienas nebegalvojo apie lotoso valgymą. 

— O kurgi mūsų Benabatė, mielosios? — klausinėjo broliai savo 
pačias. 

— Ji iškeliavo giminių aplankyti, — atsakė šios. 

Jauniausias brolis dar buvo išėjęs į laukus ir namo sugrįžo tiktai 
temstant. Jam valgyti buvo atnešta į miegamąjį. Tačiau alkana Benabatė 

buvo paslapčiom atsiskyrusi iš lotoso ir viską suvalgiusi. Parėjęs brolis 
įtūžo, radęs tik tuščią lėkštę. Tai pasikartojo dar keletą sykių, ir jau- 
niausiasis nusprendė patykoti, kur tas valgis dingsta. Ir staiga jis pa- 
matė Benabatę, išlipančią iš lotoso ir imančią valgį! Akies mirksniu 
stvėrė brolis seserį į glėbį ir tolei nepaleido, kol ji išklostė visą savo 
liūdną pasaką nuo pradžios ligi galo. Tada jauniausiasis pasišaukė ir ki- 
tus brolius, ir visi dar kartą išklausė pasakojimą. Užtat visai ne stebė- 
tina, jog jie smarkiai įtūžo ant savo pačių. Kitą dieną jie iškasė septy- 
nias gilias duobes ir į jas gyvas sukišo nedoras savo pačias. 


PASAULIO UŽGIMIMAS 


Senais, senais laikais gyveno Kašmyre stipruolis imtynininkas. Jo 
vienos dienos maistą sudarė du tūkstančiai centnerių kvietinių miltų, 
jis juos valgydavo, susimaišęs su tūkstančiu centnerių tirštos košės. 
Tikra laimė buvo to krašto žvėrims, kad imtynininkas buvo griežtas 
vegetaras. 

Vieną dieną jis išgirdo apie kitą imtynininką, gyvenantį Bengalijoje 
ir dar stipresnį negu jis. Tai žeidė jo savimeilę, ir jis ryžosi nedelsda- 
mas ten keliauti ir susirungti su Bengalijos imtynininku. 

Jis nuėjo į turgų, nusipirko keturis tūkstančius centnerių kvietinių 
miltų — dviejų dienų normą. Susirišęs viską, užsidėjo ant galvos ir iš- 
keliavo. 

Po trijų dienų kelionės jie pasiekė ežerą, iškastą prie pat Bengalijos 
sienos. Imtynininkas buvo labai išalkęs ir ištroškęs. Jis atsiklaupė ant 
kranto, prilenkė galvą prie vandens ir vienu sriūbtelėjimu ištraukė ligi 
pusės. Tada nubėrė į ežerą dalį miltų, išsimaišė, paėmęs medį, ir jau 
turėjo tirštą putrą. Jausdamasis šiek tiek pasisotinęs, jis netrukus už- 
migo. 

Prie to ežero kiekvieną dieną ateidavo dramblys vandens atsigerti. 
Kaip buvo pratęs, ir dabar atėjo, bet didžiai nustebo, radęs ežerą ne 
tik tuščią, bet ir sausą! Labai nepatenkintas, jis jau ketino atsitolinti, tik 
staiga pamatė miegantį imtynininką. 

Dramblys kaipmat suprato, kad ežerą išgėrė šis imtynininkas, ir puo- 
lė įtūžęs ant jo, ėmė trypti jam galvą. Bet imtynininkas tik apsivertė 
ant antro šono, sakydamas: ,„„Drąsiau, drąsiau! Tokie švelnūs palytėji- 
mai nenumalšins man galvos skausmo. Smarkiau paspausk, mielas 
drauge!" | 

Dramblys paliovė trypęs ir nebežinojo, ką jam dabar daryti. O imty- 
nininkas atsistojo toliau eiti. Pamatęs dramblį, čiupo už uodegos ir per- 
simetė per petį. Ir vėl patraukė į Bengaliją. 

Žengęs dar keletą žingsnių, jis pasiekė savo varžovo namus. 

— Išeik, o bengalų imtynininke! — sušuko jis.— Eikš ir pabandyk 
mane nurungti! 

— Jo nėra namie, — atsakė bengalų imtynininko pati, stovinti kieme 
už tvoros.— Jis išėjęs į mišką malkų. 

— Gerai, aš dar kartą ateisiu, — atsakė imtynininkas.— O tuo tarpu 
priimk menką dovanėlę, kurią jam atnešiau. 

Taip taręs, permetė dramblį per tvorą į kiemą. 

— Motin, motin, žiūrėk, tavo sūnaus varžovas į mūsų kiemą įme- 
tė pelę! — sušuko bengalų imtynininko pati. 

— O kas čia baisaus, dukrele! — atsakė anyta— Mesk ją atgal! 

Ir dramblys buvo dar kartą permestas per sieną ir nukrito Kašmyro 
imtynininkui po kojom. Tas jį pakėlė ir nuėjo šalin. 

„Nieko sau, — pamanė jis.— Jeigu bengalų imtynininko pačiai dramb- 
lys atrodo kaip pelė, įdomu, kaip pačiam imtynininkui atrodysiu aš!“ 

Nebuvo jis dar toli nuėjęs, kai pamatė atžingsniuojant savo var- 
žovą. Tas ant galvos nešėsi visą mišką. „Čia iš tikrųjų manęs vertas 
priešininkas“, — pamanė jis sau. O Bengalijos imtynininkui pasakė to- 
kius žodžius: | 

— Mane pasiekė garsas apie tave, ir aš iš Kašmyro atkeliavau su 
tavimi susiimti. Gal surengsime varžybas? 

— Žinoma, — atsakė bengalas.— Tik eime į miestą, nes čia nėra kam 
pabūti už teisėją. 

— Bet aš skubėsiu grįžti namo, — atsakė Kašmyro imtynininkas. — 
Susiimkime čia pat dabar. O dėl teisėjo — žiūrėk, ana ateina senė. Aš ją 
paprašysiu stebėti imtynes ir spręsti. 

Jis prisiartino prie senutės ir tarė: 

— Močiute, sustok valandėlę ir pažiūrėk mūsų imtynių! 

— Aš negaliu, sūneli, negaliu — atsakė senutė— Duktė pavogė iš 
manęs visus jaučius ir karves, turiu skubėti ją pasivyti. Bet jeigu jums 
patiktų rungtis ant mano delno, tai eidama galėsiu jūsų varžybas stebėti. 

Abu imtynininkai sulipo senutei ant delno, su visu drambliu ir mišku, 
ir ėraė rungtis. O senutė tuo tarpu toliau bėgo per laukus ir upes. 

Senutės duktė, iš tolo pamačiusi motiną, pradžioje labai nusigando. 
Ji pamanė, kad motina kareivius atsiveda jos suimti. Bet supratusi, 
jog motina ateina tik su dviem imtynininkais, ji drąsiu mostu juos pasi- 
čiupo. Su drambliais ir mišku, su trimis milijonais karvių ir šešiais tūks- 
tančiais jaučių, kuriuos pati varėsi, ji viską surišo. Užsidėjusi ryšulį 
ant galvos, nubėgo toliau. 

Vienas jautis tuo tarpu išalko. Jis iškišo galvą iš ryšulio ir ėmė 
mykti. Senės duktė išrovė iš pakelės du mango medžius ir sukišo jau- 
čČiui į snukį — pašėrė. Bet tas laukas ir medžiai buvo vieno valstiečio, 
kurio jauniausiasis sūnus tuo metu rengėsi į miestą parduoti kiaušinių 
turguje. Berniukas pamatė, kaip senės duktė išrovė mango medžius, ir 
labai supyko. Jis sugriebė lauko kampą ir patraukė. Senės duktė, tuo 
metu kaip tik ėjusi skersai lauką, suklupo ir pargriuvo. Bet nespėjo 
nė atsistoti, o berniukas lauką suvyniojo kaip kilimą su visa senės duk- 
terimi ir ryšuliu. 

Tą vyturą berniukas pasispaudė po ranka ir nužingsniavo į miestą. 
Kelyje jis labai išalko ir, vos tik į miestą įėjęs, čiupo visą kepėjo 
būdelę ir susikimšo į burną. Kadangi miestiečiai labai tuo pasibaisėjo, 
jis čiupo visą miestą ir įsigrūdo į krepšį. 

Dabar nebeliko miesto, kuriame berniukas buvo manęs kiaušinius par- 
duoti. Todėl jis neskubėdamas grįžo atgal į savo kaimą. Tačiau netoli 
tenuėjo ir vėl išalko. Jis ėmė daužti kiaušinius ir gerti. Tada jam šovė 
į galvą viena mintis. Jis paėmė suvyniotą lauką su senės dukterimi ir 
jos ryšeliu ir viską sudėjo į tuščią kiaušinio lukštą. Nunešė jį prie 
upės ir paleido plaukti. 


146 


Kiaušinio lukštas, supdamasis upės srovėje, nuplaukė į jūrą. Jūros 
bangos varė ir varė jį toliau, ligi pat vandenyno. Taip plaukė kiaušinio 
lukštas milijonų milijonus mylių, kol galiausiai didžiulė banga trenkė į 
lukštą ir sudaužė. 

Iš lukšto išslydo suvyniotasis laukas ir atsivyniojo. Senės duktė su 
savo Iyšuliu dabar atsidūrė laisvėje. 

O iš ryšulio išlindo senė — abu imtynininkai ant jos delno dar tebe- 
sirungė. Ir dramblys, ir miškas, ir trys milijonai karvių su šešiasdešimt 
tūkstančių jaučių taip pat išėjo į laisvę. 

Taip atsirado pasaulis anoje vandenyno pusėje, jis tarpo ir klestėjo 
milijonų milijonus metų. 


HAŠIŠO VALGYTOJAI 


Kartą, kai vienas hašišo valgytojas, sėdėdamas ant upės kranto, gau- 
dė žuvis, pro šalį eidamas kito krašto žmogus pasiteiravo, kaip vadinasi 
tas kelias, kuriuo jis eina, ir kuo jis pats vardu. Šis atsakė: 

— Mano vardas — Šešių centnerių hašišo valgytojas! 

Tai išgirdęs, nepažįstamasis atsakė: 

— Ar nuo šešių centnerių hašišo tu jau apsvaigsti? Tzda nesi ver- 
tas hašišo valgytojo vardo! Mano krašte gyvena toks žmogus, kuris 
gali devynis centnerius hašišo suvalgyti, ir kad bent kiek sugurtų ar 
apsvaigtų! 

Hašišo valgytojas, tai girdėdamas, pasakė norįs į jo kraštą nuke- 
liauti ir su tuo žmogumi pasivaržyti; jis įsirišo šešis centnerius hašišo 
į nosinę ir nužingsniavo keliu; pasiekęs tvenkinį, suvalgė savo šešis 
centnerius hašišo ir pasijuto ištroškęs. Nusileido prie vandens ir tol 
gėrė, kol tvenkinį išgėrė ligi dugno. Vis dar tebejausdamas troškulį, 
jis gulė ant kranto ir užmigo. 

Iš šio tvenkinio gerdavo radžos dramblys, ir atsitiko, kad varovas 
jį tą dieną čia atvedė; tačiau tvenkinyje vandens nebebuvo, tik ant 

kranto miegojo žmogus. Varovas paliepė drambliui žmogų pažadinti, 
tačiau šis niekaip neįstengė jo pripurtyti. Tada varovas dramblį nu- 
sivedė. 

Po kiek laiko hašišo valgytojas nubudo kaip niekur nieko. Jis be- 
mat nusprendė iš čia pasitraukti ir toliau keliauti į devynių centnerių 
hašišo valgytojo namus. Taip jis ir ėjo, klausinėdamas kelio, ir galiau- 
siai priėjo namus. Tada sušuko: 

— Broli Devynių centnerių hašišo valgytojau, ar tu namie? 

Jo žmona atsiliepė, kad ne namie, išėjęs cukrašvendrių pjauti. Žmo- 
gus pasiklausė, ar jis parsiras ir kada, o ji atsakė: 

— Taip, netrukus parsiras, jau ir vakarienė pataisyta ir jam padėta. 

Bet Žmogus tarė: 

— Aš negaliu čia ilgiau laukti. Einu ir rungsiuosi su juo. Tik pa- 
Iodyk man kelią. 

Ji išėjusi parodė jam kelią, jis netrukus rado sakytą vietą ir sušuko: 

— Broli Devynių centnerių hašišo valgytojau, pasirodyk, aš noriu 
su tavimi rungtis! 

Anas atsakė: 

— Septynias dienas nieko nesu valgęs. Kaipgi aš rungsiuosi? 

Šešių centnerių hašišo valgytojas atsakė: 

— Aš devynias dienas nieko nesu valgęs. 

Tačiau tas vėl tarė: 

— Čia mūsų varžybų niekas nematys. Eime abu drauge, aš noriu su 
tavimi susiimti, ir kiekvienas galės pasižiūrėti, kas laimėjo ir kas pra- 
laimėjo. 

Taip pasakęs, jis susikrovė ant galvos visas cukrašvendres, kurių 
buvo prisipjovęs per šias septynias dienas, ir abu drauge nuėjo. Eidami 
keliu, sutiko žuvininkę, nešančią žuvis į turgų parduoti. Jie pašaukė 
tą moterį, liepė jai stoti ir žiūrėti, kaip jie rungsis. Tačiau ji atsakė, 
kad jau ir dabar vėluojanti, nebespėsianti laiku į turgų. Jie galėtų rung- 
tis jai ant dilbio, tada ji gerai matytų. Jie ir sulipo jai ant dilbio, bet 
ėmus rungtis, lėkė pro šalį slibinas ir pačiupo hašišo valgytojus, žuvis 
ir visa kita. Atsitiko, kad tuo metu radžos duktė buvo išėjusi pasivaikš- 
čioti, bet staiga pakilo viesulas, ir viskas iš slibino nagų nupuolė že- 
mėn, tiesiai radžos dukteriai po kojų. Bet ji pamanė, jog čia tik šiaudų 
gabanėlė, viesulo atnešta jai prie kojų, ir liepė viską sušluoti. 


KUPROTA SENUTĖ 


Kartą gyveno kuprota senutė, kuri eidama pasiramsčiuodavo lazda. 
Jos galva tada kretėdavo. Senutė turėjo du šunis. Vieno vardas buvo 
Rangas, kito Bhangas. 

Senutė sumanė aplankyti savo anūkę. Ji tarė abiem šunims: 

— Judu abu liekate namie. Ir kad man nepakrutėtumėt iš vietos! 

Rangas ir Bhangas atsakė: 

— Gerai. 

Senutė pasirėmė ant savo lazdos, palinko į priekį ir iškeliavo, o jos 
galva kretėjo. Jau buvo ji gerą galą kelio nuėjusi, kai staiga ją užmatė 
šakalas ir tarė: 

— Ak čia tu! Kuprota senutė traukia pro šalį. Na gerai, sene, aš 
tave suėsiu. 

Senutė atsakė: 

— Palauk, kol aš pariebėjusi grįšiu iš savo anūkės namų, tada ga- 
lėsi mane ėsti. Dabar tik kaulus ir odą rasi — manęs tiek ir tėra. | 

Tai išgirdęs, šakalas atsakė: 

— Puiku. Tik pariebėk gerai, o kai grįši namo, aš tave suėsiu. 

"Tuos žodžius taręs, šakalas nubėgo. 

Vėl senutė pasirėmė ant lazdos, palinko į priekį, o jos galva kretėjo. 
Jau buvo vėl kelio galelį nukūprinusi, kai ją pamatė tigras ir sušuko: 
— Taigi čia ji! Kuprota senutė eina pro šalį. Ei sene, aš tave suėsiu! 

Senutė atsakė: 

— Palauk, kol iš anūkės namų grįšiu riebutė apskritutė, tada ir ga- 
lėsi mane ėsti. O jeigu dabar mane ėstum, gautum vien odą ir kaulus, 
argi pats nematai? 

Tai girdėdamas, tigras tarė: 

— Labai gerai, aš tave suėsiu, kai tu grįši riebutė apskritutė. 

Ir tigras nubėgo šalin. 

Senutė vėl ėmė krutėti į priekį, pasiramsčiuodama lazda, nunėrusi 
kretančią galvą. Taip ji nuėjo dar kokį kelio galelį. 

Tada ją pamatė lokys ir tarė: 

— Taigi čia ji! Kuprota senutė eina pro šalį. Ei sene, aš tave suėsiu! 

Senutė atsakė: 

— Palauk, kol grįšiu iš anūkės namų, tada būsiu riebesnė, ir ga- 
lėsi mane ėsti. Bet jeigu dabar mane ėsi, nesitikėk nieko daugiau, tik 
odos ir kaulų. Negi aš ko kito turiu? 

Tai išgirdęs, lokys tarė: 

— Na gerai, sočiai valgyk, o kai grįši, aš tave suėsiu. 

Tai pasakęs, lokys atsitraukė. Neilgai trukus, senutė priėjo savo anuū- 
kės namus. Ten ji daug valgė tirštos grietinės ir rūgusio pieno ir pasi- 
darė tokia stora, jog nė aprašyti nebegalima. Jei būtų dar nors kiek 
valgiusi, būtų jau sprogusi. 

Tada ji tarė anūkei: 

— O mano anūkėle! Jau man laikas namo, bet aš nebepajėgsiu par- 
eiti. Aš galiu tik riedėti. O lokys, tigras ir šakalas laukia manęs išsi- 
žioję. Jie suės mane vos pamatę. Sakyk, ką dabar daryti? 

Anūkė atsakė: 

— Nebijok, močiute! Aš tave įkišiu į agurką. Ten nei tigras, nei 
lokys tavęs nepamatys ir negalės suėsti. 

Taip tarusi, įkišo senutę į agurką, kelionei įdėjo truputį džiovintų 
ryžių ir vaisių ir, sušukusi „Laimingo kelio!", smarkiai pastūmėjo agur- 
ką, tas ir nuriedėjo kaip mažas vežimėlis. Agurkas riedėjo į priekį, o 
senutė viduje džiaugėsi: | 

— Riedėk, agurkėli, riedėki, 

Šveičiu aš sau ryžius ir tamarindo vaisius, 
Tiktai sėkleles vis išspjaudau, piu piu. 

O senės nė kvapo nerasite čia! 


Pakelėje tykojo lokys, norėdamas suėsti senę. Bet senės jis niekur 
negalėjo užmatyti, vien tik riedantį agurką. Jis pasuko agurką taip, 
pasuko kitaip, bet niekur nebuvo matyti nei senės, nei ko nors kito 
valgomo. O iš vidaus dar pasigirdo žodžiai: „(O senės nė kvapo nerasite 
čia!" Tada jis nusprendė, kad senė jau bus parėjusi. Ir taip smarkiai 
pastūmė agurką, jog tas nuriedėjo kaip vežimaitis. 

Agurkas riedėjo toliau, o senutė viduje vis šnekėjo: 


— Riedėk, agurkėli, riedėki, 

Šveičiu aš sau ryžius ir tamarindo vaisius, 
Tiktai sėkleles vis išspjaudau, piu piu. 

O senės nė kvapo nerasite čia! 


Truputį toliau tykojo tigras. Bet ir jis niekur senės neįmatė, tik 
pro šalį riedantį agurką. Agurką apžiūrėjo, bet čia nebuvo nei senės, 
nei ko kito valgomo. O kažkas viduje dar sušuko: „(O senės nė kvapo 
nerasite čia!“ Tai išgirdęs, jis pamanė, kad senė jau bus parėjusi. Ir 
tigras pastūmė agurką, o tas nuriedėjo kaip vežimaitis. 

Agurkas riedėjo toliau, o senė jame sau šnekėjo: 


— Riedėk, agurkėli, riedėki, 

Šveičiu aš sau ryžius ir tamarindo vaisius, 
Tiktai sėkleles vis išspjaudau, piu piu. 

O senės nė kvapo nerasite čia! 


Truputėlį toliau viduryje kelio tupėjo šakalas. Pamatęs agurką, jis 
tarė: 


— Hm! Kaip čia yra, kad agurkas šneka? Reikia pasižiūrėti, kas jo 
viduje! 

Tuos žodžius pasakęs, nenaudėlis per agurką kad tvojo, kiek tik 
valiojo, perskėlė ir sušuko: 

— Ei sene, aš tave suėsiu! 

Senutė atsakė: 

— Ėsk, kad taip nori. Bet ar nenorėtum prieš tai bent dainelės pa- 
siklausyti? 

Šakalas tarė: 

— Visai nebloga mintis. Aš irgi moku padainuoti. 

Senutė tarė: 

— Na ir puiku. Mes kartu eisime ir abu dainuosime. 

Taip pasakiusi, senutė išlindo iš agurko, atsistojo ant kelio ir gailiu 
balsu ėmė šaukti Rangą ir Bhangą: 

— Atbėk, atbėk, o Rangai, o Bhangai,— tule tule tule! 

Kaipmat puolė senutės šunys šakalą, vienas griebė už gerklės, kitas 
įsikando. šono. Ir ėmė jį vilkti, ir kaip dar vilko! Nulūžo šakalui spran- 
das, praplyšo pilvas, iškaro liežuvis, gyvybės nebeliko jo kūne, o jie 
vis tiek jį vilko ir vilko nesustodami. 


AVINĖLIS 


Kartą gyveno mažas avinėlis, kuris savo netvirtomis kojelėmis tre- 
pinėdavo ir smagiai išdaigaudavo. Vieną dieną jis iškeliavo senelės 
aplankyti ir šokinėjo iš džiaugsmo, pagalvojęs apie tuos visus gerus 
dalykus, kurių gaus pas savo senelę. Bet jis sutiko šakalą. Tas nužvelgė 
minkštą gardų kąsnelį ir sušuko: 

— Avinėli avinėli, aš tave prarysiu! 

Avinėlis linktelėjo galvelę ir atsakė: 


— Pas savo senelę dabar skubu. 
Ten manęs laukia daug valgių riebių. 
Kai pastorėsiu, tada susitikim abu! 


Šakalui tai atrodė visai nekvailai pasakyta, ir jis leido avinėliui to- 
liau bėgti. Po valandėlės avinėlis sutiko grifą; tas, būdamas labai išal- 
kęs, nužvelgė minkštą kąsnelį ir sušuko: 

— Avinėli avinėli, aš tave sukaposiu! 

Avinėlis linktelėjo galvelę ir atsakė: 

— Pas savo senelę dabar skubu. 
Ten manęs laukia daug valgių riebių. 
Kai pastorėsiu, tada susitikim abu! 


Ir grifui tai pasirodė visai nekvaila, jis irgi leido avinėliui toliau 
keliauti. Paskui avinėlis sutiko tigrą, vilką, šunį ir erelį, ir visi jie sakė, 
pažiūrėję į minkštą kąsnelį: 

— Avinėli avinėli, aš tave prarysiu! 

Ir visiems avinėlis atsakė, palenkdamas galvelę: 


— Pas savo senelę dabar skubu. 
Ten manęs laukia daug valgių riebių. 
Kai pastorėsiu, tada susitikim abu! 


„Galiausiai avinėlis pribėgo savo senelės namus ir baisiai skubėda- 
mas sušuko: 

— Senelyte mieliausia, aš pasižadėjau greit pariebėti, o duotą žodį 
reikia tesėti, tai būk gerutė, uždaryk mane į klėtį su grūdais. 

Senelė atsakė, kad avinėlis tikrai geras vaikas, ir uždarė jį į klėtį. 
Ten išbuvo godus avinėlis ištisas septynias dienas ir tik ėdė ėdė, kol vos 
begalėjo ant kojelių nustovėti, tada senelė pasakė, jog jis jau pakan- 
kamai riebus ir gali eiti namo. Bet gudrus avinėlis nusprendė, kad iš 
to nebus nieko gero, jis dabar atrodo toks rubuilis ir skanus, kad grįž- 
tantį tikrai koks nors žvėris suės. 

— Aš sugalvojau, kaip išsisukti, —tarė avinėlis — Padaryk mažą 
būgnelį iš mano mirusio broliuko kailio, aš įsisėsiu vidun ir riedėsiu 
sau namo, nes aš juk apvalainas kaip kokia statinaitė ir kaip tik tilpsiu 
į būgnelį. 

Senelė iš mirusio broliuko kailio padarė mažą dailų būgnelį vilna 
į vidų. Avinėlis patogiai įsigulė į būgnelį ir išriedėjo. Netrukus pririe- 
dėjo erelį. Tas sušuko: 

— Biigneli būgneli, ar nematei mano avinėlio? 

O avinėlis atsiliepė iš savo šiltos minkštos gūžtelės: 


— Į ugnį įpuolė, ir tau bus taip pat. 
Tratėki, būgneli! Tram pam tra ta ta! 

— Kaip apmaudu,—atsiduso erelis ir širdyje apgailėjo tą minkštą 
kąsnelį, kurį buvo paleidęs. 
O avinėlis toliau riedėjo, juokdamasis ir dainuodamas: 


— Tram pam tra ta ta! Tram pam tra ta ta! 


Visi žvėrys ir paukščiai sutikę klausė to paties: 
— Būgneli būgneli, ar nematei mano avinėlio? 
O mažasis gudruolis visiems atsakinėjo: 


— Į ugnį įpuolė, ir tau bus taip pat. 
Tratėki, būgneli! Tram pam tra ta ta! 
Tra pam tra ta ta! Tram pam tra ta ta! 


Visi jie atsidusdavo, prisiminę gardų kąsnelį, kurio neteko. Galiau- 
siai avinėlis sutiko apraišusį šakalą. Nors ir koks varganas jis atrodė, 
užtat skvarbus buvo jo žvilgsnis; šakalas sušuko: 

— Būgneli būgneli, ar nematei mano avinėlio! 

Avinėlis pasitaisė patogiau savo šiltoje minkštoje gūžtelėje ir links- 
mai atsakė: 


— Į ugnį įpuolė, ir tau bus taip pat. 
Tratė... 


Toliau avinėlis nebespėjo pasakyti, nes šakalas pažino jį iš balso ir 
suriko: 

— Oho, tu išsivertei išvirkščias, ar ne? Na, dabar eikšen! 

Taip taręs, šakalas būgnelį perdrėskė ir prarijo avinėlį. 

SENUTĖ, 
KURI MĖGO PAPLĖKUSIUS RYŽIUS 


Kartą gyveno sena moteriškė, kuriai labai skanu būdavo paplėkę 
ryžiai. Bet kiekvieną naktį ateidavo vagis ir išvalgydavo paplėkusius 
senutės ryžius. Tada senutė išsiruošė keliauti pas karalių su skundu. 
Ejo senutė palei tvenkinį ir pamatė dygliažuvę. Ta iškišo galvą iš van- 
dens ir paklausė: 

— Kur tu eini, sene? 

Ji atsakė: 

— Vagis kiekvieną naktį išvalgo mano paplėkusius ryžius. Einu pas 
karalių ir apskųsiu jį. 

Dygliažuvė tarė: 

— Pasiimk mane, kai grįši namo. Aš tau atnešiu laimę. 

Senutė linktelėjo sutikdama ir ėjo toliau. Neilgai trukus, pamatė di- 
delį medį. Po medžiu gulėjo nukritęs vaisius ir jai sušuko: 

— Kur tu eini, sene? 

Ji atsakė: 

— Vagis kiekvieną naktį išvalgo mano paplėkusius ryžius, užtat einu 
pas karalių ir jį apskųsiu. 

Vaisius tarė: 

— Pasiimk ir mane, kai grįši namo. Aš tau būsiu naudingas. 

7 Gerai, tegul bus taip — atsakė senutė. 

Neilgai trukus, senutė pamatė karviamėšlį, gulintį ant kelio. Kar- 
viamėšlis paklausė: 

— Kur tu eini, sene? 

Ji atsakė: 

— Vagis kiekvieną naktį išvalgo mano paplėkusius ryžius. Dabar 
einu pas karalių ir jį apskųsiu. 

Karviamėšlis tarė: 

— Pasiimk mane, kai grįši namo. Aš namie tau labai pasitarnausiu. 

— Na gerai, — atsakė senutė. 

Ir nuėjo toliau, kol rado skustuvą, gulintį šalia kelio. Skustuvas 
paklausė: 

— Kur tu eini, sene? 

— Vagis kiekvieną naktį išvalgo mano paplėkusius ryžius. Užtat 
einu pas karalių apsiskųsti. 

Skustuvas tarė: 

— Pasiimk mane, kai grįši namo. Aš tau labai praversiu. 

— Aišku, pasiimsiu, — tarė senutė. 

Galiausiai senutė priėjo karaliaus rūmus. Tačiau karalius buvo išvy- 
kęs, ir ji negalėjo išdėstyti savo skundo. 

Grįždama namo, ji atsiminė skustuvą, karviamėšlį, nukritusį vaisių 
ir dygliažuvę. Visus juos susidėjo į krepšį ir keliavo toliau. Kai priėjo 
savo kiemą, skustuvas sušuko: 

— Padėk mane čia į žolę! 

Senutė padėjo skustuvą į žolę. 

Lipant laipteliais, karviamėšlis tarė: 

— Padėk mane ant laiptelio! 

Senutė taip ir padarė. 

Trobelėje vaisius pasakė: 

— Kišk mane į krosnį ant medžio grotelių! 

Senutė ir tą padarė. 

Tada prašneko dygliažuvė: 

— Įdėk mane į puodą su paplėkusiais ryžiais! 

Sutemus senutė išsivirė vakarienę ir pavalgė prieš miegą. Tada įdėjo 
dvglažuvę į puodą su paplėkusiais ryžiais ir atsigulė. 5 

Vidurnaktį pasirodė vagis. Jis įėjo į trobelę, bet vos tik įkišo ranką 
į molinį puodą su ryžiais, dygliažuvė savo dygliukais smeigė, net kiau- 
rai ranką pradūrė. Iš skausmo vagis garsiai subliuvo. Aimanuodamas 
jis nusvyravo prie krosnies. Tą patį mirksnį staiga sprogo vaisius, ir 
karšti jo gabalai tėškė vagiui į veidą ir į akis. 

Pašėlęs iš skausmo, išbėgo vagis iš trobos, bet įsistojo į karviamėšlį. 
Visas kojas išsimėšlinęs, norėjo vagis jas žolėje nusišluostyti. Bet čia 
jam į koją įpjovė žolėje padėtas skustuvas, ir jis dar smarkiau suriko 
iš skausmo. 

Išgirdę vagį rėkiant, prie senutės trobos subėgo iš visų pusių Žmo- 
nės ir sučiupo vagį. Ir tol pėrė jam kailį, kol tas kvapą išleido. 


ŠAKALAS IR KROKODILAS 


Vieno miško viduryje buvo tvenkinys, netoli jo gyveno gausybė 
laukinių žvėrių. O tvenkinyje plaukiojo krokodilas, ir jis kas kartas, 
kai žvėrys ateidavo atsigerti, Kurį nors nutverdavo, užtat neilgai tru- 
kus visi tvenkinio net iš tolo bijojo. Bet kartą pro šalį ėjo šakalas ir, 
pastebėjęs, kad žvėrys labai sunerimę, paklausė kodėl. Stirnos atsakė: 

— Broli, reikalai labai liūdni, mes net nenorime apie tai kalbėti. 

Tačiau šakalas dar kartą paklausė, ir žvėrys vis dėlto jam papasa- 
kojo, kad krokodilas kasdien po vieną jų suėda, kai jie ateina prie 
tvenkinio gerti. 

Šakalas atsakė: 

— Jeigu patys nežinote, ką daryti, štai ką aš jums pasiūlysiu. Pasi- 
dalykite į du būrius ir eikite prie tvenkinio iš dviejų priešingų pusių. 
Kai krokodilas plauks prie vieno kranto, galėsite prie kito ramiai gerti, 
ir nebeįstengs krokodilas nutverti jūsų. 

Taip pataręs, šakalas nubėgo toliau. Kai kitą dieną ėjo stirnos prie 
tvenkinio gerti, jos pasielgė, kaip buvo sakęs šakalas. Krokodilas tuo- 

jau pat suprato, kad tai šakalas bus pamokęs, ir nusprendė jį sudraskyti. 
Jis šnekėjo pats sau: „Palauk truputėlį, šakale, aš tau parodysiu gudry- 
bes, saugokis dabar, nenaudėli!“ Po dviejų trijų dienų atėjo šakalas 
prie tvenkinio atsigerti, o krokodilas, vos jį pamatęs, griebė ir sučiupo 
už kojos. Bet šakalas, pilnas gudrumo, tarė: 

— Tu nutvėrei tik lazdą, kurią buvau įkišęs į vandenį gyliui iš- 
matuoti. 

Krokodilas pasižiūrėjo ir pamanė: „Čia iš tikrųjų panašu į lazdą, 
matyt, lazda ir bus.“ Ir paleido koją. Pasijutęs laisvas, šakalas greitai 
šoko iš vandens ir suriko: 

— Aš išsisukau, kitaip jis būtų mane sudraskęs ir suėdęs! 

Kai alkanas krokodilas tai užgirdo, net iš vandens išlipo šakalo 
gaudyti ir nusivijo. Tačiau tą dieną nepagavęs, grįžo atgal, sukdamas 
galvą, kaip padaryti šakalui galą. Galiausiai nusprendė eiti i šakalo 
namus, ten laukti jo grįžtančio, čiupti ir sudraskyti. Taigi krokodilas 
nuslinko į šakalo namus ir pasislėpė. 

Vakare grįžta šakalas namo ir mato, kad jo namuose būta krokodilo, 
ir jeigu jis nepasisaugos, tai gali sveikas kailio nebeišnešti. Užtat jis 
sušuko: 

— O name, molio nameli, ką tu man pasakysi? 

Krokodilas viduje subrazdėjo, ir šakalas aiškiai suprato, kad jis 
yra viduje ir greit pasirodys. Išbėgęs krokodilas ėmė šakalą vytis. Ta- 
čiau neilgai trukus, šakalas prasmuko pro tarpą dviejų arti suaugusių 
medžių. Krokodilas pabandė tą patį padaryti, tačiau įstrigo tarp me- 
džių ir taip ten nugaišo. 


11. Miegantis mieslas 

VALSTIETIS IR TIGRAS 


Vienoje šalyje gyveno valstietis, kurį vadino Budhaus Tėvu. Bež- 
džionės ir paukščiai puldavo javų laukus ir išgadindavo jam visą derlių. 
Budhaus Tėvas vaikydavo juos ilga bambuko lazda, vis bardamasis: 

— Rasiu čia jus dar kartą, tai parodysiu jums visiems eiri meiri 
keiri mazgą! 

Praėjo daug laiko. Kartą į Budhaus Tėvo lauką atėjo ne šiaip kas, 
o pats bengališkas karališkasis tigras, o kadangi buvo nuvargęs, ten ir 
užmigo. Kai pabudo, jau buvo rytas, todėl pasislėpė tankiuose javuose. 

Ir tą dieną Budhaus Tėvas atėjo į lauką nusitvėręs bambuko lazdą 
ir, gainiodamas paukščius, šūkavo: 

— Rasiu čia jus dar kartą, tai parodysiu jums visiems eiri meiri keiri 
mazgą! 

Tigras, išgirdęs minint eiri meiri keiri mazgą, pamanė: „Viešpatie, 
ką tai galėtų reikšti?“ Tie keisti Žodžiai taip įstrigo tigrui į galvą, kad 
jis nebeteko ramybės. Būtinai turėjo sužinoti, ką jie reiškia. Todėl 
prisiartino prie Budhaus Tėvo ir tarė: 


162 


— Broli, norėčiau kai ko tave paklausti. 

Budhaus Tėvas iš pradžių labai nusigando, išvydęs atšuoliuojantį 
tigrą. Tačiau jis buvo tikrai drąsus bei išmintingas ir greit susitvardė. 

— Ar negalėtum man parodyti eiri meiri keiri mazgo? 

— Kodėl gi ne? Aišku, galiu — atsakė Budhaus Tėvas.— Tiktai tam 
Teikia kai kurių dalykų. 

— Tik pasakyk ko, ir kaipmat gausi, — žadėjo tigras. 

— Pirmiausia reikia didelio stipraus maišo, — atsakė Budhaus Tė- 
vas, — tada ilgos nepertraukiamos virvės, o galiausiai medinės kuokos. 

Tigras nubėgo tų daiktų atnešti. 

Buvo turgaus diena, ir ryžių pardavinėtojai skubėjo į turgų, gaben- 
dami didžiausius paspragintų ryžių maišus. Staiga į kelio vidurį iššoko 
tigras ir, šiurpiai riaumodamas, artinosi prie jų. Žmonės metė žemėn 
maišus ir išbėgiojo, gelbėdami savo gyvybę. O tigras paėmė vieną mai- 
šą ir su visais ryžiais nunešė Budhaus Tėvui. 

Tada tigras nubėgo į ganyklą. Pririštos karvės, jį pamačiusios, per- 
sigandusios nusitraukė ir išlakstė. O tigras pasiėmė stiprios virvės galą 
ir grįžo atgal pas Budhaus Tėvą. Dar netoli buvo nuėjęs, kai pamatė 
keletą atletų, kurie trobelėje mankštinosi su kuokomis. Tigrui staiga 
įsisukus į jų tarpą, puolė stipruoliai bėgti kiek tik jų kojos nešė, palikę 
visas savo kuokas. Tigras išsirinko jų vadovo kuoką, sveriančią kone 
pusę centnerio. 

Maišas, virvė ir kuoka jau buvo parūpinti, ir greit buvo galima ti- 
kėtis pamatyti eiri meiri keiri mazgą. Tigras ir tarė: 

— Broli valstieti, dabar rodyk man mazgą. 

Budhaus Tėvas atsakė: 

— Gerai. Lipk į tą maišą, atsitūpk, susičiaupk ir užsimerk. Ir greit 
pamatysi eiri meiri keiri mazgą. 

Tigras padarė kaip lieptas; vos jis atsidūrė maiše, Budhaus Tėvas 
maišą gerai užrišo. Tada paėmė abiem rankom didžiąją kuoką ir iš 
visų jėgų smogė tigrui. Tigras suriko: 

— Oi! Kas gi čia? 

Budhaus Tėvas atsakė: 

— Čia jis ir yra! 

Ir vėl ėmė su kuoka tigrą tvoti. Sulig kiekvienu smūgiu tigras tik 
truputėlį suniurnėdavo. Jis daugiau nebestaugė, bijodamas nederamai 
pasielgti. 

Tačiau Budhaus Tėvas nenorėjo tigro taip pigiai paleisti. Po kiek- 
vieno smūgio jis pasiteiraudavo: 

— Na, kaip dabar? 

Galiausiai tigras nebeįstengė tverti. 

— Nustok! Nustok! — suriko jis.— Aš jau užtektinai prisižiūrėjau. 
Atrišk maišą! 

Tačiau Budhaus Tėvas tik atsakė: 

— Aš tau dar tik eiri mazgą parodžiau, dar tau reikia pamatyti meiri 
ir keiri. 

Ir jis vėl ėmė dosniai dalyti smūgius su sunkiąja kuoka. Tigras ėmė 
inkšti, o paskui griausmingai užriaumojo, kad net ausys kurto. Pama- 
žėle riaumojimas virto vėi inkštimu, vėliau tebuvo girdėti dūsaujant. 
Paskui ir dūsavimai liovėsi, tigras nebeišleido nė garso. 

Budhaus Tėvas nusprendė, kad jau dabar tigras nebegyvas. Ir, pa- 
ėmęs už uodegos, jį nuvilko kaimo keliu ligi pievos ir ten paliko gu- 
lėti. Tačiau tigras dar buvo gyvas. Nuo smarkių smūgių jis buvo ap- 
alpęs, tačiau po kelių valandų atsipeikėjo. Bet jį ėmė krėsti šaltis. 

Kai Budhaus Tėvas pamatė, jog tigras dar gyvas, tris dienas nebe- 
iškėlė kojos iš namų. Tačiau netrukus už durų pasigirdo balsas, kuris 
Budhaus Tėvui negalėjo atrodyti visai nepažįstamas. 

— Broli, būk toks geras, atidaryk man duris ir duok žarijėlę! 

Budhaus Tėvas pasižiūrėjo pro plyšį sienoje ir išvydo tigrą. Jį pa- 
gavo baisi baimė. Vargais negalais jis išstenėjo: 

— Aš turiu daug karščio. Negaliu durų atidaryti. Bet jeigu prakiši 
pro durų apačią lazdą, pririšiu prie jos Žariją. 

Iš kur galėjo tigras taip greitai lazdą gauti? Vietoj lazdos jis pakišo 
po durimis savo uodegą. Skubiai Budhaus Tėvas čiupo aštrų peilį ir 
vienu pjūviu nurėžė uodegą. Tigras susirietė iš skausmo, garsiai už- 
kaukė ir visą prieangį pritaškė kraujo. Didelės jo akys lakstyte lakstė, 
jis visas degė neapsakomu keršto troškimu. Baisiausiai plūsdamas Bud- 
haus Tėvą, jis prisiekė jam šiurpiai atkeršyti. Galiausiai tigras pasijuto 
labai norįs gerti ir nuėjo prie tvenkinio. 

Tačiau čia jo tykojo naujas pavojus. Kaip visada, sėsdamasis tigras 
prispaudė savo uodegos strampą prie žemės ir pašoko iš skausmo. Kiek 
pagalvojęs, jis rado išeitį, Netoli pamatė urvelį ir pabandė uodegos 
galą į tą urvelį įkišti, kad nebereikėtų skaudžiai remtis į žemę. Tačiau 
tigras nepastebėjo, kad tame urveiyje gyvena vėžys. Vos įkišo strampą 
į urvelį, jį čiupo didžiulis vėžys ir savo žnyplėmis sugnybo patį galiuką. 
Tai nebebuvo paprastas skausmas, o visai nepakeliamas, ir tigras, gar- 
siai riaumodamas, bėgo visą mylią, o vėžys laikėsi įsikibęs vargano jo 
uodegos likučio. | 

Bėgdamas tigras rėkė: | 

— Tegul visos nelaimės sugriūva ant Budhaus Tėvo galvos! Jam 
dar negana, kad didžiąją mano uodegos dalį nusipjovė, dabar nori ir 
paskutinį galelį nugnybti. Jis baisus demonas, žvėris laukinis! 

Bet nieko negelbėjo nei plūdimasis, nei šėlimas. Vėžys neatleido 
savo geležinių Žžnyplių. 

Tigras ėmė galvoti, kad šį kartą Budhaus Tėvas jį ypatingai ilgai 
kankina. Tada jis ėmė melstis: 

— O Budhaus Tėve, aš nevertas tavęs. Tu esi tuo pačiu metu savo 
namuose ir po vandeniu. Maldauju tave: paleisk mane šį kartą! Pasi- 
žadų, kad aš pats ir visa mano giminė garbins tave. 

Tą pačią valandėlę kaip tyčia nukrito vėžys žemėn. Pajutęs pa- 
lengvėjimą, tigras sušuko: 

— Dievuli brangus, Budhaus Tėvas yra visur, aukštai ir Žemai! 

Tada tigras nedelsdamas ėmė rūpintis vykdyti savo pasižadėjimą. 
Jis išsiuntinėjo žinią visiems to krašto tigrams, kad nustatytą dieną 
nustatytu laiku nustatytoje vietoje reikės Budhaus Tėvui aukoti auką. 

Paskirtosios dienos rytą Budhaus Tėvas pamatė, kad į jo namus trau- 
kia vilkstinės tigrų. Nuo to vaizdo jis beveik pametė galvą. Kur tik 
žvelgė, visur buvo tigrai. Kaip dabar nuo jų pasprukti? Netoli namų 
augo didžiulis medis. Budhaus Tėvas greitai įsilipo į jį. 
| Medyje ant vienos šakos buvo pritaisytas didelis molinis ąsotis, kad 
patogiau būtų paukščiams lizdus sukti. Budhaus Tėvas pasislėpė už to 
ąsočio ir žiūrėjo į besiartinančius tigrus. Kaip tyčia, jie ėmė rinktis 
po tuo medžiu. Pripjovę jie atvilko visokiausių žvėrių, ketindami juos 
aukoti Budhaus Tėvui. Seniausiąjį tigrą išrinko pabūti už kunigą. 

Tuo tarpu jau atėjo numatytasis palankiausias laikas aukoti. Senasis 
tigras pasiteiravo nupjautauodegio tigro: 

— Ar nepasakytum, sūnau, kokia būtybė yra Budhaus Tėvas, kad 
tu mus čia sušaukei jo garbinti? Kaip aš galėsiu garbinti Budhaus Tėvą, 
ničnieko apie jį nežinodamas? 

Striukauodegis tigras atsakė: 

— O garbingiausiasis! Budhaus Tėvas yra šiurpą kelianti būtybė. 
Nė vienas jūsų neįstengtų su juo varžytis. Pirmiausia jis jums parodys 
savo eiri mazgą. Jeigu jūs jį ištversite, tada parodys meiri mazgą. Čia- 
jau vos beiškęsite skausmą. O kai paskiausiai jis parodys keiri mazgą, 
jau nebeatskirsite, kur dangus, kur žemė. Jis yra visur esantis. Jei nu- 
čiups jus sausumoje, nupjaus uodegą. O tą uodegos strampelį, jums 
dar likusį, jis sugnybs iš kokio mors urvo, kuriame pasislepia, kai jūs 
artinatės prie vandens. O, ir kaip dar sugnybs! Koks tai baisus skausmas! 
To nė apsakyti negalima, vis tiek nesupras tas, kuris nėra pats patyręs. 
Jis tik tada mane paleido, kai pasižadėjau jį garbinti. 

Senis tigras vėl paklausė: 

— Bet sakyk man, kaip jis atrodo, tas Budhaus Tėvas? 

Į tai nukentėjęs tigras atsakė: 

— Jis vaikštinėja dviem kojomis ir neturi uodegos. 

Senis tigras tada tarė: 

— Iš visko, ką tu čia kalbėjai, atrodo, kad greičiausiai tai bus žmo- 
gus. Žmones mes draskome. Tai kam dabar juos garbinti? 

Tada striukauodegis tigras supyko: 

— Kai sužinosite, kas yra eiri meiri keiri mazgas, tada visai kitaip 
šnekėsite, bičiuliai mano! 

Čia kalbėjosi vien tik vyresnieji tigrai. Jaunesnieji į kalbą nesidėjo. 
Jaunesnieji visur šniukštinėjo ir dairėsi. Staiga vienas jauniklis tigras 
kumštelėjo savo kaimyną: 

— Pasižiūrėk! Kas ten tupi ant šakos, užsiglaudęs už ąsočio? 

Tai užgirdę, visi jaunikliai tigrai sužiuro aukštyn į medį. Net ir 
keletas vyresnių tigrų pakreipė akis aukštyn. Vienas jų tarė striukauo- 
degiui tigrui: 

— Žiūrėk, broli, gal Budhaus Tėvas panašiai atrodo? 

— Taip, taip, čia jis ir yra, čia Budhaus Tėvas! 

Tai girdėdamas, senasis tigras tarė: 

— Ak, čia gi tik žmogus. Kodėl turėtume jį garbinti? Geriau nutrau- 
kime jį nuo šakos ir paragaukime jo mėselės! 

Kiti tigrai karštai pritarė, galiausiai ir striukauodegis jau beveik 
sutiko dėtis prie jų. Tačiau jie nelabai išmanė, kaip tą Žmogų iš ten 
nukrapštyti žemėn. Po nemažo svarstymo buvo nutarta, kad jie vieni 
kitiems kops ant nugarų, kol pasidarys bokštas, o viršutinis tigras ir 
pasieks Žmogų. 

Striukauodegis buvo visų stipriausias. Jis stojo pats apatinis, o ant 
jo nugaros turėjo visas bokštas sulipti. Taigi jam ant nugaros užkopė 
vienas tigras, kitas ant jo nugaros ir taip toliau, ir tigrų bokštas nuo- 
latos kilo. Atrodė, kad Budhaus Tėvo likimas jau nulemtas. 

O jis viską stebėjo nuo savo šakos. Nors ir labai nusigandęs, vis 
tiek sugalvojo, ką reikia daryti. Pamažėle atnarpliojo virvę, su kuria 
buvo pririštas ąsotis, ir laukė, kol tigrų bokštas bus ganėtinai aukštas. 
Kai jau buvo likę vienam ar dviem tigrams užkopti, kad jį galėtų pa- 
siekti, čiupo Budhaus Tėvas sunkų ąsotį ir iš visų jėgų sviedė į viršu- 
tinio tigro galvą. Tą patį mirksnį subyrėjo visas tigrų bokštas, tigrai 
kūliais nuvirto vienas nuo kito. Kilo didžiausias sąmyšis, tigrai puolė 
bėgti kiek įkabindami į miško pusę. Po valandėlės pievoje nebebuvo 
matyti nė vieno tigro. Bėgdami tigrai šaukė: 

— Laimė, kad išsigelbėjom, laimė, kad išsigelbėjom! 

O Budhaus Tėvas išlipo iš medžio, lengvai atsiduso ir tarė: 

— Laimė, kad išsigelbėjau! 

Nuo dabar visi tigrai lenkėsi Budhaus Tėvo. 


APSIMETĖLIS ŠVENTASIS 


Senais senais laikais gyveno toks mula. Jo kasdieninis rūpestis buvo 
laiku atkalbėti ma:čas ir išvaryti piktas dvasias. Mula pats buvo įsiti- 
kinęs, o ir kiti tuo neabejojo, įog netrukus jis taps šventuoju, ir žmo- 
nės stengdavosi su jo pagalba išrūpinti savo mirusių giminaičių sie- 
loms dangų. Užtat jis nuolat būdavo žmonių apspistas. 

Vieną dieną mula, eidamas į mečetę melstis, staiga sušuko kažkam 
iš minios: 

— Traukis iš po kojų, traukis šalin, nevala tu! 

Arčiau stovėję žmonės labai nustebo, nes juk turi būti kas nors 
atsitikę, jeigu šis šventas, mokytas žmogus priverstas ištarti tokius 
šiurkščius žodžius. Kai maldos baigėsi, visi jį apstojo, per kits kitą 
prašydami paaiškinti, kodėl ir ką jis taip piktai pavarė. Iš pradžių mula 
nenorėjo nieko sakyti. O paskui leidosi priprašomas. Jį, įeinantį į me- 
četę, aplankiusi — taip jis pasakojo klausytojams — dieviška vizija: jis 
pamatęs šunį, kuris jau norėjo įsmukti į šventosios Kaabos Mekoje 
vidinį kiemą. Šitą šunį jis ir nuvijęs savo žodžiais. 

Klausytojai iš nuostabos žado neteko. Koks turi būti galingas jų 
mula, mąstė jie, kad už tūkstančių mylių be jokio vargo pamato to- 

kius dalykus. Ir iš didelio nuotolio, kuris yra tarp Bengalijos ir Mekos, 
jis įstengė paginti šunį! Visiškai įsitikinę dieviškais savo mulos suge- 
bėjimais, jie ėmė neapsakomai juo didžiuotis. Garsas apie mulą pasklido 
po visą kraštą. 

Tačiau vienas karščiausių mulos gerbėjų šitą atsitikimą papasakojo 
savo pačiai. Pati ėmė jį prikalbinėti, kad mulą pakviestų vakarienės, 

— Eik ir prašyk, kad jis šįvakar palaimintų mūsų lūšnelę savo atsi- 
lankymu ir pasidalytų su mumis tais menkais trupiniais, kuriuos turime. 
Aš viską padarysiu ko reikia. 

Mulos gerbėjas labai apsidžiaugė ta mintimi; negaišdamas laiko, jis 
išskubėjo kviesti ir gavo maloningą sutikimą. 

Mula pasirodė sutartu laiku ir buvo labai patenkintas jam rodoma 
pagarba. Moteriškė buvo iškepusi keletą kiaušinių, bet juos paslėpė 
dubenyje po ryžių kaupu. Tada paprašė vyrą, kad tuos ryžius ir truputį 
vandens nuneštų mulai, o pati liko gretimame kambaryje. 

— Aš verdu kitus valgius, — tarė ji. 

Vyras padarė kaip lieptas ir, pastatęs valgį, pats greitai išėjo iš 
kambario. 

Tuo tarpu moteriškė, stovėdama už durų, stebėjo mulą, nenuleisdama 
nuo jo akių. 

Matydamas tik vienų ryžių dubenį, mula palaukė valandėlę, nes 
manė, jog pasirodys ir daugiau valgių. Tačiau niekur niekas nebejudėjo, 
ir jis, netekęs kantrybės, garsiai sušuko namų šeimininkui: 

— Ei, pražuvusi tu siela, ar mane pasikvietei norėdamas pasityčioti? 
Argi tu pragaro nebijai? Kaip galima valgyti vienus ryžius ir vandenį 
be jokio uždaro? 

Vyras baisiausiai nusigando to švento žmogaus pykčio ir ėmė visas 
drebėti, pagalvojęs apie pragarą. Jis ėmė plūsti savo pačią, nes dėl jos 
kaltės čia viskas pasidarė, ir puolė jos bausti. 

Tuo tarpu moteriškė sušuko iš savo slėptuvės už durų: 

— Aš juk sutaisiau karį*! Kaip čia dabar yra, kad gerbiamasis 
mula to nepastebėjo? 

Mula atsakė: | 

— Neteisybė. Aš nieko panašaus nematau ir nesuprantu, ką čia da- 
bar šneki. 

* Karis — patiekalas iš ryžių su kiaušiniais ir įvairiais prieskoniais. 

Tada moteriškė, griebusi šluotkotį, iššoko iš savo slėptuvės ir puolė 
mulą, rėkdama: 

— Kalbėdamas maldas, tu pamatai Mekoje šunį, bėgantį prie šven- 
tojo Kaabos akmens, tai kaip čia dabar atsitiko, kad nebegali matyti 
ryžiais užbertų keptų kiaušinių, kurie lėkštėje priešais tave? Nešdinkis 
iš šių namų, tu nenaudėli, tu apgavike! 

Taip sakydama, ji apkūlė mulą ir išvijo pro duris. 

Vejamas moteriškės su šluotkočiu, mula skuodė kiek kojos nešė. 
Gandas apie šį atsitikimą greit pasklido po visą kraštą, ir žmonės suži- 
nojo, koks mula apgavikas. O jis pats iš to gerai pasimokė ir daugiau 
nebedrįso tose apylinkėse nė nosies parodyti. 


ŽMOGUS IR DANGAUS ŠOKĖJOS 


Senų senovėje gyveno toks žmogus; jam ant galvos buvo iškilęs 
didelis skaudulys. Gyveno jis su pačia mažoje trobelėje. Jie buvo tykūs 
žmonės, geraširdžiai ir visiems malonūs. Turėjo truputėlį žemės prie 
savo trobelės, augino joje gėles ir vaismedžius. 

Vieną naktį miegojo abu senukai, tik senutė staiga užgirdo sode 
šlamant. „Kas čia galėtų būti? — pagalvojo ji.— Gal vagys atėjo skinti 
mūsų gėlių ir vaisių?“ Ir atsargiai kumštelėjo vyrą, sakydama: 

— Kelkis, kelkis! Aš girdžiu mūsų sode vagis. 

Vyras atsikėlė ir išbėgo laukan, bet jokių vagių nebuvo matyti. 
Tik sode po medžiu rado sniego baltumo karvę; ji stovėjo tykiai kaip 
pelytė. 

Žmogelis priėjo prie karvės, čiupo už uodegos ir norėjo išginti, tik 
staiga karvė išskleidė didžiausius Žvilgančius sparnus ir pakilo. Bijoda- 
mas užsimušti, žmogus iš visų jėgų laikėsi įsikibęs uodegos. 

Karvė skrido aukštyn, vis aukštyn, pakilo jau virš debesų ir artėjo 
į mėnulį. Galiausiai nusileido miške. Paleidęs uodegą, Žmogus pamatė 
stovįs tokioje švelnioje žalioje žolėje, kokios niekad nebuvo regėjęs. 

Iš pradžių pamanė, jog tai sapnas, pasitrynė akis, įsikando į piršto galą, 
pasitikrindamas, ar tikrai nemiega. 

Tai buvo labai nepaprasta vieta, ir Kaip čia ramu buvo! Nė vienas 
paukštelis nesujudino sparno, nė rasos lašas nenukrito žemėn. 

Žmogeliui širdis plakė iš baimės, jis pabėgėjo į vieną, į kitą pusę, 
ieškodamas kokios pastogės pernakvoti. Tačiau niekur nieko nebuvo 
matyti, 

Tada žmogelis įsilipo į medį, manydamas čia praleisti visą naktį iki 
aušros. Tada geriau apsižiūrėsiąs, kur esąs. Sėdėdamas ant šakos, jis 
tokiais žodžiais išliejo savo bėdą: 

— Ak, aš pats nežinau, kur atsidūriau ir ar begalėsiu sugrižti į savo 
mylimą tėviškę. Vargas man! Kas dabar rūpinsis mano pacia, o kas 
žiūrės mano gėles ir sodą. 

Apie tai galvodamas, jis dar labiau sunerimo, gniaužė rankas ir 
rovėsi plaukus. 

Tuo tarpu ten atsirado būrelis dangaus šokėjų ir muzikantų. Dabar 
žmogus dar labiau nusigando, jog įie pastebėję ji gali nužudyti. Užtat 
nė nekrustelėjo. Netrukus ta draugija susėdo valgyti ir gerti. Pasistip- 
rinę jie ėmė dainuoti ir šokti. O muzika buvo tokia viliojanti, jog Žmo- 
gus užmiršo visą baimę, išlipo iš medžio ir ėmė dreuge linksmintis. 

Prieš pat dieną šokėjos ir muzikantai taip tarė Žmogeliui: 

— Tu esi tikrai linksmas žemės vaikas. Ateik ir vėl pašokti su 
mumis! 

Žmogus mielai sutiko. Tačiau šokėjos nebuvo tikros, jog jis laikysis 
žodžio. Todėl jos nuėmė jam nuo galvos skaudulį kaip pasižadėjimo 
laidą. 

— Mes tau jį grąžinsime, kai kitą kartą ateisi, — tarė jos. 

Žmogus, aišku, labai apsidžiaugė, išsivadavęs nuo skaudulio, čia 
kiekvienas supras. 

Kai jau šokėjos ir muzikantai norėjo iš ten išeiti, žmogelis paklausė: 
„ — Prašau, gerieji žmonės, pasakykit, kaip man sugrįžti į žemę ir ko- 
kiu būdu galėčiau jus vėl rasti! 

— Gerai! — atsakė jie.— Žiūrėk, šita karvė tave pargabens namo, 
o naktimis lauks tavo sode ir vėl tave atskraidins. 

Tada šokėjų būrys nuėjo sau, o žmogų karvė pargabeno namo. 

ią dieną žmogus buvo toks laimingas, kaip dar niekad per savo 
gyvenimą, nes buvo pasisvečiavęs dievų krašte, su jais dainavęs ir šokęs. 
O svarbiausia, jie išvadavo jį nuo skaudulio. 

Žmogus buvo taip puikiai nusiteikęs, kad ir dirbo tą dieną dar dau- 
giau negu visada. O kai ėmė temti, nuėjo pas draugus papasakoti apie 
savo laimę. 

Tarp jo draugų buvo vienas toks, kuris — kaip ligi šiol jis pats — 
turėjo ant galvos išaugusį dideli skaudulį. Užgirdus, kaip pasisekė jo 
draugui, to žmogaus širdis pritvinko pavydo, ir jis ėmė galvoti: „Čia 
aš matau būdą ir pats savo skaudulio nusikratyti. Nueisiu pas draugą 
ir gerai išklausinėsiu, kaip jis su dievais elgėsi ir ką jie padarė, kad 
prapuolė jo skaudulys." 

Jis nuėjo pas draugą ir sužinojo, kad naktį jo sode lauks dangaus 
karvė, norėdama nunešti į dangaus pasaulį. Tai iš tikrųjų buvo gera 
Žinia, ir anas Žmogus neapsakomai džiaugėsi. 

Vos tik sutemo naktis, anas žmogus nuslinko į draugo sodą ir ėmė 
laukti karvės. Ta neilgai trukus ir atsirado. Žmogus prie jos prisėlino, 
gerai įsitvėrė uodeoos ir buvo nuskraidintas į aną tolimą šalį. 

Greit pasirodė ir dangaus šokėjų būrys. Pamatę žmogų, jie palaikė 
jį tuo pačiu, kuris praėjusią naktį su jais dainavo ir šoko. 

Po valandėlės jie vėl ėmė dainuoti ir šokti, o Žmogus irgi padėjo 
dainuoti ir šokti. Taip linksmai jie praleido visą naktį. 

Artinantis rytui, tarė šokėjos ir muzikantai tam žmogui: 

— Tu tikras šaunuolis, kad žodžio laikaisi. Mes taip pat norime būti 
teisingi ir grąžiname, kas tau priklauso. 

Tai pasakę, jie pridėjo žmogui prie galvos skaudulį, kurį vakar 
buvo nuėmę jo draugui. Tada suieškojo karvę, kad pargabentų žmogų 
į Žemę. | 

Taip ir grįžo Žmogus namo, turėdamas jau du skaudulius ant galvos 
vietoj vieno. 

Jo draugai, užgirdę tą žinią ir sužinoję, kokiu būdu jis tą antrą 
skaudulį gavo, pasakė: 

— Taip tau ir reikėjo. Juk pats žinai: kaip pasiklosi, taip išmiegosi. 


JAMA IR BRAHMANAS 


Senovėje viename kaime gyveno brahmanas, vardu Garbusis Kašis. 
Tai buvo toks nedoras žmogus, kuris niekad teisybės nesakydavo, nie- 
kam nieko gero nebuvo padaręs, kuris doru būdu nieko nesiekdavo. 
Plačiausioje apylinkėje negalėjai rasti Žmogaus, prasto nei kilmingo, 
vargšo nei turtingo, kuris nebūtų jo bijojęs. 

Su tuo žmogumi sykį susidūrė Jama, mirties dievas. Buvo taip: 

Kartą Jamai šovė į galvą mintis pasižvalgyti po Žemę. 


Ir daugelis matė jį buivolu jojant 
Per žemę — iš krašto į kraštą. 


Vieną dieną, jodamas per lauką, jis išvydo didelį jautį, kuriam ant 
nugaros sėdėjo mažas berniukas. 

— Tai keista!— sušuko Jama,— kad toks mažas vaikas gali šitokį di- 
džiulį gyvulį nuvaldyti! Gėdykis tu, senas jauti, argi toks gyvenimas 
tau pridera! 

Jautis atsakė: 

— Gera tau kalbėti, mirties dieve: tu tik su numirėliais turi reikalų 
ir visai neišmanai, kokia padermė yra gyvi žmonės. Aš tau linkiu, kad 
pasitaikytų proga bent su vienu gyvu susipažinti. 

— O ką jis man galėtų padaryti? — paklausė Jama. 

— Jis tave labai gražiai pamokytų, gali būti tikras, — tarė jautis. 

— Tai dar pažiūrėsime, — atsakė Jama ir sugrįžo į savo karalystę. 

Netrukus Jama savo rūmuose surengė dievams pokylį motinos mir- 
ties sukaktuvių proga. Jis paliepė vienai pavaldžiai dvasiai keliauti 
į žemę ir pakviesti į puotą bent kokį gyvą žmogų. 

Dvasia nukeliavo į žemę, perėjo miestus ir kaimus, bet niekur ne- 
rado žmogaus, kuris sutiktų eiti į Jamos pokylį. 

Galiausiai ji atsidūrė kaime, kuriame gyveno Garbusis Kašis. Ir čia 
apklausė daugelį Žmonių, tačiau niekas nenorėjo vykti mirusiųjų kara- 
lystėn net ir į dievų puotą. 

— Bet dar gali paprašyti Garbųjį Kašį — patarė jai Žmonės.— Tas 
jokio pokylio nepraleidžia! 

Tad pasuko dvasia pas Garbųjį Kašį ir pranešė ko atėjusi. 

Brahmanas pagalvojo valandėlę ir tarė: 

— Aš sutinku keliauti, jeigu atsiųsi karietą, kad galėčiau su ja 
į požemių karalystę leistis. 

— Gerai, atsiųsiu, — tarė dvasia ir atsisveikino. 

Neilgai trukus, prie Garbiojo Kašio durų sustojo paauksuota karie- 
ta, pakinkyta ugninių sparnuotų žirgų dvejetu. 

Žmona ir vaikai atsiklaupę maldavo brahmaną atsisakyti šio keti- 
nimo. 

— Mes nebematysime daugiau tavęs, jeigu ten eisi — sakė jie.— Nes 
iš mirusiųjų karalystės dar niekas nėra sugrįžęs. 

— Nesirūpinkite,— atsakė Garbusis Kašis.— Aš tai jau sugrišiu. Ga- 
lite neabejoti. 

Taip taręs, jis sėdo į karietą ir per valandą nukako į požemio pa- 
saulį. Visi juk žino, kad sparnuoti žirgai kur kas greitesni už greičiau- 
sius žemės žirgus. 

Prie Jamos rūmų vartų Garbųjį Kašį pasitiko dvasių vyresnysis ir 
nuvedė į mene, kur sėdėjo svečiai. 

Visi atsistojo jo pasveikinti, nes, šiaip ar taip, jis brahmanas, nors 
tik Žmogus. 

„Dvasios numazgojo jam kojas, o mirties dievas pasisodino savo 
dešinėje. 

Tuo metu Garbiojo Kašio kaime žmonės, išgirdę, jog jis iškeliavo 
į požemio pasaulį, nebesitvėrė džiaugsmu. 

— Daugiau jis nebegriš į žemę, — kalbėjo jie.— Pagaliau išsivadavo- 
me nuo jo! 

— To dar negalima taip drąsiai tvirtinti — tarė vienas senukas.— 
Aš labai gerai pažistu Garbųjį Kašį. Jeigu jis kokio žygio imasi, tai 
visada yra ką nors sumanęs. 

Iš pradžių Garbiajam Kašiui buvo truputį nejauku tame tamsiame 
nykiame pasaulyje. Tačiau kai dvasios ėmė dainuoti ir šokti, užmiršo jis 
visą liūdnumą, pasijuto esąs jaunas ir žvalus kaip dvidešimtmetis. 

Skambėjo nuostabi citrų ir liutnių muzika, nuotaika buvo kuo ma- 
loniausia. Brahmanas džiaugėsi čia atkeliavęs. 

Muzikai nutilus, svečiai sėdo prie vaišių, apie kokias Garbusis Kašis 
nė svajoti nebūtų išdrisęs. Čia buvo patiekti didžiausi žemės ir dangaus 
gardumynai ir saldumynai — šimtas ir vienas patiekalas. Brahmanas val- 
gė, kol vos nesprogo. 

Pokyliui pasibaigus, Garbusis Kašis ilgai kalbėjosi su mirties dievu. 
O paskui priėjo metas atsisveikinti. 

— Mes dar pasimatysime, Garbusis Kaši, — tarė Jama,— nes tau teks 
čia sugrįžti, kai numirsi. 

— Tačiau kodėl, sakyk man, aš čia turėsiu eiti, o ne į dangų? — 
pasiteiravo brahmanas. 

— Tavo piktų darbų sąrašas labai, labai ilgas. Tokie kaip tu negali 
patekti į palaimintąsias lankas. Ir dar gerą metų dalį turėsi čia degti 
ugnies duobėje, — tarė Jama. 

Garbiajam Kašiui ištįso veidas, ir jis atsistojo išeiti. Pagerbdamas 
jį, pakilo iš savo vietos ir mirties dievas. Štai čia ir buvo ta proga, 
kurios taip ilgai Garbusis Kašis buvo laukęs. Vos tik Jama nulipo nuo 
sosto, greitai į jį sėdo brahmanas ir sušuko: 


— Tai tu nori mane į ugnies duobę įkišti? Dabar pamatysime, kas 
joje degs — tu ar aš! 

Tada tarė dvasiai, sėdinčiai priešais sostą ir kažin ką skaičiuojančiai:: 

— Sakyk man, kas tu esi? 

— Aš Čitraguptas, šios karalystės valdovo raštininkas, — atsakė ta. 

— Dabar aš čia šeimininkas ir valdovas, ar ne taip? — paklausė Kašis. 

— Taip, tiesa, — atsakė dvasia. 

— Tr tu darysi, ką aš liepsiu? 

— Taip, valdove. Čia visos dvasios klausys tavo įsakymų, kol tik 
sėdėsi soste, — paaiškino Čitraguptas. 

— Gerai. Dabar pasakyk, kokio dydžio gyvenimo tarpsnis man pa- 
skirtas Žemėje? 

— Keturi ilgi ruožai ir penki trumpi, valdove,— atsakė Čitraguptas. 

— Pakeisk, kad būtų dešimt ilgų ir dešimt trumpų! Aš labai myliu 
žemę ir nenoriu su ja be laiko skirtis! 

— Jau padaryta, pone! 

Tokiu pat būdu Kašis nurodinėjo dvasiai, kad skirtų ilgą gyvenimą. 
tiems, kurie buvo jam artimi, ir kad sutrumpintų tiems, kurių jis ne- 
kentė. 

Tada įsakė dvasioms, kad surištų Jamai zankas ir kojas ir mestų. 
į ugnies duobę. 

Tą mirksnį pasirodė Brahma. 

— Tu neteisingai pasielgei, Garbusis Kaši — tarė didysis dievas.— 
Kam tu dabar užgrobei Jamos teises! 

— Aš nė takios minties neturėjau, trijų pasaulių valdove, — atsakė 
Garbusis Kašis, :44;4damas Brahmos koją ir užsikeldamas sau ant galvos. 

— Tai kaip; „čia dabar yra, kad matau tave sėdint Jamos sostei 
Kodėl mirties dievas guli surištomis rankomis ir kojomis? — niūriu veidu 
paklausė dievas. 

— Trijų pasaulių valdove! Aš nieko nuo tavęs neslėpsiu, nes tu 
viską žinai, pažvelgi į kiekvieno širdį. Dievas Jama pakvietė mane 
į puotą, norėdamas susipažinti su gyvu žmogumi. Jo noras dabar išsi- 
pildė. Aš, nuolankiausias tavo tarnas, iš šio pasisvečiavimo paėmiau 
savo labui kiek tik galėjau ir padariau gerą darbą. Taigi šis susitiki- 
mas mums abiem davė naudos. Dabar gerbiamasis pragaro valdovas 
gali vėl užimti savo vietą. 

Girdėdamas tuos žodžius, Brahma neįstengė sulaikyti šypsenos. 

— Tavo darbas mirusieji, Jama! Kam tu įsinorėjai dar su gyvu su- 
sipažinti ir išsirinkai štai šitą, Garbųjį Kašį? Jis ir dangų į pragarą pa- 
verstų, jeigu tik rastų progą į jį patekti — tarė Brahma. Paskui pasakė 
Garbiajam Kašiui: 

— Dabar grįžk atgal į žemę, Garbusis Kaši, ir pasistenk bent jau 
apgailėti praeities nuodėmes, toliau būti doras ir daryti gerus darbus. 
Antraip po mirties turėsi vėl čia, į pragarą, sugrįžti. 

Brahmanas prižadėjo pabandyti. Tada palietė kakta Brahmos kojas 
ir patenkintas patraukė namo, o mirties dievas tuo tarpu prakeikė tą 
valandą, kai jam atėjo į galvą mintis susipažinti su gyvu žmogum. 

Sužinojęs šį atsitikimą, jautis taip juokėsi, jog vos nepatrūko. O pas- 
kui tarė: 

— Matyt, visame pasaulyje neatsirado kito brahmano, verto pa- 
kviesti į puotą, kaip tik Garbusis Kašis! 


PRINCESĖ PUŠPAMALA 


Kartą gyveno karalius, kuris neturėjo vaikų. Taip pat neturėjo vai- 
kų ir jo kotvalas. Jiedu tik viena mintimi tegyveno: o kas bus jų įpė- 
dinis? Ir abu niekur nerado ramybės. 

Vieną dieną nuėjo karalienė prie šventojo tvenkinio, kuris padeda 
susilaukti sūnaus. Ji ten ėjo viena, niekam nepasisakiusi, kur ir ko. Su- 
stojusi prie tvenkinio, kitoje maudyklėje pamatė kotvalo pačią. Ji ten 
irgi maudėsi. Karalienė pasidėjo pelenus su aliejum ant laiptelių, ve- 
dančių į vandenį, ir sušuko: 


— Kotvaliene, kotvaliene, sese mylimoji! 
Kuri mudviejų mama tapsime pirmoji? 
Kieno namuose muzika ims gausti, 
Kieno širdžiai lemta greičiau atsigauti? 


Kotvalo pati atsakė: 


— Karaliene, karaliene, sese prakilnioji, 

Tokia laime negaliu džiaugtis aš pirmoji! 
Greit išgirsim muziką, aidinčią iš rūmų, 

Ir patirsime, kad turi karalienė sinų! 

Karalienei labai malonus buvo toks atsakymas, ir ji sušuko: 

— Ne, ne, taip negali atsitikti. Klausyk, padarykime įžadus! 

— O kokie tie įžadai turėtų būti? — paklausė kotvalo pati. 

— Tie įžadai,— atsiliepė karalienė, — galėtų būti tokie: jeigu aš su- 
silauksiu sūnaus, o tu dukters, tegul jiedu tuoksis. Jeigu mes abi sūnų 
susilauksime, tegul jiedu susidraugauja. Jeigu abi dukterų susilauksime, 
tai ir jos tegul bus geros draugės. O jeigu aš turėčiau dukterį, o tu 
sūnų, tai ir tada jie galėtų tuoktis. 

— Sese karaliene, juk tai neįmanoma! Kaip aš galiu tokius įžadus 
duoti! — kukliai atsakė kotvalo pati. 

— O kodėl gi negalėtum, — karštai pasipriešino karalienė.— Mes abi 
atėjome prie šventojo tvenkinio maudytis. Tu turi man pasižadėti. 

Kotvalo pati baimingai atsakė: 

— Sese karaliene, jūs esate dieviškos kilmės. Tik jūs pati žinote, 
ką sakote. Bet aš viską pasižadu. 

Tada karalienė ir kotvalo pati nusimaudė, iškilmingai tris kartus 
pakartojo įžadą, tvenkinio krante nuskynė dvi lelijas ir paleido į van- 
denį plaukti. Įkandin sušukusios „laimingo kelio!“, abi sugrįžo namo. 
Niekas nieko nežinojo apie šį įvykį. 

Karalius išjojo į medžioklę, o su juo ir bevaikis kotvalas. Per visą 
dieną jie nepamatė nė vieno žvėries. 

— Kotvale,— tarė karalius, — mes jokio žvėries nesutikome. Sėskime 
ir truputį pailsėkime. | 

Jiedu prisirišo arklius prie figos medžio. 

— Kotvale,— vėl prabilo karalius — mudu abu trokštame sūnaus. 
Praėjusią naktį sapnavau, kad mus likimas apdovanojo sūnumis. 

— Jeigu jo didenybė leistų, tai pasakyčiau,— tarė kotvalas,— kad 
ir aš panašiai sapnavau. Jūs susilaukėte sūnaus, o aš dukters. 

— Tai melas, aiškus melas, — suniurzgė karalius. 

— Jūsų didenybe! Ar galima pasakyti teisybę? 

— Taip, sakyk, — tarė karalius. 

— Sūnus gimė mano namuose, o duktė jūsų! — nusižeminęs tarė kot- 
valas. 

— Tu drįsti man taip pasakyti, prastas kotvale! Karaliaus sapnas bus 
klaidingas, o teisingas kotvalo? 

— Be abejonės, išsipildys jūsų didenybės sapnas, — atsakė kotvalas. 

— Ne, šito taip palikti negalima. Nuskink man figos lapą. Aš ant 
jo rašysiu. 

Drebėdamas iš baimės, kotvalas nuskynė figmedžio lapą. Karalius 
strėlės smaigaliu parašė: 


„Jei aš dukters susilauksiu, o kotvalas sūnų turės, 
Te abu jie susijungia — jisai vesti ją galės! 

Bet jei aš sūnaus sulauksiu, o jis dukterį turės, 
Liepsiu galvą jam nukirsti, tegul jis nepavydės! 
O jeigu abu mudu sūnus turėsim, 

Pasidalyt karalystę galėsim!“ 


Vos tik jis baigė, pučiamų kriauklių garsas paskelbė, jog prasideda 
vakaras. Karalius numetė lapą kotvalui, šoko ant žirgo ir greitai nujojo. 

Ėjo savaitės ir mėnesiai. Ir vieną dieną rūmuose sudundėjo būgnai. 
Karalienė nuėjo į auksu tviskantį gimdymo kambarį. 

— Sūnus ar duktė? — buvo girdėti nerimastingi klausimai. 

— Duktė, — ataidėjo atsakymas, — gležna kaip gėlelė. 

Karalius nuleido galvą ir sugrįžo į menę. 

Ir kotvalo namuose dundėjo būgnai: bum bam, dun dan. Kotvalas 
pardavė savo brangenybes ir pastatydino pastogę muzikantams priešais 
pat savo namus. Pavargėliams dalijo išmaldą, vaišino kaimynus. Tos 
žinios pasiekė karalių ir karalienę. 


Bevaikis kotvalas laimėn didžiausion įpuolė — 
Susilaukė sūnaus nelyginant aukso grynuolio. 


Tuo tarpu karaliaus dvare suiro didžioji vėduoklė, gelbėjusi karalių 
nuo kaitros. Karalienę merkte merkė prakaitas. Vos vos beskambėjo 
būgnai ir terkšlės rūmų kieme. 

Kotvalo sūnus augo sąvo tėvo namuose, o princesė karaliaus rūmuose. 


Jis buvo dailus lyg išdrožtas iš sandalo tauraus, 
Ji — tartum gėlė įstabi ir kvapni iš sapno trapaus 

Karalius, kotvalas, karalienė ir kotvalo pati — kiekvienas dirbo savo 
darbą. Karalius valdė karalystę, o kiti tvarkėsi savo namuose kaip ir 
anksčiau. Kiekvienas pasižadėjimą laikė paslėpęs giliai savo širdyje 
kaip kokią paslaptį ir tylėjo tylėjo, sakytum kietai įmigę ar praradę 
amą. Ir nieko pikta neįvyko. Taip praėjo penkeri metai. 


Jau penkerių metukų buvo Pušpamala, karalaitė, 
Tada karalius ir nusprendė, kad jau jis 

Privalo į mokyklą ją išleisti, 

Nes jai atėjo laikas mokytis. 

Ir kotvalo sūnui šviestis reikėjo — 

Pas mokytoją tą patį nuėjo. 

Taip jiedu ir mokėsi ten kartu — 

Sandalmedžio drožinys ir gėlelė sapnų! 


Per pamokas karalaitė sėdėdavo soste, o kotvalo sūnus — susirangęs 
priešais ją ant žemės, lygiai kaip kad paukščiai, papūgų porelė: vienas 
tupi aukštai medyje ant šakelės, o antrasis pažemėje. Nei jis, nei ji 
nežinojo, kad jiedu vienas antram tėvų pažadėti. 

Ėjo laikas. Jiedu drauge prasimokė jau dvylika metų. Vieną dieną 
iškrito princesei plunksna iš rankų ir pririedėjo prie kotvalo sūnaus. 

— Kotvalo sūnau, būk malonus, paduok man plunksną! — tarė prin- 
cesė. 

Kotvalo sūnus pažvelgė į ją, bet nieko neatsakė. Tačiau plunksną 
pakėlė ir padavė. Ir kaip keista: nuo tada plunksna ėmė kasdien kristi. 
Princesė tiesiog nebenulaikydavo plunksnos. Ji pati nesuprato, kaip 
čia vis atsitinka. 

— Kotvalo sūnau, būk geras, paduok man plunksną! — sakydavo kas 
kartas princesė. 

Praėjo penkios, šešios, o gal ir septynios dienos. Aštuntąją dieną 
kotvalo sūnus nebenorėjo plunksnos paduoti. Tada princesė maloniu bal- 
su tarė: 


— Kai tik man plunksna išsprūsta, tu ją ir vėl 
Dailiai paduodi. Tiktai šiandien nenori. Kodėl? 

Po valandėlės kotvalo sūnus tyliai atsakė: 

— Princese, aš visada noriu tau plunksną paduoti. Bet nebepaduo- 
siu, Kol nebūsime apsikeitę jungtuvių vainikais. 

Princesę apstulbino jo žodžiai. 

— Kaip? Iš kur gali kotvalo sūnus turėti tiek drąsos ir tokius žo- 
džius pasakyti? Žiūrėk žiūrėk, kotvale. Gyvendamas mano tėvo kara- 
lystėje, tu nebijai šitaip šnekėti? — sušuko įtūžusi princesė. 

— O ko aš bijosiu? Keturiasdešimt mano protėvių kartų ištarnavo 
tavo tėvo karalystėje,— atsakė kotvalo sūnus. 

— Čia iš tikrųjų teisybė, — tarė princesė. Ji labai užsigalvojo, ir tą 
dieną jie daugiau nebesimokė. Kitą rytą atėjusi princesė vėl sėdo į savo 
vietą. Tą dieną plunksna jau nebekrito jai iš rankų. Bet kai kotvalo 
sūnus krėtė nuo savo plunksnos rašalą, ji jam išsprūdo ir nukrito 
princesei ant kojų. 


— Ką aš padariau! — susisielojęs sušuko kotvalo sūnus. Princesė la- 
bai nuraudo ir užsidengė veidą rankomis. Paskui nusigręžė į šalį ir su 
kaire ranka numetė plunksną žemėn. Kotvalo sūnus šypsodamasis tarė: 

— Princese! Tavo plunksną aš pakeldavau nuo žemės ir tau atiduo- 
davau, o mano plunksną tu numetei žemėn. Jeigu žemė tikrai yra žemė 
ir jei gėlės joje auga, tai būkite jūs, princese, saule ir mėnuli, liudy- 
tojai, ką mes dabar padarėme. 

Palikęs knygas žemėje gulėti, kotvalo sūnus pakėlė plunksną ir 
išėjo. 

Princesė apsižiūrėjusi pamatė, kad jau seniai vidurdienis ir pamokų 
laikas pasibaigęs. Princesė susidėjo knygas, pasiklausė mokytojo už- 
duočių rytdienai, nusilenkė jam ir taip pat išėjo. Tarnaitės jau jos 
laukė prie tvenkinio su pelenais ir maudymosi skepeta, o ant laiptelių 
prie tvenkinio stovėjo pati karalienė. 

Karalienė žiūrėjo, kaip kitame tvenkinio krašte maudosi kotvalo 
pati. Apsisiautusi šlapiu drabužiu, ji visa virpėjo, o nuo jos sumirkusių 
palaidų plaukų varvėjo vanduo. Kotvalo pati gailiai raudojo: 


Pražydai balta ir laiminga, lelija, 
argi tu negirdėjai, 
Kaip įžadas buvo duotas? 

Ir jūs, mėnulio ir saulės, ir žvaigždžių 
per vandenį slenką šešėliai! 
Kas išdrįsta laužyti žodį?! 


— Ką tu ten darai, kotvaliene, ko tu taip garsiai rėki?— bjaurėda- 
masi sušuko karalienė— Tu savo ašaromis terši šventojo tvenkinio 
vandenį — tą vandenį, kurį septynios kartos vartojo! Ei tarnaitės, eiki- 
te ir apmuškite ją savo kurpėmis, o jos Kelią nudrabstykite karviamėš- 
liais! 

Taip pasakė supykusi karalienė. Bet vos tarnaitės nubėgo, pasirodė 
princesė ir, numetusi knygas žemėn, paklausė: 

— Motin, o dieviškoji motin! Apie kokį įžadą kalba sesuo kotvalienė? 

Karalienė tekina pripuolė prie jos: 

— O mieloji Pušpamala! Nesiklausyk, ką šneka šita prasta moteriškė. 
Eikš, diena jau baigiasi, metas namo. 

Karalienė pasuko su dukterimi ir tarnaitėmis namo. Kotvalo pačiai 
kojos slydinėjo ant takelio, vedančio prie vandens, — toks jis buvo 
šlapias nuo ašarų. 

Namo parėjo ir Čandanas, kotvalo sūnus. Laikydamas plunksną ran- 
koje, jis apieškojo visus namus. Išnaršęs kiekvieną kertelę, galiausiai 
po kotvalo lova surado išdžiūvusį figos lapą. 

„Kas tai galėtų būti?“ — klausė jis pats savęs. Padėjęs plunksną į šalį, 
pamatė, jog lape išbraižyta keletas eilučių. Ir perskaitė: 


„Jei aš dukters susilauksiu, o kotvalas sūnų turės, 
Te abu jie susijungia — jisai vesti ją galės! 

Bet jei aš sūnaus sulauksiu, o jis dukterį lurės, 
Liepsiu galvą jam nukirsti, tegul jis nepavydės! 
O jeigu abu mudu sūnus turėsim, 

Pasidalv! karalystę galėsim!“ 


Apačioje buvo karaliaus parašas. Kotvalo sūnus net atsisėdo. 

Kaip tik tuo metu parsirado kotvalas. Jis buvo baigęs dienos dar- 
bus. Be atvangos kotvalas galvodavo apie karaliaus pažadą ir kad prin- 
cesė bet kurią dieną gali būti išleista už vyro, ir kas tada ištiktų 
karalystę, jei pasižadėjimas būtų sulaužytas. Jis buvo taip įsigilinęs 
į savo mintis, jog nieko nematė po kojomis ir trenkėsi kakta į duris. 

Bet tik sumurmėjo deivės Durgos vardą. Kaip viskas buvo beprasmiška! 
O čia sūnus puolė prie tėvo: 

— Tėve, aš perskaičiau, kas parašyta šitame lape, atleisk. 

Kotvalas tarė pats sau: „Kaip? Kas buvo taip slepiama, iškilo aikš- 
tėn, nelyginant žolė, peraugusi kiaurai mūro sieną! Tai dabar jau ga- 
lima apie tai kalbėti.“ 

— Sūnau,— tarė kotvalas garsiai — tavo likimas tavo paties rankose. 

Kotvelo sūnus nieko neatsakė. Net nepersirengęs kitais drabužiais, 
jis pasiėmė kardą ir figos lapą ir nuėjo į karaliaus rūmus. 

Ant tvenkinio kranto jis pamatė savo motiną šlapiais drabužiais ir 
paleistais neišdžiūvusiais plaukais. 

— Motin, motin! — sušuko jis. 

Kotvalienė atsigręžė ir pamatė sūnų. Karčiai verkdama, ji taip jam 
tarė: 

— Verčiau, sūnau, nebūtum gimęs — 
lieki tu man bedalis! 

Sulaužė žodį karalienė — ištiks 
baisi nelaimė šalį! 


— Motin,— paklausė Čandanas,— argi ir karalienė buvo davusi žodį? 
Eik namo, motin. Karalienė sulaužė žodį. Dabar aš pažiūrėsiu, ar kara- 
lius jo laikysis. 

Jis nusilenkė motinai, paėmė dulkių nuo jos kojų ir pavedėjo namų 
link. O pats greitu žingsniu patraukė stačiai pas karalių. 

Sargybinis nenorėjo jo įleisti į rūmus. 

— Jūsų didenybe, jūs davėte tris pažadus! — garsiai sušuko kotvalo 
sūnus. 

— Kas čia toks? — paklausė karalius. 

— Kotvalo sūnus! 

— Ko jam reikia dvare? 

Stovėdamas lauke, kotvalo sūnus sušuko: 


— Malonėkit pažvelgti į figos lapą šilą: 
Trys ištarmės čia, jūsų ranka surašytos! 

Sėdėdamas soste, karalius viską staiga atsiminė ir nusigando. 

— Atveskite kotvalo sūnų į menę! — įsakė karalius. 

Kotvalo sūnus buvo atvestas. Jis pasidėjo kardą ant žemės, pasiklo- 
jo ant delno figos lapą ir sušuko: 

— Jūsų didenybe, trys pasižadėjimai! 

Karaliaus širdis sušvelnėjo. 

— Matau, tu kotvalo sūnus. Jeigu esi ko vertas, jei turi kokių su- 
gebėjimų, tai mums įrodyk! — tarė karalius. 

— Jūsų didenybe, aš esu jūsų tarno tarnas. Tai jūsų valioje spręsti 
apie kitų dorybes ir nedorybes. Aš jau eisiu — kukliai pasakė kotvalo 
sūnus. 

Ir, pasiėmęs kardą, Čandanas išėjo iš menės. 

Jis nubėgo prie tvenkinio ir puolė į vandenį. Nusiskynęs tris lelijų 
lapus ir tris žiedus, sudėjo kartu su prirašytuoju figos lapu, kardu ir, 
prisitaisęs ant galvos, ėmė plaukti į tvenkinio vidurį. „Gal princesė 
ateis maudytis“, — manė jis. 

Aplinkui dūzgė ištisi bičių spiečiai ir puolė žydinčias lelijas. Šyp- 
sojo tūkstančiai lelijų ir lenkė savo žiedus nuo bičių svorio. Lapai 
krypo vieni į kitus, tyliai pliuškėdami susiliedavo vandens purslai. 
O netrukus tvenkinys vėl nurimo, vanduo nusiskaidrino, tapo perregimas. 

Princesė liko nenusimaudžiusi ir nevalgiusi. Ji pasitraukė į savo 
kambarį ir užsidarė. Karalienė su palyda sustojo prie jos durų. Princesė 
nubloškė į šalį patalą ir atsigulė ant grindų. Bet ak — grindys buvo 
kietos, grindys buvo karštos. Ji nusimaustė visus papuošalus ir nu- 
metė šalin. Paskui atsidarė kitas, kiemo, duris ir išėjo. Nuėjo prie tven- 
kinio ir, atsisėdusi ant maudyklės laiptelių, sumerkė kojas į vandenį. 
Ir uždainavo: 


— Ak vandenys šventojo tvenkinio, žinot jei galėčiau, 
Kokį įžadą mano motina davė! | 

Aš turiu jį išpildyt. Net tėvo sosto nepagailėčiau! 

Net jei motinai tektų padėti galvą! 


Princesė nusišluostė ašaras ir, labai nustebusi, išvydo prie savo ko- 
jų lelijų lapus, kardą ir tris lelijų žiedus ant jo. 

— Kas gi čia! —sušuko princesė.— Kardas plaukia! Dabar jau su- 
prantu, ką mano motina pasižadėjo. Mano motina prižadėjo atiduoti 
šventojo tvenkinio vandeniui savo pirmagimį! 

Ir princesė puolė prie kardo, ketindama pati sau atimti gyvybę. 


Išniro ranka daili, išmušė kardą staiga. 
Laikydamas figmedžio lapą, Čandanas stovi prieš ją! 


— O motin! — tesušuko princesė. Ir apalpusi susmuko ant akmeni- 
nių laiptelių. Švelniai pakėlė kotvalo sūnus jos galvą, padarė pagal- 
vėlę iš lelijos lapų ir padėjo po galva. Tada įrišo figos lapą į prin- 
cesės drabužį ir dingo, tartum tirpte ištirpo. O karalaitės šūksnį užgirdo 
karalius, karalienė, kariai, sargybiniai, tarnaitės, ir visi čia subėgo. 

— Ak, kokia nelaimė!-— jie sakė. 

Tylėjo princesės mylimos papūgos. Tylėjo it apkvaitusios visos tar- 
naitės ir vergės. Tiktai paryčiui princesė atsigavo ir atsisėdo lovoje. 
„Kur aš dabar? Aš sėdėjau ant maudyklės laiptelių, o kaip čia atsi- 
radau? Kas išskleidė virš mano guolio gėlių vėduoklę?'— klausė save 
princesė. Bet greitai viską atsiminė —mokyklą, įžadą, maudyklės laip- 
telius. Ji ištiesė rankas, ieškodama kardo. Ranka užkliudė drabužyje 
sumegztą mazgą. „O kas čia?“ Labai nustebusi, ji atmezgė drabužį ir 
rado prirašytą figos lapą. Princesei net akys aptemo, perskaičius, kas 
ten parašyta. Paskui dar kartą perbėgo akimis eilutes ir dar. Ašaros 
ėmė riedėti jos skruostais, ir ji tarė: 


— Dabar tik supratau, kodėl aš neįstengiau 
tos plunksnos nulaikyti — 

Kad tėvas ir motina įžadus davė, kad žodžiai 
tokie parašyti. 


Tavo, dieve, noras — tai, kas man kaktoje įrašyta,—tegul išsipildo: 
Žemė stojo į kotvalo pusę, saulė ir mėnulis jo liudytojai. Kotvalo sū- 
nus buvo paėmęs mano dešinę savo kairiąja ranka, 0 čia štai mano 
tėvo ir motinos priesaika. Abiejų įžadais esu jungiama su juo — kotvalo 
namai tebus ir mano namai! | 

Gėlių vėduoklę ji užsidėjo ant krūtinės, ant jos — figos lapa ir taip 
gulėjo, Liedama ašaras. O paskui nuvijo šalin visą liūdesį ir skausmą. 

Kitą dieną princesė susišukavo, apsivilko linksmų spalvų drabužį, 
pasiėmė knygas, plunksną ir nuėjo pas mokytoją. 

Priešais sostą ant žemės sėdėjo Čandanas ir skaitė ir rašė, rašė ir 
skaitė. Visada princesė ateidavo garsiai, skambčiojant žvangčiojant vi- 
siems papuošalams. Šį kartą atėjo tyki, nuleidusi galvą. Atsisėdo į sostą. 
Mokytojas jai uždavė pamoka, paskui kitą, o galiausiai netekęs kant- 
rybės sušuko: 


— Kur tavo, princese, balso švelnus skambesys 
pranyko? 

„Balsas šiandien šiurkštus, nupuolęs, tarytum 
be dvasios liko. 

Ir tavo, Čandanai, atsakymai visada buvo 
puikiausi. 

Šiandien tavo eilių nedarnus skambesys žeidžia 
man ausį. 


Čandanas pakėlė akis, ir princesė pasižiūrėjo pro šydą. Pamažu 
pamažu —o ant jos dailių rankų užmautos metalo apyrankės tuo tarpu 
tyliai skambtelėjo — ji padavė mokytojui figos lapą. 

Pasižiūrėjęs į jį, mokytojas visas suvirpėjo, iš didelio susijaudinimo 
jį išpylė prakaitas, net sutirpo sandalmedžio pasta jam ant kaktos. 

— Mokytojau, ar mes neturime ištesėti mūsų tėvų pasižadėjimo? — 
paklausė princesė ir kotvalo sūnus. Mokytojas jį perskaitė, ilgai gal- 
vojo, o paskui tarė: 

— Matote, Pušpamala ir Čandanai, jeigu jūs tą pažadą įvykdysite, 
nueisite į dangų. Dangus bus jūsų buveinė. O įeigu ne, jus praris pože- 
mio karalystė. 

Taip pamokyti, jiedu nusilenkė mokytojui ligi žemės, tris kartus 
prisiekė įvykdyti savo tėvų įžadą ir tokiu būdu, prisiimdami sau jų 
įsipareigojimą, tėvus nuo jo atleido. Kotvalo sūnus sėdo į sostą, o Puš- 
pamala susirangė ant žemės prie jo kojų. 

Mokytojas pamoką baigė. Pušpamala nusiėmė antkaklę ir apyrankes, 
Čandanas taip pat atidavė savo rankų ir kojų papuošalus mokytojui. 
Savo knygas jam irgi dovanojo ir tarė: 

— Kad būtų išsaugota karaliaus ir karalystės garbė, mes dar šian- 
dien paliekame šį kraštą. 

Tos dienos vakare virpėjo karalaitės pirštai, kai ji degė lempas. 
Lyg nesavomis: rankomis, su smarkiai plakančia širdimi ir sunkiai dū- 
saudama karalaitė atliko vakarinę ruošą. Jos drabužio kraštas sušlapo 
nuo ašarų, išblėso ugnis židinyje. Narsiai užgniaužusi sielvartą, ji iš- 
virė ryžius ir paruošė penkeriopą įdarą, apsidegindama rankas ir kojas, 
ir nunešė valgį tėvams. Kartu su tarnaitėmis pašėrė šunis ir kates; ga- 
liausiai pasiėmė savo dalį ir palesino iš jos abi papūgas. Tuo metu 
pasigirdo fleitos balsas: 


— Medžiai, šakos, atžalos kamieno, 
O ant jų paukšteliai įvairiausi, 
Būkit visi liudytojai mano: 
Pušpamala mane verčia laukti! 


Pušpamala metė žemėn savo valgį ir apliejo vandeniu. Greitai kaip 
vėjas ji išbėgo laukan, puolė po kojų Čandanui, kuris laukė po me- 
džiu, ir liko gulėti be žado. Čandanas nusitraukė turbaną ir juo vėdavo 
jai veidą, pats liedamas ašaras. 

— Ak,— sušuko jis,— gal jau ir diena ims brėkšti, man belaikant ant 
kelių šį brangakmenį iš gyvatės karūnos! 

Tada ji atmerkė akis ir bandė stotis: 

— Mielas mano vyre! Greičiau keliaukime! 

Jiedu abu suėjo į rūmus. Pasiėmė iš ginklų kambario po šalmą ir 
visa kita, ko reikia. Išsivedė iš arklidžių du sparnuotus žirgus. Apsi- 
rengę kariais, jiedu išjojo. 

Kai rytą karalienė atidarė princesės kambario duris, dukters nebe- 
Tado. Garsiai surikusi, ji parkrito žemėn. Karalius, kuris, pasiėmęs ki- 
birą vandens, ėjo praustis, paleido kibirą iš rankų ir apalpo. 

Tuo tarpu abu žirgai skriejo tolyn, ir karalystės sienos seniai jau 
buvo likusios už raitelių nugarų. Jie buvo pasiekę kitą šalį ir jau lė- 
kė per ją dieną, antrą, trečią ir ketvirtą, negalėdami prijoti krašto. 

Nukamuoti troškulio ir alkio, keleiviai staiga akiratyje pamatė kaimą, 
dar paspaudė žirgus pentinais ir jau buvo prie trobelių. 

— Ar čia gyvena kas nors? — sušuko jie— Duokite mums vandens, 
gelbėkite mus! 

Nieko daugiau nebuvo kaime, tiktai sena moteriškė. Kiek padel- 
susi, ji išlindo iš savo trobelės, atnešė vandens ir pintą kėdę. 

— Vargšeliai jūs, — tarė senutė.— Šiandien kaip tik pasitaikė tur- 
gaus diena, ir visi išėję į kitą kaimą. O aš sena ir nebepaeinu. Užtat 
ir likau čia viena. Būkite mano svečiai, jūs būsite man nelyginant bran- 
genybė, kuria aš pasipuošusi galvą. Sėskitės, pailsėkite ir užvalgykite, 
o paskui galėsite ir guolyje išsitiesti. 

O ta senė buvo septynių plėšikų motina. Ji greitai sumojo, ko verti 
auksu ir deimantais išpuošti šalmai ir drabužiai. Senė padavė abiem 
vandens kojoms nusimazgoti ir aliejaus kūnui įsitrinti prieš maudantis. 

— Ar pageidautumėt sauso, šalto valgio ar. ko nors išvirti? — pasi- 
teiravo ji. Jei jie būtų pasirinkę sausą valgį, ji būtų jiems davusi džio- 
vintų ryžių, surinktų iš dulkių ir nuobirų, vietoj saldėsių ir džiovintų 
pupų. 

— Mes norėtume patys valgį virtis— atsakė jie. Moteriškė tuo labai 
apsidžiaugė, nes jos sūnūs buvo išėję plėšikauti ir dar nesugrįžę. Taigi 
ji norėjo šiuos prabangiai apsitaisiusius keleivius ilgiau savo namuose 
užlaikyti. Kalbėdama meiliausius žodžius, ji davė jiems prasčiausių ry- 
žių, sumaišytų su žvirgždu, perdžiūvusių pupų, augusių akmenuotoje 
žemėje, šlapių malkų ir nusivedė juos prie krosnies. 

— Na, narsūs ponai karžygiai, — šūktelėjo ji, — prašom nusiprausti 
ir virtis valgį. 

Čandanas nuėjo maudytis, o Pušpamala stojo prie puodų. Tačiau šla- 
pioje krosnyje šlapiomis malkomis ji niekaip negalėjo užkurti ugnies, 
tai kaip tada virti valgį? 

Kai Čandanas išlipo nusimaudęs, senė ant tako buvo priliejusi tiek 
vandens, jog pasidarė labai slidu. | 

— Ei jaunikaiti, šis takas iš vandens nešvarus! Eik ir pasiieškok 
kitos vietos! 

Bet kai Čandanas pasirinko kitą vietą, jinai vėl jį perspėjo: 

— Ta vieta pilna dyglių, ieškokis kitos! 

Tada Čandanas ir Pušpamala suprato, jog jie pateko pas plėšikus. 

Greit išlipo Čandanas iš vandens, persiplėšė galvos apdangalą, už- 
kūrė ugnį ir išvirė ryžius drauge su pupomis. Tada jiedu užšoko ant 
žirgų ir skubėjo šalin kaip begalėdami greičiau. 

Įėjusi į trobą, senė svečių neberado — jie jau buvo toli. Tada ji 
ėmė garsiai raudoti: 


— Garstyčių sėklos dygti pradėjo, 
Oi kiek daug laiko praėjo. 

Ar mano šauksmą jūs girdėsit, 
Vargšai sūneliai, ar grįžti galėsit? 


Gudri senė buvo pribėrusi du mazgelius baltų užkalbėtų garstyčių 
sėklų ir slapčiom pririšusi prie abiejų žirgų užpakalinių kanopų, kol 
jos svečiai virėsi valgį. Dabar, abiem kariams jojant, garstyčių grūde- 
liai byrėjo ant kelio ir greit pavirsdavo baltomis gėlelėmis. 

Sugrįžę namo, plėšikai pamatė ant kelio baltas gėles. Skubiai ap- 
gręžė jie žirgus ir ėmė bėglius vytis baltų gėlių taku. 

Abu karžygiai jau buvo toli nujoję. Atsigręžę jie pamatė, jog kelias 
priaugęs baltų gėlių. 

— Prince! — sušuko Pušpamala.— Kokios gražios šitos gėlės! Dabar 
plėšikai nebepasieks mūsų. Pasiskinkime gėlių! 

Bet jiems dar tik ketinant nuo žirgų nusėsti, pasivijo plėšikai ir 
apsupo. 

Princesė apstulbo. Tačiau greit čiupo žirgą už pavadžio, staigiai ap- 
suko ir aštriu kardu nukapojo plėšikams galvas, jos nukrito žemėn. 
Labai nustebęs žiūrėjo į visa tai Čandanas. 

— Prince, kiek jų buvo? 

— Septyni, — atsakė jis. 

— Leisk, aš pažiūrėsiu,— tarė princesė ir kardo galu bakstelėjo kiek- 
vieną nukirstą galvą. 

Tačiau vienas gudrus plėšikas buvo gyvas. Jis tik apsimetė esąs 
nukautas ir savo galvą pakišo po nukirstomis galvomis. Kardo smaigaliui 
palietus jo galvą, plėšikas suriko, pašoko ant kojų ir sudėjęs rankas 
ėmė maldauti: 

— Princese, pasigailėk manęs! Jeigu tau reikia tarno, kad pjautų 
žolę žirgui, tai aš tau tą darbą dirbsiu. | 

— Kodėl gi ne? Kodėl mes negalėtume jo pasilikti už žolės pjoviką? 
Mudu dviese, o jis vienas. Ką jis mums padarys? — tarė Čandanas. Ta- 
čiau princesė kitaip manė ir jam atsakė: 

— Prince, nė vieno savo priešo nereikia palikti gyvo, kaip kad ne- 
galima palikti neapmokėjus nė mažiausio skolos likučio. Bet jeigu tu 
manai, kad reikia šitą žmogų palikti gyvą, tai tegul jis mums tarnaus, 
pjaudamas žolę. 

Jie užkrovė jam ant pečių žolės naštą ir tęsė savo kelionę. Jojo 
vis tolyn ir prijojo mišką. Ten buvo daugybė margaplunksnių paukš- 
čių, aibės prinokusių vaisių, o po ūksmingais medžiais švietė skaidrus 
šaltinių vanduo. Labai apsidžiaugęs, Čandanas sušuko: 

— Princese, tu nuvargai. Nusimaudykim šiame šaltinyje ir pasistip- 
rinkim vaisiais, prieš jodami toliau. 

— Teisingi Žodžiai, teisingi žodžiai, maharadža! — šūktelėjo ir žolės 
pjovikas. Princesei šis pasiūlymas atrodė ne toks geras, ir ji atsakė: 

— Prince, būtų geriau, jeigu mes ne čia pailsėtume. 

— Ne, sustokim čia,— nesutiko Čandanas. 

Ką ji turėjo daryti? Tik nenorom nulipo nuo žirgo. Tą patį mirksnį 
pašoko žolės pjovikas, griebė kardą ir nukirto Čandanui galvą. Ir tarė: 

— Kas dabar bus, princese? 

Ji baisiai nusigando, tačiau to neparodė ir net nusišypsojo: 

— Iš tikrųjų, plėšike, kas dabar bus? 

— Princese, eikš su manim į mano namus,— tarė plėšikas. 

Princesė atsakė: 

— Gerai, tegul bus kaip tu nori! 

Ir jiedu abu nujojo toliau. Po valandėlės princesė pašaukė plėšiką 
ir tarė: 

— Na, plėšike, pagaliau ir mano širdis linksma. Pasikeiskime bete- 
liu — aš tau jo įdėsiu į burną, o tu man. 

— Labai puiku, princese. Aš žinojau, kad taip bus,— atsakė plėši- 
kas.— Valio! — ir nusijuokė, atkišdamas į priekį galvą, pasirengęs duo- 
ti princesei savo betelį. 

Tačiau tą pat mirksnį vienu kirčiu ji nurentė jo galvą nuo pečių. 
Ir tada jau paplūdo jos skruostais ašarų upeliai, atrodė, jog jos širdis 
pliš į tūkstantį dalių. Ji skubėjo atgal prie CČandano, priglaudė jo galvą 
prie savo krūtinės ir graudžiai apraudojo nedalią: 

— Ar ilgai dar miegosi, prince mano? Kokia baigtis 
nelaiminga! 

Tik šitiek mudu telaimėjom. 

Girdėkit visi, girdėki, o dieve galingas,— 

Ir aš einu ten, kur vyras mano išėjo. 

O mano mylimas vyre! 


Pušpamala verkė. Šaltinių vandenys, miško žvėrys, medžiai ir žolės 
verkė su ja. Net akmenys ėmė skeldėti! Miške tvyrojo sunkus liūdesys. 
Diena apniuko, juodos sutemos užgulė žemę. 

Dievas Šivas su savo žmona Parvate dievų vežimu skrido prie Kailo 
kalno ir pakeliui skaičiavo žvaigždes dangaus skliaute ir dulkeles že- 
mėje. 

— Sustok, vyre, man atrodo, jog kažkas rauda, — tarė Parvatė. 

— Kas turi sielvartą, tas ir rauda. Nesijaudink dėl to. Skriskime 
toliau, — atsakė Šivas. 

— Ne, ne, nebūkim tokie abejingi. Aš nenurimsiu, kol nepamatysiu 
nelaimingos našlės, netekusios vyro, arba motinos, kurios sūnus numi- 
rė,— priešinosi Parvatė. 

Ji pažvelgė Žemyn — ir ką išvydo? Moterį, ligi pusės apsemtą van- 
dens, laikančią nukirstą galvą ir be atvangos raudančią: „Vyre mano! 
Vyre mano!" 

Tai buvo skaudus reginys. Parvatė labai susijaudino. 

— Mano drauge,— tarė ji vyrui, — reikia jam sugrąžinti gyvybę. Su- 
stokime čia! 

Šivas nebeprieštaravo jos norui. Ir sustabdė dievų vežimą. Pasiver- 
te senuku ir senute, jie priėjo prie raudančios Pušpamalos ir paklausė: 

— Sakyk, dukrele, ko tu taip gailiai verki? 

Pušpamala proverksmiais atsakė: 

— Kad ir kas jūs būtumėt, seneliai iš šitos negyvenamos girios, jūs 
man kaip tėvai. Tegul upės vanduo pasakys, koks didelis mano sielvar- 
tas. Norėdami išpildyti tėvų priesaiką, mes palikome savo gimtuosius 
namus. Mirtinu kirčiu atėmė plėšikas mano vyrui gyvybę, sunaikino 
vienintelį nelaimingos moters turtą. 


13. Miegantis miestas 193 


— Gerai, motin, mes jau ir patys matom. Duok mums jo galvą, nusi- 
gręžk į miško pusę ir trumpai valandėlei užsimerk!— paliepė Šivas ir 
Parvatė. 

— Ne, ne, kas jūs tokie? Ko jūs pas mane atėjote? Aš neduosiu 
jums savo vyro galvos, — gynėsi Pušpamala. 

Nusišypsojo Šivas su Parvate ir tarė: 

— Pažvelk ana ten, tu ištikima ir atsidavusi žmona! 


Ir ką Pušpamala pamatys? Ji nesuprato, ar turi į dangų, ar atsigrę- 
žusi už savęs pažiūrėti. Betgi priešais ją — Čandanas stovi gyvas kaip 
buvęs! O aukštai virš jo, apsuptas šviesos rato, nuskrenda dangumi 
dievų vežimas. 

Brėkštant rytui, Čandanas ir Pušpamala peržengė kito karaliaus vals- 
tybės sieną. Čia palei upę driekėsi puikus sodas su daugybe gėlių, ir 
saldus jų kvapas plaukiojo ore. Čandano jau akys pačios merkėsi, toks 
pavargęs jis buvo. Pakovojęs su miegu, jis tarė: 

— Pušpamala, mes jau išjojome iš miško, sustokime pailsėti. Oras 
net tirštas nuo gėlių kvapo. Galėtume pasikreikti gėlių ir ant jų atsi- 
sėsti. Aš norėčiau ant tavo kelių pamiegoti. 

— Ne ne, prince! Dar palauk valandėlę! — ėmė prašyti Pušpamala. 


Bet Čandanas buvo toks pavargęs ir visai nebeturėjo jėgų kovoti su 
miegu. Ir teko Pušpamalai lipti nuo žirgo. Pririšusi žirgą prie medžio, 
ji atsisėdo. Ant suglaustų jos kelių Čandanas padėjo galvą ir kaipmat 
užmigo. 

Kaip tik tuo metu pro šalį ėjo sodininkė su krepšiu gėlių skinti. 
Ir pamatė abu mylimuosius, Pušpamalą ir Čandaną. O ji pati buvo ra- 
gana, ir jei kam pavydėdavo ir į tą pažvelgdavo, tas tuojau pavirsdavo 
ožka arba avinu ir nusekdavo paskui ją. Dabar ji pamatė jaunų myli- 
mųjų porą. Trumpai kvėptelėjusi, ji nupūtė nesurištų gėlių puokštę, ir 
ta nuplaukė. oru. Pušpamala buvo labai ištikima, atsidavusi, ir burtai 
jai nieko negalėjo padaryti, o Čandanas beregint pavirto ožka su ilga 
barzda ir nubėgo paskui sodininkę. Lydima ožkos, parėjo senė namo. 
O po Pušpamalos kojomis siūbavo žemė. Dangaus skliautas suskilo virš 
jos galvos, ir žvaigždės mirguliavo jai akyse. 

Atsisėdusi ant upės kranto, Pušpamala raudojo: 

Puokštę nesunku vėl dailiai sudėti, jeigu ji payra. 
Bet mano tikslas, šventa mano priesaika — išgelbėt, 
atgaut vėl savo vyrą! 


Ji nusišluostė ašaras, paėmė už pavadžių abu sparnuotuosius žirgus 
ir patraukė į karaliaus rūmus. Ją pamatę, žmonės stebėjosi: 

— Toks jaunas karys, o du žirgus nuvaldo! 

Rūmininkai klausinėjo: 

— Į kokią šalį, karžygy, ketini traukti? O gal norėtum pas mus 
likti? 

— Ak broliai, saulė nusileidžia ir vėl užteka. Aš užmokesčio tenoriu 
tik saujos kriauklelių už kiekvieną nakties sargybą. Ar atsiras, kas man 
tokį užmokestį duotų? 

Tai išgirdęs, karalius tarė: 

— Gerai, aš priimu tavo sąlygą. Saugok ir gink aštuonerius rūmų 
vartus per visas aštuonias dienos ir nakties sargybos pamainas. 

— Gerai, — atsakė princesė. 

Tą karalystę labai niokojo mirtinai nuodinga gyvatė, kuri, kaip žmo- 
nės šnekėjo, dar pūsdavo kriauklę. Kai gyvatė imdavo kriauklę pūsti, 
visi, apimti baisios baimės, nualpę krisdavo žemėn. Niekas neįstengė 
jos nugalėti. 

— Taigi tu saugosi aštuonias pamainas aštuonerius vartus ir užmuši 
gyvatę, — pridūrė karalius. 

— Aš klausysiu tavo įsakymo, — prižadėjo karžygys. 

Praėjo viena, dvi, trys dienos. Bet gyvatės kriauklės balsas tebesėjo 
aplinkui baimę ir alpulį. 

Karžygys taip pat girdėjo kriauklės garsą, bet matyti nieko nematė. 

— Jūsų didenybe, šitaip aš negaliu jūsų įsakymo įvykdyti. Pasta- 
tykite prie aštuonerių vartų kitus sargybinius, o man palikite tris naktis 
laisvas, nesekite, ką aš veikiu, — labai kukliai paprašė karžygys. 

Praėjo viena naktis, antra. Aštuonių pamainų sargybinis sėdėjo ant 
medžio šakos. Artinosi gyvatė gerti tvenkinio vandens, ir pasigirdo 
tūkstančio kriauklių balsas. Jau iš tolo Pušpamala išgirdo šnarant, me- 
džius lūžtant, žeme velkamą kūną švagždant — tai gyvatė, šliauždama 
prie tvenkinio, savo uodegos smūgiais vertė medžius ir ardė žemę. Tri- 

mis dideliais gurkšniais ji išgėrė tvenkinį ligi paskutinio lašelio ir vėl 
ėmė pūsti kriauklę. 

Pušpamala išlipo iš medžio. Pakėlusi nuverstus medžius, priraišiojo, 
paramstė tuos, kurie dar šiek tiek laikėsi nenuvirtę, o tebestovinčių 
didžiųjų medžių kamienus įkirto kardu, kad jie vos paliesti nuvirstų. 
Visą dieną taip dirbusi, vakare ji vėl įkopė į medį. 

Naktį gyvatė vėl šliaužė troškulio malšinti. Artėjant prie tvenkinio, 
ėmė ant jos virsti palmės ir figmedžiai ir sutrupino jai kaulus, kai ji 
bandė susiritinti. Narsiai iššoko Pušpamala iš medžio ir įsmeigė kardą 
į gyvatės galvą. Ta rangėsi ir raitėsi iš skausmo. Tik staiga — koks 
nustebimas! Ji ligi pusės tebuvo gyvatė, o kita pusė — sodininkės! 

— Kas tu tokia, ištikimoji moterie su vyro drabužiais? Tu išvadavai 
mane iš baisaus pavidalo, į kurį persigimiau už bausmę, — tarė sodi- 
ninkė. 

— O tu, sodininke, kas tu tokia? — paklausė Pušpamala. 

— Aš karalienė, — atsakė ji.— Tris pasižadėjimus buvau davusi 
kotvalo pačiai, o paskui juos sulaužiau. Aš atgimiau sodininke ir tu- 
rTėjau niokoti šią karalystę. Dabar tu mane išvadavai. 

Pušpamala puolė jai po kojų, šaukdama: 

— Mama! Mamal 

— Tai tu, mieloji Pušpamala? Tu, mano širdies brangenybe, mano 
akių šviesa, aš tave vėl atgavau? Stokis, miela mano, tu ištesėjai Žodį. 
Nusišluostyk ašaras, aš jau nebebijau pragaro! Numauk kriauklę nuo 
gyvatės galvos, nuimk karūną. Parodyk karūną ir kriauklę karaliui. Aš 
daugybę karių ir kotvalų paverčiau avinais ir ožkomis ir beveik penkis 
tūkstančius jų suėdžiau. Paėmusi gėlių iš šio krepšio, apšlakstyk su 
jomis vandeniu kaulus, o pamačiusi aviną, uždėk jam ant galvos gė- 
lę —ir visi bus atburti ir pasidarys vėl kas buvę. 

Tuos žodžius ji pasakė visa virpėdama. Tada griuvo ant žemės, o kur 
stovėjo, išaugo laukinių gėlių keras. | 

Pušpamala puolė ant žemės ir ėmė verkti. Bet ką laimėsi ašaromis? 
Ji prisispaudė prie krūtinės krepšį su gėlėmis, lėtai nuėjo per karaliaus 
sodą ir atsigulė. O netrukus kietai užmigo. 

Tada ten atėjo sodininkas gėlių ir vaisių karaliaus rūmams paskinti. 
Ir pamatė šalia miegančio karžygio gulint gyvatės karūną iš septynių 
kriauklių. Jis čiupo tą karūną ir puolė tiesiai pas karalių, šaukdamas: 

— Jūsų didenybe! Tas jūsų aštuonių pamainų sargybinis ima algos 
visą saują kriauklelių, o pats patogiausiai miega jūsų sode. O aš, žiū- 
rėkit, užmušiau gyvatę. 

— Sodininke! — sušuko karalius.— Pusė karalystės dabar tavo! O tam 
kariui nukirskite gaivą! 

— Klau-som! — apiinkui stovintys kariai persibraukė barzdas ir, bai- 
siais balsais rėkdami, subėgo į sodą. Bet kai jie aštuonių pamainų sar- 
gybinį nutvėrė už drabužių — 


Ak, išsprūdo iš po šalmo tankūs plaukai, 
lyg minkštimas iš mango vaisiaus atverto: 
Neišvaizdus jisai būna — bet koks puikus jo vidus, 
patirs atkaklus varnos snapas; 
Ar nelyginant tai lelija, kurią buvo maurai uždengę; 
Ar gal kaip lotoso žiedas atsiveria, bitės paliestas, pasirodo, 
atsiskleidžia iš tūkstančio lapų — 
Taip aiskleidė savo nepaprastą grožį mergelė, 
+gležną pavidalą, slėptą karžygio drabužių. 


Kariai visi apstulbo! Nubudusi Pušpamala pamatė, jog visi suprato, 
kas ji tokia, ir labai nuraudo. 

— Na karžygiai, — atsiliepė ji, — įvyko, kas ir turėjo įvykti. Jūs visi 
man nelyginant tėvas ar broliai. Ar jūs užstosit dabar mane šitokią — 
taip ar ne? 

— Taip, motin,— atsakė vienas nebejaunas karys,— jeigu teisinga ka- 
raliaus ranka nebaus mūsų, tai mes tave užstosime. 

Nuplėštųjų karžygio drabužių Pušpamala nebeapsivilko. Nuleidusi 
galvą, ji patraukė į karaliaus dvarą, nešdamasi ir krepšį gėlių. 

Kariai ją nulydėjo pas karalių. 

— Kas čia dabar? — šūktelėjo karalius.— Kurio čia žmona? 

— Jūsų didenybe,— atsakė kariai — čia anas karžygys. 

— Sodininke! — pašaukė karalius. 

— Jūsų didenybe, už sodininką ir aš puikiausiai galėčiau jums atsa- 
kyti. Jis savo namuose turi gyvą ožką ir penkių tūkstančių ožkų kau- 
lus. Jeigu aš visa tai gaučiau, atskleisčiau vieną paslaptį — tarė princesė 
ir pakėlė galvą. 


197 


— Sodininke! — dar kartą sušuko karalius. 

— Jūsų didenybe, viskas, ką ji sako, yra grynas melas! —tarė so- 
dininkas. 

— Tai kuris čia meluoja? Ar ta, kuri gyvatei galvą nukirto, ar tas, 
kuris ją rado ir jau nukirstą pasiėmė iš sodo? — atsakė princesė. 

— Ak štai kaip? Gerai, tai eikite visi ir atneškite ką tik rasite sodi- 
ninko namuose! — įsakė karalius. Sargybiniai ir nešikai puolė vykdyti 
įsakymo. 

— Jūsų didenybe, po keturių dienų aš atliksiu reikalingas apeigas. 
Įsakykite ligi to laiko sunešti visus mano prašytus daiktus iš sodininko 
namų ir sudėti eilėmis vieną šalia kito,— dar tarė princesė. 

Praėjo keturios dienos. Rūmininkai baigė paskutinius pasiruošimus 
apeigoms. Buvo atvesta ožka, o penkių tūkstančių ožkų kaulai sunešti 
ir išrikiuoti eilėmis. 

Pušpamala nusimaudė, apsirengė moteriškais drabužiais ir atėjo ne- 
šina krepšiu gėlių. Ji atsisėdo toje vietoje, kurioje apeigos atliekamos. 
Aplinkui visi tylėjo. 

— Jūsų didenybe,— prabilo Pušpamala,— aš norėčiau dabar jums pa- 
pasakoti šioms apeigoms pritinkamą istoriją. 

Visi susikaupę pasiruošė klausytis, ką ji pasakys, — įtempė ausis ir 
pražiojo burnas. 

Princesė ėmė pasakoti. 

— Saulė ir mėnulis — jie nuo amžių. Ugnis ir vėjas — jie nuo am- 
žių. Vanduo ir žemė — jie nuo amžių. Aš kadaise buvau karaliaus duktė, 
princesė... 

Klausytojų burnos dar plačiau prasižiojo! 

— Tylos! — sugriaudėjo karalius. 

— Aš buvau karaliaus duktė. Tačiau dar prieš man gimstant mano 
tėvai kotvalui ir jo žmonai davė tokį įžadą. 

O pasakodama ji šlakstė vandeniu ožką ir kaulus. 

— Bet šito įžado jie netesėjo daugelį daugelį metų... 

Taip jai šlakstant, kaulai dengdavosi mėsa, ir ožkos atgydavo. Vi- 
siems, tai matantiems, net plaukai šiaušėsi. Kilo didelis susijaudinimas. 
Tada ji toliau papasakojo, kaip nukirto gyvatę. 

— Jūsų didenybe,— paskui tarė ji, — sodininkė pavertė mano vyrą 
ožka. Malonėk įsakyti, kad ateitų visi tavo karalystės kirpėjai: aš kai 
ką parodysiu. 

Susirinko visi karalystės kirpėjai. Princesės paprašyti, jie nuskuto 
visoms ožkoms galvas, ir beregint ožkos pavirto kariais, visas kiemas ir 
rūmai aidėjo nuo kardų žvangesio. 

O kai kirpėjas stojo skusti tos ožkos, kuria buvo paverstas kotvalo 
sūnus, sodininkas puolė kniūbsčias ant žemės ir sušuko: 

— Pušpamala, Pušpamala, miela dukrele, čia aš, tavo tėvas! Aš bu- 
vau persigimęs į sodininką — už bausmę, kad sulaužiau žodį. Dėl tos 
pačios priežasties aš dar turėsiu pavirsti laukiniu žvėrimi. Iš to žvė- 
ries vilnų nuvyk virvelę. Tu, to žodžio sulaužymo priežastis, su ta viT- 
vele nupink vainiką. Tavo motina pavirto laukine gėle miške ir pra- 
žydo. Atsinešk jos žiedų ir nupink vainiką savo vyrui. Tada bus ište- 
sėtas pažadas, kurį mes esame davę, ir visi būsime laisvi, Pušpamala! 

Tuos žodžius taręs, sodininkas pavirto stambiausiu avinu. Ir nubėgo 
bliaudamas prie didžiųjų rūmų vartų. 

Tuo tarpu ir minėtoji ožka atvirto į Čandaną. Ir vėl visi neapsakomai 
stebėjosi. 

— Prince! Prašau tave, eik prie didžiųjų vartų ir ten palauk. Aš at- 
nešiu laukinių gėlių, — tarė Pušpamala. 

Ji nubėgo prie tvenkinio, ant kurio kranto stovėjo žydintis lau- 
kinės gėlės keras, ir prisiskynė tiek žiedų, kiek tik galėjo panešti. 
Tada parbėgo atgal į rūmus. 

— Jūsų didenybe, pasakykite žmonėms, kad pasitrauktų, — paprašė 
ji karalių. Žmonės išsiskirstė. Karalius liepė uždaryti ketverius vartus 
ir pats nuėjo šalin. Pušpamala papūtė kriauklę ir užžiebė penkias lem- 
pas. Ji subėrė kiemo vidury smulkių kriauklių kaupą, atsisėdo ant jo 
ir visą dieną vijo virvelę iš avino vilnos. 

— Prince, — tarė ji, —su šita virvele aš nupinsiu du gėlių vainikus. 
Mudu apsikeisime vainikais. Ir abu turėsime pasiimti po kardą. Jeigu 
tau pavyks išmušti kardą iš mano rankos, kol jo smaigalys dar nebus 
palietęs mano krūtinės, tai aš būsiu tavo. Jeigu ne, tai nutrūks mano 
gyvenimas, nes dėl manęs mano motina pavirto į laukinę gėlę, o mano 
tėvas į Žvėrį. 

Visą dieną princas aštrino savo kardą. Pušpamala, vos nulaikydama 
ašaras, nupynė du vainikus iš atsineštųjų gėlių. Tada užsisegė papuo- 
šalus ir susitvarkė drabužius. Abu kardus paguldė tarp savęs ir savo 
vyro ir vieną vainiką padavė Čandanui. Jiedu sukeitė vainikus. Pa- 
ėmusi kardą, ji tarė: 

— Gyvenk laimingas, prince! 

Tačiau beregint pakilo ir Čandano kardas ir suskambėjo, atsimušes 
į Pušpamalos kardą. Pasigirdo kriauklių garsas, o prie rūmų durų su- 
dundėjo būgnai. 

— Pušpamala, Pušpamala! Čandanai, prince! Mes sugrįžtame pas jus 
senuoju pavidalu. Keliaukime visi į savo šalį, dabar jau išsipildo duo- 
tieji įžadai! 

Subėgo kariai, sargybiniai, tarnaitės. O kas gi čia? Pušpamala pamatė 
savo motiną! Pušpamala pamatė tėvą! 

Motina pasisodino Pušpamalą ant kelių, o tėvas traukė jos plau- 
kų kvapą. 


Palaiminta būki, dukrele mūsų, Pušpamala. 
Su tavo pagalba mes išvaduoti esam. 


Kiek buvo džiaugsmo! Karalius įsakė išpuošti aikštę ir groti. 

Galiausiai Pušpamalos motina ir tėvas parkeliavo atgal į savo šalį. 
Žmonės vieną rytą atsikėlę išvydo, jog sugrįžo karalius ir karalienė 
su savo dukterimi ir žentu į sostinę, taip ilgai buvusią be karaliaus. 

Kotvalas ir kotvalo pati nubudę pamatė, kad dvaro lobyne miega 
jaunieji. Muzika grojo prie visų durų. 

Taigi įžadai buvo tesėti. Kotvalo pati tapo svaine, vyresniąja kara- 
lienės seserimi. Karalius, karalienė, kotvalas ir kotvalo pati šalį val- 
dyti atidavė jauniesiems, Pušpamalai ir Čandanui, o patys laimingi lei- 
do savo dienas. | 

O kas dar nutiko? Žmonės kibirais ėmė gerti šventojo tvenkinio 
vandenį. 

PASLAPTINGAS LAIVELIS 


Viename kaime gyveno neturtingas žmogus. Vaikų jis neturėjo. 
Užtat kaimo žmonės sakydavo: „Ai, tas bergždininkas! Kas pažiūrės jam 
į veidą, tas nė pietų nebegaus.“ Vargšas žmogus liūdnas, prislėgtas išėjo 
į mišką ir atsidėjo tarnauti dievams. 

Dievai tuo tarnavimu buvo labai patenkinti ir sutiko išpildyti jo 
norą. Baigiantis metams, žmogus susilaukė gražaus berniuko. Žyniai 
pasakė: „Kai tam berniukui sukaks dvylika metų, jis ves princesę.“ 

Tas gandas pasiekė karaliaus ausis. O po kelių dienų ir karaliui 
prisisapnavo, kad vieno jo valdinio sūnus ilgainiui perims sostą. Užtat 
karalius sumanė, kaip berniuką nužudyti. Jis berniuką nupirko iš tėvo 
už didžiausius pinigus ir parsigabeno į rūmus. 

Karalienė neapsakomai džiaugėsi gražiu berniuku ir mylėjo, lepino 
kaip tikrą sūnų. Niekad karalienė nepalikdavo vaiko be priežiūros, ir 
karalius nebegalėjo įvykdyti savo sumanymo. Kartą jis tarė: 

— Berniuką norėtų ministras pamatyti. Duok man vaiką, aš greit 
tau jį vėl atnešiu, kai tik ministrui būsiu parodęs. 

Taip pasakęs, karalius berniuką išsinešė, paguldė į dėžę ir paleido 
į pro šalį tekančią upę. 

— Vaikas iškrito ministrui iš rankų ir užsimušė.— Tokiais žodžiais 
karalius, įmetęs dėžę į upę, norėjo paaiškinti berniuko dingimą. Kara- 

lienė graudžiai verkė, ir tik su didžiausiu vargu karaliui pavyko ją 
nuraminti. 

O dėžę upės srovė nuplukdė į tokią vietą už keturių ar penkių sri- 
čių. Ten tą dėžę pamatė toks Žmogus, priplaukęs ištraukė ir parsinešė 
namo. Jis ir jo pati labai džiaugėsi radiniu ir augino vaiką kaip savo. 

Praėjo dešimt ar dvylika metų. Karalius nugirdo apie tą nepaprastą 
radinį ir iškeliavo pas vaiko įtėvius. Vyriškiui karalius tarė: 

— Aš duosiu berniukui laišką, kad nuneštų mano žmonai. 

Žmogus sutiko nė nesvyruodamas. O karalius laiške parašė, kad 
berniuką reikia nužudyti. 

Berniukas, paėmęs laišką, iškeliavo. Bet išklydo iš kelio ir temstant 
atsidūrė tankiame miške. Ten sutiko seną moteriškę. Iš tikrųjų ta mo- 
teriškė buvo žmogėdra. Kas tik paklysdavo tame miške, tą žmogėdra 
ir suėsdavo. Bet šito berniuko jai pagailo. 

-— Greitai bėk, — tarė žmogėdra berniukui, — šitas miškas pilnas žmo- 
gėdrų, jie suės tave, kai tik užmatys. 

Bet berniuką buvo nuvarginęs tolimas kelias, ir jis liūdnas tarė: 

— Nebegaliu nė žingsnio paeiti. Geriau jau čia pat mirsiu. 

Tai išgirdusi, senė pasišaukė berniuką arčiau ir, pasakiusi burtažo- 
džius, pavertė jį muse ir apgniaužė saujoje. 

Netrukus parsirado namo žmogėdros ir ėmė šnekėti: 


— Ai ai ai, kaip gardžiai 
Čia užkvipo žmogum. 
Nešk jį šen, duok jį mum! 


Tačiau senė žmogėdra atsakė: 

— Iš kur gi čia bus žmogus? Žmogienos kvapas tikriausiai jūsų 
nosyse tebesilaiko, juk prisivalgę parėjote. 

Kitą rytą žmogėdros kai tik atsikėlė iš patalo, tai ir išsivaikščiojo. 
Tada senė žmogėdra berniuką vėl žmogumi atvertė. Ji perskaitė laišką, 
kurį berniukas nešė, ir kuo greičiausiai sudraskė. To vietoj parašė 
kitą, kuriame buvo liepiama negaišuojant princesę apvesdinti su laiško 
įteikėju. 

Berniukas atsisveikino su sene žmogėdra, patraukė tiesiai pas kara- 
lienę ir atidavė laišką. Perskaičiusi laišką ir pamačiusi, koks gražus 

berniukas, karalienė su didžiausia iškilme išleido už jo savo dukterį. 
Kai po keturių ar penkių dienų parvykęs karalius pamatė, kas atsitiko, 
neapsakomai įtūžo. Jis nusprendė, kad berniukas pats laišką apkeitė 
ir taip išardė jo sumanymą. Tačiau vis tiek karalius tebeketino berniu- 
ku nusikratyti. 

Tuo metu mieste atsitiko trys keisti dalykai. Pirmasis buvo toks: 
auksinė obelis, visada gausiai derėjusi, visai nustojo vaisius vesti ir 
išaugino tik vienui vieną auksinį lapą. Antras — sausai išseko šulinys, 
kuris anksčiau visada būdavo pilnas skaniausio vandens. Ir galiausiai — 
upėje plaukiojo laivelis, kuris nepaleido irkluotojo — tas nebegalėjo 
nei išlipti, nei namo pareiti. Karalius labai nekantravo sužinoti šių keis- 
tų dalykų priežastis. 

Vieną dieną atėjo atsiskyrėlis ir šiek tiek paskaičiavęs tarė: 

— Jūsų didenybe! Tankiame miške, už kokių penkių dienų kelionės 
nuo čia, gyvena žmogėdra ir jo motina. Jeigu kam pavyktų išpešti iš 
žmogėdros motinos galvos tris plaukus, jis galėtų tau į tuos klausi- 
mus atsakyti. 

Karalius ir išsiuntė keletą Žmonių parnešti žmogėdros plaukų. Bet nė 
vienas nebegrįžo, nes juos žmogėdros suėdė. Užtat karalius vis nie- 
kaip negalėjo sužinoti šitų nepaprastų atsitikimų priežasties. Galiausiai 
jis nusprendė berniukui užduoti tą darbą — plaukus parnešti. Bet ka- 
ralius tikėjosi, kad ir jį suės Žmogėdros. 

Tačiau vos tik berniukas įžengė į mišką, žmogėdros, jį pamatę, ma- 
loniai sveikino ir visi jam sakė: „Eikš eikš, mielas jaunikaiti!“ Ir pra- 
dėjo berniukas žŽmogėdroms tarnauti. Jie buvo labai juo patenkinti. Po 
dienos ar dviejų paprašė berniukas Žžmogėdrą trijų plaukų nuo žmo- 
gėdrų motinos galvos. Paklaustas, kam jam tų plaukų prireikė, atsakė, 
jog uošvis jį dėl to ir išsiuntė, ir išpasakojo, kam tie plaukai reikalingi. 
Žmogėdra nusprendė nubausti karalių už jo nedorą elgesį su berniuku. 

Žmogėdra nuėjo pas savo motiną ir tarė: 

— Klausyk, mama, juk nežinia, kada tu turėsi mirti. Duok man tris 
savo plaukus, kad turėčiau atminimą tau mirus. 

Senė žmogėdra atsakė: 

— Mielas mano sūnau, vietoj trijų plaukų imk geriau devynis. Tada 
greičiau galėsi padaryti tuos darbus, kuriuos sumanysi. Jie tau ir į klau- 
simus galės atsakyti. 

Tada senė išsipešė devynis plaukus iš galvos ir padavė. Tris jų pa- 
ėmęs, sugrįžo žmogėdra pas berniuką ir tarė: 

— Štai tau tie plaukai. Jie atsakys į anuos klausimus. Bet gerai 
žiūrėk, kad jie nesusiliestų su tavo paties plaukais — tada jie pavirs 
gyvatėmis ir tave sugels. 

Berniukas labai džiaugėsi gavęs tuos plaukus. Pirmiausia jis pa- 
klausė obels paslapties. 

— Po obelimi įsitaisė rupūžė. Ji meleidžia medžiui ūgių leisti ir 
vaisių vesti. Jei tu mus uždėsi ant medžio, tai rupūžė nugaiš.— atsakė 
plaukai. 

Paskui berniukas paklausė apie šulinį. 

— Šulinio dugne gyvena didelė varlė. Ji išgeria visą vandenį. Nu- 
leisk mus į šulinio dugną, mes pavirsime gyvatėmis ir prarysime tą 
varlę. Tada šulinys vėl bus pilnas vandens, — pasigirdo atsakymas. 

Paklausti apie laivelio paslaptį, plaukai atsakė: 

— Senės žmogėdros, kurios miške gyvena, su tuo laiveliu keldavosi 
per upę niekieno nematomos. Kadangi jos negali peršokti per tokią 
plačią upę nei moka skraidyti, tai ir reikia, kad laivelyje visada būtų 
irkluotojas. Bet jeigu ateitų kas kitas ir perimtų iš jo irklus, tai tas 
ir turėtų likti laivelyje jo vietoje, o laivininkas būtų laisvas ir galėtų 
sau eiti namo. 

Berniukas labai apsidžiaugė tokiais plaukų atsakymais ir grįžo atgal 
į karaliaus dvarą. Žmogėdra dar buvo berniuką apdovanojęs brangio- 
mis dovanomis ir papuošalais; visi Žmonės, taip pat ir karalius, labai 
stebėjosi, išvydę berniuką gyvą ir sveiką ir gausiai apdovanotą. 

Norėdamas nubausti karalių, žmogėdra berniuką taip primokė: 

— Kai karalius tave klaus, iš kur gavai tiek dovanų ir papuošalų, 
pasakyk, kad laivininkas tau davęs, kad jis dar daugiau turtų turįs. 

Karalius, pamatęs berniuką taip gausiai apdovanotą, paklausė, iš. 
kurgi tas turtas. 

— Laivininkas man viską davė,— atsakė tas.— Jeigu tu nueitum, jis 
ir tave apdovanotų. 

Karaliui labai patiko tokia mintis. 

Jau perkeltas per upę, berniukas laivininkui apie jo dalią buvo taip. 
pasakęs: 

— Jeigu tau pavyks irklus kam kitam perduoti, būsi laisvas ir galėsi 
eiti namo. O tas, kuris irklus perims, tolei turės likti laivelyje, kol 
bus pats išlaisvintas. 

Kai tik karalius nuėjo prie upės, laivininkas labai apsidžiaugė. Įlipęs 
į laivelį, karalius tarė: 

— Duok tu ir man papuošalų. 

Laivininkas atsakė: 

— Pone, jei būtum toks malonus ir perimtum irklus, aš nueičiau ir 
atneščiau tau papuošalų. 

Karalius mielai paėmė irklus. O laivininkas išlipo iš laivelio ir tuoj 
parėjo namo. Tuo tarpu karalius nebegalėjo irklų paleisti nei išlipti iš 
laivelio. „Čia man bausmė už tai, kad taip netikusiai elgiausi su savo 
žentu",— suprato jis. 

Berniukas numarino rupūžę po obelimi ir varlę šulinio dugne. Obe- 
lis vėl pražydo, o šulinys prisipildė vandens. Visi džiaugėsi berniuko 
darbais, visi ėmė jį gerbti ir klausyti kaip tikro karaliaus. O karalius, 
dabar tapęs laivininkų, ne kartą bandė pats galą pasidaryti, tik jam ne- 
pavykdavo. 

Po neilgo laiko berniukas atskleidė kitiems laivelio paslaptį. Nuo 
tada niekas nebeišdrįso artintis prie upės. Ir karalius turėjo būti laivi- 
ninku ir kęsti bausmę už savo nusikaltimus. O berniukas tapo karaliumi 
ir laimingai sau karaliavo. 

NELAIMINGA NUOTAKA 


Kartą gyveno toks valstietis. Jis turėjo du sūnus ir dvi dukteris. 
Vieną dieną jauniausias sūnus nusipirko turguje keletą bananų ir pa- 
kišo po šiaudiniu namo stogu. Ir visiems paaiškino: 

— Šitie bananai mano. Aš niekam neleidžiu jų valgyti. Bet jei kas 
juos suvalgys, tą aš vesiu, nors ir kas ji būtų — pasižadu! 

O paskui vėl išėjo į lauką savo darbo dirbti. 

Šis jaunėlis buvo šiek tiek aikštingas. Jei ką įsikaldavo į galvą, nie- 
kaip nebesileisdavo perkalbamas. 

Tuo metu jauniausia duktė, Kalabatė, žaidė prie namų. Ji ničnieko 
negirdėjo, ką brolis sakė ir ką pasižadėjo. Žaisdama užtiko bananus, 
paėmė iš slėptuvės ir suvalgė. 

Vakare jauniausias sūnus grįžo namo ir savo bananų neberado. Jis 
labai įtūžo ir vertė aukštyn kojom visus namus. Jis šūkavo: 

— Mama, kas suvalgė mano bananus? Aš turiu vesti tą, kuri mano 
bananus suvalgė! 

Išgirdusi jo žodžius, motina smogė sau į krūtinę ir tarė: 

— Kokius niekus čia dabar kalbi? Ką tai reiškia? Ar tu žinai, kas 
tuos bananus suvalgė? Tai tavo jauniausioji sesuo! 

Sūnus jai atsakė: 

— Tavo pamokymų „aš neketinu klausyti. Aš vesiu tą, kuri suvalgė 
mano bananus. Jei ne, tai ir nebegyvensiu. 

Girdėdami tuos žodžius, tėvas, motina, brolis ir vyresnioji sesuo labai 
sunerimo. Valstietis ir jo pati kaip įmanydami stengėsi prikalbėti sūnų 
elgtis išmintingai. 

— Fui! Nešnekėk tokių dalykų! — sakė jie ir glostė jaunikaičiui 
plaukus ir veidą. 

Vyresnysis brolis piktai suriko: 

— Tu gėdos nebeturi taip kalbėdamas! 

Ir vyresnioji sesuo nedrąsiai tarė: 

— Gėdykis, argi galima taip sakyti, broli! 

Bet jaunesnysis sūnus užsispyręs laikėsi savo. Jis vis kartojo: 

— Aš nieko daugiau nenoriu girdėti. Turiu tą vesti, kuri suvalgė 
mano bananus — nesvarbu, kas ji tokia. Jei ne, pasidarysiu galą. 

Ką gi turėjo veikti valstietis ir jo pati, jeigu jau šitaip? Jie daužė 
sau galvas kumščiais ir kalbėjo: 

— O viešpatie, leisk mums kelti šias vestuves, jeigu kitaip nebe- 
išeina! 

Kalabatė buvo labai priblokšta. „,Kaipgi galima už savo brolio tekė- 
ti? — galvojo ji— Argi ne geriau bus į upės bangas pulti negu už 
savo brolio tekėti?" Ir visą naktį ji gailiai verkė. Ašaros jos veidu ritosi 
viena paskui kitą. Švintant ji pirštų galais išslinko iš namų į medkirčio 
trobelę už Kaimo visai netoli miško. Nors buvo labai anksti, medkirtys 
jau buvo atsikėlęs. Kalabatė puolė jam po kojų ir, nebenulaikydama 
ašarų, meldė: 

— Labai prašau, pastatyk man žalio medžio laivą! Aš patekau į di- 
džiausią bėdą. 

Medkirčiui pagailo sielvartaujančios mergaitės, ir jis tarė Kalabatei: 

— Gerai, aš tau ligi temstant pastatysiu žalio medžio laivelį. Dabar 
eik namo ir ramiai lauk. 

Artėjo vakaras. Artėjo ir vestuvių valanda, ir valstietis, jo pati, 
vyresnysis brolis ir sesuo visi įnikę joms rengėsi. Tuo pasinaudojusi, 

Kalabatė išsmuko iš namų. Su nuotakos drabužiais ji nubėgo prie upės 
"ir įlipo į žalio medžio laivelį. 

Tuo tarpu jau turėjo prasidėti vestuvės. Tačiau namiškiai niekur ne- 
begalėjo rasti Kalabatės, jaunosios. Kažkas sušuko: 

— Aš mačiau Kalabaitę, einančią prie upės. 

Išgirdus tuos žodžius, sudrebėjo motinos širdis iš baisios nuojautos, 
kad jos duktė galėjo upėje nusiskandinti. Vėjo plaikstomais drabužiais. 
ji nubėgo prie upės ir pamatė Kalabatę laivelyje upės vidury. 

Motina raudodama sušuko: 


— Kalabate, mielas vaike, kodėl tu nebesugrįžti? 
Vestuves pradėti metas — 
Tai pareiki jau namo! 


Kalabatė atsakė: 


— Esi tu motina man ir anyta — 
Argi taip būna?! 
Linguok, Kalabatės laiveli, toliau! 


Laivelis, kuriame sėdėjo Kalabatė, trupučiuką paplaukė. 
Tada atėjo jos tėvas ir raudodamas sušuko: 


— Kalabate, mano dukra, kodėl tu nebesugrįžti? 
Vestuves pradėti metas — 
Tai pareiki jau namo! 


Kalabatė atsakė: 


— Esi tu tėvas man ir šešuras — 
Argi taip būna?! 
Linguok, Kalabatės laiveli, toliau! 


Laivelis, kuriame sėdėjo Kalabatė, vėl trupučiuką paplaukė. 
Atėjo vyresnysis brolis ir raudodamas taip jai sakė: 

— Kalabate, mano sese, kodėl tu nebesugrįžti? 
Vestuves pradėti metas — 
Tai pareiki jau namo! 


Kalabatė atsakė: 


— Esi tu brolis man ir dieveris — 
Argi taip būna?! 
Linguok, Kalabatės laiveli, toliau! 


Laivelis, kuriame sėdėjo Kalabatė, trupučiuką vėl paplaukė. 
Galiausiai atėjo jaunesnysis brolis. Jis buvo apsirengęs vestuviniais 
drabužiais ir sušuko: 


— Kalabate, Kalabate, kodėl tu nebesugrįžti? 
Vestuves pradėti metas — 
Tai pareiki jau namo! 


Kalabatei ašaros riedėjo per krūtinę, ir ji atsakė: 


— Esi tu brolis man ir vyras — 
Argi taip būna?! 
Nugrimzk, Kalabatės laiveli, į upės dugną! 


Laivelis beregint ir nuskendo. Skaudžios aimanos pasigirdo nuo 
kranto, bet niekas nežinojo, kurioje vietoje Kalabatė su savo laiveliu 
dingo. 

Atšaukė nardytojus. Jie išieškojo upę ir greit pavargo, Kalabatės 
„nė ženklo neradę. Tada atšaukė žvejus. Jie metė savo didelius tinklus 
į vandenį ir atsidėję ieškojo Kalabatės. Bet kas kartas, kai tinklą iš- 
traukdavo, jame rasdavo vien žuvis, vėžius ir moliuskus. Kalabatės nė 
ženklo! Daugybę kartų leido tinklus, bet viskas veltui. Žvejai jau pa- 
vargo, tik staiga pajuto tinkle kažin ką sunkų esant. Su didžiausiu vargu 
ištraukė tinklą į krantą. Bet ką pamatė? Milžinišką austrę! Dabar jau 
nebebuvo likę jokios vilties rasti Kalabatę. Visi išsivaikščiojo namo, o 
austrė liko gulėti ant kranto. Valstietis su savo pačia ir vaikais taip 

pat parėjo namo, visi verkdami ir mušdamiesi į krūtinę. Upės krantas 
ištuštėjo, ten liko tylu tylu. 

Kitą rytą pro šalį ėjo pienininkė, pardavusi pieną. Jos žvilgsnis kliu- 
dė didžiulę austrę. Pienininkė pagalvojo: „Ta austrės geldelė, su kuria 
aš iškrapštau keptuvę, jau labai aplūžusi. Kodėl man šitos nepasiimti? 
Ji man kaip tik laiku pasitaikė ir labai tiks.“ Ji pasiėmė austrę ir, par- 
sinešusi namo, pakišo palėpėn. 

Pienininkė kiekvieną dieną kildavo iš namų pieno pardavinėti, o išei- 
dama visada kuo rūpestingiausiai užsklęsdavo trobelės duris. Namie 
nieko nelikdavo. Pienininkei išėjus, išlipdavo Kalabatė iš austrės, ištep- 
davo trobelės aslą karvės mėšlu, suplaudavo indus, išvirdavo valgį pie- 
nininkei ir sau, pavalgydavo per naktį mirkytų ryžių ir, atlikusi visą 
ruošą, vėl sugrįždavo į savo austrę. Taip dėdavosi kiekvieną dieną, ir 
pienininkė didžiai tuo stebėjosi. „Kas čia galėtų būti, kad man visus 
darbus nudirba? — svarstė ji — Kasdien gerai užsklendžiu duris ir par- 
ėjusi teberandu užsklęstas. Taigi niekas nebūna į vidų įėjęs. Tai kas 
čia viską padaro?“ Iš pradžių ji buvo labai sumišusi, o paskui nusprendė: 
„Būtinai turiu sužinoti, kas čia toks nudirba už mane ruošos darbus!“ 

Taigi ji vieną rytą užsklendė trobelę, tartum išeidama kaip visada 
pieno parduoti. O iš tikrųjų pasislėpė netoli trobelės. 

Tuo tarpų Kalabatė kaip kasdien išlipo iš austrės, apsiruošė ir buvo 
vėl į austrę grįžtanti, bet įėjo į vidų pienininkė ir paklausė: 

— Kas tu tokia, mano miela? 

Taip užklupta Kalabatė pravirko ir išpasakojo visą savo skaudžią 
dalią. Išklausiusi senutė tarė: 

— Nuo dabar nebesislėpk daugiau austrėje. Likis pas mane ir būk 
man duktė. 

Nuo tada gyveno Kalabatė senutės trobelėje kaip tikra jos duktė. 
O kadangi trobelė buvo už kaimo, niekas to ir nesužinojo. 

Vieną dieną, kaip paprastai, pienininkė išėjo pieno parduoti. Ka- 
labatė liko viena trobelėje. Pusiaudieny pavalgiusi Kalabatė atsisėdo 
saulėje prie durų savo šlapių plaukų išsidžiovinti. Kaip tik tuo metu tos 
šalies karaliaus sūnus jojo pro pat trobelę. Jo žvilgsnis kliudė Kala- 
batę. Ją pamatęs, jis stebėdamasis pagalvojo: „Kas yra ši neapsakomo 
grožio mergelė apirusioje pienininkės lūšnoje?“ Princas nujojo toliau, 
tačiau jo širdyje neblėso pienininkės lūšnelės prisiminimas. 

Atėjo vakaras. Pienininkė buvo ką tik grįžusi namo, kai staiga pasi- 
rodė karaliaus pasiuntiniai. Jie tarė: 

— Mes atėjome tavo dukters. Mūsų princas pamatė tavo dukterį, ir 
mes dabar čia jo paliepti! 

Senutė apsimetė labai pasipiktinusi ir tarė: 

— Gal jūs iš galvos išsikraustėte? Iš kur aš jums paimsiu dukterį? 
Aš nieko visame pasaulyje neturiu, jau nekalbant apie dukterį. Jeigu 
manimi netikit, eikit į vidų ir patys pasižiūrėkit. 

Karaliaus , pasiuntiniai apieškojo trobelę ir nusivylę iškeliavo atgal. 
Princui jie pranešė, kad senutė dukters neturinti. 

Tai išgirdęs, princas iš pykčio kone pašėlo. Jis sušuko: 

— Senė nori mane apgauti! Aš pats savo akimis mačiau tą mergaitę. 
Koks jos gražumas! Noriu, kad ji būtų mano. Ir geriau būsiu nevedęs, 
jeigu jos negausiu. 

Taip pasakęs, jis užsidarė savo kambaryje. 


Karalius labai susikrimto. Jis nebežinojo, kas bus, jei tos mergaitės 
neras. Šiaip ar taip, princas buvo vienintelis jo sūnus. 

Galiausiai karalius įsakė: 

— Senė melavo. Kuo greičiau suimkite ją! 

Galvotrūkčiais puolė tarnai prie pienininkės trobelės. Jie tarė mo- 
teriškei: 

— Tu mums miglas pūtei. Princas dar šiandien mergaitę matė. Jis 
užsidarė savo kambaryje, prisiekęs niekad nevesti, jeigu negaus tavo 
dukters. Užtat mes dabar tave nuvesime karaliui. 

Nebeturėdama kur dingti, vargšė iš baimės drebanti moteriškė turėjo 
pasirodyti karaliui. Karalius tarė: 

— Sakyk teisybę, ar tikrai neturi dukters. Jeigu pameluosi, liepsiu 
tau nukirsti galvą. Bet jeigu teisybę pasakysi, nieko pikta tau neatsi- 
tiks. 

Senutė pasižiūrėjo į budelį, su kardu rankoje stovintį šalia karaliaus. 
Ir suprato, kad turės mirti, jei nepasakys teisybės. Todėl tarė, sudėjusi 
rankas: 

— O mano viešpatie, atleisk man. Aš pamelavau, nes ji vienintelė 
mano duktė. 

O kas toliau buvo? Kalabatė ištekėjo už princo, ir buvo labai pra- 
šmatnios vestuvės. Jiedu gyveno linksmi ir laimingi. Ir senutei nebe- 
reikėjo daugiau pieno pardavinėti. Jos gyvenimas visiškai pasikeitė. 
Dabar ji atsikėlė į karaliaus rūmus pas Kalabatę. Kalabatė ir jos vyras 
susilaukė daug vaikų ir, jau labai pasenę, abu drauge numirė. Bet tos 
šalies žmonės dar ir šiandien juos mini. 


KALABATĖ 


Senais senais laikais gyveno vienas karalius. Jis turėjo didelę ka- 
ralystę ir buvo labai taurus. Visi jo valdiniai buvo laimingi ir mylėjo 
karalių kaip tikrą tėvą. 

Karalius turėjo septynis sūnus ir vieną dukterį. Vaikai buvo smagūs 
ir labai draugavo. Jie visada kartu žaisdavo ir nenorėdavo skirtis. 
Jauniausioji buvo princesė Kalabatė. Princai labai ją mylėjo. Kalabatė 
žaisdavo, juokdavosi ir šokinėdavo aplink juos. Kartais jie paerzindavo 
seserį, bet ir ta jiems atmokėdavo tuo pačiu pinigu. Tik kai pasijusdavo 
labai įskaudinta, pravirkdavo ir nebegalėdavo nustoti. Tada jie pri- 
glausdavo ją prie savęs ir bandydavo susitaikyti, sekdami pasakas apie 
karalaitę, lygiai tokią pačią kaip kad buvo Kalabatė. Kalabatė mielai 
„klausydavosi ir kas kartas, kai pasakos princesė patekdavo į bėdą, įsi- 
terpdavo: „Kodėl gražioji princesė turi tokias širdį draskančias kančias 
kentėti?" Arba: „Kodėl ją velnias nužudė, kodėl ji, tokia dar jauna, 
turėjo mirti?“ Tada princai juokdavosi ir atsakydavo jai kokiu nors 
pokštu. 

Bet mieliausia Kalabatei būdavo šalia jauniausiojo brolio. Jiedu abu 
buvo labai labai artimi. Jiedu buvo vienmečiai, nes dvynukai. Dažnai 
jie žaisdavo, susėdę priešais. Jeigu vienas pasekdavo pasaką, antrasis 

atsakydavo sąmojingomis eilėmis. Jie mokėsi pas tą patį mokytoją, o 
viską, kas būdavo įdomu, kartu mokydavosi atmintinai. Tie mokslai 
buvo pačios gražiausios jų dienos. Jie labai mylėjo vienas kitą ir ne- 
galėdavo ilgėliau išbūti skyrium. Jauniausiasis princas ir Kalabatė 
buvo be galo laimingi. 

Laimingi buvo ir karalius su karaliene. Laimingi buvo ir tos kara- 
lystės gyventojai. Bet staiga visus ištiko nelaimė. Niekas nebuvo tokio 
atsitikimo iš anksto numatęs, bet taip, matyt, buvo lemta. 

Princai mėgdavo joti į medžioklę. Dažną dieną jie praleisdavo miš- 
ke, ginkluoti kardais ir lankais su strėlėmis. Namo parsinešdavo elnių 
ir kiškių ir visko, ką tik pavykdavo sumedžioti. 

Vieną dieną ir jauniausiasis princas patraukė su broliais į mišką. 
Jis teturėjo mažutėlį lanką ir keletą strėlių. Jis nė neišmanė, kaip yra 
medžiojama. Užtat šokinėjo ir juokėsi, puldinėjo šen ir ten, tartum 
visai naują pasaulį išvydęs prieš savo akis. Grįždami namo, kiti princai 
ant pečių gabenosi nušautų žvėrių, o jauniausiojo princo rankoje te- 
buvo mango vaisius. Bet tai nebuvo paprastas vaisius. Jis tviskėjo tary- 
tum auksinis, o koks jo buvo kvepėjimas! „„Aš niekam neduosiu šito 
vaisiaus paragauti, — nusprendė princas,— niekas negaus jo nė kąsnelio.“ 
Iš didelio džiaugsmo jis pasidarė net savimyla. Kai jie grįžo į rūmus, 
jis nubėgo pas karalienę dainuodamas: 
ir žado neteksi! 

Ir tikrai, auksiniu mango vaisiumi nebuvo galima atsigėrėti. Niekad 
niekas nebuvo nieko panašaus regėjęs. Karalienė garsiai pasidžiaugė 
savo berniuku ir su didžiausia meile paglostė jam galvelę. Tuo tarpu 
iš savo kambario atėjo Kalabatė. Jis jai parodė vaisių, o jos akys links- 
mai sužibo. Bet princas trumpai pasakė: 

— Ne, aš tau neduosiu jo nė kąsnelio. Ne, niekad. Niekas negaus 
jo paragauti! 

O paskui nusijuokė ir taip tarė: 

— Jeigu kas nors jo paragaus ar bent bandys paragauti, tada aš tą 
vesiu, pasižadu, kad ir kas tai būtų. Ne, Kalabate, ne, nebandyk sau 
gauti mango dalelės. Tas vaisius pavojingas. 

Princas pasidėjo mango vaisių į lentyną ir nuėjo prie upės, tekan- 
čios netoli rūmų, pasimaudyti. 

Kalabatė stovėjo ir žiūrėjo į vaisių. Ji mąstė apie brolio Žodžius. 
Ir nusprendė, kad jis bus tik pajuokavęs. Jis negalėtų būti toks šiurkš- 
tus, toks savimyla. Vaisius buvo toks gražus, taip gardžiai kvepėjo! 
Tai iš tikrųjų buvo didelė pagunda. Ji vis svarstė: „Jeigu vaisių suval- 
gysiu, argi jis neatsisakys savo žodžių? Tikriausiai atsisakys. Jis juos 
bus užmiršęs, vėl mes drauge susėsime ir žaisime. Aš juk jo vienintelė 
ir taip mylima sesuo. Jis man viską atleis, kad ir ką jam padaryčiau. 

Ir atsitiko, kad Kalabatė pačiupo vaisių ir, savo kambaryje užsida- 
Iiusi, suvalgė; jo skonis buvo nepaprastas. Tuo tarpu parėjo nusimau- 
dęs jauniausiasis princas. Ir mango vaisiaus neberado. Princas ėmė 
šėlti. Atbėgo karalius, paskui karalienė, paskui kiti broliai. Bet niekas 
negalėjo vaisiaus rasti, ir niekas nežinojo, kas tas vagis buvo. Berniu- 
kas verkė. Jis vis minėjo savo įžadą ir kiekvienam kartojo. 

O vagišė sėdėjo tamsiame savo kambarėlyje. Niekas jos ten neieš- 
kojo. Tik dabar ji pradėjo rimtai galvoti, kas gi jos laukia. Jeigu jis 
iš tikrųjų norės tesėti savo žodį, kaip tada? Ir ji nebeturėjo nė ma- 
žiausios vilties kibirkštėlės. Kas atsitiko, tą ir reikia priimti ir nieko ne- 
bebuvo galima grąžinti. Ji ėmė galvoti, kad geriausia jai bus upėje 
nusiskandinti. Tokia liūdna baigtis jau aiškiai stojosi jai prieš akis. 
Staiga į jos kambarį įpuolė broliukas. Jis buvo labai nusiminęs, jo akys 
buvo sklidinos ašarų. Bet pamatęs verkiančią Kalabatę, viską užmiršo. 
Toks reginys buvo jam per skaudus. Jis ėmė klausinėti, kas atsitiko. 
Jis visas virpėjo. O ji nepaliovė verkusi. Pagaliau, pertraukiama kūk- 
čiojimo, ji prisipažino savo kaltę. Princas pastėro tartum suakmenėjęs 
ar stabo ištiktas. Ilgą laiką jis neįstengė nė žodžio pratarti. O vėliau 
pasakė: 

— Mano miela Kalabate, tu juk viską žinojai ir vis tiek iškrėtei man 
tą piktą pokštą. O, į kokią neišbrendamą bėdą mes įpuolėm! 

Paplūdusi ašaromis, Kalabatė atsakė netikėjusi, kad jo žodžiai buvę 
rimtai pasakyti, o maniusi, jog viskas tesą juokai. Ji žinojusi, kaip jis 
ją mylįs, ir vylusis, jog jis ne per daug supyksiąs, jeigu ji suvalgy- 
sianti tą mango vaisių. 

Berniukas teatsakė: 

— O mano įžadas? 

Ir išėjo į savo kambarį. Jis nė pagalvoti negalėjo, kad turės vesti 
savo seserį. Ne, tai būtų nusikaltimas. Bet įžado nevykdyti taip pat 

nusikaliimas. Ar taip, ar anaip pasielgęs, jis vis tiek nusikalstų. Tai gal 
jis turi savo gyvybę padėti? Bet ir čia būtų nusikaltimas. O ką tada 
darytiė Nebebuvo jokios išeities. 

Lygiai kaip jis, taip ir Kalabatė savo kambaryje buvo apimta ne- 
vilties. Juk neįmanoma tekėti ųž savo brolio! Tai nusikaltimas, baisus 
nusikaltimas. „(O kurgi išeitis? — klausė ji pati save.— Nebėra jokios 
išeities, jokios prošvaistės. Nebetekusi vilties, turėsiu patamsiais klai- 
džioti? Tai ar ne geriau būtų numirti?“ Ir pirštų galeliais ji išsėlino iš 
namų, ketindama nusiskandinti upėje. Nejudėdama ji stovėjo ant mau- 
dyklės kranto; ašaros riedėjo per jos skruostus. Ir niekas neateis jos 
gelbėti? Jis nepanorės sulaužyti savo įžado? Ji taip labai troško jį pa- 
matyti! Bet jo čia nebuvo. 

Tuo metu rūmuose karalienę apėmė didžiausias neramumas. Ji ne- 
rado princesės savo kambarėlyje. 

Karalienė nuėjo pas jauniausiąjį sūnų ir iš jo išgirdo, kad tai Kala- 
batė pačiupusi suvalgė mango vaisių. Karalienė pasipiktino. O kur da- 
bar galėtų būti Kalabatė? Niekur rūmuose jos nebuvo galima rasti. 

Karalius nubėgo prie maudyklės. Ten jis ją ir išvydo vandenyje, 
tik galva dar buvo matyti. Karalius pašaukė Kalabatę: 


— Kalabate, Kalabate, ko tu nebeini namo? 
Jau baigėsi ryžiai, 
O patiekalai genda! 


Kalabatė verkdama atsakė: 


— Gali ir visas pasaulis baigtis, 
Gali viskas sugesti, 

Tu mano tėvas, kartu mano šešuras, 
Tai ko bevertas gyvenimas? 


Karalius dar bandė ją perkalbėti, bet ji jo neklausė. Ji buvo nu- 
sprendusi mirti. Atėjo ir karalienė, pasirodė princai. Kiekvienas jai tą 
patį sakė, o ji visiems atsakė tais pačiais žodžiais. Ji negalėjo nė įsi- 
vaizduoti, kad tėvas, motina, broliai jai taptų šešuru, anyta, dieveriais. 

Caliausiai atėjo jauniausiasis princas. Pilnu meilės balsu jis jai 
sušuko: 

— Kalabate, miela mano sesute, kodėl tu nelipi iš vandens? 

Kalabatė negalėjo jam žiūrėti į veidą. Ji atsakė: 

— Ne, mylimas broli, ne, aš nebelipsiu iš vandens. Kaipgi tu man 
gali būti vyras, o aš tau žmona? Ne, leisk man numirti. Prašau, nesiel- 
vartau<x dėl mano mirties. Tiktai atsimink mielą savo sesutę, kai jos 
jau nebebus. 

Princas sušuko: 

— Kalabate! Aš atsiimu savo žodį. Aš sumelavau, kad pasižadėjau. 
Savižudybė baisus nusikaltimas. Sugrįžk, sugrįžk pas mane, Kalabate. 
Aš negaliu nė pagalvoti apie gyvenimą, jeigu tavęs nebebus! 

Raudodama Kalabatė atsakė: 

— O mielas broli, ne, ne, ne! 

Ji dar iškėlė iš vandens dešinę ranką, bet netrukus jau nieko nebe- 
buvo matyti. Vanduo upėje pakilo. Išblėso rūškana šviesa, apniuko 
dangus. 

Jauniausiasis princas, apimtas nevilties, nebeįstengė susivaldyti. Jis 
visas drebėjo. Ir sušuko iš visų jėgų: 

— Palauk, palauk, Kalabate, ir aš einu pas tave! 

Sunkiai, dusliai sušniokštė vanduo. Paskui beregint viskas nutilo. 
Upė tekėjo į priekį kaip nuo amžių. Tik ji viena galėjo žinoti, kur šitos 
nuskintos gėlės dvynės rado sau uostą. 


PRINCAS KRIAUKLELĖ 


Kartą gyveno toks karalius ir turėjo tris karalienes. 


Jis buvo didelės karalystės valdovas. Nieko o nieko, ko tik žmogus 
trokšta,— turto, garbės, valdžios, — netrūko šitam karaliui. Atrodė, kad 
karaliaus lobynus lanko pati turto deivė motina Lakšmė. Milijonų mili- 
jonai valdinių lenkė savo galvas ligi karaliaus kojų. Menkiausiam jo 
mostui paklusdavo karių gausybė it skėrių debesys, visada pasirengę 
nuristi priešams galvas nuo pečių. 

Ir vis dėlto karalius nebuvo laimingas. Karalienės taip pat nebuvo 
linksmos. Tai kodėl? 


Kas gi paveldės visus tuos turtus, kas bus karaliaus įpėdinis? O kaip 
buvo sukaupti šitie turtai? Kraujas buvo liejamas kaip vanduo, jokios 
gyvasties negailima, tiesa ir teisingumas kojomis minamas! Tai kam da- 
bar teks tas palikimas? Kas nors svetimas užgrobs tuos turtus. Karalius. 
kaipmat netekdavo ramybės, apie tai pagalvojęs, sustingdavo šypsena 
karalienių veiduose, o skaistus mėnulis pasislėpdavo už tamsių debesų. 

Karaliaus sieloje buvo tuščia. Kur jis galėjo rasti sau širdžiai pa- 
guodą, prie ko savo širdį palenkti? Karalienių skreitas buvo tuščias. 
Kas joms įdės į jį tą trokštamą lobį? O dangau, kodėl tu taip leidai? 
Kodėl jie visi, maudydamiesi laimės jūroje, turi kentėti tokią kančią? 
Ta graužatis temdė karaliaus ir karalienių dienas. Karalių vis mažiau 

ėmė dominti karalystės reikalai, o visos trys karalienės menkai besirū- 
pino namais, drabužiais ir papuošalais. 

Vieną kartą karalius, graužiamas savo rūpesčio, sėdėjo susirinkimų 
menėje. Staiga šaižus pučiamos kriauklės garsas nuvėrė visus Žmones 
ir sudrebino rūmų pamatus. Nuo to garso krūptelėjo vyriausioji ir ant- 
roji karalienės savo kambariuose, nusigando ir jauniausioji karalienė. 

Karalius sušuko: 

— Kas ne laiku paleido tokį garsą? 

Vos jis ištarė tuos žodžius, oriu žingsniu į menę įėjo aukšto ūgio 
atsiskyrėlis ir riktelėjo: 

— Šlovė didžiajam karaliui! 

Per jo pečius karojo storos kaltūnuotos kasos; kaktoje švietė rau- 
dona sandalmedžio pasta užteptas kastos ženklas. Ilga tanki barzda den- 
gė krūtinę ir pilvą žemiau juostos. Vienoje rankoje jis laikė trišakį, 
išteptą raudonu telsinduro tepalu, o antroje didžiulę penkiagubą kriauk- 
lę, susisukusią į kairę pusę. Ant jo kaklo kabojo dievui Šibai pašvęsto 
medžio uogų vėrinys. Kokiu orumu dvelkė visas atsiskyrėlio stuomuo! 
Bet kas tai? Pro kaltūną, gaubiantį atsiskyrėlio pečius, iškišo galvą pieno 
baltumo gyvatė. Jos ilgas liežuvis pamažėle vinguriavo per jo rankas 
nelyginant driežas per namo sieną. Nuo to reginio visi pašiurpo. 

Karalius tarė: 

— O išmintingasis atsiskyrėli! Gal ir teisingai šlovini didįjį karalių. 
Bet kam ta šlovė didžiajam karaliui? Kam jam tos daugybės užkariautų 
karalysčių? Kai nešviečia viltis tęsti savo dinastiją, turėti sūnų, nieko 
nebeverta visa garbė. 

Atsiskyrėlis atsakė: 


— Kodėl, didysis karaliau, tu toks silpnadvasis? Tu tik duok man 
įžadą, ir aš pasirūpinsiu tavo dinastijos išsaugojimu, princu. 
“Karalius tarė: 

— Paaiškink, ką tai reiškia. Kas tik bus įmanoma, viską padarysiu. 

Atsiskyrėlis toliau kalbėjo: 

— Tu daug sūnų turėsi. Bet vieną iš savo sūnų man atiduosi. Jeigu 
taip sutinki, toliau viską darysiu, kaip tik tu norėsi. 

Nors karalius ir suprato, kokia šita sąlyga žiauri, jam atrodė, jog 
nėra kitos išeities, kaip tik sutikti. Atsiskyrėlis, tris kartus pakartojęs 

savo pažadą ir palikęs vaistų karalienėms, kurios turėjo juos suvartoti, 
paruošusios tyrelę, išėjo iš susirinkimų menės. 

Paėmęs tuos vaistus, nuėjo karalius į moterų kambarius. Ten jis rado 
vyriausiąją ir antrąją karalienę, padavė joms vaistus ir taip tarė: 

— Atidžiai klausykite. Imkite šiuos vaistus ir paruoškite iš jų tyrelę, 
ji bus jums, visoms trims karalienėms. Laiminant atsiskyrėliui ir su 
dievo pagalba tie vaistai jums padės. 

Abi karalienės, vyriausioji ir antroji, paruošė vaistus ir suvartojo. 
O jaunajai karalienei iš pavydo jos nepasakė nieko. 

Po valandėlės karalius vėl įėjo į moterų kambarius ir rado visas tris 
karalienės, kartu susėdusias. Jis pasiteiravo, ar jos suvartojo vaistus. 
Jauniausioji karalienė nustebusi paklausė, apie kokius vaistus čia kal- 
bama ir kas juos davė. 

Karalius atsakė: 

— Tai jūs nepalikote jaunajai karalienei vaistų? Argi aš nebuvau 
aiškiai liepęs, kad turite paruošti jų tris lygias dalis? 

Vyriausioji karalienė ir antroji karalienė atsakė: 

— Mes tokią daugybę įvairiausių vaistų vartojame, ir nė vieni nie- 
ko negelbsti. Užtat nusprendėme šituos pirma pačios išbandyti ir pa- 
žiūrėti, kas bus, o paskui paliepti, kad atsiskyrėlis vaistų duotų ir jau- 
niausiajai karalienei. | 

Karalius labai puikiai permatė, kad abi karalienės susimokiusios, ir 
tarė jauniausiajai: 

— Eik ir nuplauk akmens plokštę, ant kurios buvo maišoma tyrė, 
ir tuojau išgerk tą vandenį! 

Jauniausioji karalienė pirmiausia pati nusimaudė, tada numazgojo 
plokštę, išgėrė tas paplavas ir atliko padėkos apeigas. 

Atėjo laikas, ir visos trys karalienės susilaukė kūdikių. Vyriausio- 
sios ir antrosios karalienės buvo puikūs berniukai, o trečioji karalienė 
paleido į pasaulį kriauklelę. Dvi pirmosios karalienės bučiavo mylavo 
savo sūnelius, maitino juos krūtimi, apvedžiojo juodais dažais akis ir 
piešė kaktoje kastos ženklą. O jauniausioji karalienė su skaudama šir- 
dimi savo kriauklelę pamerkdavo į pieną, suvyniodavo į medvilnės 
skiautelę ir, paėmusi juodų dažų, margindavo kriauklelę raštais ir pieš- 
davo kastos ženklą. 

Staiga vieną dieną nuo didžiųjų vartų pasigirdo jau pažįstamas 
griausmingas kriauklės garsas. Vyresnioji ir antroji karalienė apkabino 
savo sūnus ir stipriai laikė, net ir jauniausioji karalienė paslėpė savo 
kriauklelę skreite. Sudrebėjo karaliaus širdis. 

Pasirodė atsiskyrėlis ir nuėjo pas karalių. Jis sušuko: 

— Šlovė didžiajam karaliui! 

Slėpdamas savo mintis, karalius atsakė: 

— Maloniai prašom, maloniai prašom! Šiandien man laiminga die- 
na. Ar nesi ko reikalingas savo aukojimams ir atgailavimams? 

Atsiskyrėlis atsakė: 

— Ne, didysis karaliau, tavo gerai valdomoje šalyje nėra man jokių 
kliūčių atgailauti. O dabar tesėk žodį. Atiduok man vieną iš savo sūnų, 
nes ketinu keltis į kitą vietą. 

Su skaudama širdimi prisiartino karalius prie karalienių kambarių, 
tačiau abi vyresniosios karalienės, išgirdusios kriauklės garsą, užsisklen- 
dė duris ir laikė sūnus tvirtai prie savęs prispaudusios. Nors ir kaip 
karalius jas prašė ir bandė perkalbėti, jos neparodė nė balso. Net ir 
grasinimas, kad atsiskyrėlis gali jas prakeikti, jų neprivertė atidaryti 
durų. 

Tada karalius nuėjo pas jauniausiąją karalienę. Jis tarė: 

— O jauniausioji! Atsiskyrėlis jau atėjo. Aš jam pažadėjau atiduoti 
vieną savo sūnų. Mes atsiskyrėliu atsikratysime, atidavę tavo pagim- 
dytąją kriauklelę. Anų karalienių sūnūs smagūs ir guvūs, negi dabar 
juos savo paties ranka atiduosiu? 

— Kaipgi taip, karaliau! Ir aš nešiojau kūdikį; kaip kad abi vy- 
resniosios savo sūnus myli, taip aš myliu savo kriauklelę. Mano akyse 
kriauklelė — man sūnus. Kaipgi galiu aš, tikra motina, paaukoti jį pati 
savo rankomis? 

Karalius turėjo parodyti visą savo iškalbą: 

— Pagalvok, karaliene! Ką gi tu veiksi su savo kriauklele? Jei bus 
tokia dievo valia, neilgai trukus, nuostabiausio sūnaus susilauksi! At- 
sisakyk kriauklelės ir gelbėk mane nuo atsiskyrėlio prakeikimo! 

Jauniausioji atsakė: 

— Gerai, aš perimu tavo skaudžią dalią. Nenoriu, kad dėl manęs 
tave ištiktų prakeikimas. O man toks gyvenimas vis tiek nieko nevertas. 

Karalių sujaudino jauniausios atsidavimas. Nešdamas pieno dubenyje 
kriauklelę, jis išėjo pro duris ir tarė atsiskyrėliui: 

— Štai jis, o išmintingasis atsiskyrėli! Imk jį ir suteik man savo 
malonę. 

Pamatęs kriauklelę, atsiskyrėlis pasakė, neslėpdamas pykčio: 

— Neapgaudinėk manęs, karaliau. Tu dar turi kitus du sūnus. Duok 
man jų vieną. Kur aš dėsiuosi su ta kriauklele? Iš kur aš jai pieno 
kasdien imsiu? 

Karalius tarė: 

— Aš padariau kaip tavo lieptas. Su tavo duotų vaistų pagalba 
jauniausioji karalienė susilaukė šios kriauklelės. Prašau ją ir priimti. 
Leisk man savo žodį tesėti. 

Atsiskyrėlis atsakė: 

— Na gerai, karaliau, aš paimu šią kriauklelę. Bet žiūrėk, kad pas- 
kui nesigailėtum apgavęs atsiskyrėlį! 

Taip taręs, atsiskyrėlis smarkiai metė žemėn baltąją kriauklelę su 
visu pieno dubeniu ir sudaužė. Ir stebuklas! Iš kriauklelės stojosi ne- 
paprasto grožio princas, net visa aplinkui nušvito. Baltoji gyvatė nu- 
šliaužė nuo atsiskyrėlio pečių prie kojų ir išlakė pieną iš kriauklės 
šukių. Visiems matant, paėmė atsiskyrėlis vaiką ant rankų ir dingo, ir 
niekas negalėjo pasakyti, kuria kryptimi. 

Visi, kas tik buvo karaliaus dvare, — ministrai, sargybiniai, visi rū- 
mininkai,—stovėjo taip nustebinti šio atsitikimo, tartum būtų pamatę 
gyvą sapną. 

Visą dieną žingsniavo atsiskyrėlis siauru miško takeliu ir pavakary 
priėjo miško vidurį. Ten, tankiai apaugusi medžiais, dunksojo kalva. 
Jos papėdėje vingiavo siauras upeliukas. Kitoje upelio pusėje, truputį 
tolėliau, stovėjo atsiskyrėlio trobelė. Ten augo ir senas milžiniškas 
figmedis. Ilgainiui jo kamienas visai iškiuro. Plačiai išsikerojo ilgos jo 
šakos ir teikė šalia jo stovinčiai žolinei trobelei malonų pavėsį. O me- 
džio kamiene, drevėje, stūksojo raudonu cinoberiu nudažyta akmeninė 
gyvačių deivės, šiurpiosios Nagešvarės, skulptūra, ji buvo matyti pro 
angą kamiene. Priešais skulptūrą, visai netoli, stovėjo kruvinas alto- 
rius, ant kurio buvo dedamos aukos. 

Už trobelės plytėjo skaidrus tvenkinys. Ant trijų tvenkinio krantų 

tiktai visokiausi medžiai ten tviskėjo savo raudonais žiedais. O pietinis 
krantas buvo užžėlęs tankiomis aukštomis žolėmis. Ten nebūtų buvę 
lengva prasibrauti. 

Vos tik sugrįžęs, atsiskyrėlis pagarbino Nagešvarę, puldamas prieš 
ją ant žemės. Baltoji gyvatė nusirangė nuo jo kūno ir pamažėle įlindo 
į drevę su akmenine deivės skulptūra. 

Labai rūpestingai augino atsiskyrėlis princą kriauklelę. Sankhaku- 
maras stengėsi įgyti jo palankumą, paruošdamas kasdieninėms apeigoms 
reikalingus daiktus, atnešdamas gėlių, kaip buvo jam pavesta. Taip 
bėgo laikas, ir Sankhakumaras subrendo. 

Ne kartą atsiskyrėlis Sankhakumarui buvo griežtai uždraudęs eiti 
į pietinį tvenkinio krantą. Dabar Sankhakumarą apėmė didžiausias noras 
sužinoti, kodėl atsiskyrėlis jam tą taip labai draudžia. Jeigu čia kokia 
paslaptis, jis turi ją atskleisti. 

Vieną dieną asketas kažkur išėjo. O Sankhakumaras, kuris tuo metu 
skynė gėles, nubėgo į pietinį krantą su visu gėlių krepšeliu. Išvydęs, 
kas ten yra, jis pastėro iš siaubo. Po kiekvienu medžiu, lyg kokie alto- 
rėliai, buvo sukrautos kaukolių rietuvės. O netoliese kūpsojo skeletų 
kaugė. Sankhakumarui artinantis, kaukolės ėmė judėti jo link, barškė- 
damos, kalendamos dantimis ir šiurpiai šypsodamos. 

Sankhakumarui pasidarė baisu. Po trumpos valandėlės kaukolės pra- 
šneko: 

— Ko stovi toks nusigandęs? Vieną gražią dieną ir tu papildysi 
mūsų draugiją, būk tuo tikras. Bet jeigu nori, paklausyk, ką tau pasa- 
kysime. Ir mes visi kadaise buvome tokie pat princai kaip tu. Atsisky- 
rėlis ir mus atsigabeno į šį mišką ir draudė eiti į šitą krantą. Jeigu mes 
būtume nepaisę jo draudimo ir čia atėję kaip tu, būtume išvengę nelai- 
mės. Tu išdrįsai nepaklausyti, ir jeigu nori, galėsi dabar ne tik pats 
savo gyvybę išgelbėti, bet ir mums visiems sugrąžinti. 

Tą kalbą išklausius, pasruvo Sankhakumarui iš akių ašarų upeliai. 
Kaukolės kalbėjo toliau: 

— Žiūrėk! Mes — tai šimtas princų, paaukotų atsiskyrėlio. Dabar jis 
nori tave gyvačių deivei paaukoti. Kai bus nužudęs šimtą pirmąjį prin- 
cą, bus atlikęs paskutinę auką ir tesėjęs savo įžadą. Gerai įsidėmėk mūsų 
žodžius. Kai atsiskyrėlis tau nusimaudžiusiam lieps nusilenkti gyvačių 
deivei, atsakyk jam: „Esu princas ir nežinau, kaip reikia nusilenkti. Aš 

moku pareikšti pagarbą sudėjęs rankas arba pasveikinti aukštai jas 
iškėlęs.“ Tada atsiskyrėlis tau rodys, kaip reikia lenktis. Tą akimirksnį 
tu turi nukirsti atsiskyrėlį su cinoberiu nudažytu apeiginiu kardu, su- 
leisti jo kraują į dubenį ir mus juo apšlakstyti. Tada mes visi vėl atgy- 
sime. Todėl tau ir sakome: tavo paties gyvybė ir mūsų, šimto princų, 
likimas tavo rankose. Pasistenk suprasti mūsų žodžius ir elkis, kaip tat 
atrodys teisinga. 

Po šių žodžių kaukolės ėmė riedėti tolyn ir vėl susikrovė tokiomis 
pačiomis rietuvėmis kaip buvusios. O Sankhakumaras sugrįžo atgal prie 
atsiskyrėlio trobelės. 

"Buvo jauno mėnulio sekmadienis, kai saulė pakyla į aukščiausią 
tašką. Sankhakumaras viską paruošė gyvačių deivės pagarbinimui. Su- 
guldė į kaupelius rausvus lotosų žiedus ir raudonas kiniškas rožes, pa- 
dėjo smilkalus, lempą, aukojamą maistą. Atsiskyrėlis nusimaudė ir ėmė 
kalbėti rytmetines maldas. Baigėsi dienos trečios sargybos laikas. Aukš- 
tai į dangų pakilo aukuro liepsna, jos liežuviai kyščiojo ir į drevės 
vidų. Ant altoriaus sukrautų raudonų rožių ir lotoso žiedų krūvelės sie- 
kė akmeninei deivei mažne ligi juostos. Iš drevės žėravo jos akys ir 
atrodė it gyvos. 

Liko nebedaug laiko ligi saulės užtemimo, ir atsiskyrėlis jau ketino 
aukoti paskutinę auką. Jis garsiai pasišaukė Sankhakumarą ir įsakė: 

— Sankhakumarai, paskubėk nusimaudyti ir paimk maisto aukos li- 
kučius! 

Sankhakumaras nusimaudė kaip lieptas ir atsistojo šalia atsiskyrė- 
lio. Jam prie šalies kabojo didžiulis kardas; išteptas telsinduro tepalu, 
jis baltai švytėjo. Atsiskyrėlis tarė: 

— Sankhakumarai, sūnau! Paimk nuo motinos altoriaus maisto au- 
kos likučius ir pagarbiai, nusižeminęs nusilenk motinai. 

Sankhakumaras atsakė kaip buvo pamokytas: 

— Gerai, mokytojau. Tik nežinau, kaip reikia) nusilenkti. Aš prin- 
cas ir moku pagerbti sudėjęs rankas. O kaip nusilenkti, man parodyk! 

Vos tik atsiskyrėlis atsiklaupė, rodydamas Sankhakumarui, kaip nu- 
silenkti, Sankhakumaras čiupo kardą ir vienu kirčiu nužiebė kaltū- 
nuotą atsiskyrėlio galvą nuo pečių. 

Tą patį mirksnį perskilo didysis figmedis į keturias dalis, jos išvirto 
į visas keturias pasaulio šalis ir nuriedėjo tolyn. Baisiai braškėdama, 

atskilo deivės statula ir, skleisdama didžiulius dūmų debesis, greitai kaip 
žaibas pakilo į dangų ir nuskrido. Iš atsiskyrėlio kraujo — iš to trupučio, 
kuris nulašėjo žemėn, — atsirado gausybė gyvačių, jos sušliaužė į dūmų 
debesį ir nuskrido padange, visos į tą pačią pusę. 

Per vieną mirksnį atsiskyrėlio maldyklos vietoje atsirado nyki dy- 
kynė. Didysis figmedis Sankhakumaro akyse virto saujele pelenų. 

Pamačius dedantis tokius neįtikėtinus dalykus, jaunikaitį apėmė bai- 
mė. Tačiau jis vis tiek greitai suleido atsiskyrėlio kraują į dubenį ir, 
nuėjęs į pietinį tvenkinio krantą, apšlakstė juo kaukoles ir skeletus. 
Kaukolės pririedėjo kiekviena prie savo skeleto, ir priešais Sankhaku- 
marą gyvi stojo šimtas princų. Visi puolė jo apkabinti. Širdingai padė- 
koję Sankhakumarui, visi šimtas princų iškeliavo iš čia į savo tėvynę. 
Sankhakumaras taip pat patraukė namo. 

Karalius Sankhakumarą buvo visai užmiršęs. Taip netikėtai pamatęs, 
jis jo niekaip neatpažino. O jauniausiajai karalienei, išvydus Sankhaku- 
marą, ėmė smarkiai daužytis širdis krūtinėje. Sankhakumaras išpasakojo 
viską, ką buvo patyręs, papasakojo ir apie atsiskyrėlį bei šimtą princų. 

Pirmųjų dviejų žmonų sūnus karalius jau buvo apvesdinęs. Dabar 
jis apvesdino ir Sankhakumarą — jam į moterų kambarį atvedė nepri- 
lygstamo grožio. labai išsimokslinusią princesę Lalhirą. Pabuvusi kelias 
dienas šešuro namuose, Lalhira panoro aplankyti savo tėvo namus, drau- 
ge su ja vykti norėjo ir Sankhakumaras. 

Lalhira sėdo į palankiną, o Sankhakumaras jojo raitas. Taip jiedu ir 
iškeliavo ir nukako nemažą kelio galą, kai juos prie kryžkelės tarp 
dviejų kalvų užklupo vakaras. Sutemus jie prisiglaudė čia pat buvusioje 
trobelėje. Nakčiai baigiantis, prieš saulės tekėjimą, kai papūtė gaivus 
vėjas, Sankhakumaras ir Lalhira galiausiai kietai įmigo. Tačiau kaip tik 
tuo metu prislinko plėšikų būrys ir pagrobė Lalhirą. Kas galėjo pasa- 
kyti, kurlink jie ją nusigabeno? 

Kai rytą Sankhakumaras pabudo, neberado trobelėje Lalhiros. Ir ėmė 
visur jos ieškoti. 

Tuo tarpu plėšikai jau buvo nutolę nuo trobelės keletą mylių ir pa- 
statę palankiną tankaus miško viduryje ant didžiulio tvenkinio kranto. 
Plėšikai pasidalijo Lalhiros papuošalus. O tada ėmė baisiai ginčytis, 
kuriam teks Lalhira. Galiausiai net ėmė grumtis. 

Tai matydama, Lalhira padrąsėjo. 

— Ko jūs taip ginčijatės dėl manęs, — sušuko ji — ir grumiatės! Kur 
kas geriau būtų, jei klausytumėt manęs. Aš jums pasakysiu, kaip galima 
išspręsti tą klausimą. 

Plėšikai labai apsidžiaugė, užgirdę tokius, Lalhiros žodžius, ir tarė: 

— Gerai, kaip tu patarsi, taip mes ir darysime. 

Lalhira tarė: 

— Tai duokite man aną lanką ir strėlę. Aš šausiu, ir kas pirmasis 
strėlę suras ir man atneš, tam aš ir teksiu. 

Plėšikai mielai sutiko. Lalhira pridėjo strėlę prie templės ir taip smar- 
kiai iššovė, kad strėlė perskriejo tvenkinį ir nukrito taip toli, jog niekas 
nebesuprato, kurioje vietoje. 

Vos tik strėlė nuskriejo, plėšikai pasileido įkandin. Kad nereikėtų 
bėgti apie tvenkinį, visi vienu kartu šoko į vandenį, ketindami per- 
plaukti. 

Tuo tarpu Lalhira pasičiupo princo žirgą ir leidosi jo nešama neži- 
nomu miško keleliu, kur pats nori. 

Lalhira jojo, jojo ir galiausiai prijojo Urubelos karalystės sostinę. 
Ten nusivilko jaunosios apdarą, apsirengė atsiskyrėlio drabužiais ir pri- 
rišo žirgą prie medžio už Šivo šventyklos. Pati šalia atsisėdo ir užkūrė 
šventąją ugnį. 

O Sankhakumaras, išvargintas begalinio Lalhiros ieškojimo, visai pra- 
rado nuovoką. Jis nieko nebevalgė, nebemiegojo, vien klaidžiojo aplin- 
kui, aimanuodamas: 


— O karaliau, kurgi dingo Lalhira, 
mano mylimoji? 

O karaliau, kurgi dingo Lalkira, 
mano mylimoji? 


O ką darė plėšikai? Dar tebeplaukdami per tvenkinį, jie vėl susi- 
barė, paskui bėgiojo pakrante ir, pakėlę strėlę, visi kartu nešė ją atgal. 
Tačiau neberado nei žirgo, nei Lalhiros. Ir plėšikai kone pamišo, netekę 
Lalhiros. Jie išlakstė į visas šalis, vis kartodami: 

— Kur dingo ji, šaulė puiki? 
Kur dingo ji, šaulė puiki? 
Ak, ak, ak! 


Urubelos karalius turėjo vienui vieną vaiką, princesę Džajabatę. 
Džajabatė buvo graži ir turtinga visokiausių dorybių. Gandas apie prin- 
cesės grožį ir dorybes sklido iš karalystės į karalystę. Ir atsirado dau- 
gybė princų, vykstančių iš tolimų kraštų į Urubelos karalystę gauti Dža- 
jabatės už žmoną. 

Nors ir kokia graži ir dorybinga buvo Džajabatė, ją kankino kažin 
kokia keista liga. Ir musulmonai, ir hindu gydytojai turėjo prisipažinti, 
kad tiek nebesiekia jų mokslas, taip pat ir dvasių išvarytojai nei asketai 
nieko neįstengė padaryti. Niekas nesuprato, kokia čia liga. Užtat ka- 
ralius apskelbė: kas išgydysiąs Džajabatės ligą, tas gausiąs ją už žmoną 
ir priedo dar karalystę. Tačiau jeigu kas, pamatęs Džajabatę, jos išgy- 
dyti negalėtų, turėtų savo likusį gyvenimą praleisti uždarytas kalėjime. 

Siekdami Džajabatės, traukiami jos visą pasaulį užbūrusio grožio, 
bandė ir tie šimtas princų ištirti ligos priežastį Tačiau nė vienam jų 
bandymas nepavyko, ir visi buvo sumesti į Urubelos kalėjimą. 

Taigi Džajabatės ligos priežastis vis dar liko neįspėta. Per visą dieną 
princesė jausdavosi sveika ir linksma, tačiau, pasikeitus pirmai nakties 
sargybai, krisdavo iš skausmo ant žemės, raičiodavosi, kandžiodavo savo 
kairiąją Ianką ir paliedavo kraujo. Paskui versdavosi ant antro šono 
ir gulėdavo kaip negyva. Tiktai auštant atsigaudavo. Ir taip kasdien 
eidavo vis nauji žmonės ligos gydyti, bet viskas veltui. Todėl nusimi- 
nęs karalius ir išplatino tą žinią, kuri tik nuvedė šimtą princų į kalė- 
jimą. O karaliui daugiau niekas neberūpėjo, tiktai dukters vedybos. 

Vieną dieną karaliaus dvare pasirodė atsiskyrėlio drabužiais persi- 
rengusi Lalhira ir tarė: 

— O karaliau, leisk man pamatyti tavo dukterį. Aš išgydysiu jos 
ligą. 

Karalius atsakė: 

— O garbusis atsiskyrėli! Tu daugelį šalių apkeliavai, paskendęs 
savo maldose. Kodėl dabar pasukai šiuo į kalėjimą vedančiu keliu? Juk 
tikriausiai žinai, kad jeigu nmeįstengsi išgydyti ligos, savo gyvenimą 
turėsi užbaigti kalėjime! 

Atsiskyrėlis atsakė: 

— Didysis karaliau, tą sąlygą jau girdėjau. Tačiau aš atsiskyrėlis. 
Negi galėčiau trokšti karalaitės ar karalystės, kad tu man dabar taip 
kalbi. Iš pradžių aš norėčiau princesę pamatyti dienos šviesoje, o pas- 
kui dar tik vieną kartą, kai ją ištinka priepuolis. Tik du kartus norėsiu 
į ją pasižiūrėti. Po kelių dienų, kai jau būsiu ją šitokiom aplinkybėm 
matęs, išgydysiu jos ligą. O pirmą dieną tikrai jau galėsiu pasakyti, ar 
jos liga pagydoma. 

Karalius pamanė: „Jis — atsiskyrėlis. Jis moka daug burtažodžių, tai 
kodėl gi neišbandyti, ką jis ir jo mokslas gali?" 

Taip galvodamas, karalius nuvedė atsiskyrėlį į moterų pusę. Atsi- 
skyrėlis labai nuodugniai apžiūrėjo princesę, ištyrė nuo galvos ligi kojų. 
Tačiau niekur nepastebėjo nė menkiausio kokios ligos ženklo. Viskas 
atrodė kaip ir turi būti. Tai kas iš tikrųjų jai yra? Koks čia ypatingas 
alpulys, kad visada ištinka naktį, o niekad dieną? Apimtas tokių minčių, 
atsiskyrėlis pabraižė su kreida žemėje ir paprašė princesę, kad įmestų į tą 
apibrėžtą plotelį titnago gabalėlį. Visus tris kartus akmuo pataikė kur 
reikia. Vėl atsiskyrėlis ėmė kažin ką braižyti, o paskui tarė karaliui: 

— Didysis karaliau! Princesės kūne nėra jokios ligos; tačiau atrodo, 
kad joje bus įsikūrusi kokia nors pikta galybė. Eime, aš lauke tau pasa- 
kysiu, kaip būtų galima ją išgydyti. 

Taip taręs, atsiskyrėlis išėjo iš moterų kambarių. Karalius sugrįžo 
atgal į menę. Valandėlę pagalvojęs, atsiskyrėlis vėl pasakė karaliui: 

— Klausyk, didysis karaliau! Per tris dienas suvesk į sostinę visus 
savo karalystės pamišėlius, nors ir kur jie būtų. Iš jų tarpo bus atrinkta 
šimtas. O iš kiekvieno šių atrinktų pamišėlių reikės po kraujo lašą. 
Su tuo krauju jauno mėnulio sekmadienį atliksiu princesės vardu apei- 
gas deginimo aikštelėje ant upės kranto. 

Karalius kuo tiksliausiai paskelbė įsakymą. Per tris dienas į Urubelos 
karaliaus dvarą buvo suvesti visi tos šalies pamišėliai. 

Iš jų atsiskyrėlis išsirinko šimtą; įdūręs adatos smaigaliu, paėmė iš 
kiekvieno jų po kraujo lašelį ir paleido. Jie vėl galėjo eiti kur nori. 
Tiktai penkis pamišėlius atsiskyrėlis sulaikė — keturi jų be perstojo 
rėkavo: 


228 


— Kur dingo ji, šaulė puiki? 
Kur dingo ji, šaulė puiki? 
Ak, ak, ak! 


O vienas nepaliovė klausinėjęs: 


— O karaliau, kurgi dingo Lalhira, 
mano mylimoji? 

O karaliau, kurgi dingo Lalhira, 
mano mylimoji? 


Atsiskyrėlis pirmuosius keturis uždarė į kalėjimą, o penktąjį parsi- 
vedė į savo lūšnelę prie Šivo šventyklos. 

Parėjęs į lūšnelę, atsiskyrėlis nebeištarė nė žodžio, o pamišėlis tebe- 
murmėjo, protarpiais riktelėdamas: 


— O karaliau, kurgi dingo Lalhira, 
mano mylimoji? 

O karaliau, kurgi dingo Lalkira, 
mano mylimoji? 


Bet kai sutemo tyli naktis, asketas pasikeitė drabužius, vėl apsirengė 
nuotakos apdarą, ir prieš pamišėlį stojo ankstesnioji Lalhira. Jis švelniai 
ją apkabino ir ėmė laistyti jos pečius ašaromis. Taip pat ir Lalhira, 
atgavusi prarastą vyrą, sudrėkino Sankhakumaro nugarą džiaugsmo aša- 
romis. 

Sudirgęs Sankhakumaro protas pamažėle rimo. Lalhira vėl persirengė 
atsiskyrėlio drabužiais ir papasakojo Sankhakumarui apie princesės ligą, 
išdėstė jam visas savo spėliones. Taip atėjo ir nauja diena. 

Atsiskyrėlis buvo pasižadėjęs tą dieną jau išgydyti princesę. Kara- 
lius to laukė su didžiausiu nekantrumu, taip pat ir karalienė bei visi 
žmonės sunerimę žiūrėjo, kas gi čia bus. 

Lydimas karaliaus, nuėjo atsiskyrėlis į princesės kambarį. Pasikeitė 
pirmoji nakties sargyba, ir tą pačią valandėlę princesę ėmė krėsti dre- 
bulys, ji puolė į priekį ir griuvo ant žemės. Paskui, įkandusi sau į ran- 

ką ir paleidusi kraujo, truputį aprimo, o netrukus apalpo. Atsiskyrėlis 
tarė: 

— Pažvelk, didysis karaliau, aš jau supratau, kokia ta tavo dukters 
liga. 

Taip pasakęs, jis apibrėžė su kreida didelį ratą aplink tą vietą, kur 
buvo nulašėjęs kraujas iš princesės rankos, o jos žaizdą apibarstė už- 
kalbėtais smilkalų milteliais. 

Karalius paklausė: 

— Ką tai reiškia, išmintingasis? Aš mieko mesuprantu. Tai kas čia 
buvo atsitikę? 

Atsiskyrėlis atsakė: 

— Malonėk turėti kantrybės ir pažvelk čia! 

Jam taip tarus, iš kraujo lašų pamažu atsiskyrė kažin koks plonas 
siūlas. Jų akivaizdoje jis lėtai šliaužė, rangėsi, bet, pasiekęs kreida api- 
brėžtą ratą, negalėjo per jį peršliaužti. 

Atsiskyrėlis tarė: 

— Šis keistas padaras, kurį dabar matai, nėra koks paprastas gyvis. 
Tai jis visą laiką buvo princesės kūne. Tankiame miške didžiulio fig- 
medžio drevėje stovėjo akmeninė gyvačių deivės skulptūra. Ją garbino 
toks atsiskyrėlis. O ši gyvatė gyveno prie jo kūno. Atsiskyrėlis atsi- 
vesdavo princų iš įvairių kraštų ir aukodavo juos deivei. Bet paskui prin- 
cas Sankhakumaras patį atsiskyrėlį paaukojo ir jo krauju vėl atgai- 
vino tą šimtą princų. Dabar tie šimtas princų yra tavo kalėjime. Jeigu 
tada nė vienas atsiskyrėlio kraujo lašas nebūtų nutiškęs žemėn, nieko 
toliau ir nebūtų įvykę. Bet dabar, vos tik atsiskyrėlio kraujo lašelis 
nulašėjo žemėn, baltoji gyvatė galėjo, nušliaužusi nuo jo kūno, susi- 
jungti su deivės skulptūra. Dėl to skulptūra bemat sudegė drauge su 
visu figmedžiu, ant žemės liko tik pelenų krūvelė, o viskas drauge su 
dūmais pakilo į padangę. Didysis karaliau! Tada sėdėjo Džajabatė jūsų 
rūmų terasoje, išleidusi plaukus. Tie dūmai, apie kuriuos kalbėjau, plūs- 
telėjo princesei Džajabatei į veidą. Nuo tada ji ir susirgo. Su dūmais 
į Džajabatės šnerves pateko ir baltoji gyvatė ir apsigyveno jos kūne. 
Kiekvieną naktį dabar gyvatė išlenda su krauju pro jos ranką. Ir šliau- 
žioja aplinkui. Kai gyvatė nori išeiti, princesę pradeda krėsti drebulys, 
ji ima raitytis. O kai gyvatė jau būna išlindusi, ramiai užminga.— 
Pažvelk! Baltoji gyvatė dabar išlindusi! Dabar ir princesė ramiai sau 

miega. Tačiau šį kartą gyvatei jau bus galas. Ji nebesugrįš į princesės 
kūną, nes neturi galios peržengti kreidos rato, kur nors iš jo iššliaužti — 
Tik pažiūrėk: neseniai ji atrodė nelyginant siūlelis, o dabar mūsų aky- 
se kaip pastorėjo ir pariebėjo! 

Karalius vis labiau stebėjosi. Jis net ėmė visas virpėti iš baimės. Bet 
atsiskyrėlis jį nuramino ir toliau kalbėjo: 

— Tik pažiūrėk, kaip labai išaugo gyvatė. Tačiau nebijok, didysis 
karaliau. Gyvatė negali iš šito rato išeiti. 

Prieš jų akis dabar rangėsi didžiulė, stipri baltoji gyvatė; piktai 
šnypšdama, ji pakėlė galvą. Atrodė, karštas jos kvapas viską pavers 
į peleną. Kokį baisų įspūdį darė jos galva, koks šiurpus buvo galvos 
raštas! O kokiais nuodais dvelkė gyvatės kvėpavimas! Be atvangos šau- 
dė smailas jos liežuvėlis, bet nors ir kaip ji stengėsi, iš kreidos rato 
negalėjo išsiveržti. Tada gyvatė bandė sugrįžti į Džajabatės kūną. Ta- 
čiau kelią atgal užkirto stebuklingieji milteliai, kurių ant žaizdos buvo 
užbėręs atsiskyrėlis. 

Karalius neatitraukė akių nuo šito keisto reginio, ir jo baimė ne- 
slūgo. Visas jo kūnas ėmė drebėti, svyruoti. Atsiskyrėlis, pamatęs, kas 
karaliui darosi, ilgiau nebelaukė, užbėrė ant gyvatės saują užkalbėtų 
miltelių. Tą pačią akimirką pavojingas gyvis pavirto paprastu virva- 
galiu ir susiringavo ant žemės. Tada atsiskyrėlis, paėmęs karaliaus durk- 
lą, sukapojo baltąją gyvatę į gabalėlius. Atsiskyrėlis buvo ištaręs tam 
tikrus žodžius, ir jie neleido išlašėti gyvatės kraujui. Gyvatės gabalėlius 
atsiskyrėlis apšlakstė keliais lašais švento aliejaus ir viską sudegino. 

Tada jis prisisėmė saują vandens, užkalbėjo jį, įmerkė kelis dievui 
Šivui pašvęsto medžio lapus ir visa tai užliejo ant princesės. Tą pačią 
akimirką Džajabatė sukrutėjo ir atsisėdo. 

Karalius, išvydęs nepaprastą jogų mokslo, burtų ir užkalbėjimų galią, 
visai prarado savitvardą. .Nepagydoma Džajabatės liga staiga tapo iš- 
gydyta! Karalius užsidengė drabužio kraštu kaklą ir krito kniūbsčias 
prie asketo kojų. Tačiau atsiskyrėlis skubiai pasitraukė ir tarė: 

— Didysis karaliau, ką čia dabar darai? Kam to reikia? Tu esi visos 
šalies valdovas, kitu pavidalu atgimęs dievas Narajanas. Būk malonus, 
neužtrauk nuodėmės ant mano galvos, šitaip garbindamas mane. 

Taip taręs, atsiskyrėlis puolė po kojų karaliui ir toliau kalbėjo: 

— Dabar eikime, didysis karaliau! Aš dar norėčiau pasišnekėti su 
motina karaliene ir tada keliauti sau. 

Karalius labai apsidžiaugė ir nuvedė atsiskyrėlį į karalienės kam- 
barius. 

Džajabatė, princesė, iš karto nuėjo pas karalienę ir dabar sėdėjo jai 
prie šalies. Išvydusi atsiskyrėlį, karalienė užsidengė drabužio kraštu 
kaklą ir puolė jam po kojų. Ji ėmė raudoti, o jos ašaros drėkino kam- 
bario grindis. Bet atsiskyrėlis greitai pakėlė karalienę. ir, laikydamas už 
rankos, tarė: 

— Motin karaliene! Nurimk ir nesijaudink be reikalo! 

Ir karalienė po valandėlės ėmė rimti. Tačiau karalius, pasakęs keletą 
nereikšmingų žodžių, taip tarė: 

— Mane saisto įžadas. Būk malonus, padėk man jį tesėti. 

Atsiskyrėlis atsakė: 

— Didysis karaliau! Aš juk tau sakiau, kad esu atsiskyrėlis ir man 
nereikia nei princesės, nei karalystės. 

Karalius tarė: 

— Ką aš dabar galiu pasakyti? Daryk, kaip tau atrodo tesinga. Ta- 
čiau surask man galimybę tesėti savo žodį. 

Čia atsiskyrėlis atsakė: 

— Tai atiduok man princesę, o aš ją tam perduosiu, kurį jai pats 
isrinksiu. 

Visą šį laiką karalienė su didžiausia atida stebėjo atsiskyrėlio vei- 
dą. Netikėtai ji šūktelėjo jam: 

— Tėve! Ar tu iš tikrųjų esi amžinai išsižadėjęs pasaulio? O gal tu 
neseniai dėl kokios nors priežasties apsirengei atsiskyrėlio drabužius? 
Iš to, kaip sudėtas tavo veidas ir rankos, iš tavo balso skambesio ma- 
nyčiau, kad teisinga antroji mintis. Tėve, aš tiktai moteris ir pasakiau, 
kaip man pasirodė. Prašau, nesupyk už tai ant manęs! 

Nuo šių karalienės žodžių atsiskyrėlis sumišo, jo veidas skaisčiai 
nuraudo. Tada jis nusivožė veltinę kepurę, puolė karalienei po kojų ir 
sušuko: 

— Motin, labai nelengva nuo tavo skvarbių akių svetimais drabu- 
žiais prisidengti. Motin, pažvelk į mane kaip į savo dukterį ir atleisk 
man! | 

Karalius apstulbo, o ir karalienė to nesitikėjo. Tada netikras atsi- 
skyrėlis nusivilko ochros spalvos drabužį, ir Lalhira pasirodė su savo 
moteriškais apdarais kokia esanti, nuleidusi akis. 

Lalhira nuodugniai išpasakojo viską, kaip čia įvykę, ir tarė: 

— Atiduok savo dukterį tam, kurio patarimai man padėjo išgelbėti 
jos gyvybę. Duok Džajabatę jam. Mes abi laimingai gyvensime kaip 
tikros seserys. Motin, tau nebebus rūpesčio dėl Džajabatės. 

Karalius ir karalienė iš visos širdies priėmė tokį Lalhiros pasiūlymą. 
Princesė Džajabatė, pasodinta į auksinius neštuvus su baldakimu, su 
didžiausia iškilme buvo atiduota savo vyrui Sankhakumarui. 

Kitą dieną Sankhakumaras išlaisvino šimtą princų; šie jam padė- 
kojo, Kad antrą kartą juos išgelbėjo, ir vėl iškeliavo į savo karalystes. 

Keturi plėšikai pasižadėjo pamesti savo amatą, ir karalius, prašomas 
Sankhakumaro ir Lalhiros, juos paleido: nuskustas jų galvas apliejo 
išrūgomis, ir tegul sau bėga. 

O Sankhakumaras su Lalhira ir Džajabate perkeliavo daug miestų ir 
kaimų, o paskui sugrįžo į savo karalystę. Su abiem žmonomis, tyromis 
ir dorybingomis gražuolėmis Lalhira ir Džajabate, Sankhakumaras kara- 
liavo linksmas ir laimingas. 


Taip mano pasaka baigėsi. Viskas. 
Lietus man į atverstą delną tyška. 
Kodėl, lietau, tu lyji taip smarkiai? 
Kodėl giedri diena užsimerkia? 
Kodėl žydras dangus papilkėja? 
Kodėl debesis supučia vėjas? 

Kodėl vėjas tolyn pučia viską? 
Kodėl jūra saulėje tviska? 

Kodėl saulė taip kepina skaudžiai? 
Kodėl viešpats jai to neuždraudžia? 
Nesuprantamas, keistas mūsų pasaulis. 
Tartum vizija, sapnas, akių apgaulė. 


DVASIA VARIO ĄSOTYJE 


Vienoje šalyje kadaise gyveno toks žvejys. Jis buvo labai netur- 
tingas. Iš Žvejybos jis įstengė pasitiekti tik būtiniausią pragyvenimą. 
O buvo prisiekęs keturis kartus per dieną mesti tinklą, ne daugiau. 

Kartą jis nuėjo prie jūros žvejoti. Jau du sykius užmetė tinklą, bet 
nieko nesugavo. Dar sykį tinklą traukdamas, pajuto jame kažką nepa- 
prastai sunkų. Žvejys pamanė, kad į tinklą bus patekusi didžiulė 
žuvis. Bet ištraukęs tinklą iš vandens nieko daugiau jame nerado, tik 
sutrupėjusių kriauklelių, geldučių ir jūros žolių. Labai nusiminęs, jis 
pagalvojo: „Tai štai koks atrodo visas mano šios dienos lobis. Tris 
kartus jau išeikvojau, liko tik vienas. Jeigu ir dabar nieko nesugausiu, 
nebegalėsiu sudurti galo su galu.“ 

Su tais žodžiais jis vėl užmetė tinklą. Ir šį kartą tinklas atrodė la- 
bai sunkus esąs. Dabar jau tikrai bus jame didžiausia žuvis! Bet tinklą 
ištraukęs, rado jame vien mažytį vario ąsotėlį. Ąsotėlis buvo su dang- 
teliu, o dangtelyje buvo žymu antspaudas. Žvejys pamanė, kad ąsotė- 
lyje tikriausiai pinigai. Jis nusprendė pradaryti ir pasižiūrėti. Dangtelį 
atkėlė nesunkiai, bet vos tik atkėlė, iš ąsotėlio ėmė kilti tirštas dūmų 
debesis. Žvejys nusigando ir atšoko per žingsnį. Tuo tarpu dūmai susi- 
vijo į tam tikrą pavidalą, ir Žvejys išvydo dvasią, kuri taip jam tarė: 

— Tu mane paleidai iš nelaisvės, užtat aš išpildysiu vieną tavo 
prašymą. 

Žvėjys atsakė: 

— Duok man ką pati nori! 

Dvasia tarė: 

— Tau tas nelabai patiks: turėsi nuo mano rankos mirti, dabar taip 
jau ir bus. 

Žvejys jai tarė: 

— Kaipgi taip galima? Aš tave išgelbėjau, o tu nori mane nužudyti! 

Tačiau dvasia atsakė: 

— Aš prisiekiau padaryti karaliumi tą, kas mane išleis nepraėjus 
penkiasdešimčiai metų; kas būtų tai padaręs per šimtą metų, būtų ga- 
vęs pinigų; bet tą, kuris tik po dviejų šimtų metų pasirodytų, aš jau 
nusprendžiau nužudyti... Kai praėjo šimtas metų, aš labai įtūžau. Ir 
todėl taip prisiekiau. 

Tuo tarpu žvejys sumanė klastą ir tarė: 

— Gerai. Bet tiktai kaip tu, tokia milžinė, galėjai sutilpti į mažą 
aąsotėlį? Ir kodėl taip ilgai išbuvai šiame ąsotėlyje? 

Dvasia atsakė: 

— Ar matai šias aukso monetas? Jos buvo vieno karaliaus. Šito 
valdovo dvare gyveno daugybė dvasių. Aš buvau iš jų visų pikčiau: 
sia. Kartą nusižengiau karaliui. Už bausmę jis mane įkišo į šitą ąsotį 
ir liepė įmesti į jūrą. Aš galiu labai smarkiai susitraukti. Taip ir pada- 
riau, lįsdama į ąsotį. 

Žvejys tarė: 

— Tuo aš nepatikėsiu, kol nebūsiu pats matęs. 

Žvejys greitai uždengė dangteliu jo kaklelį. Dvasia sušuko: 

— Ei! Atkelk dangtelį! Aš tau gera padarysiu! 

Bet žvejys tik atsakė: 

— Negi vėl turėčiau tave paleisti? Ak, pasilik sau tą gerumą. La- 
bai panašu, kad tu mane gyvą paliksi, jeigu aš dar kartą tave išleisiu! 
Tokią tik greičiau į vandenį! 

Taip taręs, žvejys įmetė ąsotėlį į jūrą. Ir nuėjo namo, sakydamas 
pats sau: „Bus gana! Jūroje nėra mano daliai žuvų!" 


“ CŲ e 

DVASIŲ KRAUJO AUKA 


Kadaise gyveno toks kirpėjas. Vieną dieną pati jam tarė: 
ko neuždirbsi, šiandien nė pietų nebus. Namuose kaip iššluota. 

Tai girdėdamas, kirpėjas pasiėmė skustuvą ir išėjo iš namų. Tačiau 
buvo ketvirtadienis, ir miekas nenorėjo skustis. Kai kirpėjas pargrįžo 
tuščiomis rankomis, pati jį apibarė. Kirpėjas supyko, vėl išėjo iš namų 
ir pasuko į mišką. Bet čia jį pamatė dvasia ir ėmė šokinėti iš džiaugsmo. 

Kirpėjas nė kiek nenusigando ir šokinėjo kartu su dvasia. Tai maty- 
dama, dvasia paklausė: 

— O ko tu šokinėji? 

Kirpėjas jai atsakė: 

— O ko tu šokinėji? 

Dvasia tarė: 

— Aš šokinėju, kad tave suėsiu. O dabar pasakyk, kodėl tu šokinėji! 

Kirpėjas tarė: 

— Aš jau seniai tavęs ieškau. Karalius nori aukoti dvasių kraujo 
auką, ir jų jam reikia viso šimto. Aš jau pagavau devyniasdešimt de- 
vynias, ir vienos trūko ligi pilno skaičiaus. O dabar šokinėju iš džiaugs- 
mo, kad tave suradau. Eime pas karalių į dvarą! 

Dvasia nusigando ir sako: 

— Taigi taigi... o kur yra tos dvasios, kur sugaudei? Parodyk man 
jas! 

Kirpėjas kaipmat išsitraukė veidrodį, atkišo dvasiai ir sušuko: 

Pamačiusi savo atspindį, dvasia buvo tikra, kad čia kirpėjo pasi- 
gauta kita dvasia. Užtat puolė kirpėjui po kojų, šaukdama: 

— Broli, pasigailėk manęs ir palik gyvą! Būk geras, nenuvesk manęs 
karaliui! Aš duosiu tau daug pinigų ir visada tarnausiu! 

Kirpėjas atsakė: 

— Na gerai, jeigu man duosi daug pinigų, paliksiu tave gyvą. O kas, 
jeigu tu norėsi pasprukti? 

Dvasia atsakė: 

— Sėskis man ant kupros. Aš parnešiu tave namo drauge su pinigais. 

Taip tarusi, užsikėlė kirpėją ant pečių, surinko visus pinigus, kiek 
tik turėjo, ir viską nugabeno į kirpėjo namus. 

Kirpėjo pati labai apsidžiaugė, gavusi tiek pinigų. Kirpėjas dvasiai 
liepė pastatyti namą ir laimingas jame gyveno, nes dvasia, jo tarnas, 
parūpindavo viską, ko tiktai reikia. 

Vieną dieną apsilankė dvasios dėdė iš motinos pusės ir pamatė savo 
sūnėną įkliuvusį į tokią bėdą. 

— Eil Kaip čia dabar yra, kad tu tarnauji šiam žmogui? Argi negali 
jam galo padaryti? 

Dvasia atsakė: 

— Dėde, ar tu jo nepažįsti? Kiek jau dvasių, tokių kaip aš, jisai 
prigaudė! Karalius nori dvasias aukoti, ir reikia viso šimto. Jis buvo 
mane jau mutvėręs ir norėjo taip pat vestis. Bet dovanojo gyvybę, ka- 
dangi aš jam daviau pinigų. Jeigu jis tave čia pamatys, pačiups ir nu- 
sives. 

Tai girdėdamas, dvasios dėdė tarė: 

— Na gerai, tu tik palauk ir pamatysi, ką aš jam padarysiu. 

Tada pasivertė į juodą katę ir ėmė kasdien suėsti kirpėjo valgį. 
Kirpėjas visai nebegaudavo valgyti. Vieną dieną jis pasirūpino gerą 
lazdą ir pasislėpė virtuvėje. Vos tik juodoji katė atėjo, kirpėjas iš visų 
jėgų smogė jai per galvą. Katė beregint atvirto į dvasią, puolė kir- 
pėjui po kojų ir ėmė maldauti: 


237 


— O tėve, būk geras, nenuvesk manęs karaliui! Aš tau daug pinigų 
duosiu. Ana dvasia yra mano sūnėnas, aš jo dėdė iš motinos pusės. 
Daugiau niekad taip nebedarysiu. 

Kirpėjas pastebėjo, kaip katė pavirto į dvasią, ir tarė: 

— Sunešk man visą ryžių sandėlį, o paskui visada man patarnausi, 
kai tik tave pašauksiu. 

Ir kirpėjas paleido dvasią. Dvasia prinešė jam sandėlį neaižytų ryžių. 

Nuo tos dienos abi dvasios tarnavo kirpėjui. O tas pasidarė turtuolis 
ir labai laimingai gyveno. O kirpėjo pati dabar linksmai dainuodavo: 


— Dvasia man sūnus ir dvasia duktė, 
ir anūkėlis gal dvasia bus, 

Aš dvasioms turiu padėkoti, kad stiprūs drambliai 
saugo mano kiemo vartus! 


DVASIA TEISME 


Buvo kadaise toks brahmanas, kuris viską, ko reikia pragyvenimui, 
susielgetaudavo. Vieną kartą, iškeliaudamas, kaip paprastai, rinkti iš- 
maldos, jis tarė savo pačiai: 

— Klausyk, mieloji, aš iškeliauju melsti dovanų. Sugrįšiu gal už 
kokio mėnesio. Žiūrėk, deramai elkis per šitą laiką! 

Taip prisakęs, jis išėjo. 

Viename figmedyje netoli tos vietos gyveno dvasia. Sužinojusi, kad 
brahmano namie nebus visą mėnesį, ji sumanė: „Pasiversiu brahmanu 
ir visą šį laiką gyvensiu jo namuose.“ Taip nusprendusi, ji pasivertė 
brahmanu, prisistatė į jo namus ir tarė jo pačiai: 

— Eidamas pamačiau negerą ženklą. Bus išmintingiau šiandien likti 
namuose, palaukti tinkamesnės kelionei dienos. 

Ir apsigyveno dvasia tuose namuose. 

Po mėnesio brahmanas sugrįžo. Kai norėjo jau eiti į vidų, dvasia 
jam tarė: 

— Kas čia laužiasi į mano namus? Nešdinkis iš čia! 

Brahmaną labai nustebino šitie dvasios žodžiai. Bet dar labiau jis 
nustebo, pamatęs, kad ta atrodo lygiai tokia pat kaip jis, ir tarė: 

— Kas gi tu toks? Šitie namai mano! 

Ir pradėjo jie ginčytis. O pati, matydama, kad abu vyrai panašūs 
kaip du vandens lašai, nebeišmanė, ką daryti. Prisirinko daug žmonių 
iš apylinkės. Žmonės, matydami, kad tiedu vyrai tokie vienodi, ėmė 
sakyti: 

— Nebesiginčykite. Eikime geriau pas karalių. 

Ir visi patraukė pas karalių. 

Bet karalius iš pažiūros nieko negalėjo nuspręsti ir tik vedžiojo aki- 
mis nuo vieno į kitą. Tačiau ministras, neilgai pažiūrėjęs, susivokė, 
kad vienas jų turi būti dvasia, nes negalimas daiktas, kad du žmonės 
būtų taip labai panašūs. Jis liepė atnešti kiaurą bambuko lazdą ir tarė: 

— Klausykite! Kuris iš jūsų galės įlįsti į šitą bambuko lazdą, to ir 
bus namai ir pati. 

Visi ten stovėję sušuko: 

— Kokia gi čia teisybė? Kaipgi gali žmogus į bambuką įlįsti?! 

Brahmanas labai susisielojo, užtat dvasia nesitvėrė džiaugsmu. Ji 
puolė į priekį ir tarė: 

— Gerai, pone, aš įlįsiu. 

Taip pasakiusi, ji susitraukė, suplonėjo kaip gyvačiukė ir įsirangė 
į bambuko lazdą. Ministras greit užkišo jos galą su kamščiu, ir dvasia 
tapo amžinai uždaryta. 

Iš visų teismo salės šalių pasigirdo plojimai, sveikinantys ministrą 
už tokį sumanymą. O jis pats tarė brahmanui: 

— Dabar eik namo. Ta nenaudėlė buvo priėmusi tavo išvaizdą ir 
užgyvenusi tavo namus. 

Karalius buvo labai patenkintas šiuo neįprastu ministro sprendimu. 
O brahmanas grįžo į savo namus, viską, kaip čia buvo, išpasakojo pa- 
čiai ir nuo tada laimingai gyveno. 

O kaip buvo su bambuko lazda? Lazda buvo išmesta toli į jūrą. 


DVASIŲ APSTOTOJI 


Vieną dieną, jau temstant, sena moteriškė ėjo per laukus namo ir 
nešėsi turguje pirktą žuvį. Staiga pasirodė kažkoks senis ir ėmė sekti 
paskui ją, kalbėdamas: 

— Atiduok man žuvį! Atiduok man žuvį! 


Senutė žinojo, kad toje vietoje kažkas vis ne taip dedasi, bet visai 
nebijojo, nes ji buvo dvasių išvarytojo motina. Ji ir pati mokėjo daug 
visokių burtažodžių. Taigi nesidairydama drąsiai traukė savo keliu. 

Tačiau neilgai trukus staiga pasigirdo griausmingas traškėjimas: 
trakšt trakšt! Ir kažin kokia didelė, dramblota būtybė, penkiasdešimties 
uolekčių aukščio, galva siekianti debesis, pastojo jai kelią. Moteris 
išvydo, jog į ją išsitiesė rankos, ilgos kaip palmių kamienai, ir už- 
girdo per nosį sakomus žodžius: 

— Girdi, atiduok man žuvį! 

Senutė žinojo, kad dvasios tuoj leidžiasi bėgti, jeigu pamato moterį 
su išvirkščiu sariu. Tai ji sumurmėjo „Tebus pašlovintas Ramos var- 
das", apgręžė sarį išvirkščiąja puse ir apsivilko. Tą patį mirksnį dva- 
sia išnyko, ir ji vėl liko viena. 

Senutė vėl pradėjo greitai eiti. Bet visai netoli tebuvo nuėjusi, o 
jau išvydo kitą dvasią, liesą kaip skeletas. Ta puolė prie jos ir sušuko 
per nosį: 

— Atiduok man žuvį! 

Bet senutė taip greit nenusigando. Ji tyliai pati sau pasakė: 


— Šmėkla mano duktė, 

Dvasia — mano sūnus, 

Rama ir Lakšmanas mano širdy gyvena, 
Tai ko man bijoti? 


Ir dvasia pabėgo. Bet vos tiktai ta dingo, pasirodė kita dvasia, nuo- 
ga. Per nosį ji taip pasakė: 

— Sene, jeigu nori, kad tau gerai baigtųsi, atiduok man žuvį. Arba 
nusuku tau sprandą. 

Senutė atsakė: 

— Kodėl tu taip negražiai elgiesi? Ateik į mano namus, pavaišinsiu 
kepta žuvimi. 

Tai išgirdusi, dvasia leido jai toliau keliauti, tik pasakė: 

— Na gerai, eik sau. Bet atsimink, tu mums visoms keptos žuvies 
duosi. 

Tada dvasia garsiai nusijuokė: „(Cha cha!“ 

Senutė atsakydama sušuko: 

— O, kaip man dabar lengva! Visais sąnariais vėl jaučiu tyrą orą. 

Netrukus senutė priėjo savo namus. Ji žuvį nuskuto, supjaustė ir 
nuėjo į virtuvę kepti. 

Vos pasigirdus kepsnio spragėjimui, pasirodė trys dvasios ir per nosį 
tarė: 

— Sene, mes jau čia. Pavaišink dabar mus kepta žuvimi! 

Pamačiusi dvasias, senutė šūktelėjo: 

— Palaukite už tvoros. Aš jums truputį vėliau valgyti paduosiu! 

Ir dvasios sustojo laukti už tvoros. 

Senutė paėmė tris didelius geležinius šaukštus ir gerai prikaitino virš 
ugnies. Kai šaukštai raudonai įkaito, ji sušuko dvasioms: 

— Na, dabar iškiškite savo rankas pro tvorą! 

Dvasios prakišo rankas pro tvorą, o senutė įspaudė į jas raudonus 
žėruojančius šaukštus. Per nosį, bet garsiai dvasios sušuko: 

— O jergutėliau! Mes mirštam! Jokios žuvies nebenorime! 

Nudegusios rankas, jos bėgo šalin kiek kojos nešė. O senutė sėdo 
keptos žuvies valgyti ir patenkinta sau juokėsi. 


DVI DVASIOS 


Susidraugavo karaliaus sūnus ir kotvalo sūnus ir iškeliavo į tolimus 
kraštus. Kelionėje kotvalo sūnus tarė princui: 

— Tu vis darai kitiems gerus darbus, o aš vien kenkiu. 

Princas nieko neatsakė, ir jiedu traukė toliau. Po keturių ar penkių 
dienų pasiekė tokią vietą ir pamatė šulinį. Princas tarė: 

— Bičiuli, aš labai ištroškau. Aprišk mane per juosmenį skara ir 
nuleisk į šulinį! Kai atsigersiu vandens, tada ir vėl mane iškelsi. 

Kotvalo sūnus taip ir padarė; tačiau princą įleidęs, jis metė skaros 
galą ir nuėjo sau. 

Princui neliko kas daryti, bet jis ten rado rąstą ir, atsisėdęs ant jo, 
sulaukė nakties. Tada iš dviejų netoli augančių mango medžių čia nusi- 
leido dvi dvasios ir ėmė šnekėtis. Viena paklausė: 

— Broli, kaip tau klojasi? 

Antroji atsakė: 

— Man gerai klojasi, broli, aš apsėdau tokią princesę, ir niekas 
negali manęs išvaryti, niekas nepaima trupučio šito medžio lapų ir 
žievės ir statinaitės iš katės pieno padaryto aliejaus ir nepaaukoja viso 
to naktį karalaitės vardan. 

Antroji dvasia atsakė: 

— Kadangi niekas to nežino, tai ir negali tavęs išvaryti. 

Pirmoji dvasia dabar paklausė antrąją: 

— O kaip tau, broli, sekasi? 

Ta atsakė: 

— Po šito medžio šaknimis yra penki puodai aukso monetų, aš jas 
saugau ir esu labai tuo patenkintas. 

Anoji dvasia paklausė: 

— Ar niekas negali tų monetų iš tavęs atimti? 

— Galėtų, — atsakė antroji dvasia,— jeigu koks žmogus paimtų šito 
medžio žievės ir lapų, paskui statinaitę aliejaus, padaryto iš kalės pie- 
no, ir, kalbėdamas burtų žodžius, visą naktį po tuo medžiu aukotų 
auką, tada jis galėtų atimti šį mano turtą. Bet niekas to nežino, ir 
mano monetoms niekas negresia. 

Princas šulinio dugne viską girdėjo ir labai apsidžiaugė. Kitą rytą 
jis pašaukė žmogų, einantį keliu pro šalį: 

— Broli, sustok ir padėk man iš šitos bėdos ištrūkti! 

Tačiau žmogus atsakė skubąs tarnauti karaliui. Tada princas pa- 
klausė, ką ten reikia daryti, o žmogus tarė: 

— Mano karalius turi dukterį, kurią apsėdo nelaba dvasia, ir nie- 
kas negali jos išvaryti. Užtat karalius pažadėjo savo dukters ranką tam, 
kas tą dvasią išvarys, ir dar pusę karalystės. 

Princas atsakė: 

— Ištrauk mane, aš išvarysiu dvasią. 

Žmogus jį ištraukė ir nusivedė į karaliaus dvarą; čia princas tarė 
karaliui: 

— Aš išvarysiu, bet pirmiau turi man duoti statinaitę aliejaus iš ka- 
čių pieno. 

Karalius tuojau pat liepė parūpinti ko jis prašė, princas atsinešė 
ano medžio žievės ir lapų ir ėmė aukoti. Dvasia nebegalėjo nubūti ir 
turėjo trauktis. O karalius atidavė princui savo dukterį už žmoną. Pas- 
kui princas pasitiekė statinaitę aliejaus iš kalės pieno, vėl atliko auko- 
jimo apeigas ir iš antrosios dvasios atėmė daugybę aukso monetų. 

Abi dvasios iš to suprato, jog kažkas bus buvęs šuliny ir girdėjęs 
jų pokalbį, ir susitarė, kad jei dabar kada kalbėsis, sulipusios į medį, 
pirmiau gerai patikrins šulinį. 

Netrukus pas princą apsilankė kotvalo sūnus ir išgirdęs, kas jam 
nutiko, labai stebėjosi. Kitą dieną jis iškeliavo ir taip pat įsilipo į šu- 
linį. Tačiau dvasios jį nutvėrė, ištraukė, nugalavo ir sukapojo gabalė- 
liais. Tuo tarpu princas laimingai valdė šalį. 


KUKUMATA 


Senų senovėje stovėjo namas. Tame name gyveno toks žmogus. Tas 
žmogus turėjo nepaprasto grožio dukterį, vardu Kukumata. Jos motina 
buvo mirusi. 

Tas žmogus vedė antrą kartą; antroji žmona jam irgi dovanojo 
dukterį. Jos vardas buvo Dajematkė. 

Antroji Žmona savo podukros labai nemylėjo. Negalėjo nė akyse ma- 
tyti. Ir skriaudė ją kaip įmanydama. Mergaitė kantriai kentė visas 
skriaudas ir net savo tėvui nepasiskųsdavo. 

Savo tikrajai dukteriai moteriškė duodavo skaniausią valgį ir gra- 
žiausius drabužius. O podukrai tekdavo menkiausias maistas: ir vargani 
skarmalai. 

Kukumata turėjo karvę. Tą karvę ji labai mylėjo. Jos darbas ir buvo 
žiūrėti karvę. 

Kai karvė pamatydavo Kukumatą taip vargstant, jos akys prisirink- 
davo ašarų. Ak, juk Kukumata buvo dar kūdikis! Kasdieninis alkis ją 
taip išdžiovino, jog liko vieni tik kauleliai. O kaip ją žiūrėjo jos pačios 
motina! Karvė nebegalėjo to ilgiau tverti. Ji meldė dangų, kad jai 
duotų kalbos dovaną, ir dangus išklausė jos maldą. Dabar karvė galėjo 
kalbėti kaip Žmogus. 

Vieną dieną nuvedė Kukumata karvę į pievą paganyti. Karvė žmo- 
gaus balsu prašneko: 

— Mano miela, kai išalksi, tik pasakyk: ,„Karvute močiute, duok 
man pieno!“ Tada aš sustosiu, ir galėsi tiek pieno iš mano tešmens atsi- 
gerti, kiek tik norėsi. Ir niekas to nesužinos. 

Kukumata dabar kasdien gerdavo pieną, kaip ją karvė buvo pamo- 
kiusi, ir atsigavo, sustiprėjo, ėmė sulig kiekviena diena gražėti. Pamotė 
pradėjo kažin ką įtarti. Vieną dieną ji pasišaukė savo tikrąją dukterį 
Dajematkę ir taip jai tarė: 

— Kai rytoj Kukumata vėl gins karvę, nusek ją ir žiūrėk, ką ji ten 
daro. Aš jai niekad neduodu geriau pavalgyti, tai kaip čia gali būti, 
kad ji kasdien tvirtėja ir darosi gražesnė? 

Kitą dieną nusekė Dajematkė Kukumatą į ganyklą, kaip jai buvo 
motina liepusi. Vidurdieny Kukumata išalko, priėjo prie karvės ir tarė: 

— Karvute močiute, duok man pieno! 

Tuos žodžius išgirdusi, karvė sustojo ir leido Kukumatai pagerti kiek 
širdis geidžia, dar ji pagirdė ir Dajematkę. Temstant abi seserys parėjo 
namo. Tada Dajematkė viską išpasakojo savo motinai, kaip ten buvo. 

Viską sužinojusi, pamotė prisipirko daug džiovintų džiuto šakelių 
ir susikrovė po lova. Kitą dieną ji nebesikėlė, nebesimaudė, nebevalgė. 
Vyras dėl to labai susirūpino. Jis priėjęs ją bandė guosti, prikalbinėjo 
keltis, nusimaudyti ir pavalgyti. Tačiau nieko nepadėjo nė gražiausi 
jo Žodžiai. Ji tiktai apsipylė ašaromis ir pasakė, jog mirtinai serga ir 
nebesitiki pasveikti. Ir pradėjo graudžiai raudoti. 

Vyras pašaukė gydytoją. Pamotė susimokė su gydytoju ir jam pa- 
sakė: 

— Jūs turite sakyti, kad šita liga beveik nepagydoma, kad liko tik 
menkutė viltis. Jeigu ligonė galėtų nusimaudyti šeimos numylėtinės kar- 
vės kraujyje, tik tada būtų galima tikėtis, jog pasveiks. 

Karvė nujautė, kas jos laukia. Kitą dieną, kai Kukumata ją išginė 
į ganyklą, pasišaukė mergaitę ir tarė: 

— Mano miela, dabar tau pasakysiu svarbią žinią. Atidžiai klausy- 
kis. Mano dienos suskaičiuotos. Tavo tėvas greitai mane pjaus. Bet 
nesielvartauk dėl manęs. Tik daryk, kaip pasakysiu. Kai jie mane pa- 
pjaus, išprašyk, kad tau atiduotų visas keturias mano pėdas, kuolą ir 
virvę, su kuria mane riša. Iš visų jėgų stenkis tai gauti. Paskui eik 
į pievą ir, išrinkusi Žemės lopinėlį, visuose keturiuose jo kampuose 

sustatyk mano pėdas, o vidury įsmeik kuolą su virve. Ar supratai, ką 
tau sakiau? 

Kukumata ėmė graudžiai verkti. Bet nebebuvo ką daryti. Temstant 
ji parginė nusiminusi karvę namo. Jai nuo akių nedžiūvo ašaros. 

Karvę netrukus papjovė. Kukumata iš sielvarto nebematė žemės 
po kojom. Tačiau jai vargais negalais pavyko gauti visas keturias 
karvės pėdas, kuolą ir virvę. Ji nuėjo į lauką ir viską padarė kaip 
liepta. 

Kitą dieną vėl nuėjusi į tą lauką, Kukumata didžiai nustebo, išvydusi 
keturias gražiausias gėles augant, kur buvo išdėliojusi pėdas. O kur 
buvo kuolas su virve, ten pamatė namo duris. 

Nors ir buvo truputį baugu Kukumatai, ji atidarė duris ir įžengė 
į vidų. Ir ak, koks tai buvo dailus, gražiai sutvarkytas kambarys! Vie- 
noje kertėje stovėjo du valgio dubenys, vienas su gardžiu ryžių pa- 
tiekalu, kitas pilnas virtos mėsos, o šalia — kibiras su vandeniu. Nuste- 
busi ji negalėjo atitraukti nuo tos kertės akių, nes jau buvo labai išal- 
kusi. Staiga išgirdo sakant: 

— Mano miela, imk ir valgyk. Čia tau viską padėjau. 

Ir prisivalgė Kukumata kiek tik širdis geidė. 

Po kelių dienų pamotė vėl pastebėjo, jog Kukumata atrodo stipresnė 
ir sveikesnė negu anksčiau ir kad vėl ima gražėti. Ir vėl jai sukilo 
įtarimas. Ji pasišaukė savo dukterį Dajematkę ir jai tarė: 

— Girdi, dukrele, kai Kukumata vėl išeis į laukus, neatstok nuo jos 
ir žiūrėk, kas ten darosi. Aš jai beveik neduodu valgyti, o ji darosi vis 
sveikesnė ir stipresnė, net ir grožio jai prisidėjo! 

Kitą rytą Kukumatą į laukus lydėjo Dajematkė. Jos priėjo vietą, 
apaugusią gražiausiomis gėlėmis. Kukumata pro vidurines duris įėjo 
į namą, o su ja ir Dajematkė. 

Tą dieną buvo pastatyta po du dubenėlius ryžių ir mėsos. Abi pa- 
valgė kiek norėjo ir susiruošė namo. Grįždamos pamatė seną moterėlę, 
sėdinčią palei kelią. | 

Senutė tarė Kukumatai: 

— Miela mergaite, man galva labai niežti: Ar nepaieškotum man 
galvos? 

Kukumata sėdo prie senutės ir išieškojo jai galvą. Tada senutė 
tarė: 

— Miela mergaite, jeigu užmigsiu, tai prižadink, kai ateis namajanas. 

Kol Kukumata ieškojo senutei galvą, ta užsnūdo, nes švelnus plaukų 
sklaistymas migdė. Kai nubudo, jau buvo namajano metas. Senutė pa- 
laimino Kukumatą ir tarė: 

— Miela mergaite, tu suteikei man daug malonumo, ir tau greitai 
pradės geriau klotis. Aš taip tave apdovanoju: kai verksi, byrės perlai, 
kai juoksiesi, kris brangakmeniai, kai žingsnį Žžengsi, po tavo kojom 
atsiras aukso sandalai. 

Sugrįžusi namo, Dajematkė viską išpasakojo motinai. Kitą dieną ji 
uždavė Kukumatai grūsti ryžius, o į laukus išsiuntė savo pačios dukterį, 
sakydama: 

— Išieškok senei galvą ir prašyk, kad ji tave taip pat apdovanotų! 

Dajematkė išėjo ir ten rado tą pačią senutę. Ji jai sušuko: 

— Ei sene, duok, aš tau galvą paieškosiu! 

Senutė atsakė: 

— O ne, ne, nereikia. 

Bet Dajematkė, nieko nepaisydama, nusišaipė ir ėmė ieškoti galvą. 
Tačiau taip tik atrodė, kad ieško. Iš tikrųjų ji vien šiurkščiai taršė 
plaukus. Ir, užuot gaudžiusi utis, išpešė plaukų visą kuokštą. Senutė 
dejavo ir rėkė iš skausmo. Bet kas ieškotojai rūpėjo? Kuo labiau se- 
nutė rėkė, tuo smarkiau Dajematkė naršė su savo grėbliais jai po plau- 
kus. Kai galiausiai nustojo, senutė buvo taip perpykusi, jog norėjo ją 
prakeikti, o netoliese staiga pamatė šunį, asilą ir beždžionę. Senutė su- 
šuko: 

— Tavo veidas tegul pasidarys panašus į šito šuns, o drauge dar 
turės asilo ir beždžionės bruožų. Kai tu juoksiesi, tau iš burnos kris 
kirmėlės ir vabalai, o kai verksi, iš akių pilsis pūliai. Kai eisi, ant tako 
po tavo kojom liks karviamėšliai. 

Dajematkė parėjo namo. Ją išvydusi, motina ėmė grąžyti rankas. 
Pažvelgusi į žemę, pastebėjo, jog dukteriai iš po kojų krinta karvia- 
mėšliai. Pamačiusi nusigandusią motiną, Dajematkė pravirko, ir jai iš 
akių ėmė virsti pūliai. 

Ėjo dienos, ėjo metai. Kartą pro šalį jojo karaliaus sūnus, jis buvo 
išsirengęs į medžioklę. Žmonės traukėsi jo žirgui iš kelio ir gėrėjosi juo 
pačiu. Koks jis atrodė taurus! Kuo ilgiau žmonės į jį žiūrėdavo, tuo 
sunkiau galėdavo nuo jo akis atitraukti. | 

Kukumata stovėjo tuo laiku tarpdury. Ji žvelgė į tą pusę, kur jojo 
karaliaus sūnus. Tačiau iš tolo negalėjo jo gerai matyti. Paskui užgirdo 
žmones šnibždant: „Karaliaus sūnus!“ Tarpdury nebenustovėdama, ji 
išėjo pro vartelius į gatvę. Dabar jie pažvelgė vienas į antrą ir abu 
buvo sužavėti, nebegalėjo atplėšti žvilgsnio vienas nuo kito. Bet Ku- 
kumata susigėdo. Ji droviai nuleido galvą, o jos skruostai paraudo. Ji 
ilgiau nebeištvėrė, buvo lyg apduota. Mergaitė parbėgo namo, ant ke- 
lio pametusi savo auksinį sandalą. 

Ir karaliaus sūnus buvo labai sutrikęs. Jį pagavo didžiulis neramu- 
mas. Karalaitis nusprendė grįžti namo, nebemedžioti. O auksinį san- 
dalą pasiėmė. 

Visi labai stebėjosi, užgirdę, kad karaliaus sūnus nebemedžiojęs su- 
grįžo namo. Kas gi atsitiko? Nieko panašaus anksčiau nebuvo buvę. 

Karaliaus sūnus pašaukė motiną. Ji atėjusi paklausė: 

— Ką nori man pasakyti, mylimas sūnau? 

Karaliaus sūnus parodė motinai auksinį sandalą ir tarė: 

— Motin, aš tik tą mergelę vesiu, kuriai tinka šis sandalas. Jeigu 
negalėsiu jos vesti, tai ir gyventi nebenoriu. 

Motina nusigandusi sušuko: 

— Gėda taip sakyti, mielas sūnau, nekalbėk tokių žodžių! 

Po visą savo šalį karalaitis išsiuntinėjo piršlius, net ir toliau už jos 
į visas puses, į šiaurę ir pietus, į rytus ir vakarus. Jie perkeliavo dau- 
gelį šalių. Galiausiai pasiekė ir tuos namus, kur gyveno Kukumatos pa- 
motė. Ji labai apsidžiaugė, pamačiusi piršlius. Gražiai juos priėmė, pa- 
tiekė valgių ir gėrimų. Paskui įvilko Dajematkę į dailiausius drabužius 
ir atvedė piršliams. Bet vos į ją pažvelgę, jie tik paniekinamai prunkš- 
telėjo. Be to, ir sandalas jos kojai visai netiko. Tačiau piršliams dar 
vis dairantis po namus, pamotė — ką ji buvo sumaniusi, tai tik pati 
žinojo,— tartum netyčia juos pravedė pro Kukumatą, kuri stovėjo su 
paprasčiausiom drapanėlėm. Ji nė nemanė, kad piršliai galėtų ją pa- 
sirinkti. 

Tačiau piršliai pažvelgė į ją, ir Kukumata iš karto jiems krito į akį. 
Tada pamatavo sandalą, ir jis tikrai jai pritiko. Labai linksmi piršliai 
iškeliavo atgal. 

Kukumata buvo kuo prašmatniausiai sutuokta su karaliaus sūnumi. 
Netrukus ji atsilankė į tėvų namus. Kukumata buvo taip gausiai apsags- 
tyta papuošalais, kad kikkvienas, ją tokią pamatęs, galėjo pavydėti. 

Tą dieną, kai jau turėjo Kukumata sugrįžti į šešuro namus, pamotė 
šukavo jai plaukus. Šukuodama įpynė į plaukus užburtą šaknelę, ir Ku- 
kumata beregint pavirto paukščiu ir čiulbėdama išskrido. Tada senė ap- 
taisė savo pačios dukterį. Ir, išpuošta brangiais drabužiais, Dajematkė 
nuvyko į karaliaus rūmus. 

Dajematkę pamates, karaliaus sūnus nenorėjo savo akimis tikėti. 
Kokia ji bjauri atrodė. „O mano žmona buvo tokia graži!“ Ašaros ėmė 
riedėti karalaičio skruostais. Nuo tos dienos jis nė Žodžio nebepratarė 
Žmonai. 

Kukumata, pavirtusi paukšteliu, nuskrido prie šešuro rūmų ir nutūpė 
ant šakelės medžio, augusio prie sargo namelio vartų. Buvo naktis. 
Visi rūmininkai po vakarienės buvo kas sau išsiskirstę. Rūmuose bu- 
vo tylu. 

O paukštelis, tupėdamas ant šakos, kreipėsi į vartų sargą tokiais 
žodžiais: 

— Klausyk, vartininke, tu miegi ar nemiegi? 

Vartų sargas atsakė nemiegąs. 

Kukumata toliau paklausė: 

— Ar visi rūmuose jau po vakarienės? 

Vartų sargas atsakė: 

— Taip, jie jau pavalgę. 

Vėl Kukumata paklausė: 

— Ar ir karaliaus sūnus vakarieniavo? 

— Taip, — atsakė vartų sargas. 

O Kukumata toliau klausinėjo: 

— Ar ir nedoroji moteriškė pavalgiusi? 

— Taip, pavalgiusi — atsakė vartų sargas. 

Tada Kukumata labai liūdnai pasakė: 


— Kukumata šokinėja nuo šakelės ant šakelės, 
Dajematkė džiaugiasi šalia karaliaus! 

Jos akys pilnos prisitvenkė ašarų. Bet ji nuvijo šalin liūdesį, pra- 
linksmėjo, ėmė juoktis. Ant .žemės pabiro perlai ir brangakmeniai, o ji 
nuskrido. 

Kukumata čia sugrįždavo kiekvieną naktį. Ir verkdavo, ir juokda- 
vosi, 0 iš ryto vartininkas, baigęs sargybą, prisirinkdavo pilnas riešku- 
čias perlų ir brangakmenių. Taip truko netrumpą laiką. 

Vieną dieną karaliaus sūnus sumanė kirptis. Išeidamas kirpėjui davė 
monetą. Pamatęs pinigą, kirpėjas tarė: 

— Jūsų didenybe, jūs užmokesčio man duodate rupiją. Tuo tarpu 
net jūsų vartininkas man už darbą moka perlais ir brangakmeniais! 

Karaliaus sūnus nusistebėjo ir, žengdamas pro kirpėjo duris, tarė: 

— Aš tau rytoj duosiu, kiek galėsiu. 

Ir pasuko į vartų sargo namus. Nuėjęs pas sargą, jam tarė: 

— Girdėjau, kad tu kas kartas kirpėjui atlygini ne pinigais, o bran- 
genybėmis. Iš kur tu gavai tas brangenybes? 

Vartų sargas atsakė: 

— Jūsų didenybe, ar jūs norėsite mane pasakojant išgirsti, ar pats 
pamatyti, kaip čia yra? 

Karaliaus sūnus tarė: 

— Kas gi norės klausytis pasakojant, jeigu gali savo akimis pa- 
matyti 

Vartų sargas tarė: 

— Jeigu taip, tai ateikit šiąnakt prie mano namų ir viską matysite. 

Priartėjo naktis, sutemo. Karaliaus sūnus tylėdamas sėdėjo vartų sar- 
go kambaryje. Staiga jis išgirdo paukštelį klausiant: 

— Na, mielas vartininke, tu miegi ar nemiegi? 

Vartų sargas atsakė nemiegąs. 

Paukštelis toliau paklausė: 

— Ar visi rūmuose jau po vakarienės? 

Vartų sargas atsakė: 

— Taip, jie jau pavalgę. 

Vėl paukštelis paklausė: 

— Ar ir karaliaus sūnus vakarieniavo? 

— Taip, — atsakė vartų sargas. 

O paukštelis toliau klausinėjo: 

— Ar ir nedoroji moteriškė pavalgiusi? 

— Taip, pavalgiusi,— atsakė vartų sargas. 
Tada paukštelis atsiduso ir tarė: 


— Kukumata šokinėja nuo šakelės ant šakelės, 
Dajematkė džiaugiasi šalia karaliaus! 


Ir paukštelis graudžiai pravirko. Kai jo širdelę ašaros palengvino, 
ėmė balsu juoktis. Pabiro žemėn perlai ir brangakmeniai, o jis pats 
nuskrido. Karaliaus sūnus viską girdėjo. Ir ėmė kažką svarstyti. O kitą 
dieną liepė tame medyje paspęsti spąstus. 

Atėjo naktis, vėl sutemo. Įprastiniu laiku atskrido Kukumata ir kaip 
visada pasikalbėjo su vartų sargu. Bet išskrisdama pateko į spąstus. 
Tarnai spąstus iškėlė iš medžio ir išėmė paukštelį. 

Pažvelgęs į paukštelį, karaliaus sūnus nustebo. Kas jo dailumas! Jis 
ėmė glostyti paukštelį, švelniai glamonėti. Pajuto tarp jo plunksnelių 
kažin ką kietą ir ištraukė. 

Tą patį mirksnį prieš jį stojo Kukumaita, vėl atvirtusi mergele. Ka- 
raliaus sūnus net žado neteko. Čiagi buvo jo tikroji, prarastoji nuotaka! 
Jis nebežinojo, juoktis ar verkti. 

Karalaitis parsivedė Kukumatą namo ir prašė viską papasakoti. Da- 
bar jis sužinojo, kas dėl viso to kaltas. Įtūžęs karalaitis įpuolė į Daje- 
matkės kambarį ir aštriu savo kardu ją sukapojo. 

Čia ir baigiasi pasaka apie Kukumatą, baigiasi ir jos vargai. 

MIEGANTIS MIESTAS 


Vienoje šalyje gyveno toks princas. Nuo jo grožio švytėjo visi rū- 
mai. Žmonėms neatsibosdavo šnekėti -apie nesuskaičiuojamas princo 
dorybes. O princas kartą nusprendė, kad jau laikas jam leistis į ke- 
lionę po svetimus kraštus. Kai Žmonės užgirdo tą žinią, visas linksmu- 
mas apsiniaukė. Karalienė nebeateidavo laiku valgyti, o naktys jai slin- 
ko be miego. Tiktai karalius pasakė: 

— Tegul sau keliauja. 

Būriavosi žmonės gatvėse, apsivilkę geriausiais drabužiais. Karalius 
pasiuntė savo asmens tarnus. Pasirodė karalienė, pasipuošusi šaliu, tvis- 
kančiu brangenybėmis. Bet princas nieko nenorėjo, net nesutiko tarnų 
imtis, nei brangenybių, net ir karaliaus asmens patarnautojų. Tik apsi- 
darė naujais drabužiais, pasiėmė naują kardą ir leidosi į tolimą kelio- 
nę — pasižiūrėti kitų kraštų. | 

Taip jis ir keliavo — vis toliau, toliau. Persikėlė per vieną upe, kitą, 
trečią, perkopė kalnus, perėjo visą kraštą. Jis keliavo iš karalystės į ka- 
ralystę, kol pasiekė didelį tankų mišką. Tame miške nebuvo girdėti nei 
paukščių sparnais plakant, nei laukinių žvėrių riaumojant. Tačiau prin- 
cas vis tiek žingsniavo į priekį. 

Jis ėjo ėjo, kol miško viduryje priėjo rūmus. Niekados dar nebuvo 
matęs princas tokių rūmų. Labai nustebęs, jis sustojo. Vartų stulpai rėmė 
dangų, o vartų buvo pristatyta kiek akis užmatė. Tačiau prie jų nebuvo 
girdėti būgnų dundėjimo, nebuvo matyti nė sargybos. Pamažėle princas 
įėjo į vidų. 

Jis atsidūrė rūmuose, ir tokiuose švariuose, kad galėjai pamanyti, jog 
čia viskas pienu numazgota. Visur tviskėjo nuo baltumo. Tačiau rūmuose 
nebuvo nė gyvos dvasios, nepasigirdo nė menkiausio garselio. Rūmus 
gaubė tyla. Niekur nesušlamėjo lapelis nei stiebelis, nebuvo nė tykiausio 
vėjelio dvelksmo. Princui tai atrodė labai keista. 

Princas žvalgėsi šen ir ten, apžiūrinėjo visus rūmus. Jis įėjo į kie- 
mą, ten jo laukė dar viena staigmena. Kiemas stovėjo pilnas dramblių, 
žirgų, sargybos, tarnų vartininkų ir karių, visi išrikiuoti eilėmis. Tik 
princas pastebėjo, jog niekas neištarė nė žodžio. Niekas nė nepažvelgė 
1 JĮ 

Tada princas priėjo arčiau ir pamatė, kad sargyba ir tarnai, dramb- 
liai ir Žirgai, visi suakmenėję. Nevirptelėjo nė veido bruoželis, nesuju- 
dėjo nė plaukelis. Princą vėl apėmė didžiausia nuostaba. 

Paskui princas patraukė per rūmų menes. Vienoje pasieniais kabojo 
visokiausi skydai ir kardai, lankai ir strėlės. Tačiau sargybiniai prie 
durų buvo virtę akmeniu. Princas išsitraukė savo kardą iš makštų ir 
nuėjo toliau. 

Kita menė buvo karališkoji. Auksiniuose įdėkluose žibėjo brangaus 
aliejaus pripiltos lempos. Aplinkui tviskėjo auksas ir visokiausi brang- 
akmeniai. Tačiau karaliaus stuomuo buvo iš akmens, nors ir valdovo sos- 
te. Taip pat ir ministrai buvo akmeniniai, bet sėdėjo savo vietose. Val- 
diniai ir karaliaus bičiuliai, muzikantai ir dainininkai, sargyba ir tarnai, 
visi buvo savo vietose, pavirtę į akmenį. Nekrustelėjo nė jų akių vokai, 
nė žodžio nepratarė jų lūpos. 

Princas pamatė, kad karališkasis skėtis stovi priremtas prie sienos, 
kad vėduoklė, kuria tarnai karaliui teikia gaivų orą, nusvirusi tarnai- 
tės rankoje... Nebuvo girdėti nė garselio. Rodėsi, jog viskas miega. 
Princas nuleido galvą ir ėjo toliau. 

Jis pateko į kitą kambarį, kur švietė iš karto šimtai žvakių. Visas 
kambarys buvo pilnas brangiausių akmenų, deimantų, rubinų ir perlų, 
šitų didžiausių brangenybių! Princas nieko nepalietė. Jis tik apsidairė 
ir patraukė toliau. 

Vos įžengęs į naują menę, kone apsvaigo nuo tūkstančių tūkstančių 
gėlių kvapo. Iš kur sklido tas kvepėjimas? Princas paėjėjo į menės 
vidurį. Vandens niekur nebuvo matyti. Nei ko nors panašaus. Ir vis 
tiek čia turėjo Žydėti tūkstančiai lotosų. Kone pakerėtas lotosų kvapo, 
princas pamažėle prisiartino prie gėlių pavėsinės. 

Sustojęs prie pat jos, viduryje pamatė gryno aukso lovą. Aukso 
lova stovėjo tarp deimantinių stulpų, jie kyšojo aukščiau lovos, o nuo 
jų karojo gėlių girliandos. Po girliandomis tviskėjo auksinis lotosas su 
deimanto stiebu. O šiame lotose kiečiausiu miegu miegojo neapsakomo 
grožio princesė. Nebuvo matyti nei jos rankų, nei kojų. Tik jos vei- 
das tarp auksinių lotoso žiedlapių švietė nelyginant mėnulio spindulys. 
Princas pasirėmė perlų vėrinio, nusvirusio nuo deimantinio lovos stul- 
po. Ir žiūrėjo žiūrėjo, negalėdamas atsigėrėti. 

Taip jam stovint ir į princesę žiūrint, ėjo metai. Princesė nepa- 
budo. O princas nė akių nesumerkė. Taip ir gulėjo princesė, kietai įmi- 
gusi, o princas gėrėdamasis žiūrėjo į ją. 

Tačiau vieną dieną princas staiga užmatė auksinę lazdelę prie prin- 
cesės galvos. Jis paėmė tą lazdelę. Vos jis tik auksinę lazdelę pakėlė, 
pamatė iš kitos pusės gulint sidabrinę. Princas paėmė ir ją ir dabar ran- 
kose laikė dvi lazdeles, jas apžiūrinėjo, vartė, sukiojo. 

Apžiūrinėdamas lazdeles, princas aukso lazdele netyčia palietė mie- 
gančios princesės galvą. Suvirpėjo lotoso guolis, sujudėjo aukso lova, 
auksiniai žiedlapiai subyrėjo į dulkes, princesė įgavo rankas ir kojas, 
nusipurtė paskutinį miegą, pasitrynė akis ir atsisėdo nustebusi. 

Tą patį mirksnį sučiulbo paukščiai po visus rūmus. Vartininkas 
prie rūmų vartų garsiai sušuko. Drambliai ir žirgai kieme irgi paleido 
savo balsus. Sargybiniai ėmė žvanginti kardais. Karalius pabudo tarp 
savo Tūmininkų. Pabudo ministrai. Pabudo valdiniai. Visi pabudo iš 
tūkstantmečio miego. Apsauga ir vartų sargai, kariai ir tarnai čiupo 
lankus ir kardus ir stojo į savo vietas. Visi labai stebėjosi. Kas toks 
atėjo į rūmus? 

Ir princas stebėjosi, ir princesė žvelgė į jį, neatitokdama iš nuo- 
stabos. 

Pasirodė karalius ir ministrai, lydimi tarnų. Suėję į vidų, pamatė 
princą. Jis nuleido galvą. Ėmė dundėti būgnai ir groti fleitos. 

Karalius tarė: 

— Tu mus visus prikėlei iš mirties miego. Kokioje šalyje gyveni, 
laimingo karaliaus sūnau? 

Palyda tarė: 

— O, jūs iš tikrųjų dieviškas dieviško karaliaus sūnus. Milžinas, 
liesdamas sidabro lazdele, užmigdė mūsų žydinčią auksinę šalį. Jūs mus 
prižadinote ir išgelbėjote. 

Princas nuleido galvą ir pagarbiai tylėjo. 

Vėl prabilo karalius: 

— Ką gi aš turiu? Ką galėčiau tau duoti? Aš atiduodu tau princesę 
ir pavedu karalystę. 

Ėmė lyti gėlėmis. Oras buvo pilnas sandalmedžio dulkių. Ėmė skleis- 
tis žiedai. Visur buvo barstomi džiovinti ryžiai. Tūkstančius rūmų būgnų 
dundino lazdelės, ir toli sklido tas dundesys. 

Šimtai vergių ir tarnaičių trynė prieskonius, tūkstančiai pjaustė dar- 
ŽOvėes. 


Prie durų staktų indai, kur laimę atneš, pastatyti. 
Penki šventi lapai, gėlių girliandos matyti. 
Skamba pučiamos kriauklės, sėdi jaunieji sustingę. 
Derlios moterys asloje tapo raštus paslaptingus. 


Tai buvo puikus reginys. Visi keturi rūmų kiemai tviskėjo praban- 
ga ir aidėjo džiaugsmo šūksniais. Iš vidinių kiemų atsiliepė garsūs lai- 
mės linkėjimai. Karaliaus lobyne buvo didžiausia sumaištis. Visi neap- 
sakomai skubėjo. Iš ilgo miego prižadinti, rūmai visomis sienomis vir- 
pėte virpėjo iš nekantros ir iš džiaugsmo. Po šviesiu mėnesienos gaub- 
tu, priešais šventąją ugnį brahmano akivaizdoje karalius atidavė princui 
betelio lapus, valdžios ženklą ir karalystę kraičio, o ant galvos uždėjo 
penkiais brangakmeniais papuoštą karūną ir savo dukterį atidavė už 
žmoną. Pasigirdo vienas, bet galingas džiaugsmo šūksnis. 

Princo tėvai laukė metus, antrus, laukė daug metų. Princas iškeliavo 
į tolimus kraštus ir nebesugrįžo. Karalienė verkė raudojo, daužė kumš- 
čiais sau galvą ir nebepakilo iš patalo. Karalius ilgai galvojo, svarstė, 
graužėsi ir verkė, kol apako nuo ašarų. Visa karalystė aptemo. Vien 
aimanos aplinkui buvo girdėti. Tik vieną rytą auštant pasigirdo būgnų 

dundesys, vartai suaidėjo nuo žirgų Žvengimo, dramblių trypimo, ka- 
rių ir sargybos šauksmų. 

Karalienė paklausė: 

— Kas čia dabar? Kas čia dabar? 

Karalius paklausė: 

— Kas ten toks? Kas ten toks? 

Subėgo valdiniai: 

— Princas atvyksta! Princas sugrįžta ir parsigabena žmoną princesęl 

Pašoko karalius, virpėdamas iš susijaudinimo, ir nuskubėjo apkabinti 
princo. Ir karalienė toli išbėgo pasitikti princo ir pasveikinti sugrįžusio. 
Visi žmonės džiaugėsi. 

Princas palietė karaliaus akis savo auksine lazdele, ir tas vėl at- 
gavo akių šviesą. Ir karalienė pasijuto esanti sveika, išvydusi savo 
sūnų ir marčią. 

Linksmai ir laimingai gyveno karalius ir karalienė su princu ir prin- 
cese iš miegančio miesto. 


STEBUKLINGAS AKMUO 


Vienoje šalyje gyveno kadaise toks karalius, kuris buvo pasižadėjęs 
dvi valandas visiems duoti, ko tik kas pageidauja. Kai jo šeimos brah- 
manas jau buvo viską išdalijęs, paprašė ir pats sau dovanos; jis pasakė 
norįs turėti stebuklingą akmenį. Tai išgirdęs, karalius labai susirūpino: 
kad ir turėjęs didžiausius turtus, dabar buvo visa išdalijęs, nieko sau 
nebepasilikęs. Taigi jis sėdėjo, neišmanydamas, ką reikės daryti. Jo 
sūnus, Matydamas tėvą tokį nusiminusį sėdint, paklausė, kas jį slegia. 
Karalius atsakė: 

— Aš viską išdalijau, ką turėjau. Nieko man pačiam nebeliko. 
O mūsų brahmanas prašo mane stebuklingo akmens, ir tas man kelia 
didžiausią sielvartą, nes jeigu jam to negalėsiu duoti, būsiu ir visą savo 
įžadą veltui padaręs. 

Tai išgirdęs, sūnus atsakė: 

— Aš tau parnešiu stebuklingą akmenį. Nebesirūpink tuo. Tik pa- 
prašyk brahmaną, kad jis tau skirtų šešis mėnesius laiko. 

Karalius persakė jo prašymą brahmanui, o paskui tarė savo sūnui: 

— Brahmenas man suteikė šešis mėnesius laiko. Eik ir parnešk ste- 
buklingąjį akmenį! 

Ir iškeliavo sūnus ieškoti; keliavęs tris ar keturias dienas, pasiekė 
mišką ir ėjo per jį ligi vakaro. Bet pastebėjo, kad miškas kuo toliau, 

tuo tankesnis ir labiau neįžengiamas darosi, čia jokio žmogaus nebe- 
sutiksi, o jis, be to, dar neturėjo įsidėjęs valgio, ir naktis buvo labai 
tamsi. Jaunikaitis nusiminė, o kad buvo pavargęs, atsisėdo po medžiu, 
čia į jį padvelkė gaivus vėjelis, ir po sunkios kelionės jaunikaitis greit 
užmigo. 

Tame medyje paukščių porelė buvo susivijusi lizdą, ir patelė tarė 
patinėliui: 

— Ko šitas žmogus atėjo prie mūsų medžio? Jis mūsų svečias, ir jei 
jo nepavalgydinsime, užsitrauksime didelę nuodėmę. 

Patinėlis atsakė: 

— Aš nežinau, ko jis atėjo, aš net ir nežinau, kaip mes jam galė- 
tume parodyti svetingumą. Gal tu esi ką sumaniusi? 

Ji atsakė: 

— Skrisk ir parnešk bent žuvį! Aš čia liksiu ir pasaugosiu. Aš kai 
ką sumaniau. 

Patinėlis nuskrido žuvies gaudyti, o ji pažadino princą ir pasakė, 
kad pasirinktų sausuolių, kurių buvo po medžiais, ir susikurtų ugnį. 
Princas taip ir padarė, o netrukus sugrįžo ir paukštis su žuvimi ir ma- 
loniai paprašė ją išsikepti ir pasistiprinti. 

Tačiau princas atsakė: 

— Aš padariau tokį įžadą, ir kol jo nebūsiu tesėjęs, negaliu jokio 
valgio ragauti. 

Paukštis tarė jam: 

— Aš žinau, ko tu ieškai. Gali ramiai valgyti. Tu išėjai stebuklingo 
akmens ieškoti, o aš tau jį duosiu. 

Tai užgirdęs, princas sėdo valgyti, o pasisotinęs paprašė stebuklin- 
gojo akmens. 

Čia reikia žinoti, kad šitų paukščių kiaušinių kevalas kitaip negali 
skilti, kaip tik patrynus su stebuklinguoju akmeniu, ir todėl jie jį tu- 
rėjo parsigabenę iš tolimų kraštų ir dabar prižadėjo princui. Rytą prin- 
cas paėmė stebuklingąjį akmenį ir pasuko namo. Tačiau apie pusiaudienį 
priėjo tokią vietą, kur gyveno plėšikai. To kaimo žmonės dar buvo ir 
magai, su savo burtais jie priversdavo kitus žmones pasiduoti jų valiai. 
O naktį juos nužudydavo ir eikvodavo jų turtą. Tų plėšikų vyresnysis 
turėjo dukterį, vardu Pranasinė, ir penkis sūnus. Jis ir pastebėjo keleivį 
ir sumanė sakyti jį esant Pranasinės vyrą, parsikviesti į savo namus, 

kad duktė galėtų jį įsivesti į savo miegamąjį, o vidurnaktį, apkvaitinusi 
magija, peiliu nusmeigtų. 

Tie žmonės pasitiko princą, nešantį stebuklingąjį akmenį, įsivadino 
į savo namus ir taip jam tarė: 

— Pone, jūs vedėte mūsų seserį, kai dar buvote neužaugęs, o paskui 
išėjote, 0 ją palikote. Ligi šios dienos neturėjome nė žinelės apie jus. 
Nežinojome, kur jūs gyvenate, negalėjome jūsų lankyti ir bendrauti kaip 
su gimine. Mes labai džiaugiamės, kad šiandien sugrįžote. 

Princas labai nustebo, tai išgirdęs, bet pamanė: „(Gal ir galėjo taip 
būti“. Bet paskui vėl ėmė galvoti: „Tik argi aš būčiau apvesdintas, 
o tėvas nei motina man to nepasakytų!“ Taigi jis nebežinojo, tikėti ar 
ne, bet nusprendė kuo greičiau išsiaiškinti ir liko tuose namuose. Plė- 
šikas davė jam pavalgyti; užkandęs jis išėjo į verandą ir atsisėdo. 

Priešais tą namą gyveno kitas plėšikas. Vos pamatęs princą, jis per 
savo magiją sužinojo, kad tas turi stebuklingąjį akmenį, o kadangi pats 
norėjo jį turėti, apsimetė doru žmogumi, pasisodino prieš savo namą 
šventąjį medelį ir, šaukdamas dievo vardą, ėmė melstis. Tai matyda- 
mas, princas jį palaikė geru žmogumi, kuriuo galima pasitikėti ir pa- 
prašyti, kad jis vieną dieną pasaugotų stebuklingąjį akmenį. 

Plėšikas, jo prašomas, atsakė: 

— Viešpatie aukščiausias, per visą gyvenimą mano ranka nėra pa- 
lietusi jokios brangenybės, o čia štai ateina gundytojas, norėdamas savo 
turtą pas mane pasidėti! 

Tie žodžiai tik labiau sustiprino princo pasitikėjimą, ir jis dar pri- 
mygtiniau ėmė prašyti, kol plėšikas galiausiai nusileido: 

— Na gerai. Dėk savo akmenį į langą! 

Princas taip ir padarė ir sugrįžo atgal į verandą. 

Tuo tarpu atėjo Pranasinė, tartum ji tikrai būtų buvusi jo Žmona, 
ir nusivedė princą į vidinius kambarius, ketindama paskui nužudyti. Už- 
sidarę duris, jiedu atsigulė miegoti. Bet pamačiusi, koks jis gražus, 
Pranasinė nusprendė įo nebežudyti ir tarė: 

— Visi šiuose namuose plėšikai, o aš jiems padedu, su mano pagalba 
jau yra ne vienas princas nužudytas. Bet aš noriu turėti tave už vyrą 
ir, jeigu sutinki, pasižadu tau būti ištikima, gražiai su tavimi apsieiti 
ir nebesikėsinti į tavo gyvybę. 

Tai užgirdęs, princas įsidrąsino ir ją vedė. 


Po sutuoktuvių Pranasinė ėmėsi burtų ir sužinojo, kad princas pas 
persirengusį plėšiką padėjo saugoti savo stebuklingą akmenį. Vieną die- 
ną ji paprašė, kad jis parsineštų tą akmenį. Jis ir nuėjo pas žmogų, 
kuriam tą akmenį buvo palikęs. Bet plėšikas tikrąjį stebuklingą akmenį 
buvo iš lango išėmęs ir įdėjęs titnagą, o atėjusiam princui pasakė: 

— Stebuklingasis akmuo tebestovi toje vietoje, kur jį pasidėjai. Eik 
ir išsiimk! 

Princas priėjo prie lango, bet terado mažą titnagėlį, nieko nepešęs, 
sugrįžo pas Pranasinę ir jai viską papasakojo. Ji atsakė: 

— Nesikrimsk dėl to. Aš atgausiu iš jo stebuklingąjį akmenį. 

Ji parėjo namo, pasišaukė piemenį ir paliepė: 

— Pasiimk du krepšius, atsivesk jautį ir sek paskui mane! 

Piemuo pasiruošė kaip lieptas ir nusekė paskui ją už kaimo, ten ji 
pribėrė krepšius akmenėlių ir užkrovė jaučiui ant nugaros. Ir tarė pie- 
meniui: 

— GIįžk pro nedorojo plėšiko namus ir, kai tau jautį pro šalį varant 
jis paklaus, kuo jautis apkrautas, sakyk, kad krepšiai pilni stebuklingų 
akmenų. 

Taip pasakiusi, ji sugrįžo pas princą. 

Piemuo, jos primokytas, patraukė prie plėšiko namų ir, kai tas pa- 
klausė, kas yra abiejuose krepšiuose, atsakė: 

— Jautis apkrautas stebuklingaisiais akmenimis, kurie yra princo. 

Nedorasis plėšikas pamanė, kad jis galėtų pasisavinti visą krovinį, 
atidavęs aną stebuklingąjį akmenį; jis vėl jį įdėjo į langą, pasišaukė 
princą ir jam tarė: 

— Aš tik norėjau tave išbandyti. Man nereikia jokių turtų. Išsiimk 
stebuklingąjį akmenį ir keliauk sveikas. 

Princas atsakė: 


— Aš jau atsiėmiau stebuklingąjį akmenį. Bet kur man pasidėti abu 
krepšius su stebuklingaisiais akmenimis? 


Plėšikas tarė: 

— Gali juos palikti, kur tik nori. 

Princas liepė abu krepšius nukelti, išsiėmė stebuklingąjį akmenį iš 
lango, parėjo pas Pranasinę, viską jai papasakojo ir pavadino keliauti 
kartu į jo tėviškę. 

Ji sutiko, jiedu iškeliavo ir po kelių dienų sugrįžo į tą vietą, kur 
princas gyveno. Tada jis jai tarė: 

— Tikriausiai būtų geriau, jeigu tu šiąnakt nakvotum girliandų meist- 
ro namuose. Rytoj pakalbėsiu su tėvu ir tave jam pristatysiu pagal pa- 
protį. 

O girliandų meistrui, kurį nuo seno pažino, jis taip pat pasakė: 

— Leisk šitai mergelei per šią naktį prabūti savo namuose. Rytoj 
aš ją parsivesiu namo. Ir gerai žiūrėk, kad jai nieko pikta neatsitiktų. 
Aš tau atlyginsiu visas išlaidas. 

Girliandų meistras sutiko, ir princas aplankė tėvą, pašnekėjo su juo, 
papasakojo, kaip gavo stebuklingąjį akmenį, ir prižadėjo kitą dieną jam 
jį atnešti. Tada nuėjo į savo paties namus ir tarė savo pirmajai Žmonai: 

— Kur aš galėčiau šitą stebuklingąjį akmenį laikyti? 

Ji patarė jam įdėti į langą, jis įdėjo ir atsigulė miegoti. 

Princo žmona buvo labai susidraugavusi su miesto kotvalu ir jį lan- 
kydavo. Jai pasirodžius, kotvalas paklausė, kodėl ji taip vėlai naktį 
atėjo, ir ji viską papasakojo apie stebuklingąjį akmenį. Kotvalas pri- 
kalbėjo jam atnešti akmenį, nes labai norįs jį pamatyti. Ji parėjo ir 
akmenį atnešė, kotvalas labai apsidžiaugė galėsiąs jį turėti ir pasidėjo 
savo namuose. O princo žmona sugrįžo namo ir atsigulė. 

Rytą karalius pasišaukė sūnų ir pasakė norįs matyti stebuklingąjį 
akmenį. Princas nuėjo jo atnešti, bet neradęs staiga pamišo ir tik kartojo 
tuos pačius žodžius: 

— Jis čia buvo, grąžink man jį! 

Karalius netrukus sužinojo, kas sūnui atsitiko, paliepė jį jam atvesti 
ir visokiausiais vaistais bandė gydyti. Po dešimties ar dvylikos dienų 
Pranasinė pabūrusi sužinojo, jog princui nusilpo protas, o stebuklingasis 
akmuo atiteko kotvalui. Kol princas akmens neatgaus, negalės pasveikti. 
Taigi ji ryžosi paimti akmenį ir išgydyti princą. Pranasinė pasisakė gir- 
liandų meistrui, ką yra sumaniusi, o tas jai patarė apsišaukti jo sese- 
rimi ir lipti ant namo stogo. 

Vaikščiodamas po miestą, kotvalas pamatė mergelę ant stogo ir tarė 
girliandų meistrui: 

— Šįvakar sutemus aš ateisiu tavo sesers lankyti. 

O šis atsakė: 

— Mano sesuo davė įžadą, kad nepriims jokio svečio, jeigu tas jai 
nepadovanos stebuklingojo akmens. 

Kotvalas prižadėjo atnešti ir pasitraukė. 

Tačiau mergelę nusižiūrėjo ir karaliaus patarėjas ir tarė girliandų 
meistrui: 

— Aš šįvakar ateisiu tavo sesers aplankyti. 


Mergelės pamokytas girliandų meistras sutiko, o anas atsakė pasi- 
rodysiąs pasibaigus nakties pirmos sargybos laikui. 


Paskui prisistatė pirmasis ministras ir susitarė, kad ateis, bet tik pa- 
sibaigus antrajai nakties sargybai. Galiausiai išėjo ir pats karalius 
pakvėpuoti grynu oru ir, pamatęs mergelę ant stogo, pasakė ateisiąs 
per paskutinę nakties sargybą. 

Mergelė, sužinojusi, jog jie visi ketina ateiti svečiuotis, pasirūpino 
didelį puodą, įpylė į jį du litrus pieno ir litrą vandens, užkaitė, atsi- 
nešė žolių, ąsotį vandens ir viską pasidėjo šalia. Sutemus vakarui, vie- 
ną kėdę pasistatė prie ugnies sau pačiai sėdėti, o antrą pastatė svečiams. 
Tada ėmė maišyti pieną su vandeniu. 

Tuo tarpu pasirodė kotvalas ir atnešė stebuklingąjį akmenį. Mergelė 
jį pasiėmė, pasiūlė kotvalui gėrimo, iš anksto sumaišyto pieno su van- 
deniu, ir jiedu šnekėjosi, kol baigėsi pirmoji nakties sargyba. Tada, 
kaip buvo sutarta, atėjo karaliaus patarėjas. Kai jis pabeldė į duris, 
kotvalas pasiteiravo mergelę, kas ten toks. Užgirdęs, kad tai karaliaus 
patarėjas, jis nusigando ir klausė, kur jam pasislėpti. Pranasinė jį ištepė 
cukraus sirupu, apliejo vandeniu, apvoliojo visą vata ir pririšo prie 
lango. 

Tada įėjo karaliaus patarėjas, atsisėdo ir ėmė šnekučiuotis. Ji girdė 
jį pienu su vandeniu, ir taip praėjo antroji nakties sargyba. Tada pri- 
sistatė pirmasis ministras ir pabeldė į duris, o patarėjas paklausė mer- 
gelę, kas ten toks. Kai ji pasakė kas, patarėjas labai nusigando ir tik 
klausė, kur galėtų pasislėpti. Ji pasakė, kad paslėpė jau kotvalą lan- 
ge, aplipdė patarėją vata ir padarė iš jo baidyklę. Tada uždengė demb- 
liu ir atidarė pirmajam ministrui duris. Jis įėjo, sėdo ant kėdės kaip 
kiti ir ėmė šnekėtis su mergele. Baigėsi ir trečia nakties sargyba. Tada 
atėjo pats karalius ir ėmė belsti į duris. Pirmasis ministras pasiteiravo, 
kas ten toks, o užgirdęs labai nusigando, nes drebėjo dėl savo gyvy- 

bės, ir paklausė, kur galėtų pasislėpti. Mergelė jį nuvedė prie kotvalo, 
pakišo po bambukiniu uždangalu ir įsileido karalių. 

Karalius įėjo ir ėmė su mergele šnekėtis. Tuo tarpu patarėjas po 
dembliu ir pirmasis ministras po bambukiniu uždangalu pamatė baisiai 
atrodantį kotvalą ir dar labiau nusigando. Tuo pat metu ir karalius, 
žvalgydamasis po kambarį, pamatė kotvalą ir paklausė: 

— Kas ten toks pririštas? 

Mergelė atsakė: 

— A, tai jaunas žmogėdra, čia aš jį pririšau. 

Tai užgirdęs, kotvalas pašoko. Karalius pamanė: „Jis mane suės!“ 
Karaliaus patarėjas taip pat pamanė: „Jis mane suės!“ Ir pirmasis mi- 
nistras pamanė: „Jis mane suės!“ Ir parbėgo jie kiekvienas į savo na- 
mus, kotvalas taip pat išbėgo namo. 


Sugrįžęs į rūmus, karalius įsakė savo generolams su kariuomene 
traukti į girliandų meistro namus ir nukauti žmogėdrą. Kariai išžygiavo 
ir apsupo namą. Tai pamačiusi, mergelė tarė: 

— Tai labai romus jauniklis žmogėdra ir dar visai nepavojingas. 

Tada generolai pasitraukė, paskui juos išžygiavo ir kariuomenė. 
O karalius nuėjo parsivesti sūnaus iš girliandų meistro namų ir, matyda- 
mas, kad princas dar neatgauna proto, labai sumišo ir paklausė, kas jam 
pasidarė. Tačiau teišgirdo tokį atsakymą: 

— Jis čia buvo, grąžink man jį! 

Bet vos jis ištarė „grąžink man jį!“, mergelė įdėjo jam stebuklingąjį 
akmenį į delną, ir tą patį mirksnį princas pasveiko, išsitrynė aliejumi, 
nusimaudė ir išgėrė šerbeto. 

Per dvi dienas jis visai pasitaisė, ir mergelė jam išpasakojo visą 
istoriją, kaip buvo prarastas ir vėl atgautas stebuklingasis akmuo, ir 
liepė jam eiti namo pas karalių. Ten jis atidavė stebuklingąjį akmenį 
tėvui, o tėvas atidavė brahmanui. Princas nuteisė savo pirmąją Žmoną 
ir kotvalą mirti, o Pranasinę su didžiausia iškilme parsivedė į rūmus. 
Karalius sūnui atidavė karalystę. Pats išėjo į miškus ir tapo atsiskyrėliu. 
Neilgai trukus, į tą karalystę atkeliavo penki Pranasinės broliai, ieško- 
dami sesers. Jaunasis karalius liepė juos suimti, o nubaudęs išgavo iš 
jų žodį, jog nebeplėšikaus, apdovanojo pinigais ir paleido. O pats. lai- 
mingai valdė savo karalystę ligi pat amžiaus galo. 


MANIKLALAS 


Kartą gyveno karalius, turėjęs tik vienui vieną dukterį. Mergaitė 
nuo pat gimimo buvo menkos sveikatos. Karalius prikvietė daugybę 
daktarų, kurie su didžiausia atida ją žiūrėjo, tačiau visi vaistai, valgio 
draudimai, visi atsargumai, žodžiu, visas vargas buvo veltui. Mergaitė 
kasdien vis labiau nyko. 

O karalius, nors ir koks turtingas bei galingas, matydamas sergant 
savo dukrelę, taip pat nebegalėjo džiaugtis gyvenimu, ir visos jo min- 
tys krypo tik į viena, kaip ją išgydyti. Taip ėjo dienos. Bet kartą Iū- 
muose pasirodė atsiskyrėlis. Išgirdęs apie karaliaus dukters ligą, jis 
tarė: 

— Karaliau, tavo duktė išgytų, jeigu suvalgytų apelsiną. 

Tai taręs, atsiskyrėlis išėjo. 

Dabar karalius gavo sunkų uždavinį. Atsiskyrėlis vien paminėjo apel- 
siną, bet nė žodžiu neprasitarė, iš kur, iš kokio sodo tą vaisių nuskinti. 
Užtat karalius įsakė apskelbti, dundant būgnams: 

— Mano duktė tam teks už žmoną, kieno apelsinas sugrąžins jai 
sveikatą, o priedo jis gaus ir karalystę! 

Toje šalyje apelsinai buvo didelė retenybė. Ten buvo tik vienas 
apelsinmedis, ir jis augo valstiečio sode. Valstietis jį buvo su didžiau- 
siais vargais parsigabenęs iš tolimų kraštų. Kaip tik tais metais apelsin- 
medis turėjo vesti pirmuosius vaisius. Ir iš tikrųjų, vaisių užderėjo gau- 
siai, kaip kad bengališkųjų svarainių, ir jie buvo saldūs Kaip saldžiau- 
sios slyvos. 

Tas valstietis turėjo tris sūnus — Džadų, Gosthą ir Maniką. 

Vos užgirdęs karaliaus skelbimą, valstietis prikrovė pintinę rinktinių 
apelsinų ir, duodamas Džadui, tarė: 

— Skubėk su šiais vaisiais į karaliaus rūmus. Jeigu turėsi laimę ir 
princesė, jų užvalgiusi, pasveiks, tu ją galėsi vesti. 

Užsikėlęs pintinę su apelsinais ant galvos, pasileido Džadus tiesiau- 
siu keliu į rūmus. Eidamas sutiko nykštuką. O nykštukas ir klausia: 

— Ką tu neši toje pintinėje? 

Džadus pasipūtęs atsakė: 

— Varles, žmoguti! 

— Tegul taip ir bus! — sušuko nykštukas ir, tuos žodžius taręs, pra- 
nyko iš akių. 

Vartininkai, užgirdę, kad Džadus atnešė apelsinų, jį sutiko su di- 
džiausia pagarba ir nuvedė pas karalių. Bet kai karalius nekantriai nu- 
dengė pintinę, iš jos iššlepsėjo didžiausios varlės ir užšoko jam ant tur- 
bano. Visi apelsinai pintinėje buvo virtę varlėmis, ir toli gražu nebeat- 
rodė, kad Džadus laimės princesės ranką ir karalystę. Visai priešingai, 
jį apipuolė karaliaus tarnai ir sargai, sumušė vienomis mėlynėmis, ir jis 
turėjo dar džiaugtis, kad galvos nepalydėjo. 

Dabar valstietis pasiuntė Gosthą su didžiule pintine, pilna apelsinų. 
"Ir jis sutiko nykštuką, o tas vėl paklausė, kas yra pintinėje. 

— Ten tik moliūgo sėklos, — atsakė Gosthas. 

— Tegul taip ir bus, — tarė nykštukas. 

Vartininkai iš pradžių visai nenorėjo Gostho įsileisti. Jie sakė: 

— Visai neseniai vienas toks buvo atėjęs, o tik suteršė karaliaus 
turbaną. Kas žino, ką tu ten nuneši! 

Kai Gosthui vargais negalais pavyko perkalbėti sargybinius ir patekti 
į rūmus, nesunku įsivaizduoti, kas dėjosi toliau. Vargšas Gosthas ne- 

trukus vėl atsidūrė už vartų, tik visas numargintas guzais ir mėlynėmis, 
įdrėskimais ir kraujuojančiomis žaizdomis. 

Ano valstiečio namuose Manikas buvo laikomas tikru kvaišeliu. To- 
dėl niekam nė į galvą neatėjo jį siųsti su apelsinų pintine į rūmus. Jis 
pats susiruošė pas karalių bandyti laimės. Ir tol neatstojo nuo tėvo, kol 
tėvas jam leido eiti. 

Ir iškeliavo Manikas su apelsinų pintine. Priešais jį taip pat išdygo 
nykštukas ir paklausė: 

— Ką tu neši toje savo pintinėje? 

Manikas atsakė: 

— Šitoje pintinėje nešu apelsinus karaliaus dukteriai. Kai tik ji su- 
valgys apelsiną, tai ir pasveiks. 

— Tegul taip ir bus! — tarė nykštukas ir nuėjo sau. 

Nebuvo lengva Manikui pakliūti į rūmus. Jis turėjo pulti vartinin- 
kams po kojų ir sudėjęs rankas su ašaromis prašytis įleidžiamas. Ga- 
liausiai tie sutiko, tiktai perspėjo: 

— Jeigu tu čia neši varles ar moliūgo sėklas, ar dar ką panašaus, 
tai žinok, kad būsi be pasigailėjimo užmuštas. 

Tačiau šį kartą pintinėje buvo apelsinai, ir vos pažvelgęs į auksu 
tviskančius vaisius, karalius nebesitvėrė džiaugsmu. Nieko nelaukęs, 
jis nusiuntė vaisius dukteriai ir liepė pasiuntiniams tuoj pat pranešti, 
ar jie padėjo. 

Neilgai trukus, nors jau karalius buvo ėmęs nekantrauti, pasirodė ir 
pati princesė su linksma žinia. Iš didelės pintinės ji suvalgė tik vieną 
apelsiną ir visiškai pasveiko. Karalius labai apsidžiaugė, bet čia pat 
pagalvojo: „Ak, ką aš padariau! Negi dabar turėsiu atiduoti savo duk- 
terį šitam valstiečiui už žmoną?“ 

Tada jis nusprendė, nors ir kažin kas, neduoti Manikui žadėtojo at- 
lyginimo. 

Maniklalas negalėjo atsidžiaugti. Jis jau kone jautėsi esąs nepri- 
lygstamo grožio princesės vyras. Tačiau karalius jam tarė: 

— Na gerai, tu man labai pasitarnavai. Bet žinok, kad ne taip pa- 
prasta vesti karalaitę. Užtat turėsi dar kai ką padaryti. Aš jau net žinau, 
koks tai bus darbas. Tu turėsi man pastatyti laivą, kuris galėtų vande- 
niu plaukti ir sausuma šliuožti. Bet jei nemokėsi, mesk iš savo galvos 
mintį apie vestuves su karalaite! 

Manikas jau vaizdavosi esąs pasakų princas, o šitie karaliaus žo- 
džiai vėl sugrąžino jį į žemę. Jis nusilenkė karaliui ir pasitraukė sa- 
kydamas: 

— Gerai, pone. 

Manikas parėjo namo ir pasipasakojo tėvui ir broliams, kaip jam 
sekėsi. Visi Maniką laikė didžiausiu kvailiu. Teisybė, jam pavyko iš- 
gydyti karalaitę, bet pastatyti tokį laivą, kaip liepia karalius, tai tik 
anie broliai galį. 

Džadus stvėrė kirvį, norėdamas tuojau pat stoti prie darbo. Jis nuėjo 
į mišką, nusikirto medį ir ėmė ręsti laivą. Jis buvo nusprendęs, kad 
laivą pastatys dar tą pačią dieną. Tačiau kas pasirodė jam taip dar- 
buojantis? Aišku, mielas bičiulis nykštukas. Jis sušuko: 

— Laba diena, Džadunathai, ką tu čia dirbi? 

— Darau statinę, — atsakė Džadus. 

— Tegul taip ir bus, — tarė nykštukas ir dingo. 

Džadus dirbo toliau, bet nors ir labai stengėsi, laivas niekaip neišėjo. 
Jis ir šiaip bandė, ir taip, o iš medžio darėsi tik statinė. . 

Džadus supyko ir metė tą medį šalin. Paėmė kitą gabalą, paskui 
dar vieną, antrą, trečią, tačiau, kad ir kaip stengėsi, iš jų išeidavo tik 
statinės. Bet visos statinės buvo labai dailios. Vakare grįždamas namo, 
jis parsinešė tris keturias tokias statinaites, nes jam pagailo jas tokias 
gražias miške palikti. 

Tada į mišką išsiruošė Gosthas laivo statyti, bet ir jam per nykštuko 
malonę nelabai kitaip sekėsi. Vakare grįždamas namo, jis nešėsi ne 
laivą, o keletą gerai pavykusių arklų. 

Dabar savo laimės bandyti išėjo Manikas. Kai tik pasirodė nykštukas 
ir paklausė, ką jis čia veikiąs, Manikas paprastai ir dailiai atsakė: 

— Aš noriu laivą pastatyti, kuris galėtų ir vandeniu plaukti, ir sau- 
suma šliuožti. Jeigu man pavyks, karalius atiduos savo dukterį. 

Tai girdėdamas, nykštukas tiktai pasakė: 

— Tegul taip ir bus! 

Manikas nusikirto medį, supjaustė ir jau žiūrėjo, kaip lentas suleisti. 
Bet viskas ėmė darytis savaime. Visos dalys pačios susidėjo, susirikiavo, 
ir prieš jį stojo neapsakomai dailaus darbo laivas. Irklininkų nebuvo 
matyti, nebuvo ir irklų nei burių. Tačiau laivas plaukė. Jis net pats 
žinojo, į kur plaukti reikia ir kada sustoti. Laivas buvo povo pavidalo, 

visas labai gražiai margiausiomis spalvomis ištapytas. Denyje pleveno 
mėlynos, raudonos, geltonos ir žalios šilko vėliavėlės. Puikiausi sienų 
ir grindų kilimai, dembliai, pagalvėlės, užtiesalai, apmušalai, rožiniai ir 
violetiniai, aksominiai, prikimšti plunksnų, puošė laivo vidų. Ten dar 
buvo nuostabiausių daiktų iš nykštuko karalystės, apie kuriuos ir tu, 
ir aš vien girdėję tesame. 

Karalius sėdėjo didžiojoje menėje, kai pro duris įplaukė Maniklalo 
laivas. Išvydę neapsakomą laivo grožį, prašmatnų jo įrengimą, rūminin- 
kai kone pametė galvas. Karalius taip pat labai stebėjosi, tačiau to 
neparodė, tik tarė rimčiausiu balsu: 

— Vien šito per maža, mielas jaunikaiti, turėsi dar kitą darbą nu- 
veikti. Jeigu tu man parneši plunksną iš drakono uodegos, kuri savo 
grožiu papuoštų mano karūną, gal tada ir gautum mano dukterį! 

— Gerai, pone, — atsakė Manikas, nusilenkęs karaliui, ir iškeliavo 
ieškoti drakono plunksnos. O tas drakonas buvo šiurpi pabaisa, roplys ir 
paukštis drauge. Jis buvo labai irzlus, gudrus kaip gyvatė, turtingas 
kaip Kuberas, turto dievas. Gyveno tokioje karalystėje per mėnesį kelio, 
neregėtame mieste aukso rūmuose, pastatytuose ant neregėtos upės 
kranto. Vos išvydęs žmogų, drakonas jį prarydavo kaip uogą ar saldainį. 

Manikas keliavo į baisiojo drakono šalį. Visų sutiktųjų klausinė- 
damas, ėjo tiesiai į priekį, nepasuko nei į kairę, nei į dešinę, nakvodavo 
kokiuose nors pakelės namuose, o rytui išaušus, vėl toliau traukdavo. 

Kur tik Manikas nakvodavo, visur jį perspėdavo, kad neitų į dra- 
kono šalį. Vieną naktį jis apsistojo turtuolio namuose. Jiedviem šneku- 
čiuojant, tas jam tarė: 

— Girdėjau, sūnau, kad keliauji į drakono šalį. Sako, jis daugybę 
visokiausių dalykų žino. Aš pamečiau savo geležinės spintos raktą. Pa- 
siteirauk drakono, gal jis galėtų patarti, kur man to rakto ieškoti. 

Manikas atsakė: 

— Gerai, pone. Pasistengsiu sužinoti. 

Kitą kartą Manikas gavo nakvynę vieno labai puikiai gyvenančio 
žmogaus pastogėje. Tik jo sunkiai serganti duktė nepakilo iš patalo. 
Nė vienas gydytojas negalėjo suprasti, kokia čia liga, o mergaitė akyse 
nyko. Tas turtingas žmogus Manikui gausiai patiekė valgio, o paskui 
tarė: 

— Tu man padarysi didžiausią paslaugą, jeigu paklausi drakoną, kaip 
išgydyti mano dukterį. 

— Iš visos širdies pasižadu tą padaryti — atsakė Manikas. 

O po mėnesio Manikas išvydo ant neregėtosios upės kranto tviskant 
aukso rūmus. Per upę nebuvo jokio kelto, niekur nebuvo matyti nė 
laivelio. Ten buvo tik toks senis, kuris Žmones perkilnojo ant savo 
pečių. Užsiropštęs, tam seniui ant kukšteros, persikėlė per upę ir Ma- 
nikas. 

Senis tarė: 

— Sūnau, paklausk drakoną, kada aš būsiu laisvas nuo šito sun- 
kaus, sekinančio darbo. Nevalgęs, nemiegojęs turiu dieną naktį Žmones 
ant savo kupros per upę kilnoti. Dar vaikas būdamas, pradėjau kilnoti, 
o dabar jau mano galva visa pražilus. 

Manikas atsakė: 

— Nesikrimsk, seneli. Būk ramus, aš išdėstysiu drakonui tavo pra- 
šymą. 

Persikėlęs per upę Manikas netrukus pasiekė auksinius drakono rū- 
mus. Drakono tuo tarpu nebuvo namie. Buvo tik drakono pati; išvydusi 
Maniką, ji sušuko: 

— Bėk ir gelbėk savo gyvastį, mielas jaunikaiti! Drakonas praris 
tave, vos tik pamatęs. 

Manikas atsakė: 

— Aš turiu gauti drakono uodegos plunksną. Negaliu į savo kraštą 
grįžti, motin, be šitos plunksnos. Ir dar turiu sužinoti, kur dingo ano 
turtuolio raktas. O sergančios mergaitės tėvas prašė paklausti, koks 
vaistas galėtų išgydyti jo dukterį. O paskui dar senis, kur kilnoja Žžmo- 
nes per upę, nori žinoti, kaip jis galėtų palengvinti sunkią savo dalią. 

Drakono pati sušuko: 

— Koks įžūlus vaikėzas! Negana, kad jam gyvybė gelbstima, jis dar 
nori tiek dalykų sužinoti. Kas gi tu toks, jaunikaiti? 

Manikas tarė: 

— Aš tiktai Manikas, motin. Jeigu sugrįšiu be plunksnos, neleis ka- 
ralius savo dukters už manęs. Užtat man būtinai reikia drakono uodegos 
plunksnos. 

Nors drakono pati ir šiurpiai atrodė, širdies ji buvo geros. Pilnu 
užuojautos balsu ji tarė: “ 

— Gerai, vaike, slėpkis po lova. Jeigu turėsi laimę, išsipildys tavo 
noras. 

Manikas palindo po drakono lova. Pavakary sugrįžo drakonas. Pati 
greit jam padėjo vandens dubenį nusiprausti. Vakarienei sustatė daug 
aukso dubenėlių ir lėkštę. Drakonas buvo labai suirzęs. Jam buvo tai šis, 
tai tas negerai, nenorėjo nė valgio liesti, tik šniukštinėjo visur ir ga- 
liausiai sušuko: 

— Kas čia yra? Aš užuodžiu žmogų! Oho! Aš užuodžiu žmogų; 
duok man tą žmogų suvalgyti! 

Girdėdamas tokius žodžius, Manikas visas pašiurpo, net ir drakono 
pačios širdis suspurdėjo iš baimės. Tačiau ji greit susitvardė ir su mo- 
terišku gudrumu bei klasta paaiškino, kad tikrai čia buvo atėjęs Žžmo- 
gus. Matyt, tai ir bus jo kvapas. Tačiau žmogus pabėgęs kiek tik jo 
kojos nešusios, vos išgirdęs baisų drakono vardą. Tada drakonas nuri- 
mo ir godžiai griebė valgį. 

Drakonas pavalgė, atsigulė ir greit užmigo. Drakonui užmigus, ilga 
jo uodega išsprūdo iš po antklodės ir nukaro per lovos kraštą. Pa- 
čiame uodegos gale buvo kuokštas labai gražių plunksnų. O po lova 
kiūtojo Manikas. Greitai kaip žaibas jis išlindo ir išpešė pačią gražiąją 
plunksną. Drakonas pajuto peštelėjimą ir per miegus suniurnėjo: 

— Pačiute, pačiute! Kažkas mane traukia už uodegos. Oho! Aš užuo- 
džiu žmogaus kvapą! 

Bet drakono pati atsakė: 


— Tu klysti, mano mielas. Tavo uodegos plunksnų kuokštas labai 
tankus, matyt, jis bus kur įkliuvęs. O kad žmogus čia buvo atėjęs, jau 
tau sakiau. Jis tiek pritauškė visokiausių dalykų, klausinėjo, kur galėtų 
toks raktas būti pamestas. 

— Oho! Apie tą raktą aš viską žinau! — tarė drakonas.— Vaikas jį 
paėmė ir įkišo į prairusį čiužinį. 

— Taigi — atsiliepė drakono pati — Paskui jis dar kažin ką šne- 
kėjo apie sergančią mergaitę. 

Drakonas atsakė: 


— Varlė nukando tos mergaitės plaukų sruogelę. O ta varlė tupi 
savo urvelyje namo kertėje. Jeigu kas plaukus iš urvelio ištrauktų, 
mergaitė ir vėl sveika būtų. 

Drakono pati tarė: 

— Tai štai kodėl ji serga! O kaip yra su tuo jaunikaičio paminėtu 
seniu, kuris žmones per upę kilnoja? 

Drakonas nelaukęs sušuko: 

— Ai, tas senis baisiausias kvailys. Kodėl jis nenumeta ko nors 
vidury upės ir neina namo? Tada tas jo numestasis turėtų žmones kil- 
noti ligi pat savo amžiaus galo. 

Manikas viską girdėjo. Dabar jis tik laukė aušros, kada galės, dra- 
konui vėl išskridus, lįsti iš po lovos. Ir iš tikrųjų, papusryčiavęs dra- 
konas išskrido iš namų. Manikas išlindo, geroji drakono pati ir jam 
pridėjo daugybę rinktinių valgių, ir jis kirto kiek tik tilpo. Tada Ma- 
nikas, vos nulaikydamas ašaras, atsisveikino su drakono pačia. Ji pri- 
glaudė jį prie savo krūtinės, palaimino, uždėjusi ranką jam ant galvos, 
padovanojo kKapšelį, storai prikimštą didžiausios vertės brangakmenių, 
kurių užtektų ir karaliui išpirkti. 

Manikas vėl atėjo pas senį prie upės, o tas bemat paklausė: 

— Ar sakė ką apie mane drakonas? 


— Taip, — atsakė Manikas, — bet pirmiau perkelk manė per upę, aš 
labai skubu. 

Greitai užsikėlė jį senis ant pečių ir pernešė per upę, o tada Ma- 
nikas tarė: 

— Mielas bičiuli, kai kitą kartą ką nors neši, numesk vidury upės. 
Tada visiems laikams būsi laisvas nuo šito darbo. 

Tai išgirdęs, senis šimtą kartų dėkojo, o paskui tarė: 

— Mažasis mano bičiuli, tu man tiek gera padarei, kad aš tave ir 
dar kartą per upe perkelsiu. 

Manikas atsakė: 

— Tu labai geras, bičiuli, širdingiausiai dėkoju. Bet mano labui tu 
jau tiek nuveikei, kad man stačiai nederėtų jodinėti senam žmogui ant 
pečių vien dėl malonumo. Gyvenk laimingai, seneli, aš einu. 

Keturias dienas keliavęs, Manikas priėjo namus turtuolio, turinčio 
sergančią dukterį. Čia jį gražiai priėmė ir klausė, ar drakonas pasakė, 
kaip gydyti ligonę. 

— Taip, — tarė Manikas. 

Jis priėjo prie kertės, iškasė varlės urvelį ir atėmė pląukų sruogą. 
Dvejus metus nepakilusi iš patalo mergaitė kaipmat striktelėjo iš lovos 
ir, trykštanti sveikata ir džiaugsmu, sukosi po namus. 

Taip pat ir tam žmogui, kurio buvo raktas dingęs, Manikas galėjo 
patarimu pagelbėti, ir už tai gavo pilną pinigų kapšą. Tada Manikas 
sugrįžo į savo kraštą. Jis patraukė tiesiai į rūmus ir atidavė karaliui 
drakono plunksną. Visi žmonės kėlė Maniką į padanges ir šnibždėjosi, 
kaip neteisingai su juo elgiasi karalius. „Karalius neturėtų. — taip jie 
šnekėjo, — toliau atidėlioti savo dukters vestuvių su Maniku.“ 

Ir kas karaliui liko daryti? Galiausiai jis buvo priverstas duoti toms 
vestuvėms sutikimą. Su didžiausia iškilme ir linksmybe vedė Manikas 
princesę, o Manikas juk turėjo parsinešęs iš drakono šalies pakankamai 
brangenybių, kad galėtų prašmatniai, be rūpesčio gyventi. Karaliui la- 
bai pasidarė pavydu žento turtų. Jis sau nusprendė: „Jeigu drakono 
šalyje tokių gėrybių galima gauti, tai ir aš ten keliausiu!" 

Netrukus karalius ir išsirengė kelionėn į drakono šalį. Tik jam 
nebuvo lemta ją pasiekti. Senis jį užsisodino ant pečių kelti į kitą 
krantą, bet vidury upės staiga sustojo ir numetė žemėn. Iš pradžių 
karalius nustebo, paskui supyko, paskui pradėjo barti ir plūsti senį. 
O galiausiai rankas sudėjęs ėmė maldauti. Bet senis nei matyti, nei 
girdėti nenorėjo, kaip keičiasi karaliaus ūpas. Jis vien stengėsi pasiekti 
krantą, o pasiekęs lėkė namo kiek tik kojos nešė. Tik per tą skubėji- 
mą užmiršo karaliui pasakyti paslaptį, kokiu būdu jis gali tapti laisvas. 

Nuo to laiko karalius buvo priverstas kilnoti žmones ant savo pečių 
per upę, ir jis taip tebevargsta ligi šios dienos. Jeigu kuris keliautumėt 
į drakono šalį, atskleiskite vargšui karaliui šitą paslaptį. Bet neužmirš- 
kite, išduokite ją tik tada, kai šiame krante vėl atsistosite ant tvirtos 
žemės. 


is 


PUODŽIUS IR TIGRAS 


Senais senais laikais gyveno tokia moterėlė prie pat didelio tamsaus 
miško. Ji liko vienui viena nuo tada, kai jos vyrą užpuolė tigras ir 
taip smarkiai apdraskė, kad tas netrukus mirė. Taigi ji viena gyveno 
ir buvo tokia sena, jog nebegalėjo užkopti ant stogo ir pataisyti, ką 
vėjas su lietumi buvo žalos pridarę, įstengė tiktai šiaip taip išsi- 
virti valgį ir kantriai laukti, kada mirties dievas ir ją pasišauks. 

Vieną naktį senutei buvo visai nekaip. Švysčiojo žaibai, griausti- 
nis drebino dangų, o lietus pylė kaip iš kibiro. Per stogo skyles van- 
duo varvėjo į vidų, tekšt tekšt tekšt, tekšt tekšt tekšt. 

— O varge varge! — sušuko senutė — ką man dabar daryti, kur man 
dėtis? Tas tekšt tekšt tekšt, tekšt tekšt tekšt nuvarys mane į kapus! 

Ir ji valkiojo savo demblį ir visokią mantą iš vienos trobos 
kertės į kitą. 

Lauke prie trobelės stovėjo prisiglaudęs didžiulis tigras. Žaibas, 
griaustinis ir kliokiantis lietus išginė jį iš miško. Jis prisispaudė prie 
molinės sienos, ieškodamas priedangos nuo lietaus, ir išgirdo senutę 
aimanuojant: „Kur man pasidėti? Šitas tekšt tekšt tekšt, tekšt tekšt tekšt 

iki gyvo kaulo man įsiėdė!“ Ir dar tigras girdėjo keisčiausius garsus, 
kurie toli gražu jam nebuvo pažįstami. Juos kėlė senutė, tai šen, tai 
ten slankiodama po trobą. Tigras pagalvojo: „Šitas Tekšt tekšt tekšt 
tikriausiai labai baisus padaras!“ Paskui jis girdėjo demblį per aslą 
velkant ir pamanė: „Kokius keistus jis leidžia garsus!" 

Per keletą mylių nuo miško buvo kaimas, pačiame jo gale gyveno 
puodžius su pačia savo trobelėje. Puodžius buvo išjojęs su asilu parsi- 
gabenti molio, bet jį užklupo lietus. Sutemo, puodžius jau norėjo namo 
grįžti, bet niekur neberado asilo. Kaip jis eis be asilo namo? Tai ir 
ieškojo toliau. Lietus jį permerkė ligi paskutinio siūlelio, ir jis nė kiek 
nepralinksmėdavo, kai, tvykstelėjus žaibui, vis dar niekur neužmatė 
asilo. 

Puodžius visai išklydo iš kelio ir, užuot pasukęs į savo kaimą, nu- 
klydo į priešingą pusę. Taip jis pasiekė senutės trobą lyg tyčia iš tos 
pusės, kur tigras susigūžęs slėpėsi nuo lietaus. Sužaibavus puodžius 
spėjo neaiškiai pamatyti prie trobelės stovint kažkokį gyvulį. Jis pa- 
manė, jog čia bus jo asilas, įtūžęs pribėgo prie tigro, ėmė tampyti už 
ausų ir pliekti, bardamasis: 

„— Ak tu, nedėkingas galvijau, aš turėjau visur lakstyti, tavęs ieško- 
damas! Tu nenaudėli! Stovėsi čia man prie senės trobelės, įsispraudęs 
į kertę! 

Tigras per savo amžių nieko panašaus nebuvo patyręs, užtat dabar 
pamanė: „Čia, matyt, ir bus anas Tekšt tekšt tekšt, apie kurį ta mote- 
riškė šnekėjo. Geriau jau aš patylėsiu.“ Naktis iš tikrųjų tokia tamsi 
buvo, kad nieko negalėjai pažinti. Puodžius užšoko ant tigro ir, smarkiai 
jį talžydamas, nujojo ligi savo paties trobos, vėl apmušė, nes dar te- 
bebuvo labai labai supykęs. Paskui kietai supančiojo priekines kojas, 
ant kaklo užnėrė stiprią virvę ir užvyniojo ant stulpo, prie kurio nak- 
čiai rišdavo asilą. Tada nuėjo gulti. 

Kitą rytą jo pati nubudusi pažiūrėjo pro langą ir staiga su- 
šuko: | 

— O jergutėliau, tai bent tigras! Tigras pririštas prie stulpo, kur 
asilas turėjo stovėti. 

Ji pribėgo prie savo dar tebemiegančio vyro ir ėmė žadinti: 

— Kelkis, kelkis! Ką tu iškrėtei praėjusią naktį? Kur asilas? 

Puodžius atsisėdo, pasitrynė akis ir subambėjo: 

— Moteriške, ar negali leisti savo vyrui ramiai pamiegoti? Pati juk 
žinai, kaip vėlai naktį sugrįžau. 

Tačiau ji atsakė: 

— Tu gi tigrą pririšai prie stulpo. 

— Gal tau akys nebešviečia! — rąžydamasis ir žiovaudamas tarė 
puodžius.— Pats vakar pririšau asilą. Tas prakeiktas gyvulys buvo nu- 
bėgęs net ligi senės trobelės pamiškėje. 

— Jeigų manimi netiki —tarė puodžiuvienė— eik ir pasižiūrėk 
pats! 

Puodžius pašoko iš lovos ir priėjo prie lango. Jis pasitrynė akis, 
paskui vėl pasitrynė ir negalėjo suprasti, ar sapnuoja, ar taip yra iš 
tikrųjų. Bet buvo jo pačios teisybė. Netoli trobelės stovėjo tigras, 
tvirtai pririštas prie stulpo! Priekinės kojos buvo trumpai supančiotos 
ir prie jų prilenkta galva. Puodžius sušuko savo pačiai: 

— Žmon, aš visai nesuprantu, kaip čia buvo! Aš juo jojau, mušiau 
jį, pririšau, o jis kad nors ką. 

Kol jiedu svarstė, kaip čia galėjo būti, atėjo du kaimynai. 

— Ak, ak,— šaukė jie— Bravo, bravo! Kaip tu pagavai tigrą be 
jokio ginklo, plikomis rankomis? 

Greit sukilo ant kojų visas kaimas, ir galite įsivaizduoti, kokia pa- 
sidarė sumaištis! Žmonės plaukte plaukė prie puodžiaus trobelės pasi- 
žiūrėti tigro, kuris tykiai stovėjo, pririštas prie stulpo. Tigras, kurio 
taip baisiai bijojo visas kaimas, dabar čia stovėjo romus kaip avi- 
nėlis, 

Garsas apie puodžiaus žygdarbį pasiekė ir karalių. Karalius to ne- 
praleido negirdom, net pats atėjo narsiojo puodžiaus aplankyti. Su- 
stojęs prie trobelės, liepė pašaukti puodžių. 

— Narsusis žŽmogau,— tarė karalius, — aš tau labai dėkingas už šitą 
žygį. Manau, kad toks drąsuolis kaip tu galėtų man daug pasitar- 
nauti. 

Karalius paliko puodžiui daug pinigų ir dovanų prisakęs, kad kitą 
savaitę pasirodytų dvare. 

Nuo tada ėmė šypsotis laimė puodžiui. Daug nesvarstydamas, jis su 
pačia patraukė į rūmus. Ten buvo priimtas su didžiausia pagarba. Jį pa- 
sveikino pirmasis ministras, pridovanojo gausiai išsiuvinėtų drabužių 
ir pasakė, kad, eidamas pas karalių į didžiąją menę, jais apsivilktų. 

Puodžius apsitaisė prašmatniais drabužiais ir tuojau ėmė atrodyti 
kaip tikras didžiūnas; jis ir pats pradėjo manyti toks esąs. Žengęs į di- 
džiulę tviskančią salę, kurioje švietė tūkstantis aukso lempų, puodžius 
truputį apsigando, bet, pažvelgęs į savo brangius drabužius, nurimo ir 
nusprendė dėtis tuo, kuo jį laiko. Iškėlęs galvą, jis pražingsniavo pro 
eilių eiles išsipuošusių rūmininkų, o jie visi jam lenkėsi. Netrukus jis 
jau stovėjo prieš patį sostą. Sienos sudrebėjo nuo džiaugsmo šūksnių. 
Visi šaukė valio. Karalius pakėlė ranką, ir pasidarė tylu. 

— Klausykite, žmonės! — tarė karalius.— Jūs visi girdėjote apie žy- 
gi šio narsuolio, kuris savo paties rankomis, be jokio ginklo sugavo 
smarkų tigrą, o dabar štai stovi po mano rūmų stogu. Nuo šiandien 
jis ims komanduoti trims tūkstančiams karių ir dalyvaus visose rūmų 
iškilmėse. 

Karalius dar kartą apipylė puodžių dovanomis ir paskyrė jam pui- 
kiausiai įrengtą namą su visais tarnais. 

Taip prabėgo puodžiui ir jo pačiai laimės ir gerovės metai. O pas- 
kui pasklido gandas apie būsimą karą. Vieną dieną į dvarą atskubėjo 
pasiuntinys ir pranešė karaliui, jog artėjanti milžiniška kariuomenė, jau 
sustojusi prie jo karalystės sienos. Tai buvo kariai kaimyninės šalies, 
su kuria daugelį metų buvo santarvėje gyventa. O dabar nebebuvo 
galima delsti. 

Karalius susišaukė ministrus, pašaukė taip pat ir puodžių pasitarti. 
Jis pasiūlė narsųjį puodžių paskirti vyriausiuoju vadu, ir tam visi pri- 
tarė. 

— Tu būsi vyriausiasis vadas!— paskelbė karalius. — Ir vesi mūsų ka- 
riuomenę į pergalingą mūšį! 

Vargšas puodžius drebėjo iš baimės, bet dar labiau bijojo, kad nie- 
kas šito nepastebėtų. Jis nusprendė, kad dabar bus atėjęs metas visiems 
laikams palikti rūmus, ir tik svarstė, kaip būtų patogiausia tai pa- 
daryti. | 

— Karaliau— tarė puodžius virpančiu balsu, — dėkoju jūsų dideny- 
bei už tokią didelę garbę, kurią man parodėt. Bet aš turiu kitką su- 
manęs ir norėčiau vykdyti. Prašau, kad leistumėt man vienam išžval- 
gyti, kaip išsidėstęs priešas. Sugrįžęs aš vesiu pulkus į mūšį. 

Karaliui ir ministrams labai patiko šie žodžiai. „Jis tikrai turi tigro 


278 


širdį — pamanė karalius,— visai negalvoja, kad jam pačiam gresia 
pavojus." 

Gausiai apdovanotas, tačiau labai labai nusiminęs parėjo puodžius 
namo. Puodžiaus pati jau buvo užgirdusi, kokia nauja garbė tenka jos 
vyrui, ir baimingai laukė jo grįžtant. Matydama jį tokį nusiminusį ir 
nuleidusį rankas, ji tarė: 

— Nesielvartauk, mielas vyre, mes išbuvome visus metus laimingi, 
o dabar vėl imsime gyventi kaip seniau gyvenę. 

— Ak, kad taip būtų galima — atsiduso puodžius.— Žinai, žmon, man 
nieko nereiškia susitikti su mirtimi akis į akį, betgi aš arkliu nemoku 
joti. Duok man kokį kuiną, ir trauksiu į mišką. Gal tenai plėšrus žvė- 
ris mane sudraskys, ir bus galas šitai kančiai. 

Taip jiems kalbantis, atėjo tarnas pranešti, jog karalius puodžiaus 
žinion siunčiąs greičiausią žirgą, kad, jį užsėdęs, galėtų joti žvalgyti 
priešų stovyklos. Ką dabar turėjo vargšas puodžius darytiį Argi jis 
galėjo atstumti karaliaus dovaną? Taigi jis ir priėmė dovaną, manda- 
giausiai dėkodamas. 

Įėjęs į vidų, puodžius tarė savo pačiai: 

— Kaipgi aš josiu šituo pašėlusiu žirgu? Apie jojimą aš nieko neiš- 
manau! 

— Nesirūpink be reikalo —atsakė pati.— Šįvakar, kai sutems ir žmo- 
nės jau bus sugulę, aš tave pririšiu prie arklio, ir viskas bus gerai. 

5Sutemus moteriškė įvedė žirgą į užpakalinį kiemą. 

— Šok ant jo, bet pasistenk, kad būtum veidu į galvą, ne į uode- 
gą! — sušuko ji vyrui. 

Puodžius ėmė bandyti šokti ant žirgo, bet gerai užsėsti jam nie- 
kaip nepavykdavo: arba krisdavo žemėn, arba užsėsdavo veidu į uode- 
gą. Po daugelio bandymų, o žirgas vis labiau neberimo, puodžius pa- 
galiau užsėdo kaip dera. Pati negaišdama pririšo jo kojas prie balno 
kilpų. Kita virve apjuosė raitelį ir pririšo žirgui prie sprando. O rankos 
liko laisvos. Rankomis jis galėjo laikytis žirgui už karčių. 

Žirgas ėmė baidytis, nes niekad niekas nebuvo jo apraišiojęs virve. 
„Dar nežinia, kokį čia man padarą pririšo prie nugaros?" — pagalvojo 
žirgas. Ir jis pasielgė kaip ir reikėjo tikėtis — pasileido į priekį pašė- 
lusiais šuoliais. Kaip vėjas skriejo žirgas per laukus ir kalnus, o netru- 
kus ėmė matytis ir priešų stovykla. 

Vargšas puodžius visai nekaip jautėsi, jam bio baugu ir gniaužė 
kvapą, bet jis nežinojo, kaip sustabdyti šuoliuojantį pasibaidžiusį Žirgą. 
Jis jau save regėjo paimtą į nelaisvę priešų stovykloje, nes žirgas be 
atvangos stačiai ten lėkė. Koks bus juokas, kai priešai jį pamatys pri- 
raišiotą prie žirgo! Dabar jis iš visų jėgų stengėsi to išvengti. 

Bet jis vis šuoliavo, arčiau, jau arčiau priešų stovyklos, ir puodžius, 
ištiesęs ranką, tvėrėsi pakelėje augančio medelio, manydamas taip nu- 
trūksiąs nuo žirgo. Bet žemė nuo ilgo lietaus buvo išmirkusi, ir medis 
su visomis šaknimis ir žemėmis liko puodžiaus rankoje, o jis pats tebe- 
šuoliavo kaip pašėlęs. 

Kariai, ėję sargybą priešo stovykloje, jau buvo girdėję apie narsųjį 
puodžių. O kai dabar pamatė artėjant jį patį su išrautu medžiu ranko- 
je, mirtinai persigando ir ėmė rėkti: 
 — Mes žuvę, mes žuvę! Priešai mus puola. O jų vadas tokio ne- 
žmoniško stiprumo, kad bet kokį medį, kuris jam kelyje pasitaiko, 
tiesiog ranka išrauna. 

Tada kilo stovykloje sumaištis. Karalius, pamatęs karius bėgant, nu- 
sprendė trauktis. Jis tik paliko trumpą laiškelį, kuriame atsiprašė šios 
šalies karalių, kad norėjo užkariauti jo karalystę. Tada šoko ant žirgo 
ir pabėgo su paskutiniais savo kariais. 

Puodžius pasiekė priešų stovyklą, o tada lyg tyčia atsileido virvės 
ir jis brinktelėjo žemėn kaip tik toje vietoje, kur karalius buvo palikęs 
laišką. Žirgas jau irgi buvo nuilsęs ir, nebejausdamas to baisaus padaro 
svorio, sustojo kaip įbestas. Pagulėjo puodžius Žemėje be žado, o kai 
atsimerkė, nieko aplinkui nebebuvo. Tik apie palapinę buvo sėte pri- 
sėta puikių drabužių ir brangenybių. O paskui pastebėjo laišką; per- 
skaitęs, kas jame parašyta, puodžius nustebo dar labiau negu kad su- 
gavęs tigrą. 

Greitai puodžius susiruošė grįžti atgal. Tačiau jojimo jam jau buvo 
gana visam gyvenimui. Užtat jis, vesdamasis žirgą, ėjo pėsčias kaip 
galėdamas greičiau, o sutemus priėjo ir savo namus. Jo pati labai ap- 
sidžiaugė, pamačiusi jį gyvą ir sveiką, ir pasiteiravo, kaip jam pati- 
kę joti. 

— Nė neminėk man daugiau jojimo! — tarė jis.— Aš ne tik šitą vi- 
są, bet ir aną pasaulį jodamas spėjau pamatyti! Geriau negaiškime lai- 
ko, siųsk šitą laišką karaliui! 

Moteris nusiuntė nuvarytą žirgą ir atsiprašymo laišką karaliui, o tas 
taip apsidžiaugė, laišką perskaitęs, jog net savo paties karietą nusiuntė 
atvežti puodžiaus ir jo pačios į rūmus. Čia puodžiui su puodžiuviene 
buvo parodyta didžiausia pagarba, kokia tik begalima; juos taip api- 
bėrė dovanomis, kad jų užteko daugeliui metų. 

O puodžius savo narsumą buvo įrodęs visiems laikams, ir jis nė jo 
pati nebeturėjo jokio rūpesčio ligi savo dienų galo. 


MINISTRAS IR KVAILYS 


Kvailys tupėjo pakelėje ir kasiojo duobeles. Atsitiko, jog pro šalį 
ėjo karaliaus ministras ir pamatęs, kad kvailys nei šį, nei tą dirba, pa- 
klausė: 

— Kam tu kasi tas duobeles palei kelią? Žmonės eidami gali koją 
įkišti ir pargriūti. Ar tu to nepagalvojai? 

Kvailys atsakė: 

— O kam jiems griūti? Aš juk ne kelio viduryje duobeles kasu. Tik 
tas, kas nevaikšto tiesiais keliais ar išklysta iš kelio, tik tas gali į mano 
duobes pataikyti. 

Tada ministras dar pasiteiravo, ką jis šiaip veikia ir kur keliauja. 
Kvailys jam atsakė: 

— Dirbti aš nedirbu nieko, o keliauju akiplotu po viešpaties kara- 
lystę; kur jis mane sustabdys, ten ir lieku tą dieną. 

Ministrui šie kvailio žodžiai patiko, tad dar paklausė, ar jis netu- 
Iįs artimųjų. Kvailys atsakė turįs tėvą, ir ministras pasidomėjo, kas jis 
toks. Kvailys atsakė: 

— O kodėl jis prie manęs turėtų būti? 

Iš to ministras pamatė, jog jis tikrai kvailas, ir pakvietė: 

— Ar nenorėtum su manimi eiti ir mano namuose gyventi? 

Kvailys paklausė: 

— O ką aš ten veiksiu? 

Ministras atsakė: 

— Tu galėsi laistyti mano medžius ir gėles, už tai tave maitinsiu 
ir dengsiu. 

Kvailys greitai priėjo arčiau, pasakė sutinkąs ir nusekė paskui jį 
į jo namus. 

Ministro sode susisuko lizdą paukščių porelė; bet šit vieną dieną 
pačiutė pamatė savo patinėlį su kita vaikštinėjant. Supykusi ji su- 
šuko: 

— Duok tu jai ramybę! 

Bet patinėlis atsakė: 

— Jūs abi galėsite būti man pačios ir su manimi gyventi. 

Tačiau jo pačiutė taip nenorėjo, ir kilo didžiausias ginčas. Galiau- 
siai visi trys nuskrido pas karalių, kad jisai nuspręstų, bet, nieko ne- 
beradę, vėl atgal sugrįžo. 

Taip kartojosi dvi ar tris dienas. Paskui karalius paklausė minist- 
rą, ko tie paukščiai nori, o šis atsakė nė iš tolo nenujaučiąs. Tada ka- 
lius jam tarė: 

— Jeigu tu man rytoj pasakysi, ko tie paukščiai atskrenda, gerai. 
Jeigu negalėsi, nukirsdinsiu tau galvą! 

Gavęs tokį karaliaus įsakymą, ministras parėjo į savo sodą ir sė- 
dėjo ten, pasirėmęs ranka skruostą. 

Kvailys pamatė, kad jo ponas nusiminęs, ir paklausė, kas jį taip 
slegia, bet tas nieko nenorėjo sakyti. Tačiau kvailys taip ilgai ir at- 
kakliai klausinėjo, kad ministrui nieko kito neliko, tik prisipažinti, ką 
karalius uždavė. Kvailys jam atsakė: 

— Ir tik dėl šito tu taip nusiminęs? Aš viską suprantu, ką paukš- 
čiai šneka. 

Ir papasakojo ministrui visą paukščių ginčo istoriją ir dar pri- 
dūrė: 


— Jeigu karalius nuspręs, kad abi pačios turi su patinėliu gyventi, 
parodyk du pirštus, ir paukščiai nuskris. O jeigu nuspręs, kad patinė- 
liui turi likti tik viena pati, parodyk vieną pirštą, ir tuojau nuskris 
vienas paukštis, o netrukus pakils ir porelė. 

Ministras labai apsidžiaugė tai išgirdęs; kitą dieną jis nuėjo į po- 
sėdį pas karalių ir pamatė paukščius, kurie jau tupėjo laukdami. 

Karalius tarė ministrui: 

— Šiandien spręsime paukščių klausimą. Kuo jie skundžiasi? 

Ministras persakė, ką buvo girdėjęs iš kvailio lūpų, o karalius labai 
nustebo ir nusprendė, kad patinėliui dera tik vieną pačią turėti. Tada 
ministras parodė vieną pirštą, ir beregint pakilo vienas paukštis ir nu- 
skrido. Netrukus nuskrido ir kiti du. Kadangi daugiau nebebuvo ko 
spręsti, karalius uždarė posėdį ir pareiškė, kad ministras šiuo žygiu 
užsitarnavęs didžiausio pagyrimo. 

Tuo tarpu ministras sau vienas galvojo: „Matyt, tai nėra paprastas 
kvailys, ir jeigu jis čia ilgiau bus, pasieks viskas ir karaliaus ausis, aš 
nebeteksiu savo gero vardo. O kvailys tuo tarpu bus gražiai atlygin- 
tas. Būtų kur kas geriau, jei aš jam padaryčiau galą.“ 

Jis ir parašė tokį įsakymą ir tą laišką padavė kvailiui, paliepęs nu- 
nešti budeliui. Pas budelį eidamas, kvailys sutiko ministro sūnų, o tas 
jam liepė suskinti gėlių puokštę. Kvailys atsakė turįs nešti įteikti laiš- 
ką, o kai sugrįšiąs, tada gėles skinsiąs, bet ministro sūnus nė klausyti 
nenorėjo, sakydamas, kad būtinai eitų gėlių skinti, o laišką jis pats nu- 
nešiąs ir įteiksiąs. Ir nuėjo ministro sūnus su laišku pas tą pareigūną, 
kurio vardu buvo laiškas, o budelis, laišką perskaitęs, ministro sūnų 
nužudė. 

Neilgai trukus, ministras pamatė kvailį vaikštinėjantį po gėlyną ir 
paklausė, ar jis nunešė laišką, o tas taip tarė: 

— Mielas pone, tavo sūnus man liepė sudėti gėlių puokštę ir ne- 
priėmė jokių mano pasiaiškinimų. O laišką nunešė jis pats. 

Tokia žinia ministrą sukrėtė. Jis kniubo ant žemės ir ėmė šaukti. 
Atbėgo jo žmona ir ėmė klausti, ko jis taip šaukia, ir vyras papasakojo 
apie laišką; ji taip pat puolė ant žemės, ir abu gulėjo apalpę. O kvai- 
lys, supratęs, ką ministras padarė, sušuko jam: 

— Mano pone! Kai tave pirmąkart pamačiau, aš gi tau sakiau: 
„Tie, kurie išklysta iš kelio ar eina negerais keliais, tie įkris į ma- 
no duobes." Mielas pone, jūs nusukote nuo tiesaus kelio, išklydote 
ir iš tako. 

Taip pasakęs, jis paliko tą vietą, ir niekas daugiau nieko apie jį 
nebegirdėjo. 


KAIP BUVO IŠGELBĖTA KARALYSTĖ 


Gyveno toks karalius, o jo viziris buvo vardu Birbalas. Ta jo kara- 
lystė buvo nepaprastai puiki — kur kam priderėjo būti, ten tą ir ra- 
dai — ji buvo tartum nuostabus talentingo dailininko nutapytas pa- 
veikslas. 

Vieną dieną karalius, eidamas savo, valdovo, pareigas, netikėtai pa- 
klausė vizirį: 

— Na, mielas mano viziri, atsakyk, dėl kokios dorybės man atiteko 
šis sostas? 

Viziris nusigando tokio keisto klausimo. Jis niekaip nesumojo, kaip 
reikėtų atsakyti. 

Karalius viziriui davė laiko penkiolika dienų ir taip tarė: 

— Gerai klausykis, mielas mano viziri! Jeigu per šias penkiolika 
dienų neatsakysi teisingai mano klausimo, galvos neteksi. 

Kadangi tą dieną valdovas savo darbą jau buvo baigęs, viziris išėjo 
namo prislėgta širdimi, be perstojo galvodamas. 

Nieko nekalbėdamas, labai susimąstęs sėdėjo viziris savo namuose. 
Jo žmona, sūnus ir duktė klausinėjo, kas jam uždavė tokį rūpestį. Vi- 
ziris viską pasisakė — apie keistą karaliaus įgeidį ir kuo jis pagrasino. 

Vos išgirdę vizirio žodžius, žmona, sūnus ir duktė visi vienu balsu 
sušuko: 

— Kam tu dėl to jaudiniesi? Mes tau atsakymą rasime! 

Viziris tam kartui apsiramino. Tačiau ėjo diena po dienos, o niekas 
negalėjo tikro atsakymo rasti. Matydamas, jog nebus nieko gero, vizi- 
ris jau tik galvojo apie artėjantį pavojų ir savo žmoną nugabeno į jos 
tėvų namus. Duktė irgi su motina liko. Tada pasišaukė sūnų, kuris bu- 
vo vertas savo tėvo, ir tarė jam: 

— Sūnau mano, čia gyventi pasidarė nebesaugu. Keliauk kur akys 
veda. 

Vizirio sūnus iškeliavo, kur jo akys vedė. Vis tolyn ir tolyn vie- 
nas pats žingsniuodamas, jis labai pavargo, tačiau be atvangos vis 
traukė į priekį. Priėjęs didelį figmedį, atsisėdo gaiviame jo pavėsy- 
je pailsėti. Netrukus ten atsirado senukas ir, pamatęs malonios išvaiz- 
dos vizirio sūnų, paklausė: 

— Sūneli, kas tu toks? 

— Aš karaliaus vizirio sūnus, — atsakė jaunikaitis. Jis pasisakė se- 
nukui savo vardą bei kitką, kas dera žinoti. Senukas panoro jį turėti 
už žentą. Ir paklausė jaunikaitį: 

— Ką tu čia veiksi? Eikš su manim į mano namus! 

— O ar toli tavo namai? — paklausė vizirio sūnus senuką. 

— Bus kokių dešimt dvylika mylių, — atsakė senukas. 

Vizirio sūnus, tai išgirdęs, tarė: 

— Puiku, tad mes vienas kitą po truputį panėšėsime. 

Tokią kalbą girdėdamas, senukas pagalvojo: „Kaip keista! Išeitų, 
kad jis mane ant savo kukšteros neš. Bet kaipgi aš, senas būdamas, 
galėsiu panešti tokį didelį jauną vyrą?“ 

Taip pasvarsčius, nebeatrodė senukui jaunikaitis toks išmintingas, ir 
jo gražios viltys labai sumenko. 

Vizirio sūnus toliau ėjo su senuku. Keliaudami jie pasiekė upę. Jiems 
reikėjo persigauti į kitą krantą. Prie pat upės vizirio sūnus išsiėmė iš 
krepšio batus ir apsiavė, ketindamas taip bristi į aną pusę. Kai senukas 
pamatė, jog šis keliu ėjo basas, o į vandenį brenda su batais, ėmė jį 
laikyti baisiausiu kvailiu. Tačiau ir toliau jie žingsniavo abu; vėl nu- 
ėjus gerą kelio galą, senukas pasijuto labai alkanas. Pamatęs netoli 
tvenkinį, jis tarė: 

— Sūneli, nusimaudykime šiame tvenkinyje ir truputį užkąskime, 
jau labai vėlus metas! 
Vizirio sūnus atsakė: 


— O ne! Šis tvenkinys neturi tėvo nei motinos; jokiais būdais ne- 
galima čia maudytis nei prie jo valgyti. 

Senukas pagalvojo: „Tai keista! Kaipgi galėtų tvenkinys turėti tė- 
vą ar motiną? Matyt, jis taip šneka, kad jam galvoje nebegerai pa- 
sidarę.“ 

Ir jiedu patraukė toliau. Netrukus priėjo didelį dirbtinį ežerą. Ke- 
turiuose jo kampuose stovėjo po Šivo šventyklą, o pakrantėse augo 
rausvi lotosai ir oleandrai. Keleivių akyse atsivėrė šimtai žiedų, puo- 
šiančių ežerą. Dabar vizirio sūnus tarė senukui: 

— Eime, čia nusimaudysim ir pavalgysim. Šis tvenkinys turi tėvą 
ir Motiną. 

Nusimaudę ir pavalgę jie vėl patraukė į kelią. Žvaliai žingsniuoda- 
mas, senukas pagaliau pamatė pasiekęs savo kaimo ribas. Čia jis tu- 
rIėjo gerą gabalą žemės, ten buvo gražiai sužėlę ryžiai. Senukas tarė 
vizirio sūnui: 

— Visi ryžiai, kuriuos čia lauke matai, yra mano. 

Vizirio sūnus atsakė: 

— Tai puiku, pone. Ar šiuos ryžius jau esi suvalgęs, ar dar tik 
valgysi? 

Senukas negalėjo suprasti tų žodžių reikšmės. Tik dar sutvirtėjo min- 
tis, kad šis jaunikaitis ne per daug turi išmanymo. 

Netrukus jie priėjo senuko namus. Jis viską aprodė vizirio sūnui, 
ir, kai jau buvo apžiūrėję namą, vizirio sūnus tarė: 

— Gerbiamasis, jūsų namas labai gražus, bet jam trūksta nosies. 

Senukas nesuvokė, ką galėtų tas posakis reikšti. O kadangi jauni- 
kaitį jau laikė kvailiu, metė į šalį visas viltis turėti jį už Žentą. Vis 
dėlto vizirio sūnus dar ilgėliau pabuvo senuko namuose. 

Praėjus keletui dienų, senukas su pačia ėmė kalbėti apie namų rei- 
kalus. Netoli buvo ir jų duktė, ji slapčiom pasiklausė tėvų šnekos. 
Jiedu tarėsi apie dukters ištekinimą, kaip būtų galima rasti žentą, ir 
panašiai. Paskui kalbėjo apie kitką; senutė tarė savo vyrui: 

— Girdi, mano mielas, galgi ne tinkamas jaunikaitis dabar yra mū- 
sų namuose? Jeigu mes juodu apvesdintume, būtų puiku ir jai, ir mums 
visiems. 

Į tai senukas atsakė: 

— Matai, dėl to aš jį ir namo parsivedžiau! Bet kai išgirdau jo 
šneką, jis man pasirodė truputį nestiprios galvos. Užtat aš nenorėčiau 
tokiai santuokai pritarti. 

Senutė pasiteiravo: 

— Pasakyk man, iš ko tu nusprendei, kad jis kvailas. 

Ir senukas jai nupasakojo, kaip kas buvo, viską iš eilės: 

— Pasiklausyk! Kai jam pasakiau, kad mūsų namai už kokių ketu- 
rių penkių valandų kelio, jis pasakė: „Puiku, tai mes vienas kitą pa- 
nėšėsime.“ Jis būtų galėjęs mane ant kukšteros nešti, bet kaipgi aš, 
senas žmogus, jį panešiu? Kokia kvailystė! 

Tada atsiliepė duktė, girdėjusi tėvo žodžius: 

— Jis teisingai pastebėjo, tėve. | 

Senukas paklausė: 

— Iš kur teisingai, miela dukrele? 

Mergaitė toliau šnekėjo: 

— „Vienas kitą panėšėti“ reiškia einant šnekučiuotis. Šnekėdamasis 
žmogus nebe taip pavargsta, nebe taip jaučia kelio ilgumą. 

Senukas dabar suprato: 

— Čia teisybė. Tikra teisybė. Tai visai kas kita, negu aš buvau 
manęs. 

Dabar kreipdamasis jau į dukterį, senukas toliau kalbėjo: 

— Na, dukrele, o ką tai turėtų reikšti, kad jis batus apsiavė, bris- 
damas per upę, o išbridęs nusiavė, įsikišo į krepšį ir toliau vėl basas 
ėjo? Pasakyk, argi ne keistai jis elgėsi? 

Duktė atsakė: 

— Čia buvo teisingai pasielgta, tėve. Aš matau, kad jis tikrai pro- 
tingas Žmogus. 

— Tai išaiškink man, kodėl tu šitokį darbą laikai protingu, — tarė 
senukas. 

— Eidamas keliu, matai viską aiškiai. O po vandeniu nei dyg- 
lių, nei kitokių aštrių daiktų nepamatysi. Norėdamas nuo jų apsisaugo- 
ti, jis ir padarė, kaip tu nupasakojai. 

Truputį pagalvojęs, senukas šitą pasielgimą taip pat pripažino pro- 
tingu ir tarė: 

— Dabar aš jį supratau, dukrele. Bet kai norėjau atsigerti iš tven- 
kinio, kodėl jis pasakė, kad negertume vandens, nes tas tvenkinys ne- 
turįs nei tėvo, nei motinos? Argi ne keista, dukra mano, kalbėti apie 
tvenkinio tėvus? 

Duktė atsakė: 

— O kodėl ne? Jis buvo teisus. Hindų nuostatai draudžia maudytis 
tvenkinyje, prie kurio nėra Šivo šventyklos arba kuris nėra deramai 
pašventintas, taip pat ir vartoti tokio tvenkinio vandenį. Todėl jis ir pa- 
sakė, kad tas tvenkinys neturi tėvo nei motinos. 

Dabar senukas suprato ir šį posakį, bet savo šneką tęsė toliau: 

— Taip, dukrele, tai išmanančiaus žodžiai. Bet kai jam parodžiau sa- 
vo Iyžių lauką, jis visai keistai pasakė: „Ar šiuos ryžius jau suvalgei, 
ar dar tik valgysi?“ Aš neįstengiau tokios kalbos permanyti. 

— Ir čia jis labai teisingai pasakė,— tarė duktė.— Tik tu nesupratai, 
ką tai reiškia. „Jau suvalgei“ reikia suprasti, kad esi skolinęsis, lauk- 
damas būsimo derliaus. O tokiu atveju nuimtus ryžius turėsi atiduoti 
už skolą, ir tau pačiam iš tų grūdų naudos nebebus. O „dar tik valgysi" 
reiškia, kad skolų neturi, kad niekam nereikės nieko grąžinti ir kad 
savo ryžius pats galėsi ramiai valgyti. 

Dabar tik atsivėrė senukui akys, ir jis viską suprato. Ir pagalvojo: 
„Tas, kurį laikiau kvailiu, pasirodo esąs ypatingai išmintingas Žmogus." 
Tačiau vis tiek dar pasakė: 

— Gerai, dukrele, išaiškink man dar vieną atsitikimą. Kai aš jam 
aprodžiau savo namus, jis tik tiek tepasakė: „Tavo namas be nosies.“ 
Tokį gražų namą kaip mūsų jis vadina benosiu. Ką gi jis pavadino 
namo nosimi, dukrele? 

Duktė atsakė: 

— Čia jis kai ką dailaus turėjo galvoje. Namo nosis, yra priebutis. 
Mūsų namas priebučio neturi, todėl jis taip pasakė. 

Išgirdęs ir paskutinių žodžių paaiškinimą, senukas jau pats pradėjo 
norėti savo dukters vedybų. Vizirio sūnus tarė: 

— Prašau man duoti keletą dienų laiko, tada tau pasakysiu, ar no- 
Tiu ją vesti, ar ne. 

Senukas atsakė: 

— Gerai, sūnau, apgalvok kaip reikiant, o po keturių dienų duok 
man atsakymą. 

Ligi pat tos dienos vizirio sūnus senuko dukterį tyrė kiekviena pro- 
ga ir nusprendė vesti. Ir buvo kaip dera atšvęstos vizirio sūnaus ir 
brahmano dukters vestuvės, su didele iškilme ir gausiomis išlaidomis. 

Po sutuoktuvių vizirio sūnus žmoną parsigabeno į tėvo namus. Vi- 
zirį jie rado didžiai nusiminusį. O kai viziris pamatė atvykusius sūnų 
ir marčią, dar labiau puolė į neviltį. Buvo likusios tik dvi dienos rasti 
atsakymui į karaliaus klausimą. Mintys vizirio galvoje vijo viena ki- 
tą. Nebuvo jų nei pradžios, nei galo. 

Jaunoji marti, pamačiusi tokią šešuro būklę, paklausė savo vyrą: 

— Apie ką šešuras taip labai galvoja? 

Tada vizirio sūnus jai papasakojo, kas čia atsitiko. Tai išgirdusi, 
marti kreipėsi į šešurą: 

— Nebegalvok apie tai, tėve! Aš atsakysiu į tą klausimą. 

Atėjo ir diena, kai turėjo būti atsakytas karaliaus klausimas. Jeigu 
viziris šiandien mebus radęs atsakymo, praras savo galvą. Iš baimės 
jam šiurpuliai bėgiojo per nugarą. Kadangi jis pats taip ilgai nesugal- 
vojo atsakymo, nelabai dėjo vilčių ir į marčios pažadą. 

Išmušė skirtoji valanda. Karalius pasiuntė pašaukti vizirio. Tada vi- 
ziris nuėjo pas marčią ir tarė: 

— Dukra, karalius jau mane šaukiasi. Jeigu Žinai teisingą atsakymą 
į karaliaus klausimą, tai pasakyk man ir išgelbėk mano gyvybę; ant- 
raip dar šiandien pat nusiris mano galva. 

Marti tarė: 

— Prašom karaliui pasakyti: užpakaliniame rūmų kieme yra tven- 
kinys, o prie jo auga didelis medis. Jame gyvena pamėklė. Jeigu ka- 
ralius ten nueis ir pats pamėklę paklaus, ji jam įmins šią mįslę. 

Viziris persakė karaliui lygiai tuos pačius žodžius, kuriuos buvo gir- 
dėjęs iš marčios. Karalius nuėjo sulig vizirio sakymo prie medžio ir 
ten ištarė savo klausimą. Kažin kur iš medžio pasigirdo balsas, gar- 
siai skelbiąs: 

— O didysis karaliau! Aš negaliu atsakyti į tavo klausimą. Ta- 
čiau jautis, kuris aliejininko Modho namuose suka aliejaus spaustuvą, 
tau tikrai galės teisingai atsakyti. | 

Po tokių pamėklės žodžių karalius tekinas nubėgo į aliejininko na- 
mus. Išvydęs karalių, Modhas kone apalpo. Bet karalius jį nuramino ir 
maloniai tarė: 

— Girdi, Modhai, tau nėra ko nusigąsti. Tik atvesk jautį iš aliejaus 
spaudyklos. 

Modhas jautį atvedė, o pats, nesitverdamas baime, paspruko. 

Karalius ir jautį to paties paklausė. Jautis nedelsdamas atsakė, o iš 
akių jam riedėjo ašaros: 

— O maharadža, iš tikrųjų yra žmogus, kuris gali atsakyti į tavo 
klausimą. 

— Kas gi jis? — pasiteiravo karalius. 

Jautis tarė: 

— Atidžiai klausykis, o maharadža! Vienoje šalyje, Karnatoje, gy- 
vena didelis, galingas karalius. Prie jo karalystės sienų ištisą parą budi 
šimtai sargybinių. Net maža skruzdėlytė nepastebėta negalėtų įsmukti 
į tą šalį. Tačiau karalius nepaprastai gerbia asketus ir atsiskyrėlius. Jei- 
gu tu nukeliausi į tą karalystę apsirengęs atsiskyrėliu, tenai rasi atsaky- 
mą į savo klausimą. Tačiau nebus- gana vien tik nueiti į tą karalystę. 
Klausykis toliau, maharadža, kas į tavo klausimą atsakys. Pirmoji Kar- 
natos karalienė jau dešimt mėnulio mėnesių kaip nėščia. Vos tu ją pa- 
liesi, ji pagimdys sūnų. Jeigu naujagimį princą jo gimimo akimirką pa- 
klausi, tai išgirsi teisingą atsakymą. 

Išklausęs jautį, sugrįžo karalius į rūmus, apsirengė atsiskyrėlio dra- 
bužiais ir per dieną ar dvi pasiekė Karnatos karalystę. Vos Karnatos 
karalius užgirdo, kad jo karalystėje pasirodė naujas atsiskyrėlis, įsakė 
po šventuoju figmedžiu paruošti visa, ko reikia jam apsistoti. Atsiskyrė- 
lis susikūrė šventąją ugnį ir atsisėdo ant paaukštinimo melstis. Iš visos 
karalystės prisirinko daugybė Žmonių ir reiškė jam pagarbą. Vieni at- 
gręždavo jam savo delnus, kiti, apipulti ligų, grobstė jo kojas ir pra- 
šė. vaistų. Ir atsiskyrėlis išgydė daugelį ligų vien tik su pelenais. 

Garsas apie atsiskyrėlį greit pasklido po visą karalystę. Net ir Kar- 
natos karalius pasirodydavo kas rytas ir kas vakaras užsiberti sau ant 
galvos dulkių nuo šventojo atsiskyrėlio kojų. Praėjo keletas dienų. Bet 
atsiskyrėlis dar nebuvo radęs kelio prie savo tikslo. 

Tuo tarpu pirmoji Karnatos karalienė kelinta diena gulėjo, kankina- 
ma skausmų, ir negalėjo pagimdyti. Pas ją buvo susirinkę daug būrėjų 

ir gydytojų, bet nė vienas neįstengė jai pagelbėti. Tai išgirdęs, atsisky- 
rėlis tiesiog nebetvėrė džiaugsmu. Jis pasiuntė Karnatos karaliui tokią 
žinią: „Maharadža! Aš galiu tavo pirmąją karalienę kaipmat išvaduoti 
iš gimdymo skausmų.“ Tada Karnatos karalius tarė: 

— Bet apsigalvok, atsiskyrėli, jeigu tau nepavyks padėti karalienei, 
aš liepsiu tave pamauti ant mieto. 

Atsiskyrėlis oriai atsakė: 

— Gerai, maharadža. Bet tu turėsi tiksliai vykdyti, ką pasakysiu. Kai 
įeisiu į karalienės kambarį, nieko daugiau jame, be manęs, neturės 
likti. 

Karnatos karalius sutiko su tokia sąlyga, ir beregint prie durų į ka- 
ralienės kambarį buvo pastatyta sargyba. 

Įėjęs į kambarį, atsiskyrėlis užsklendė duris. Ir tą akimirką, kai jis 
prisilietė karalienės, ji pagimdė puikų kūdikį. Tada atsiskyrėlis pateikė 
naujagimiui savo klausimą. Ką tik gimęs princas atsakė: 

— Tai ne mano galioje, o maharadža, atsakyti į tavo klausimą. Bet 
vizirio MaIti tau gali duoti tinkamą atsakymą. 

Atsiskyrėlį labai nustebino tokia Žinia; tačiau jis nebedelsė nė va- 
landėlės, atsklendė duris ir tiesiausiu keliu išskubėjo į savo karalystę. 
Kitoje Karnatos karalystės sienos pusėje karaliaus laukė eiklus žirgas, 
ir karalius, nė nenusivilkęs atsiskyrėlio drabužių, greitais šuoliais prijojo 
savo karalystę. 

Karalius tučtuojau liepė pašaukti vizirį. Ir tarė jam: 

— Aš šen ir ten puldinėjau, bet niekur neradau atsakymo į savo 
klausimą. Tavo paties marti turi atsakymą žinoti. Atsiųsk man ją. 

Viziris parskubėjo namo ir tarė marčiai: 

— Dukrele, karalius sako, jog tu esi vienintelis žmogus, galįs jam 
atsakyti į tą klausimą. 

Marti, girdėdama tokius šešuro žodžius, tarė: 

— Paprašyk karalių, kad sušauktų didelę sueigą, ir aš įminsiu kara- 
liaus mįslę. 

Taigi rūmuose buvo sušauktas didžiulis susirinkimas. Žmonių suplau- 
kė marios. Jų buvo prilipę ant sienų ir į medžių šakas; visos karalystės 
gyventojai stebėjo šią sueigą. 

Karalius sėdėjo valdovo soste. Ir vizirio marti jau išlipo iš neštuvų 
ir lėtu žingsniu artinosi į minią. Visi užkandę žadą žiūrėjo į ją, laukdami 
atsakymo. 

Labiausiai nekantravo karalius, norėdamas kiek galint greičiau iš- 
girsti tą žinią, ir didžiu balsu sušuko: 

— Pasakyk mums, dukra mano, dėl kokios savo dorybės aš įgijau šį 
sostą? 

Vizirio marti truputėlį paėjo į priekį ir tarė, sudėjusi rankas: 

— Atidžiai klausykis manęs, o maharadža! Gyveno toks neturtingas 
brahmanas. Šiame pasaulyje jis teturėjo žmoną, sūnų, dukterį ir žentą. 
Didžiausiomis pastangomis suelgetaudavo vargšas brahmanas tokį menką 
truputį, kad iš išmaldos jie tik labai taupydami galėjo pramisti. Atsitiko, 
kad brahmanas ištisas keturias dienas visai negavo išmaldos. Penktąją 
dieną jam pavyko išprašyti truputį maisto — ir to trupučio turėjo vi- 
siems penkiems užtekti, — kai apsilankė nelauktas svečias. Pats nepalie- 
tęs valgio, brahmanas savo dalimi pavaišino svečią. Tačiau šiam valgio 
neužteko. Tada brahmanas tarė žmonai: ,„Mūsų namuose svečias; pra- 
šau, atiduok jam savo dalį." Tačiau brahmano žmona tik atsakė įžūliai: 
„Ak, aš turiu atiduoti? Penkias dienas mes nieko burnoje neturėjome. O 
kas gi tam svečiui nutiks, jeigu jis išeis ir nevalgęs?" 

Labai nusiminęs, brahmanas paprašė žentą perleisti svečiui savo val- 
gj; bet ir jis atsisakė tai padaryti. Tada brahmanas priėjo prie sūnaus, 
ir tas, maloniai šypsodamasis, atidavė valgį svečiui. Tačiau svečio alkis 
dar nebuvo numalšintas, ir brahmanas dar turėjo prašyti dukters, kad 
savo dalį perleistų svečiui. Tačiau duktė, užuot valgį visą atidavusi sve- 
čiui, atidavė tiktai pusę. Svečias paėmė tą pusę ir išėjo. Niekas nebe- 
matė, kur jis pasuko. 

Po kelių dienų brahmanas mirė. Netrukus išmirė paeiliui ir visi ki- 
ti — brahmano žmona, sūnus, duktė ir žentas. 

O maharadža! Brahmano žmona yra ta pamėklė medy prie tvenkinio, 
o žentas atgimė aliejininko Modho jaučiu. Ano brahmano sūnus yra Kar- 
natos karalystės princas, kuriam gimti padėjo tavo prisilietimas. O tu 
pats, maharadža, esi tas vargšas brahmanas. 


Tos paslapties atskleidimas karalių labai pribloškė, ir nuvargusiu bal- 
su jis paklausė: 

— Dukra mano, tu papasakojai apie brahmano žmoną, sūnų ir žen- 
tą; bet į ką persigimė jo duktė? 

Vizirio marti suglaudė delnus, puolė kniūbsčia po karaliaus kojom 
ir tarė: 

— O maharadža! Ta, kuri prieš visą žmonių susirinkimą atskleidė 
praėjusių dienų įvykius, ta ir yra vargšo brahmano duktė. 

Karalius suvirpėjo, išgirdęs tuos žodžius. Visų Žmonių akivaizdoje jis 
tvirtai ją apkabino ir apalpo. 

Kiekvienas, kuris tai matė, didžiai stebėjosi. 

Paskui išsiskirstė visi po namus, širdyse nešdamiesi dėkingumą. Nes 
kiekvienam pasidarė aiškų, kad vargšas brahmanas todėl tapo karaliu- 
mi, kad turėjo svetingumo dorybę. 


Čia jau mano pasakos galas. 
Platyn vis keroja pasakų medis. 
Ir taip toliau, ir taip toliau. 


KARALIUS IR PALI KASTOS MOTERIS 


Vienas karalius norėjo apvesdinti savo sūnų. Jis sušaukė išminčius 
ir liepė dėl to pasitarti. Jie ėmė vartyti įstatymų knygas, o paskui tarė 
visi kaip vienas: 

— Mums baugu jūsų didenybei pranešti, ką sužinojome. 

Karalius tarė: 

— Kodėl reikėtų bijoti teisybę pasakyti 

Tada jie atsakė: 

— Tavo sūnus ves pali kastos * moterį. 

Karalius labai nusiminė, tai išgirdęs, ir paklausė, kur ji gyvena, o jie 
visi atsakė: 

— Durbačalo mieste auga didžiulis tamarindas, trijų tūkstančių trijų 
šimtų uolekčių aukščio. Po tuo medžiu ji ir gyvena. 

Vos tai sužinojęs, princas paliepė tarnui balnoti žirgą ir jam atvesti. 
Princas sėdo ant žirgo ir jojo ieškoti to medžio. Po medžiu pamatė sto- 


* Pali — žemiausioji kasta. 

vint trobelę ir ėmė klausinėti, ar čia ta troba, ar ne. Prijojęs arčiau, pa- 
matė moterį ant slenksčio sėdint ir jai šūktelėjo: 

— Duok man vandens atsigerti! 

Bet jai priėjus, nušoko nuo žirgo, išsitraukė peilį, perskrodė jai pil- 
va ir greit nujojo šalin. 

Mergelė ėmė garsiai šaukti, atskubėjo jos tėvas ir paklausė: 

— Kas tau perpjovė pilvą? 

Ji atsakė: 

— Atjojo ant žirgo vyriškis ir prašė mane paduoti gerti. Bet kai 
vandens atnešiau, jis nušoko nuo žirgo ir peiliu perpjovė pilvą. 

Mergelės tėvas nuėjęs atsinešė adatą ir vėl jai susiuvo pilvą, o il- 
gainiui ji ir visai pasveiko. Netrukus numirė tos šalies karalius, ir buvo 
į laisvę paleistas jo dramblys. Dramblys sutiko tą pali kastos mergelę, 
užsikėlė ją ant nugaros ir nunešė į karaliaus rūmus. Ten princas su ja 
susipažino ir vedė, 

Po vestuvių jis suprato, kad tai ta pati pali kastos moteris, kuriai jis 
buvo perskrodęs pilvą, tik niekas juo netikėjo, kol vieną dieną princo 
motina pamatė jos randą ir paklausė, kas jai čia buvo. Ji ir papasakojo 
visą atsitikimą. Tada princas tarė: 

— Ką dangus yra numatęs, to nebepakeisi. 


B 


SEPTYNI BROLIAI IR SESUO 


Vienas karalius turėjo septynias žmonas, iš jų jauniausiąją užvis la- 
biausiai mylėjo. Užtat kitos labai pavydėjo ir nekentė jauniausiosios. 

Atsitiko, kad jauniausioji karalienė laukėsi. Karalius davė jai aukso 
grandinę ir tarė: 

— Mano mylimoji, tu apsijuosk vienu šitos grandinės galu, o kitu 
apsijuosiu aš. Kai tik gims vaikelis, patrauk už grandinės, ir aš tuoj 
pas tave atskubėsiu. 

Artinosi skirtoji valanda, ir karalienė buvo perkelta į kitą kambarį. 
Karalius norėjo samdyti pribuvėjas ir slauges savo žmonai, bet pas jį 
suėjo visos šešios karalienės, ir vyriausioji tarė: 

— O karaliau, kodėl tu nori už didelius pinigus samdyti slauges? 
Jos taip ir nesistengs kaip mes. Patikėk mums rūpintis tavo jauniausia 
žmona! 

Karalienės nuėjo pas gimdyvę, o karalius į didžiąją menę. Sėdėdamas 
aukso soste ir klausydamas valdinių skundų, jis pajuto grandinės truk- 
telėjimą. Tuojau metė visus darbus ir skubėjo pas jauniausiąją žmoną. 
Bet įėjęs į vidų, niekur nematė naujagimio kūdikio. Jis grįžo atgal, vėl 
sušaukė posėdį ir toliau sprendė bylas. Netrukus pajuto antrą grandinės 
truktelėjimą ir vėl nubėgo ten. Dar kartą nusivylęs, grižo i posėdžių 
menę. Ir trečią kartą truktelėjo grandinė, bet nors jis ir dabar skubėjo 
žiūrėti, nieko geriau nepasisekė kaip anuos kartus. Karalius labai 

supyko ir nebesikėlė iš savo vietos, kai grandinė dar keturis kartus 
jį šaukė. 

Jauniausioji karalienė jautė, kad į pasaulį paleido aštuonis vaike- 
lius, ir prašė vyriausiąją karalienę, kad jai kūdikėlius parodytų. Visos 
šešios karalienės susitarusios pririnko pelių ir vėžių, parodė motinai 
ir tarė: 

— Ak tu nelaiminga moteriške! Žiūrėk, ką pagimdei! 

Vargšė motina pažvelgė į peles ir vėžius ir iš siaubo apalpo. O šitos 
karalienės atsinešė aštuonis molio puodus, sudėjo į juos aštuonis dailius 
vaikelius ir pakasė šiukšlyne. 

Padariusios šį slaptą nedorą darbą, jos iš visų jėgų patraukė už 
grandinės. Pajutęs tokį stiprų trūktelėjimą, karalius pamanė, jog dabar 
jau tikrai bus gimęs kūdikis. Skambant muzikai ir dainininkų balsams, 
jis atsistojo ir nuėjo kūdikio žiūrėti. Kai įėjo į vidų, jam buvo paro- 
dyti vėžiai ir pelės moliniame ąsotyje. 

— Kas gi čia? — paklausė karalius. 

Vyriausioji karalienė atsakė: 

— Turėtum pats suprasti, mūsų neklausdamas. Čia tie vaikai, kuriuos 
jauniausioji karalienė pagimdė. | 

Karalius labai įniršo ant pelių ir vėžių motinos ir ją nuginė į tvar- 
tus. Ji nebeteko karalienės vardo ir turėjo dirbti gėdingą darbą, kuopti 
karvių mėšlą ir iš jo daryti paplotėlius kurui. 

Nuo tada šešių karalienių gyvenimas pasidarė vien prabanga, džiaugs- 
mai ir juokas. Jos šoko ir dainavo iš laimės. Kam dar galėjo geriau 
būti negu joms? Gražioji karalienė, stovėjusi joms ant kelio, dabar pasi- 
traukė ir buvo taip nužeminta. 

Visi rūmuose džiaugėsi, tik vienas karalius ne. Jis dabar gyveno vie- 
nišas ir liūdnas. Jo mylimoji žmona buvo išvaryta, jis neturėjo 
vaikų. 

Nuo tos dienos, kai buvo nužeminta jauniausioji karalienė, rūmus 
ėmė lankyti nelaimę pranašaujantys ženklai. Karaliaus tvartuose ėmė 
kristi arkliai ir kiti gyvuliai, nustojo čiulbėję paukščiai auksiniuose nar- 
veliuose. Vaismedžiams nubyrėjo vaisiai, o jie patys ėmė džiūti. Išseko 
tvenkiniai, nustojo žydėjusios gėlės ir vijokliai. Vieną dieną atėjęs pas 
karalių sodininkas tarė: 

— O didysis karaliau! Aš neberandu sode gėlių, nebeturėsime šven- 
tykloje ko aukoti. Tos kelios gėlės, kurios dar žydi, auga nešvarioje 
vietoje. Po gražų šviesiai geltoną žiedą ten sukrovė septyni čampako 
medeliai, ir žydi vienas varpelis. 

Karalius tarė: 

— Nešk tas gėles į šventyklą, nežiūrėdamas, kokioje vietoje jos 
auga! 

Sodininkas nuėjo gėlių skinti. Bet jam prisiartinus, varpelis tarė sep- 
tyniems čampako medeliams: 

— Nubuskit, nubuskit, septyni mano broliai! 

Sujudėjo septyni čampako žiedai ir paklausė: 

— Sesute, kam tu mus šauki? 

Varpelis atsakė: 

— Karaliaus sodininkas atėjo mūsų skinti ir nešti į šventyklą. Ar 
ieisimės skinami? 

Septyni čampako žiedai kaipmat pakilo šimtą uolekčių į dangų, pa- 
purtė galveles ir tarė: 

— Ne, ne, mes nesileidžiame. Mes kylame šimtą uolekčių aukštyn. 
Tegul karalius pats ateina, tada leisimės. 

Matydamas tokį vaizdą, sodininkas labai nustebo. Be kvapo jis nu- 
bėgo pas karalių ir pranešė apie nepaprastą atsitikimą. Nuskubėjo ka- 
ralius pats į tą vietą. Varpelis vėl ėmė žadinti čampakus: 

— Nubuskit, nubuskit, septyni mano broliai! 

Čampakai paklausė: 

— Sesute, kam tu mus šauki? 

Varpelis atsakė: 

— Atėjo karalius. Ar leisitės skinami? 

Čamnpakai tarė: 

— Ne, ne, mes nesileidžiame. Mes kylame šimtą uolekčių aukštyn. 
Tegu ateina vyriausioji karalienė mūsų skinti! 

Ir pakilo gėlės per šimtą uolekčių. 

Karalius didžiai stebėjosi, išgirdęs tokį nepaprastą gėlių pokalbį. Jis 
nusiuntė pašaukti vyriausiosios karalienės. Kai ji atėjo gėlių skinti, čam- 
pakai vėl tarė: 

— Ne, ne, mes nesileidžiame. Tegul antroji karalienė ateina mūsų 
skinti! 

Ir vėl pakilo per šimtą uolekčių aukštyn. 

Karalienės ėjo viena paskui kitą, bet gėlės tik vis pakartodavo tą 
patį. Jos aukštai aukštai pakildavo ir ten tviskėjo nelyginant žvaigž- 
dės. 

Paskutinė atėjo šeštoji karalienė. Čampakai tarė: 

— Ne, ne, mes nesileidžiame. Mes kylame aukštyn šimtą uolekčių. 
Tegul ateina karaliaus vergė, renkanti karviamėšlius, tada ir vien tada 
leisimės skinami! 

Buvo pasiųsti kariai ir sargybiniai atvesti jauniausiosios karalienės. 
Ji kaip tik buvo pasikabinusi mėšlo, ketindama iš jo ploti paplotėlį. 
Tokia ji ir atėjo, su nešvariais skarmalais, mėšluotomis rankomis ir ko- 
jomis. 

Vos ji pasirodė, varpelis tarė čampakams: 

— Broliai, atėjo karviamėšlių rinkikė. Ar sutiksite, kad ji jus 
skintų? 

— Sutinkame! Iš visos širdies sutinkame! — atsakė gėlės. 

Ir nusileido visos septynios gėlės beveik ligi pat žemės, tik liko žy- 
dėti ant stiebelių. 

Kai priėjo jauniausioji karalienė su kančios ir ašarų išvagotu veidu, 
varpelis įsimaišė į čampakų tarpą. Tą patį mirksnį, kai karalienė ištiesė 
ranką gėlių skinti, iš varpelio žiedo išlipo meili mergytė ir užšoko jai 
ant rankų, sakydama: 

— Miela mamyte, kur tu taip ilgai buvai? 

Ir čia pat atsirado septyni nepaprasto grožio berniukai šviesiais vei- 
dais ir garbanotais plaukais, visi jie puolė prie jauniausiosios karalienės, 
šaukdami: 

— Mama, mama! Pagaliau mes tavęs sulaukėme! 

Matydami tokį vaizdą, visi tarytum suakmenėjo. Karalius stovėjo it 
žaibo trenktas, o šešios karalienės drebėjo iš baimės. 

Iš varpelio žiedo išlipusioji mergaitė papasakojo tėvui, kaip juos vos 
gimusius karalienės sudėjo į molio puodus ir čia užkasė. Ir dar papasa- 
kojo, kaip tos nedoros moterys apgavo karalių, parodžiusios jam vaikų 
vietoje peles ir vėžius. 

Karalius pažvelgė švelniu žvilgsniu į vaikų motiną, ir ji dabar, nors 
ir skarmaluota, atrodė jam vertesnė meilės ir gražesnė negu kada nors 
anksčiau. 

Tada žaibuojančias iš pykčio akis karalius atkreipė į šešias nedorą- 
sias karalienės. Jos atrodė nelyginant juodos bjaurios žmogėdros, min- 
tančios naujagimiais kūdikiais. Jis paliepė iškasti duobę toje pačioje 
vietoje, kur buvo augusios gėlės. Į šitą duobę buvo įstumtos šešios nu- 
sikaltusios karalienės, duobės dugną prieš tai apmetus dagiais. O paskui 
dagių primetė ant žudikių ir duobę užvertė moliu. Taip šešios nedoros. 
Karalienės gavo teisingą atpildą už savo piktus darbus. 


MELAGIŲ ŠALIS 


Vienoje tokioje šalyje gyveno pirklys, kuris prekiaudamas buvo su- 
sikrovęs didelį turtą. O pirklio sūnus tuo tarpu šio verslo visai neišma- 
nė. Prieš mirdamas pirklys mokė savo sūnų būtiniausių dalykų, o labiau- 
siai perspėjo, kad neimtų prekiauti tokiose karalystėse, kuriose viskas 
vra atvirkščiai. Tuos savo žodžius jis parėmė sakydamas, jog ten ir teis- 
mas, ir visi įstatymai aukštyn kojom apversti. 

Tėvui mirus, sūnus ėmė svarstyti: „Aš tikrai nesuprantu, kodėl man 
tėvas iš visų karalysčių labiausiai draudė Ulat Puraną, kur viskas yra 
kitaip negu visur, kad jokiu būdu neprekiaučiau. O man tas vardas 
atrodo ypatingai viliojantis. Būtinai ten nukeliausiu!“ 

Pirklio sūnus liepė pakrauti keturis laivus gėrybėmis ir, pakėlus bu- 
res, plaukti į tą karalystę, kur viskas yra atvirkščiai. 

Varomi palankaus vėjo, pirklio sūnaus laivai greitai plaukė į prie- 
kį. Jie praplaukė daugelį šalių, plaukė plačiomis ir siauromis upėmis 
ir galiausiai pasiekė karalystę, kurioje viskas kitaip. 

Upės krante jie pastebėjo gerviną, ieškantį maisto. Pirklio sūnus nu- 
sitaikęs iššovė, paukštis klyktelėjo ir griuvo žemėn negyvas. 

Ten pat buvęs skalbėjas staiga pametė visus savo skalbinius ir puo- 
lė bėgti. Nubėgęs tiesiai pas karalių, taip jam pasiskundė: 


303 


— Jūsų didenybe! Mano tėvas, pasivertęs gervinu, mane mokė, kaip 
reikia skalbti, o tuo tarpu atplaukė iš svetimų kraštų pirklio sūnus su sa- 
vo laivais ir jį nušovė. Aš maldauju teisingumo iš jūsų didenybės rankų. 

Karaliaus įsakymu pirklio sūnus turėjo stoti į teismą. Bet kadangi jis, 
skalbėjo kaltinamas, nemokėjo gerai pasiteisinti, iš jo buvo atimtas vie- 
nas laivas atlyginti už nusižengimą. Šitoje karalystėje, kur viskas buvo 
kitaip, ir teisėtvarka buvo aukštyn kojom apversta. 

Su likusiais trimis laivais pirklio sūnus nuplaukė toliau ir po kelių 
dienų sustojo didelio miesto prieplaukoje. Daug žmonių sulipo į laivo 
denį, vieni ko nusipirkti, kiti atvežtųjų lobių pasižiūrėti, o dar kiti vien 
iš smalsumo. Į tą laivą, kuriame buvo pirklio sūnus, įlipo ir kirpėjas. 
Kirpėjas priėjo prie jo, žemai nusilenkė ir tarė: 

— Aš norėčiau jums barzdą apkirpti, bet žiūrėkite, kad atlyginimu 
būčiau patenkintas. 

Pirklio sūnus pamanė: „Jeigu duosiu jam dvi monetas vietoj priklau- 
sančios vienos, tai ir bus jis patenkintas.“ O kirpėjui tarė: 

— Gerai, tegul bus taip. Aš tave patenkinsiu. 

Kai kirpėjas baigė savo darbą, pirklio sūnus jam padėjo du aukso 
pinigėlius. Bet tas nenorėjo imti. Tada pirklio sūnus padidino atlyginimą 
ligi vienos anos, bet ir jos kirpėjas nepriėmė. Pirklio sūnus pasiūlė 
net rupiją. O kirpėjas vis nesutiko imti. Galiausiai pirklio sūnus pasiūlė 
visą šimtą rupijų, tačiau kirpėjas vis nebuvo patenkintas. 

Tada nuėjo kirpėjas pas karalių ir apskundė pirklio sūnų. Tas buvo 
pašauktas stoti prieš teismą. O kad neįstengė kirpėjo patenkinti, iš jo 
buvo atimtas ir antras laivas, nes tokioje šalyje, kur viskas yra kitaip, 
ir teisėtvarka būna aukštyn kojom apversta. 

Tada pirklio sūnus pagalvojo: ,„Varge mano! Tik pajutęs savo kailiu, 
imu suprasti, kodėl tėvas man draudė į šitą kraštą vykti. Jeigu būčiau 
paklausęs jo išmintingo patarimo, nebūtų manęs ištikusi tokia nelaimė. 
Ilgiau nebegaišiu šiame prakeiktame krašte!“ 

Su dviem dar likusiais laivais pirklio sūnus pasuko namo. Tačiau ne- 
buvo dar toli nuplaukęs, kai pamatė krante moterį ir du vaikus, jie 
visi jam mojo. Pagautas smalsumo, kas čia galėtų būti, pirklio sūnus lie- 
pė išmesti inkarus. Vos tik laivai išmetė inkarus, moteris su abiem ber- 
niukais priplaukė maža valtele ir įlipo į laivą. 

Ji tarė pirklio sūnui: 

— Tavo tėvas mane vedė, kai buvo atvykęs į šitą kraštą prekiauti. 
Aš tavo motina, o šitie abu berniukai tavo broliai. Jie turi teisę į pusę 
tavo tėvo palikimo. Užtat jiems priklauso vienas šitų laivų. Būk malo- 
nus ir atiduok jį jiems! 

Pirklio sūnus žinojo, kad moteris netiesą sako, ir laivo atiduoti ne- 
sutiko. Tada moteris nuėjo pas karalių ir apsiskundė. Ir vėl turėjo pirk- 
lio sūnus stoti į teismą. Jis negalėjo pateikti jokio įrodymo, paneigian- 
čio moters tvirtinimą, kad jo tėvas buvo ją vedęs. Taip ir šį kartą 
šalyje, kurioje viskas yra kitaip, aukštyn kojom apversta teisėtvarka 
atėmė iš jaunikaičio vieną laivą. 

Dabar jis mąstė: „Jeigu dar ilgiau truksiu šiame krašte, neteksiu ir 
paskutinio laivo. Nelaiminga toji valanda, kai palikau savo tėvynę! Dabar 
aš jau gerai pamokytas!“ Ir jis paliepė jūrininkams iškelti bures ir kuo 
skubiausiai plaukti namo. Pavakary laivas pasiekė didelę prieplauką ir 
turėjo čia sustoti. Jūrininkai ėmė virtis valgį, o pirklio sūnus prislėg- 
tas sėdėjo šalia, be perstojo galvodamas apie savo nesėkmes. 

Tuo metu ant denio užlipo vienakis vyras. Priėjęs prie pirklio sū- 
naus, jis tarė: 

— Aš pasiskolinau iš tavo tėvo penkis šimtus rupijų, o užstato pali- 
kau vieną akį. Dabar aš tau grąžinu pinigus. O man prašau grąžin- 
ti akį! 

Šie vienakio žodžiai nustebino pirklio sūnų. 

— Ką tu čia kalbi? — sušuko jis— Kas gi duoda užstato akį! Čia 
grynas melas| 

Supykęs išlipo vienakis iš laivo. Jis nuėjo pas karalių ir padavė 
skundą. Dabar ketvirtą kartą teko pirklio sūnui stoti į teismą. Ir šįkart 
jis nemokėjo atremti apskundusiojo tvirtinimų. Kadangi jis negalėjo nu- 
neigti, jog jo tėvas už penkių šimtų rupijų skolą paėmė užstato akį, 
tai turėjo atiduoti ir paskutinį savo laivą. 

Netekes visų laivų, pirklio sūnus toliau namo keliavo pėsčias. Liūd- 
nas, nusiminęs jis vos vilko kojas. Neilgai trukus, atsisėdo labai pavar- 
ges po figmedžiu ir ėmė garsiai raudoti dėl savo nesėkmių. Tuo tarpu 
pro šalį ėjo toks senas žmogus. Jis buvo vyresnysis visų apgavikų ši- 
tos šalies, kurioje viskas yra kitaip. To senio sūnus buvo prieš kelias 
dienas miręs, o pirklio sūnus jam pasirodė esąs be galo panašus į jo 

mylimą mirusį sūnų. Matydamas pirklio sūnų raudant, senis pajuto jam 
gailestį. Jis priėjo prie jaunikaičio ir paklausė, ko taip sielvartauja. 

Tada išpasakojo pirklio sūnus viską, kas jam nutiko. O senis tarė: 

— Nesielvartauk, jaunikaiti. Aš pasirūpinsiu, kad tu visus savo lai- 
vus atgautum. Tik eime su manimi į mano namus. 

Ir nuėjo pirklio sūnus su senuku, o tas jį gerai primokė, kaip lai- 
kytis karaliaus teisme ir kaip atsakyti į kiekvieną prieš ji paduotą skun- 
dą. Baigėsi diena, užėjo naktis. Pirklio sūnus permiezojo senuko na- 
muose. 

Kitą rytą patraukė jie abu pas karalių. Ir pirklio sūnus prabilo į jį 
tokiais žodžiais: 

— Iš tolimų kraštų aš atvykau į jūsų didenybės šalį paprekiauti. Bet 
netekau viso savo turto dėl neteisingo teismo sprendimo. Aš maldauju 
teisingumo iš jūsų didenybės rankų. 

Karalius pažadėjo pirklio sūnui jo reikalą spręsti kitą dieną. O tuo 
tarpu liepė sušaukti visus, davusius prieš pirklio sūnų skundus. 

Kitą rytą stojo senis ir pirklio sūnus prieš teismą. O karalius, sė- 
dėdamas auksiniame soste ant pakylos, pasakė svarstysiąs jaunikaičio 
bylą. Prie didžiųjų vartų buvo imtas mušti būgnas, taip skelbiant teis- 
mo pradžią. 

Pirmasis buvo pašauktas skalbėjas. Įėjęs jis atsistojo sudėjęs rankas 
prieš karalių. Paklaustas, koks jo skundas, atsakė: 

— Mano tėvas, pasivertęs gervinuų, mane mokė skalbimo meno, o 
jaunikaitis jį nužudė. 

"Fada pirklio sūnus paklausė karalių: 

— Jeigu jūsų didenybės karalystėje kas nors nužudytų mano tėvą, 
ar aš galėčiau to žudiko gyvastį atimti? 

— Aišku, galėtum, — atsakė karalius. 

Tada pirklio sūnus tarė: 

— Valdove! Mano tėvas vedė laivą, pasivertęs mažyte krevete, o 
anas gervinas jį prarijo. Užtai aš ir nušoviau gerviną. 

Pagalvojęs karalius atsakė: 

— Tai tu visai teisėtai pasielgei. 

Ir įsakė grąžinti pirklio sūnui laivą. 

Dabar buvo atšauktas kirpėjas. Jis tarė: 

— Šitas žmogus prižadėjo už jo barzdos pakirpimą taip man atly- 
ginti, kad būčiau patenkintas. O savo pažado netesėjo. 

Vos jis taip pasakė, senis ir pirklio sūnus puolė kirpėją ir ėmė jį 
kulti. O mušdami šnekėjo: „Pasakyk, kai jau bus tau gana!“ Vargšui 
kirpėjui žadą užkando iš netikėtumo. Visas numargintas mėlynėmis, jau 
net dėl savo gyvos galvos drebėdamas, jis šiaip taip išstenėjo: 

— Gana, gana, jau patenkintas! 

Tada pirklio sūnus tarė karaliui: 

— Jūsų didenybė tikriausiai girdėjo, jog šitas kirpėjas sakėsi esąs 
patenkintas. 

Tada karalius paliepė, kad pirklio sūnui būtų grąžintas ir antras 
laivas. 

Paskui prieš teismą stojo moteris su abiem sūnumis. Ji tarė: 

— Šito jaunikaičio tėvas buvo mane vedęs. Abu šie berniukai yra 
netikri jo broliai, užtat jie turi teisę gauti pusę jo turimų laivų. 

Pirklio sūnus atsakė: 

— Kaip tik dėl to aš ir atvykau iš savo tėvynės į šitą kraštą. Aš 
nebegalėjau namie būti viskuo pertekęs, kai tuo tarpų mano pamotė 
ir netikri broliai čia vargą vargsta. Tėvas man paliko daug turto ir pi- 
nigų. Menka nauda mano netikriems broliams, jei mes pasidalysime 
šiuos du prastus laivus. Kur kas būtų geriau, jeigu jie drauge keliautų 
į mano šalį, o aš pasidalyčiau su jais savo turtais. 

Karalius tarė: 

— Teisingi jo žodžiai. Keliaukite su juo į jo šalį. 

Tačiau moteris jokiais būdais nesileido perkalbama ir nesutiko ke- 
liauti į pirklio sūnaus namus. Tada karalius įsakė ir trečią laivą grą- 
žinti pirklio sūnui. 

Paskutinis pasirodė vienakis. Jis papasakojo skolinęsis iš jaunikai- 
čio tėvo penkis šimtus rupijų, o jam palikęs užstato vieną akį. Dabar 
jis norėtų apmokėti skolą, bet juk turi iš pirklio sūnaus ir savo akį 
atgauti. 

Pirklio sūnus jam atsakė: 

— Mano tėvas pinigus skolino tokiai daugybei žmonių, užstato im- 
damas akį, kad aš ir dabar dar turiu penkiolika svetimų akių. Aš ne- 
galėsiu pažinti, kuri akis yra šito žmogaus. Bet jeigu jis man duos 
kitą akį, tai palyginsiu ir surasiu tą, kuri jam priklauso. 

Karalius supratingai linktelėjo galva ir tarė: 

— Tikriausia teisybė! 

Tačiau vienakis niekaip nesutiko atiduoti paskutinės akies. Tada ka- 
ralius įsakė, kad pirklio sūnui būtų sugrąžintas ir ketvirtasis, paskutinis, 
laivas. 

Tai šitokiu būdu šalyje, kurioje viskas kitaip, pasinaudojęs aukštyn 
kojom apversta teisėtvarka, pirklio sūnus atgavo savo laivus. Jis labai 
dosniai atlygino seniui ir parplaukė atgal į tėvynę. Tačiau niekad dau- 
giau pirklio sūnus nebekeliavo prekiauti į tokią karalystę, kurioje vis- 
kas kitaip. 


IR GUDRUOLIUI NE VISADA SEKASI 


Viename kaime gyveno toks brahmanas, kuris buvo labai linkęs į vi- 
sokias eibes. Jis sugebėjo nedoru būdu ir pinigų pasitiekti. Tačiau kuk- 
lių jo atsargų neilgam užteko. O tada atėjo liesos dienos brahmanui ir 
jo šeimai. 

Dar keletą dienų jis vargais negalais surūpino vieną kitą kąsnį. Bet 
paskui, nebegalėdamas žiūrėti į alkaną žmoną ir alkanus vaikus, nu- 
sprendė sau vienas: ,„Mano galva tokia pat sumeti kaip ir anksčiau. 
Kodėl gi negalėčiau, jos padedamas, truputi pinigų prasimanyti?“ Kitą 
Iytą labai anksti brahmanas patraukė iš namų. Išėjęs iš kaimo, pasiekė 
pievą. Jau buvo pats vidurdienis, ir nuo kaitrios saulės žėravo visas 
dangaus skliautas. Brahmanas kentė alkį ir troškulį. Liedamas prakaitą, 
Jis perėjo saulės nutviekstą pievą ir atsidūrė turguje. Ten sustojo sal- 
dumynų krautuvėlėje atsipūsti. Krautuvėlės šeimininką jis berte apibė- 
rTė visokiausiomis istorijomis apie nepaprastus nuotykius ir neįtikėtinus 
žygdarbius. Krautuvininkas, pastebėjęs, jog diena jau krypsta į antrą 
pusę, tarė brahmanui: 

— Dovanok man, pone, turiu nusimaudyti. 

Tai pasakęs, nuėjo prie upės maudytis, o vietoj savęs krautuvėlėje 
paliko mažą sūnų. 

Vos tik krautuvininkas išėjo, brahmanas pradėjo imti iš lėkščių sal- 
dumynus, dėtis į burną ir ryti. Krautuvininko sūnus nustebęs jį pa- 
klausė: 

— Pone, ką tai reiškia? 

Brahmanas atsakė: 

— Ak, tu dar tebesi vaikas. Eik ir pasiklausk tėvo! 

Berniukas dar pasiteiravo: 

— O kuo jūs vardu, pone? 

— Mano vardas Varna, — atsakė brahmanas. 

Berniukas ir išbėgo klausti tėvo. Tuo tarpu brahmanas išlaužė krau- 
tuvėlės kasą, paėmė iš jos kapšelį su šimtu rupijų ir tvirtai įsirišo į dra- 
bužio klostes. O krautuvininkas, išgirdęs, kad varna ryja saldumynus, 
suriko: 

— Tokio begalvio kaip tu aš dar niekad nesu matęs. Bėk greitai 
atgal ir išvyk lauk tą varną! 

Kol berniukas sugrįžo, brahmanas jau buvo pranykęs. 

Brahmanas žingsniavo per turgaus kamšatį, paskui per kaimą, pas- 
kui dar toliau, kol pasiekė mišką. Jis jau ėjo siauru miško takeliu, 
kai iš tankmės staiga iššoko šernas ir sustojo priešais. Greitai puolė 
brahmanas už storo medžio, o šernas paskui jį. Bėgdamas aplink me- 
dį, brahmanas prisivijęs čiupo šerną už uodegos ir laikė iš visų jėgų, 
būdamas tikras, jog, jei paleis, šernas jį puls. O šernas savo ruožtu 
bėgo paskui brahmaną, laikantį jį už uodegos. 

Taip jiems apie medį vaikantis, brahmanui ėmė byrėti iš drabužių 
pinigai. Jau jie buvo nemaža ratų aplink medį apsukę, kai pasigirdo 
kanopų kaukšėjimas. Pasukęs galvą, brahmanas pamatė kareivį atjojant. 
Išvydęs tokį retą reginį, kareivis sustabdė arklį ir paklausė brahmaną: 

— Kas ten tau nutiko, brahmane? Ką tu čia prasimanai? 

-Brahmanas atsakė: | 

— Kas tau rūpi! 

— Bet aš norėčiau žinoti, — tarė kareivis. 

Brahmanas pamanė: „Jeigu pasakysiu teisybę, jis dar gali labai su- 
pykti.“ Ir truputį pagalvojęs, klastingasis brahmanas taip tarė: 

— Ak kareivi, tas šernas kasnakt miega po šiuo medžiu. Iš ryto at- 
einu, nutveriu jį už uodegos, kaip metai, ir, kol taip vaikomės aplink 
medį, jis man išspjauna pinigų. Per dieną man susidaro po šimtą pen- 

kiasdešimt rupijų. Jau dabar šimtą rupijų turiu, o ligi vakaro gausiu 
dar penkiasdešimt. 

— Iš tikrųjų? — paklausė kareivis. 

Brahmanas jam parodė keletą ant žemės nukritusių monetų ir tarė: 

— Tik pasižiūrėk! Kitas jau susirinkau ir sumezgiau į savo drabužio 
kraštą. 

Kareivis tarė: 

— Imk mano žirgą, o už jį atiduok man šerną! Dabar aš kasdien 
bėgsiu aplinkui medį, šerną abiem rankomis tvirtai laikydamas. 

Brahmanas atsakė: 

— Tai negalimas daiktas, kaip aš atiduosiu tokį naudingą šerną! 

Kareivis jam tarė: 

— Na imk mano žirgą ir pasilaikyk tą šimtą rupijų, kurias jau su- 
sirinkai. 

Gudrus brahmanas paklausė: 

— Tai ką man dabar daryti? Aš gi negaliu jėga su tavimi varžytis. 
Jeigu nesutiksiu, tu šerną iš manęs piktuoju atimsi. Tai jau eikš čia 
ir Čiupk šerną už uodegos! 

Kareivis pririšo žirgą prie kito medžio, čiupo šerną už uodegos ir 
ėmė lėkti aplink medį, uodegą taip stipriai laikydamas, tartum nuo to 
priklausytų jo gyvastis. Brahmanas, paleidęs šerną, greit stvėrė nuo 
žemės pinigus ir įsirišo į drabužį. Tada nubėgo prie arklio, šoko jam 
ant nugaros ir dingo iš akių. 

Artėjant vakarui, brahmanas prijojo kitą miško kraštą ir sustojo kai- 
me. Saulė jau buvo nusileidusi, ir brahmanas gavo pastogę vieno tviI- 
tai gyvenančio Žmogaus namuose. Šeimininkas brahmaną priėmė su pa- 
garba ir labai maloniai. Tarnas nuvedė brahmano arklį į pašiūrę ir pa- 
davė žolės. Po gausios vakarienės vidurnaktį atsigulė ir brahmanas. 
Vos tik namiškiai sumigo, brahmanas išslinko iš savo kambario ir 
nuėjo į pašiūrę, kur stovėjo jo arklys. Išsiėmė iš drabužių pinigus ir 
pakišo po žole. Tada vėl sugrįžo į vidų. 

Tų namų šeimininkas anksti keldavosi. Anksti rytą išėjęs į kiemą, 
jis apvaikščiojo, kaip buvo įpratęs, namus, pažvelgė ir į svečio kam- 
barį. Bet neberado brahmano lovoje; visur jo žvalgydamasis, galiausiai 
pamatė pašiūrėje po žolę besirausiantį. Pagautas smalsumo, jis paklausė: 

— Ką čia veikiate, pone? 

— Apruošiu namus, — tarė brahmanas. 

— Bet kodėl toks gerbiamas svečias turi dirbti tokį prastą darbą? 
Mano tarnai išvalys pašiūrę. 

Tačiau brahmanas nemetė savo darbo. Šeimininkas priėjo arčiau ir 
didžiai stebėdamasis pamatė, kad brahmanas įnikęs renka monetas. 

— Ką čia veiki? — vėl paklausė jis. 

Brahmanas apsimetė esąs nusigandęs ir tarė: 

— Na, kad jau vis tiek pamatei, pone, tai ir nebeslėpsiu nuo tavęs. 
Aš kas rytą žolėje randu šimtą rupijų, kurias mano arklys man per nak- 
tį dovanoja. 

— Iš tikrųjų! — sušuko šeimininkas. 

Brahmanas parodė jam pinigus ir tarė: 

— Tai geriausias mano žodžių įrodymas. 

Namų šeimininkas pasakė: 

— Šito arklio man reikia! 

— Nieko nebus, pone, — atsakė brahmanas.— Už nieką pasaulyje ne- 
siskirsiu su šituo laimės arkliu! 

Tačiau šeimininkas nepasidavė: 

— Turėk sau tą šimtą rupijų, kur susirinkai. Ir dar du šimtus rupijų 
tau duosiu, o tu atiduok man arklį! 

Brahmanas atsakė: 

— Iš to nieko neišeis. 

Šeimininkas pagalvojo: „Jeigu aš jam ir dar daugiau pinigų duo- 
čiau, galiausiai vis tiek laimėčiau. Nes, turėdamas šitą arklį, per trumpą 
laiką labai praturtėsiu. Užtat nedidelis daiktas, jeigu aš jam ir penkis 
šimtus pasiūlysiu.“ Taip pasvarstęs, šeimininkas tarė: 

— Na gerai, pone, duodu penkis šimtus rupijų. Atiduok man arklį. 

Brahmanas atsakė: 


— O kas man belieka, jei ne tavo norui nusileisti? Ką gi aš galė- 
čiau padaryti, jeigu sumanytum arklį iš manęs jėga atimti? Na, tai duok 
pinigus! 

Krykšdamas iš džiaugsmo, šeimininkas išbėgo iš pašiūrės ir netru- 
kus grįžo su penkiais šimtais rupijų ir atidavė jas brahmanui. O brah- 
manas savo ruožtu dūmė namo kiek tik kojos įkabino, nešdamasis 
penkis šimtus rupijų ir tą šimtą, kurį anksčiau turėjo. 


312 


Tuo tarpu krautuvininkas sugrįžo nusimaudęs į savo saldumynų krau- 
tuvėlę ir pamatė, kad brahmanas pavogęs visus jo pinigus. Jis nuėjo 
pas karalių ir padavė skundą. 

Kareivis be atokvėpio bėgo aplink medį, stipriai įsitvėręs šernui už 
uodegos, tačiau nė mažiausias pinigėlis neiškrito iš šerno snukio, o ka- 
reivis jau buvo visas permerktas prakaito ir mirtinai nuilsęs. Galiausiai 
jis suprato, jog brahmanas jį apkvailino. Užtat ir jis labai supykęs pa- 
siskundė karaliui. 

Taip pat ir anų namų šeimininkas, kitą rytą pakėlęs žolę, jokių pi- 
nigų nerado. Taigi ir jis suprato, kad brahmanas iš jo išviliojo penkis 
šimtus rupijų. Jis taip pat nuėjo pas karalių ir apskundė brahmaną. 

Kitą dieną pasirodė sargybinis ir nuvedė brahmaną pas karalių. Brah- 
manas buvo pripažintas kaltu ir apgaule įgytą laimikį turėjo atgal grą- 
žinti. Krautuvininkas atgavo savo šimtą rupijų, o anų namų šeiminin- 
kas — penkis šimtus. 

Be to, brahmanui dar buvo priteista dviejų šimtų rupijų bauda, o 
tas kareivis, kuris taip nuilso, dėl brahmano kaltės bėgdamas aplink 
medį, dabar galėjo apie tą patį medį vaikyti brahmaną nuo saulės 
patekėjimo ligi pat laidos, laikydamas jį už ausies. 


PRINCAS BALANDIS 


Koks gūdus miškas, neįžengiama tankynė! Tame miške gyveno raga- 
na Su savo dukteria. Jos duktė buvo jau užaugusi, bet dar netekėjusi. 
Ragana buvo našlė ir jau tokia sena, jog netrukus galėjo mirti. Taigi 
dabar jos vienintelis troškimas buvo — ištekinti dukterį už karaliaus. 

Savo burtais ragana dukterį padarė gražią, net miškas nušvisdavo, 
jai einant. O ragana pati dėvėjo kaip ir visos senos moterys ir, sėdė- 
dama prie savo šiaudais dengtos trobelės, suko galvą, kaip pasigauti 
vyrų. 

Karaliai ir kiti aukšti ponai, princai jodavo į mišką medžioti. Pamatę 
mergele, atsekdavo paskui ją ligi trobos, o senė ragana iščiulpdavo jų 
kraują, ir jie mirdavo. Ligi šiolei ji vis nerado karaliaus nei princo, ku- 
rio žmona būtų norėjusi matyti savo dukterį. 

Vieną dieną pasirodė princas, ir senė jo nebenusmerkė. Ji nuspren- 
dė: „Šitą aš gyvą paliksiu, ir jei neberasiu tinkamesnio jaunikio, už jo 
išleisiu dukterį ir padarysiu karaliene.“ Taip galvodama, ji apšlakstė 
princą, pasisėmusi sauja vandens, ir taip tarė: 


— Gyvenki miške. Dieną būk medis! 
O naktį žmogus. Taip tave užburiu. 

Už miško ribos tenebus tau nė jokio takelio! 
Eik sau kur nori. Bet sugrįžk visada atgal! 
Taip pasakė ir žynys Bhanumatis. 


Tą patį mirksnį princas pavirto žydinčiu medžiu. 

Tos šalies karalius buvo labai turtingas ir galingas. Dramblių ir žir- 
gų, lobių ir Žmonių, žemių ir dvarų, viso to jis gausiai turėjo. Galėjai 
manyti, kad dievai atidarė savo dangiškas skrynias ir jo namus su 
kaupu pripildė visų gėrybių. Karalienė buvo panaši į deivę Anapurną, 
Šivo žmoną, o karalaičiai į Kartikėją, Anapurnos sūnų, tuo tarpu ka- 
Ialaitė buvo nelyginant prasiskleidęs lotoso žiedas. Net dievai pavydė- 
jo, Matydami karaliaus laimę. 

Vieną dieną karalius labai prašmatniai išsirengė į medžioklę, paskui 
save vesdamas minią žmonių, dramblių ir žirgų. Išjodinėjęs kitus miš- 
kus, jis atjojo ir į šitą ir skverbėsi pro beveik neįžengiamą tankynę. 
Jis jau nebežinojo, kur jo žmonės, kur drambliai ir žirgai, kur išsklido 
visa jo palyda. 

Visą dieną jis kaip pašėlęs gainiojo tigrus, lokius, šernus ir elnius, 
o dabar buvo visai nuilsęs. Visas išpiltas prakaito, troškulio deginama 
krūtine, jis manė tuoj pat mirsiąs, jeigu negausiąs nors truputėlio van- 
dens. Kaip be nuovokos jis blaškėsi tai ten, tai ten, ieškodamas nors 
lašo vandens, tačiau vandens niekur nebuvo nė ženklo. Galiausiai pri- 
jojo šiaudais dengtą trobelę, sustojo prie jos ir išvydo senutę, sėdin- 
čią ant slenksčio. Jis greit sušuko: 

— Kad ir kas būtum, motin, gelbėk mane nuo mirties, duok nors 
truputį vandens! 

Senė atsakė: 

“ — Duosiu tau vandens, bet pirma turi padaryti įžadą. Jeigu duodi 
žodį, kad jį tesėsi, gausi iš manęs vandens, o kitaip ne. 

— Kokio įžado tu nori? 

— Aš turiu dukterį. Jeigu ją vesi, tai gausi vandens. 

Karalius net pašokęs suriko: 


— Bet juk tai neįmanoma! Aš šitos šalies karalius, turiu ir karalie- 
nę, ir vaikų! 

— Gerai, aš visa tai žinau. Bet jeigu aš vis tiek sutinku dukterį 
leisti, žinodama, jog ji bus tik antrininkė, tai ko gi tau nenorėti sutik- 
ti? Bet jeigu nesutinki, neduosiu vandens. 

Ką gi galėjo karalius daryti, jis alpte alpo iš troškulio. Užtat tik 
pasakė: 

— Na gerai, aš sutinku, o dabar gelbėk man gyvybę, duok van- 
dens! 

Senė ragana atnešė vandens, karalius atsigėrė ir pasijuto tartum iš 
naujo gimęs. Tą pačią naktį ragana sutuokė karalių su savo dukterimi. 
Kitą dieną karalius pasiėmė senę raganą ir naują savo karalienę ir nusi- 
gabeno į rūmus. Viską išklausiusi, kas čia atsitiko, pirmoji karalie- 
nė tarė: 

— Gerai, maharadža, tu pasielgei teisingai, ir aš džiaugiuosi. Aš ne- 
žiūrėsiu į ją kaip į antrininkę, varžovę, ji bus man jaunesnioji sesuo, 
taip aš ją mylėsiu. 

Vyresnioji karalienė jaunąją taip švelniai mylėjo, jog iš tikrųjų bu- 
vo galima pamanyti jas esant seseris, iš tos pačios motinos glėbio. Ir 
senei raganai ji rodė tokią pagarbą, tokį atsidavimą, jog galėjai aną 
laikyti jos tikra motina. Kai žmonės pamatė vyresniosios karalienės 
taurumą, kiekvienas ją aukštinte aukštino. Motinos, vaikus auklėdamos, 
kėlė jiems karalienės pavyzdį: 


— Tu nori kito širdį sau laimėti? 
Tai savo širdį atiduok pirmiau kitam. 
Jeigu dyglys įsmigs į pėdą kam, 
Ištrauk, suėmęs savo dantimis. 

Tau ašaros tebyra, kai kentės kiti, 
Tu džiaukis, kai kitiems švies laimė. 
Čia ta dorybė, kurios taip ištroškęs 
Pasaulis mūsų visas. 


Tačiau negi klauso plėšikas dorybės balso. Ar tokiu būdu raganą 
palenksi? Senė ragana tik ir galvojo, kaip nužudyti pirmąją karalienę, 
visus jos vaikus išnaikinti ir paskui savo dukterį padaryti pirmąja. Vie- 
ną naktį, kai pirmoji karalienė kaip visada ramiai miegojo, ką ragana 
padarė? Ji tyliai atsikėlė, atsistojo šalia karalienės ir ėmė čiulpti jos 

kraują per plaukus. Niekas to nežinojo. Bet pirmoji karalienė kasdien 
vis labiau menko, galiausiai liko tik oda ir kaulai, o vieną dieną ir nu- 
mirė. 

Karaliui kilo įtarimas. Jis sau pagalvojo: „Keista! Juk dar visai ne- 
daug laiko praėjo, tik kelios dienos, o ji jokia liga nesirgo, nė siel- 
varto kokio neturėjo. Tačiau nuo tos valandos, kai parsivedžiau jau- 
nąją karalienę ir jos motiną, pirmoji karalienė pradėjo vysti, o dabar 
štai numirė. Kodėl taip atsitiko? Gal jos abi turi kokios nešvarios ga- 
lios? Kas žino — gal jos žmogėdros ar kokios raganos? Pirmoji karalie- 
nė jau mirusi, o kaip dabar bent vaikus nuo jų apsaugoti?" 

Galvojęs galvojęs, karalius ir sugalvojo. Kitą dieną tarė senei ra- 
ganai: 

„ — Motin, man kažin ko negera, tokia apkvaitus galva. Jau seniai 
nesu mMedžiojęs, norėčiau kelioms dienoms iškilti į medžioklę. 

— Puiku, sūnau, čia gerai sumanei, kodėl gi tau nejoti? Medžiok 
kiek tik tavo širdis geis. Kol aš čia esu, tau nieko nereikia bijoti, aš 
tavo vaikus ir namus, ir viską žiūrėsiu. 

— Tai gerai, motin! — taip taręs, išjojo karalius į medžioklę. 

O ką karalius darė, į medžioklę išjojęs? Taigi aname tankiame miš- 
ke pastatė mažą trobelę, kamarą pilną pritiekė visokio maisto ir slap- 
čiom čia atgabeno dukterį ir abu sūnus. Jis taip nusprendė: „Niekas 
čia jų neras, ir jie galės sau be pavojaus augti.“ O pats manė kasdien 
ateisiąs jų pasižiūrėti. Tik kaip atseks kelią per tokią nepereinamą tan- 
kynę? Ilgai karalius suko galvą ir vis tiek sugalvojo. Ir ką sugalvojo? 
Na, pririšo plono siūlo galą prie trobelės langučio, siūlą nuvedė ligi 
pat rūmų ir kitą jo galą pririšo prie savo miegamojo lango. Niekas to 
nepastebėjo. Laikydamasis siūlo, karalius dar kartą nuėjo į mišką ir vėl 
sugrįžo. 

O ragana galvojo: „Keista! Kur galėjo tie vaikai būti išėję? Jeigu 
jų nerasiu, tai ir nenugaluosiu. Tikriausiai karalius bus sumanęs juos 
kur nors paslėpti. Eisiu ieškoti." Ir pradėjo ragana po visus kampus ir 
kertes vaikų dairytis. Taip ieškodama, aptiko siūlą. Dabar jau buvo 
lengva. Laikydamasi siūlo, ji ir rado trobelę. Ir ką ten pamatė? Aiš- 
ku, pamatė tris saldžiai miegančius vaikus. Negaišuodama ragana pa- 
Sakė burtažodžius ir pavertė abu berniukus balandžiais: 

— Dieną būki balandis, o naktį žmogus, 
Dabar jau tu mano valioj. 


O dukteriai ji nieko nedarė, nes ji, atėjusi į metus, paliks šituos 
namus ir gyvens kitoje šeimoje. 

Dabar, kai tik išaušdavo diena, broliai, virtę balandžiais, žaisdavo 
abu po mišką, o per dieną prisiskraidę, vakare sugrįždavo namo ir, 
atvirtę Žmonėmis, miegodavo savo lovose. Rytui išaušus, vėl išskrisda- 
vo. Sesuo negalėdavo jų sulaikyti. Kiauras dienas ji likdavo viena ir 
verkdavo. Abu broliai balandžiai toli išskrisdavo, ir niekas nežinojo, gal 
juos kas pasigavo, gal su strėle pašovė, tai jau tada jie niekad ne- 
besugrįš! Tokių minčių kamuojama, sesuo nepaliaudavo verkusi. 

Vieną dieną taip ir atsitiko! Sutemo vakaras, o abiejų brolių vis 
nebuvo. Sesuo nebesitvėrė sielvartu ir, garsiai raudodama, išėjo į mišką 
jų ieškoti. Ir ką ji staiga išvydo? Prieš ją stovėjo dailus princas! Ji pa- 
manė: „Tikriausiai čia akių apgaulė, dvasių ar vaiduoklių, milžinų ar 
nykštukų, raganų ar žmogėdrų darbas. Iš kur gali princas tokią vėlyvą 
valandą būti šiame gūdžiame miške?“ Ir princesė puolė bėgti. Bet prin- 
cas sulaikė ją už abiejų rankų ir šypsodamas tarė: 

— Nebijok, aš Žmogus. Savo burtais ragana mane pavertė medžiu, 
bet naktį vėl atvirstu žmogumi. Tačiau jos burtai man neleidžia rasti 
kelio iš miško. Kai prašvis diena, tu čia pamatysi žydintį medį augant. 
Žinok, kad tas medis tai aš. 

Princesė paklausė: 

— O kaip būtų galima iš burtų išsivaduoti Ragana abu mano bro- 
lius pavertė balandžiais. O naktį jie žmonės, kaip ir anksčiau buvę. Ką 
reikėtų padaryti? Argi nėra būdo išsigelbėti? 

— Na, būdas yra, tik labai sunkus. Toks kūdikis kaip tu,— ar galėsi 
viską ištverti? 

— Ištversiu! Tik sakyk, ką reikia daryti. Aš ir gyvybę sutinku ati- 
duoti, kad tik pavyktų. 

— Na, gyvybės tau nereikės atiduoti, bet šiek tiek narsumo paro- 
dyti teks. Jeigu to darbo neįstengsi per naktį atlikti, tai nieko nebus. 

— O ką aš turėsiu daryti? 

— Ar matai aną tvenkinį? Jame auga žolės apskritais lapais. Jeigu 
tau pavyks vakare iš vieno sykio pastverti ir nuskinti visą kuokštą tų 

lapų, pasiūti iš jų švarkus ir, kol naktis nesibaigusi, apvilkti jais bro- 
lius, tada kerai išnyks, ir broliai niekada daugiau nekepavirs ba- 
landžiais. 

— O tug 

Princas nusišypsojo: 

— Aš? Negi reikia ir mane atburti? 

— Taip, būtinai. Tu savo patarimu man tiek daug padėjai. O kas 
savo geradarį pamiršta, tas labai nusideda. Aš noriu tave patį pirmąjį 
išgelbėti. 

— Tai nupink iš lapų karūną ir uždėk man ant galvos. 

Taip taręs, princas nuvedė mergaitę prie tvenkinio ir parodė tas 
žoles. 

Tą vakarą broliai namo parsirado vėlai. Sesuo jiems tarė: 

— Rytoj anksčiau sugrįžkit, kol dar nesutemę, antraip gali naujų 
pavojų atsirasti. 

Broliai abu atsakė: 

— Paukštinėtojas buvo paspendęs spąstus, užtat taip suvėlavome. 
Bet rytoj neskrisime į tą pusę ir vakare grįšime. 

Tada visi trys, broliai ir sesuo, pavakarieniavo ir atsigulė. 

Rytą broliai, pavirtę balandžiais, išskrido, ji paniro į tvenkinį tų žo- 
lių, išrovė jų visą kuokštą ir iškilo iš vandens. 

Broliai abu pamatė, kad sugrįžusi sesuo mikliai siuva lapus vieną 
prie kito. Jie ėmė klausti: 

— Ką ten darai, sese? 

— Nežiūrėkit į mano pusę, aš neturiu kada šnekėti. Pavalgykit abu 
vakarienę ir eikit miego. 

— Kodėl, sese? Kas atsitiko? Ką tu ten turi? 

— Nekalbinkit manęs; jeigu sugaišuosiu, tai viskas bus buvę veltui. 
Rytoj rytą viską sužinosite. 

Artėjant vidurnakčiui, ragana staiga kažin ką pajuto. Laikydamasi 
siūlo, ji greitai kaip vėjas atlėkė prie miško trobelės. Pamačiusi, kas 
čia daroma, labai nusigando ir ėmė garsiai šaukti: 


— Fui fui fui! Ką čia darai 
Iš tų nuodingų lapų? 
Didžiausia merga, o protelio mažai, 
kur tai matyta? 

Mesk viską į šalį ir bėk su manim — 
tėvas gi miršta! 
Ir vis tiek čia dar kažką knebinėji, kokia tu beširdė! 


— Močiute, jau einu, tik palauk valandėlę! 

Taip sakydama, ji baigė karūną ir puolė siūti švarkų. 

Kai ragana pamatė, kad karūna jau pasiūta, suprato, jog artėja di- 
džiausias pavojus. Gavęs karūną, medis taps princu, čia negalėjo būti 
mažiausios abejonės, o jei princesė pasiūs ir švarkus, tai ir abu bro- 
liai atvirs žmonėmis. Kaip įmanydama ji stengėsi jai sukliudyti. Ta- 
čiau princesė visai nepaisė raganos šnekos, ji tiktai siuvo. Tačiau kai 
vienas švarkas jau buvo baigtas, artinosi ir nakties pabaiga. Jeigu pra- 
švis dar nepasiuvus antrojo švarko, viskas bus buvę veltui. Užtat su 
didžiausia skuba mergaitė puolė antrojo švarko siūti. Daug kartų įsi- 
dūrė adata pirštą, varvėjo kraujas, bet jai rūpėjo tik viena: kuo grei- 
čiau, kuo greičiau pasiūti švarką. 

Ragana vis labiau tūžo. Jau jau ketino ir ant princesės užlieti van- 
dens iš saujos, sakydama burtažodžius. Bet kaip toliau buvo? 

Papūgų porelė, tupėdama ant šakos netoli trobelės, senu papratimu 
ėmė šnekėtis, o Žydintis medis, dabar atvirtęs į princą, viską girdėjo. 

— Pačiute! 

— Kas pasidarė? 

— Princesei gresia baisus pavojus! 

— Kas jai gresia? 

— Ragana nori ir ją užburti. 

— Ar negalima pašalinti to pavojaus? 

— O kaipgi, galima. Jeigu kas paliestų raganą su šaknimi tų žolių, 
iš kurių princesė švarkus siuva, tada ragana kristų nualpusi. 

Princas klausėsi ir viską suprato. Greit nubėgo pas princesę ir, čiu- 
pes stiebą su šaknimi, patrynė raganą — ta ir griuvo be žado. 

Jau ir antrasis švarkas kone pasiūtas, trūksta tik rankovių, bet prin- 
cesė užgirsta žingsnius, pakelia akis ir mato princą prieš ją stovintį! 
O ragana kniūbso ant žemės! Tuo tarpu sukranksi varnos, ima kukuo- 
ti gegutė — rytų pusėje dangus vos vos pablyškęs. Baigėsi laikas. Ką 
daryti princesei? Nebegalvodama ji atsistojo. Paėmė karūną ir uždėjo 
princui ant galvos, pažadino abu brolius ir užvilko jiems švarkus. Da- 

bar rytų dangus visai paraudo, tekėjo saulė. Raganos burtai pranyko, 
princas nebepavirto medžiu nei abu broliai balandžiais. Tik jaunesnio- 
jo brolio rankos buvo ne tokios kaip visų, prie jų dar buvo priaugę 
sparnai. Tai matydama, princesė pravirko, bet brolis ėmė ją guosti: 


— Kur daugiau rasi tokį galingą, kad, žmogus būdamas, 
padange lakiotų? 
Tavo meilė man davė nepaprastą galią, 
tai ko gi tu raudi? 
Karaliaus sūnus aš esu, tegul dabar būsiu 
Princas Balandis; užtai amžinai amžinai 
su šia pasaka 
žmonių tarpe gyvensiu. 


Ragana visai nusilpo. Princas, kuris buvo paverstas medžiu, ir vy- 
resnysis brolis paėmė ją už plaukų ir taip vilko, o Princas Balandis 
skrido, nešdamas seserį ant nugaros. Taip jie pasiekė karaliaus rūmus 
ir stojo prieš karalių. Tada anos šalies princas karališkajam teismui iš- 
pasakojo visa, kaip buvo, ir prašė teisingumo. 

Karalius nusprendė raganą ir jos dukterį užkasti duobėje su dagiais. 
Princesę jis išleido už princo, buvusio medžiu, ir paskyrė jiems pusę 
karalystės. 

Ir sugrįžo į tą karalystę ramybė, ir rūmuose vėl galėjai matyti lai- 
mę pranašaujančius ženklus. 

Čia baigiasi mano pasaka. 


21. Miegantis miestas 


AUDĖJAS IR DVASIA 


Kartą gyveno audėjas. Jis buvo didelis vargeta, kiek uždirbdavo, 
tiek pravalgydavo. Vieną dieną jis pritrūko net ir malkų skilos ugniai 
užsikurti. Pati jį išvarė: 

— Eik ir parnešk nors kiek malkų iš miško! 

Ir nuėjo audėjas į mišką. Čia jis užėjo didžiulį medį ir ketino nusi- 
kirsti gerą šaką. O tame medyje gyveno brahmano dvasia. Kai tik 
Ji pajuto, kad jos būstas gali būti apgadintas, taip audėjui tarė: 

— Ar girdi, audėjau! Šitame medyje aš gyvenu jau ilgas laikas, ir 
man čia labai patinka. Kodėl tu nori griauti mano namą? Būk geras, 
mesk tą ketinimą! Už tai aš išpildysiu du tavo norus. Tik pasakyk 
man juos. 

Tai girdėdamas, audėjas tarė: 

— Na gerai, pone; bet leisk pirma man pareiti namo ir pačios pa- 
siklausti. Tada tau ir pasakysiu savo norus. 

Taip taręs, audėjas nuėjo šalin. Eidamas sutiko savo bičiulį kirpė- 
ją. Tas jam sušuko: | 

— Sveikas, bičiuli! Kur dabar trauki? Ką esi sumanęs? 

Audėjas atsakė: 

— Broli, mūsų namuose visai nebeliko malkų, užtat buvau miške 
jų pasitiekti. Bet viename medyje radau brahmano dvasią. Ji man ne- 
leido kirsti medžio ir prižadėjo išpildyti du norus, tai aš nebeturėsiu 
juodų dienų. Dabar einu namo su pačia pasitarti. Bet mielai išklausy- 
čiau, ir ką tu pasakysi. Patark, ko man norėtię 

Kirpėjas negaišdamas atsakė: 

— Broli, pirmiausia panorėk, kad tave padarytų karalium, o antra — 
kad būčiau tavo ministras. Ir tada mudviejų visos dienos bus švie- 
sios. 

Tačiau audėjas tarė: 

— Pirmiau aš dar pačios pasiklausiu. 

Ir baigė eiti ligi namų. Jį pamačiusi, pati suriko: 

— O kurgi malkos? Tai kada gi aš galėsiu pietus kaisti? 

Audėjas supyko ir atsakė: 

— Pasisaugok, gerbiamoji ponia, aš greit būsiu karalius, kaip tada? 

Jo pati paklausė: 

— O kas gi čia dabar? Iš kurgi dabar atsirado pasaulyje tokia ka- 
ralystė, kuri sugrius, jeigu tu nebūsi jos karalius? 

Kirpėjas tuo tarpu atsileido ir tarė: 

— Ne,. mano miela, visai ne taip. Čia kitoks dalykas: brahmano 
dvasia nori mane padaryti karalium. 

Ir jis viską išpasakojo, ką su dvasia ir su kirpėju buvo kal- 
bėjęs. 

Moteris tarė: 

— Matai, karaliaus laukia vienas vargas ir rūpesčiai. Neliepk sa- 
vęs karaliumi daryti! Karalius turi tiek priedermių, o gyvena amžinoje 
baimėje. Juk jis nuolat turi bijoti, kad kas nepaveržtų iš jo karalys- 
tės. Jam reikia ir karui vadovauti, ir nuosprendžius daryti. Tu negalė- 
si nė kąsnio ramiai nuryti, tiek turėsi visokiausios graužaties. Kur kas 
būtų geriau, jeigu tu ne to prašytum, o dviejų galvų ir keturių rankų. 

Išklausęs tokią pačios šneką, audėjas nusistebėjo: 

— Ką čia dabar sumanei? Ką aš veiksiu su keturiomis rankomis ir 
dviem galvomis? 

Pati jam atsakė: 


— Tu labai nesumanus. Audeklas, kurį nuaudi šiomis dviem ran- 
komis, teiks mums kasdieninę duoną, o tas, kurį išaus tavo kitos dvi 
rankos, galėtų mums nešti pinigą, susitaupytume rytojui. Ir nebematy- 
tume vargo. Aš tau patarčiau ir atsarginės galvos pasiprašyti, kad galė- 
tum vienu metu Matyti ir kas priekyje, ir kas už nugaros dedasi. 

Tokia šneka audėjui buvo prie širdies. Jis tarė: 

— Tu teisybę sakai. Čia iš tikrųjų geras patarimas. 

lr kaipmat patraukė linksmas atgal. Įėjo į mišką, susirado dvasią 
ir tuojau išrėžė: 

— Na gerai, pone! Būkite malonus, padarykite mane su dviem gal- 
vomis ir keturiomis rankomis! 

Dvasia sutiko patenkinti tą jo norą ir tarė: 

— Tegul taip ir bus! 

Ir čia pat atsisveikino. 

Grįždamas namo, audėjas pajuto turįs keturias rankas ir dvi galvas. 
Labai apsidžiaugęs, jis paspaudė žingsnį. Tačiau kai priėjo kaimą, žmo- 
nės jį palaikė žmogėdra ir ėmė mėtyti akmenimis. Apibertas tikros ak- 
menų krušos, audėjas griuvo ant žemės ir numirė. 

Visą šį laiką audėjo pati laukė vyro kieme prie trobos, norėdama 
iš tolo pasitikti. Tačiau artėjo vakaras, ir pati išsiruošė vyro ieškoti. 
Neilgai trukus ir atrado. Jis gulėjo šalia kelio išpampusiu pilvu ir su 
savo keturiomis rankomis ir dviem galvomis atrodė kaip koks žmog- 
ėdra! 

Kiek tik turėdama kvapo, nubėgo moteriškė į mišką ir susirado dva- 
sią. Užgirdusi ją raudant, dvasia paklausė: 

— Kas gi tau nutiko? 

Audėjo pati atsakė: 

— Gerbiamasis, per tavo malonę mano vyras pasidarė panašus į 
žmogėdrą. Jį pamatę, žmonės ėmė ir užmušė. Būk geras, pagailėk manęs 
ir sugrąžink jam gyvybę, ir kad jis būtų toks kaip anksčiau buvęs. 

Pasakiusi tuos žodžius, moteris vėl ėmė verkti. 

Dvasiai jos pagailo, ir ji tarė: 

— Na gerai. Eik sau namo. Tavo vyras vėl bus gyvas ir atrodys kaip 
kad seniau. 

Audėjo pati, nusilenkusi dvasiai, grįžo atgal. Dar nepriėjusi namų, 
sutiko audėją, atgijusį ir atgavusį senąją išvaizdą. Likusį kelio galą jau 
ėjo abu. O audėjas tarė savo pačiai: 

— Visos šitos bėdos per didelį tavo gudrumą! Proga karaliumi pa- 
sidaryti amžinai pražuvo. Aš ir vėl toks pat audėjas, koks buvau li- 
gi šiol. 

NETIKROS SESERYS 


Senais senais laikais, kai dar pasaulis buvo jaunas, gyveno toks žmo- 
gus, kuris buvo vedęs dvi pačias. O kiekviena jų turėjo po dukterį. 
Vyresniosios duktė buvo Dukhu, jaunesniosios Sukhu. 

Vyras, aišku, labiau mylėjo jaunesniąją pačią, ir ko tik ji panorėda- 
vo, jis nieko negailėdavo nei jai, nei jos dukteriai. O vyresnioji ir jos 
duktė buvo tik šiaip pakenčiamos. 

Sukhu buvo tinginė, pasipūtėlė ir paniurėlė kaip ir jos motina. O. 
Dukhu tuo tarpu buvo darbšti ir paslaugi, visi ją mylėjo, kas tik pa- 
žino. Bet savo įmotei, kad ir ką darė, niekaip negalėjo įtikti. Iš jos 
mergaitė susilaukdavo tik piktų žodžių ir smūgių. 

Abi, Sukhu ir jos motina, nekentė Dukhu ir jos motinos ir nieko 
taip labai nenorėjo, kaip jomis nusikratyti. 

Kartą tas žmogus apsirgo, ir nors abi moterys labai juo rūpinosi, 
jis ėjo vis silpnyn, kol vieną dieną numirė. Po jo mirties žmona ant- 
rininkė užvaldė visą turtą, o Dukhu ir jos motiną išginė iš namų. Varg- 
sė moteriškė su savo dukterimi susirado apleistą lūšną ir verpdama už- 
sidirbdavo sau menką kąsnelį. 

Vieną dieną prie ratelio sėdėjo Dukhu, ir staiga vėjo gūsis nupūtė 
jos visas vilnas. Ji bėgo paskui kuodelį, bet negalėjo pavyti. Užtat 
atsisėdusi ėmė verkti. 

— Neverk, Dukhu,— tarė vėjas, — eik paskui mane! Aš tiek tau duo- 
siu vilnų, kiek tik norėsi. 

Ir patraukė Dukhu paskui vėją. Netoli dar buvo nuėjusi, kai sutiko 
karvę. 

— Kur taip labai skubi, Dukhuė — paklausė karvė— Užsuk į mano 
tvartą ir švariai iškuopk! Tada ir aš tau padėsiu, kai prireiks. 

Dukhu susirado šluotą ir taip išvalė tvartą, jog jis švietė kaip 
naujas. 

Paskui vėl pasileido paskui vėją, o jis buvo kantriai jos palaukęs. 
Netrukus Dukhu pribėgo banano medį. 

— Kur tu taip greit bėgi? — paklausė medis.— Būk tokia gera ir 
nudraskyk nuo manęs vijoklius, kad vėl galėčiau atsitiesti! Sunku man 
dienų dienas stovėti taip susilenkusiam. 

— Mielai,— atsakė Dukhu ir ėmė rauti vijoklius. 

— Tu gera mergaitė, — tarė medis.— Kada nors aš tau padėsiu. 

— Aš nieko daugiau nepadariau, kiek būtų ir kiekviena kita mer- 
gaitė padariusi — atsakė Dukhu.— Visai nereikia man už tai atlyginti. 
Ji ir vėl ėmė bėgti paskui vėją, kuris ligi tol kantriai jos laukė. 

Toliau Dukhu sutiko arklį. 

— Kurgi tu skubi, Dukhu? Būk gera, sustok, nubalnok mane ir iš- 
imk žąslus, kad patogiau galėčiau ganytis! 

Dukhu padarė ko arklio prašyta. Arklys pažadėjo jai gerai atsi- 
dėkoti. 

O tiedu — vėjas ir mergaitė — vėl ėjo ėjo toliau, kol prieš jų akis 
iškilo puikūs rūmai, žibantys tviskantys saulėje. Tada vėjas tarė: 

— Anuose rūmuose gyvena senutė mėnulio motina. Eik pas ją, ji 
tau duos tiek vilnų, kiek tik norėsi. 

Ir paliko ją vieną. 

Kuo labiau Dukhu artinosi prie rūmų, tuo didesnė ją ėmė baimė, nes 
aplinkui nebuvo matyti nė gyvos dvasios. Valandėlę ji stovėjo prie du- 
rų, liūdna ir nusigandusi. Bet, pavargusi nuo ilgo stovėjimo, nedrąsiais 
žingsniais įėjo į rūmus. 

Ji ėjo iš kambario į kambarį, tačiau ir čia nieko nerado. Tik kai 
priėjo mene su uždarytomis durimis, už jų išgirdo kažką tykiai burz- 
giant. Dukhu sustojo ir pasiklausė, o paskui negarsiai pabeldė į duris, 
tuk tuk tuk. 

— Prašom! — atsiliepė malonus balsas iš vidaus. Dukhu atsargiai 
atidarė duris ir pamatė senutę, šviesią kaip mėnulio spindulys, sėdin- 
čią prie ratelio. 

Ji nulenkė galvelę ligi pat gerosios senutės kojų ir tarė maloniu 
balsu: 

— Mieloji močiute, senelis vėjas nupūtė šalin visas mano vilnas, man 
nė kiek nebeliko. Jeigu negausiu kitų vilnų, nebegalėsiu nieko 
suverpti, ir mes abi, motina ir aš, turėsime gulti nevalgiusios. Miela 
močiute, ar neduotum man truputėlio vilnų? 

— Aš tau duosiu, — atsakė senutė mėnulio motina, — kai ką geriau 
negu vilnos, jeigu pasirodysi to verta esanti. Dabar daryk ką sakysiu. 
Eik prie ano tvenkinio ir du kartus panerk. Bet įsidėmėk, trečią kartą 
nerti negalima, pati sau pakenktum. 

Nuėjo Dukhu prie tvenkinio ir pasinėrė į vandenį. Kaip keista, ji 
tapo tokia graži, kad malonu žiūrėti! Tada pasinėrė ir antrą kartą, ir 
žiūrėkit, iškilo visa tviskančiomis brangenybėmis nusagstyta. Kaip labai 
ji stebėjosi, save matydama tokią pasikeitusią! Kažin kur dingo jos 
senas nudėvėtas drabužis, nebebuvo ir stiklo karolių nei žalvarinės ant- 
kaklės. Dabar ji buvo pasipuošusi dailiausio muslino sariu ir tokia gau- 
sybe papuošalų, kad jų svoris ją lenkte lenkė prie žemės. Visa tai pa- 
sirodė mergaitei taip neįtikėtina, jog ji tarėsi sapnuojanti gražų sapną. 

Truputį atsitokėjusi, Dukhu sugrįžo pas senutę, o ta jai tarė: 

— Tu išalkai, vaikeli. Eik į gretimą kambarį ir sočiai pavalgyk, ko 
ten rasi. 

Dukhu padarė kaip liepiama, Ir vėl sugrįžo pas mėnulio motiną, o 
senutė jai tarė: 

— O čia dar šis tas tau, vaikeli. 

Taip sakydama, paėmė iš kertės tris skryneles ir liepė mergaitei iš- 
sirinkti labiausiai patinkamą. Ji pasirinko mažiausiąją skrynelę, atsi- 
sveikino su gerąja moteriške ir leidosi namų link. 

Grįždama sutiko arklį, banano medį ir karvę, ir visi ją gausiai ap- 
„dovanojo. Arklys davė sparnuotą kumeliuką. Banano medis davė puo- 

dą, pilną aukso monetų, ir kekę auksinių bananų. O karvė ją apdo- 
vanojo nepaprastu veršeliu, kuris kada tik paprašytas galėjo duoti 
pieno. 

Dukhu padėkojo už visas dovanas, užkėlė puodą su aukso moneto- 
mis ir bananus ant kumeliuko nugaros ir tęsė toliau kelionę, o veršelis 
sekė iš paskos. 

Motina jau buvo ėmusi baimintis, kad dukters taip ilgai nėra. Be 
atvangos ji vaikštinėjo priešais trobelę pirmyn ir atgal; paskui vėl 
grįžo į vidų, kniubo ant žemės ir kniūbsojo kaip viso pasaulio atstum- 
ta. Paskui vėl kėlėsi, klaupė ir meldė dievus, kad jos dukrelė gyva 
sveika pareitų. Ir staiga užgirdo malonų Dukhu balsą: 

— Mama, mamyte, kurgi tu? Ateik, pažiūrėk, ką parsinešiau! 

Motina išbėgo iš trobelės ir ilgai laikė apkabinusi dukterį, liedama 
džiaugsmo ašaras. 

— Vaike mano, mano brangenybe, mano akių šviesa, kur tu taip 
ilgai buvai dingusi? | 

Kalbėdama ji užmatė tviskančias brangenybes, aukso monetas ir ba- 
nanus, pamatė sparnuotą kumeliuką ir veršeli ir taip labai nustebo, kaip 
dar niekad nebuvo nustebusi. Tada tarė rūsčiai: 

— O kas gi tai? Iš kur tu gavai šituos žibančius papuošalus, šitas 
aukso monetas ir bananus, šitą kumeliuką ir veršelį? Sakyk! 

Ir Dukhu jai viską papasakojo. 

— Mama, — tarė ji baigdama,— o čia dar kažin kas. Geroji mėnulio 
motina man dar padovanojo tokią skrynelę, štai ji. 

Ir parodė motinai skrynelę, kurią jai davė senutė. 

Abi, motina ir duktė, nė kiek neabejojo, kad ten bus ne kas kita, 
kaip tik brangakmeniai, perlai ir deimantai. Bet joms skrynelę atida- 
rius, išlipo jaunas išlakus vyras, tvirtas ir dailiai nuaugęs. 

— Aš tavo jaunikis — be niekur nieko pasakė jis mergaitei. 

Štai ir vestuvėms pasiruošta, ir nesunku įsivaizduoti, kokios jos 
buvo prašmatnios, nes Dukhu motina dabar buvo labai turtinga. Į ves- 
tuves buvo pakviestos ir Sukhu su motina, tik jos neatėjo. 

Bet Dukhu motina turėjo auksinę širdį. Netikėta laimė nepadarė 
jos nei išdidžios, nei išpuikusios. Nors antrininkė taip negražiai buvo 
su ja pasielgusi, dabar moteriškės didžiausias noras buvo su ja susi- 
draugauti. 

Vieną dieną ji nuėjo pas antrininkę ir jai tarė: 

— Sese, Sukhu man tokia pat duktė, kaip kad tau Dukhu. Būk ge- 
Ia, paimk mergaitei nors kiek papuošalų, kuriuos Dukhu gavo iš mė- 
nulio motinos. 

Tačiau ta, išgirdusi šį malonų žodį, susiraukė kaip acto gurkšnį nu- 
rijusi: 

— O, kokia gėda net pagalvoti — tarė ji tarytum pati sau ir pasi- 
rėmė skruostą kumščiu, — kad tokia suaugusi mergina kaip Dukhu pra- 
šinėja papuošalų! Ir kur man dėtis iš gėdos? 

O paskui atsigręžė į Dukhu motiną ir tarė labai iš aukšto: 

— Ne, sese, mano Sukhu nereikia papuošalų. Jei būtų buvusi tokia 
dievų valia, kad šitas vargšas kūdikis dėvėtų brangenybes ir puikius 
drabužius, nebūtų mūsų vyras taip be laiko numiręs. Mano Sukhu ir 
be papuošalų daili. Tiktai visokioms pelėdoms reikia, kad Pabuosei: ir 
brangenybės jas padarytų gražesnes! 


Nors ir taip pasakiusi, vis tiek ji dar pasistengė išklausti, kaip 
Dukhu tas brangenybes gavo. 

Taip gėdingai atstumta, Dukhu motina prislėgta širdimi sugrįžo na- 
mo. Vos ji dingo iš jaunosios moteriškės akių, ši tarė pati sau: „Mano 
žodžiai bus pataikę kur reikia, aš jau beveik tikra, kad ji vieną kitą 
naktį nebegalės akių sudėti. Tai mane truputėlį guodžia. Ateis į mano 
namus ir man prikiš mano skurdą, netikėlė! Palaukit, aš savo dukterį 
dešimt kartų turtingesnę padarysiu. Pamatysit.“ 

Tada pasodino savo dukterį prie ratelio verpti darželyje. 

— Klausyk, ką pasakysiu, Sukhu, dukrele — tarė ji, —ir elkis, kaip 
pamokysiu. Kai vėjas nupūs tau vilnas, garsiai šauk ir nenustok raudo- 
ti, kol vėjas palieps sekti paskui jį Būk maloni visiems, ką tik sutiksi 
pakeliui, o labiausiai tai senai moteriškei, pas kurią vėjas tave nuves. 
Ir bus, kaip mano sumanyta, toliau aš pasikliauju tavo nuovoka. 

— Gali puikiausiai manimi pasikliauti, mama, — tarė Sukhu ir pradėjo 
verpti. — Aš viską padarysiu, kaip sakai. 

Sukhu nereikėjo ilgai dirbti, tikrai papūtė vėjas ir nunešė vilnas. 
Mergaitė ėmė taip raudoti, jog atrodė, kad jai širdis plyšta. 

— Neverk, Sukhu — tarė vėjas, — eik paskui mane ir gausi tiek vil- 
nų, kiek tik norėsi! 

Nusišluostė Sukhu ašaras ir nuėjo paskui vėją. Pakeliui sutiko iš 
eilės karvę, banano medį ir arklį, bet jiems visiems ji buvo at- 
-ŽaIi. 

Kai karvė paprašė išvalyti tvartą, ji tik suraukė nosį ir tarė: 

— Ar aš tau tvartą turėčiau kuopti, bjaurus padare? Aš, kuri esu 
pakviesta pas pačią mėnulio motiną? 

O medžiui ji taip atšovė: 

— Matyt, tu nežinai, su kuo kalbi! 

Arkliui ji taip pat tarė šiurkščiai: 

— Pats susitvarkyk, kvailas gyvuly! Aš tau ne arklininkė... 

Išgirdę tuos žodžius, šie visi trys tik nusijuokė, bet sakyti nieko 
neatsakė. 

Po ilgos kelionės Sukhu pagaliau priėjo mėnulio motinos būstą. Ka- 
dangi jos, kantrybė jau buvo pasibaigusi, tai visai nebeatsiminė motinos 
pamokymų. 

— Ei sene! —riktelėjo Sukhu mėnulio motinai. — Nedorėlis vėjas nu- 
nešė man visą vilną! Duok man vilnos, arba į šipulius sulaužau tavo 
ratelį, pati pamatysi! 

Tačiau senutė visai nesupyko, liko rami kaip buvusi. Žvelgdama mer- 
gaitei tiesiai į veidą, ji tarė maloniu balsu: 

— Turėk kantrybės, vaike, ir daryk ką pasakysiu. Aš tau duosiu 
kai ką geriau negu vilnos, žinoma, jei paklausysi manęs. Bet įsidėmėk, 
jei tu darysi kitaip, negu paliepsiu, bus tik tau pačiai blogiau. Dabar 
pasakysiu, ką tau daryti. Eik prie ano tvenkinio ir pasinerk du kartus, 
bet tik ne daugiau. O paskui, kai jau būsi užkandusi, aš tau duosiu, ko 
nusipelnei. 

Sukhu nuėjo prie tvenkinio, pasinėrė ir iškilo tokia graži kaip skais- 
ti diena. Paniro dar kartą ir pamatė, kad yra nusagstyta tviskančiomis 
brangenybėmis. Ją apėmė neapsakomas džiaugsmas, ji negalėjo atsi- 
gėrėti savo atspindžiu skaidriame vandenyje. O paskui pagalvojo: „Jei- 
gu pasinerčiau dar kartą, tikriausiai dar ką nors gaučiau, ko Dukhu ne- 
turi. Vieną kartą dar pasinersiu, neklausydama senės. Man labai aišku, 
kad ji nenori man nieko daugiau duoti, 6 tik tiek, kiek davė tai Dukhu, 
sena šykštuolė!“ 

Ir Sukhu pasinėrė trečią kartą, nekantraudama, ką gera dabar gaus. 
Tačiau kai išnėrė, koks didelis buvo jos nuliūdimas! Visi papuošalai 

buvo dingę, jos pačios nosis ištįsusi keturių pėdų ilgio, o visas kūnas 
pilnas pūliuojančių žaizdų. 

Sukhuų pagavo baisus įtūžis, ir ji, mosuodama kumščiais ir baisiai 
plūsdamasi, parbėgo pas senutę mėnulio motiną. 

— Pasižiūrėk, sena ragana!— šaukė ji pykčio perverstu balsu, — ko- 
kią bjaurią, atstumiančią baidyklę tu iš manęs padarei! 

Senutė nužvelgė mergaitę nuo galvos ligi kojų ir atsakė tykiu balsu: 

— Atrodo, vaike, tu neklausei mano perspėjimo ir pasinėrei dau- 
giau negu du kartus. Už tokią bjaurią išvaizdą dabar ir dėkok pati sau. 
O aš nebegaliu tau padėti. Kaip pasiklojai, taip išmiegok. 

Tada atsinešė iš kertės tris skryneles ir liepė mergaitei išsirinkti, kuri 
geriausiai patinka. 

Sukhu čiupo didžiausiąją ir dingo iš akių. 

Kai Sukhu išbėgo paskui vėją, jos motina nekantriai vaikštinėjo po 
kambarį ir vis žvilgčiojo laukan, ar duktė dar nepareina. Ji taip ne- 
kantravo, kad vis sau šnekėjo: „Kiek jau laiko praslinko, kaip mano 
mieloji dukrelė iškeliavo su vėju? Argi dar ne laikas jai sugrįžti? Aš 
esu tikra, kad ji nebetoli. O, kaip akis paganysiu po visas brangenybes 
ir kitus gerus dalykus, kurių ji parsineš!" 

— Motin! — suskambėjo Sukhu balsas už medžių. Išgirdus pažįstamą 
balsą, suspurdėjo motinos širdis. Ji išpuolė iš trobos ir nubėgo, kiek 
tik kojos nešė. Bet staiga sustojo, pasibaisėjusi suriko ir neteko žado. 

— Kas gi tau pasidarė? — suvaitojo ji, kai jau galėjo prašnekėti— 
Ar taip tikrai yra, ar aš sapnuoju baisų sapną? 

Sukhu jai viską papasakojo. 

— Atsisveikindama senė ragana dar man dovanojo skrynelę, — bai- 
gusi pasakoti, pridūrė Sukhu. 

Į skrynelę pažvelgus, vėl nušvito viltis moteriškės širdyje. „Gali gi 
būti, — pamanė ji, — kad senė paskui ėmė gailėtis, kam taip pasielgė su 
Sukhu, ir, norėdama atitaisyti skriaudą, pridėjo į skrynelę aukso papuo- 
šalų, perlų, rubinų ir deimantų. Kas žino?" 

Drebančiomis rankomis ji atidarė skrynelę, bet ak, iš jos iššliaužė 
milžiniška gyvatė, juoda kaip naktis. Ji griebė Sukhu ir prarijo kaip 
stovėjo, su visais drabužiais ir plaukais. Baisus tą reginį išvydusios mo- 
tinos riksmas perskrodė orą. 

Greit Mirė ir pati Motina, o Neilgai trukus ir Dukhu motina. O Duk- 
hu ir jos vyras tuo tarpu laimingai gyveno ilgus ilgus metus, susilaukė 
daug vaikų ir anūkų. 

a351Ke. IlepeBena C HeMerKoro Aunnua KyanpkeHne. HmiuocTpWpoBaxna PaMyne 
BenimwnBeHe. H3jaTeAbCTBO «Bara», 232600, BunsHroc, np. Aeunna 50. 


MIEGANTIS MIESTAS. Bengalų pasakos. Redaktorė L. Bareišienė. Techn. redaktorė 

E. Vitkauskienė. Korektorė L. Greblikienė. Duota rinkti 1980.VII.3. Pasira- 

šyta spaudai '1980.IX.17. Leidinio Nr. 9922. Formatas 70X90!/i4. Popierius spaudos Nr. 2. 

Šriftas 10 p. „Baltika“. Iškili spauda. 24,6 apsk. sp. 1. 19,3 leid. 1. Tiražas 30 000 egz. 

Užsak. Nr. 1596. Kaina 75 kp. ,„Vagos“ leidykla, 232600, Vilnius, Lenino pr. 50. Spaudė 
„Vaizdo“ spaustuvė, 232600, Vilnius, Strazdelio 1 


